
PROGRAMUL NOSTRU 


Rostul ieşirii la lumină a acestei reviste de popularizare 
este acum învederat. Cititorii au privit încercarea noastră de 
a răspândi știința, la început cu neîncredere, apoi cu mirare, 
iar acum — după doi ani de apariţie regulată a Naturii — 
cu interes. 

Există în sufletul și în mintea fiecăruia din noi, o curiozitate 
fără sațiu, pentru toate problemele naturii și pentru toate 
principiile pe care oamenii de știință le întrebuințează în 
descoperirile lor minunate. Acest dor fără margini, de a ști 
şi de a află, cum și în ce fel se petrec lucrurile în natura 
nesecată și în laboratorul savantului, vrem să-l stâmpărăm în 
măsura puterilor noastre. 

Vrem să desfășurăm pe incetul, într'o formă atrăgătoare, 
icoanele cele mai frumoase din știința modernă. Stelele, cu 
legile precise a'e astronomiei; animalele, plantele și mineralele, 
«cu observările migăloase ale zoologilor, botaniștilor și minera- 
logilor; înrâurirea apelor, munţilor și climei asupra popoarelor, 
„studiată de geografi; lumina, căldura, electricitatea și toate 
fenomenele, pe care le vedem sau pe care le descoperă în 
laborator fizicianul, compunerea și descompunerea corpurilor, 
desfacerea lor în elemente și aplicaţiunile chimiei precum și 
ale întregei științi la industrie și la inginerie; în fine, tot 
misterul naturii așă cum îl desprinde omul de știință și-l 

împarte în grupări precise și lămurite,-toate acestea vor fi 
materialul bogat pe care-l vom întrebuință în articolele acestei 


reviste. 
* 
* * 


Alături de acest material de observări și descoperiri, care 
a interesat totdeauna și pe omul fără umbră de cultură, mai 
este un alt material mai subtil, distilat oarecum din cel dintâi. 
Oamenii de știință au legat fenomenele între ele prin legi; 
legile particulare le-au strâns în alte legi mai generale. Cum 
s'a putut ajunge la aceste legi, care e rostul lor în progresul 
ştiinţei, sunt întrebări la care omul cult, fără să fie om de 
ştiinţă, trebue să aibă un răspuns măcar cât de vag. 

Acum vre-o cincizeci de ani, se numeă om cult, acela care 
ştiă cevă latinește încât să citeze la momentul potrivit un 
vers din Horaţiu sau din Virgil, sau câteva vorbe din Cicerone ; 
care citise câteva din operele mai însemnate ale literaturii 
franceze ; căruia, nu-i eră străin numele lui (Goethe, Schiller 
sau Shakespeare; care aveă idee de evenimentele importante 
din istoria popoarelor civilizate; care știă câteva nume de 
pictori şi sculptori și văzuse, cel puţin în gravură, câteva din 
tabiourile și statuele celebre ; care cunoșşteă în fine numele lui 
Mozart și al lui Beethoven. Din știință, omul cult nu știă mai 
nimic; în special socoteă ca o cinste deosebită să-și exprime 
ignoranța și oroarea ce-o avea de matematici. 

Astăzi, omul cult nu se mai mulțumește cu câteva nume 
şi fraze stereotipe, pe care le serveau cei de odinioară cu 
ușurință. El are un număr de idei generale din literatură, din 
filozofie, din artă și mai ales din știință ; idei, culese din: 
izvoarele cele mai sigure. Legea lui Newton și însemnătatea 
ei în desvoltarea astronomiei și în general a ştiinţei, este astăzi 
familiară orcui are o pretenţie cât de mică de cultură. Legile 

biologiei și teoriile mai importante din fizică și chimie sunt 
astăzi în mintea multora care n'au meșteșugul laboratorului. 

Aceste legi și principii generale, partea lor precisă ca și 
partea lor nehotărită, vor fi înfăţişate cititorilor în această 
revistă, cât mai simplu și mai lămurit. 

Cu toată munca noastră, pe care o dăm cu toată inima, 
se vor găsi însă mulţi să se plângă de articolele greoae ale 
Naturii. Acestora le vom spune mai întâiu, că nimic nu se 
poate căpătă fără oarecare osteneală. Cea mai simplă excursie, 
într'un loc de unde natura se vede altfel decât în toate zilele, 
cere 0 încordare de mușchi, care nu se poate nici pe departe 
compară cu mica cheltuială de energie pe care o cere citirea 
câtorva pagini din Natura. 

Le vom spune apoi, că astăzi toate jurnalele și revistele 
străine, franceze și germane, zilnice sau săptămânale, publică 
articole semnate de profesori universitari, de oameni de știință, 
privitoare la descoperirile de actualitate. Aiurea cititorii nu se 
plâng, ci din contra își dau cea mai mare osteneală, să înțeleagă 
ideia care revoluţionează cutare colţ al științei, deoarece fiecare 
își dă seama de înrîurirea covârșitoare pe care știința o câștigă, 
pe fiecare zi în viaţa noastră socială. Așă, în numărul de faţă 
dăm traducerea unui articol al lui William Ramsay, celebrul 
chimist, publicat de curând în jurnalul francez bine cunoscut 
„Le Matin“. 


* 
* * 


In timpul din urmă legile și principiile științei au trecut de 
hotarul obicinuit și au fost întroduse și în studiul fenomenelor 
sociale; de multe ori însă calificativul „ştiinţific“ se între- 
buinţează și acolo unde nu-și are locul. 

De asemenea, mulţi din cei care au o cultură științifică 
numai rudimentară, își preţuesc cunoștințele mai mult decât 

valoarea lor. S'au văzut astfel meșteri buni care, din cauza 
câtorvă idei reduse de mecanică, sau apucat să găsească 
mișcarea perpetuă. E aci un pericol de care popularizarea, 
care merită într'adevăr acest nume, trebue să se păzească. 

Asta nu însemnează că omul de rând nu e în stare să 
facă descoperiri folositoare. Istoria știinţii şi a culturii po- 
poarelor ne dovedesc contrariul. Pentru cel care descoperă 
e însă nevoie, în afară de oarecare cunoștinţi și de mult 
talent, încă de o metoadă specială, metoada științifică. 

Care e metoada științifică, nu se poate spune în câteva 
vorbe; articole din «Natura» vor arătă în felurite împreju- 
rări sâmburele ei. Aceasta e singura metoadă bună care se 
poate aplică și în filosofie și în literatură și la fenomenele 
sociale. 


* 
kod * 


Ce vrem noi, e acum limpede. Vrem să dăm acelora, care 
prin împrejurarea de faţă sau viitoare, vor aveă nevoie de 
cultură generală, partea științifică a acestei culturi. Vrem ca 
din paginile pe care le vom desfășură aici să se prindă în 
sufletele noastre ale tutulor cevă din seriozitatea și senină- 
tatea științei. 

Suntem convinși de rolul nemărginit de mare, pe care un 
număr restrâns de principii sănătoase îl poate aveă asupra 
desvoltării unui popor. Și noi credem, că știința poate con- 
tribui la formarea unor astfel de principii. 

Dacă revista noastră va puteă ajută ca minţile tinerilor 
noştrii să se îndrepteze pe căile serioase spre care de mult 
așteptăm să se îndrepteze, ne vom fi făcut cu prisos datoria. 


G. Ţiţeica. 

SURPRIZELE RADIULUI 
(SIR WILLIAM RAMSAY) 


Energia se află pretutindeni : căldura soarelui, căderile de 
apă, mașinele cu aburi, mareele, coarda unui ceas, curentul 
electric, toate acestea sunt izvoare de energie. 

Ce-i energia și cum ne putem servi de ea? Rankine, in- 
giner scoţian, e acela care a inventat acest cuvânt pentru a 
numi acel cevă ce se poate transformă în lucru. Insămnarea 
tecnică a lucrului (travaliu) e ridicarea unei greutăţi în contra 
atracţiunei pământului. Se poate măsură și lucrul și energia ; 
unitatea se numește erg. 

Energia se poate concentră ; un spațiu anumit poate să 
conţie o energie de două ori mai mare decât un alt spațiu 
de aceiași mărime. Indoind, de pildă, presiunea în căldarea 
unei mașini cu aburi se îndoește și cuprinsul ei în energie. 
E cu putință de asemenea să se cârmuiască energia, făcând-o 
să lucreze într'un sens anumit. 

Progresul omenesc depinde de îndemânarea în a concentră 
și cârmui energia. Când sfărâmăm o piatră cu ciocanul, con- 
centrăm energia în lovitură și o cârmuim. Unul din cei dintâi 
pași spre civilizare a fost descoperirea prafului de pușcă. S'a 
câștigat astfel un instrument puternic pentru a face explozii. 
Sa câștigat și mai mult descoperindu-se bumbacul explozibil, 
dinamita, melinita. Prin curentul electric se ating tempera- 
turi cu mult mai ridicate decât prin arderea cărbunelui și se 
concentrează tot odată mai multă energie într'un spațiu îngust. 

* a x 

Acestea arătate, una din proprietățile cele mai însemnate 
ale radiului e cantitatea enormă de energie pe care el o 
conține. Radiul are o emanafie; aceasta e un gaz pe care 

el îl dezvoltă dela sine și care are aproape trei sferturi din 
energia, lui proprie. E de ajuns să culegem amestecul explo- 
zibil desvoltat de o soluţiune de radiu, să combinăm printr'o 
cânteie electrică oxigenul cu hidrogenul și obţinem la urmă 
o emanațiune aproape curată, amestecată cu o urmă de 
hidrogen. Această emanaţie are o energie aproape de trei 
milioane de ori mai mare decât aceia a unui volum egal de 
amestec explozibil. Pentru a ne serv! de această energie trebue 
să ținem emanaţia vreo treizeci de zile în atingere cu sub- 
stanţele pe care voim să le supunem la acţiunea ei; aceasta 
e durata descompunerei emanaţiei. 

Sunt patru ani de când am descoperit, d. Frederic Soddy 
şi cu mine, că emanaţia descompunându-se dă un gaz care 
se numește heliu; acesta are un spectru caracteristic, format 
dintr'o linie galbenă strălucitoare, cu alte linii roșii, verzi și 
albastre. În acelaș timp, emanaţia (sau produsele ei) emite 
corpuscule de două feluri de mărimi: acelea ale razelor alfa, 
care, după cât se pare, au fiecare masa a doi atomi de hi- 
drogen, și razele beta, corpuşoare cu o masă cu mult mai 
mică și care alcătuesc substanța electricităței negative. S'a 
crezut deocamdată că heliul eră tot una cu corpuşoarele 
alfa, dar descoperirile despre care vrem să vorbim nu sunt 
de loc favorabile acestei presupuneri. 

In adevăr, dacă se face o soluţiune de emanaţie în apă se 
obţine, după patru săptămâni, amestec explozibil ; dar, acest 
amestec de oxigen și hidrogen cuprinde în el numai foarte 
puţin heliu; se găsește în schimb neonul, gaz care face 
parte de asemenea din seria heliului, dar cu o greutate ato- 
mică. şi o densitate cu mult mai ridicată. In fine, disolvând 
emanaţia într'o soluție a unei sări de cupru nu se mai for- 
mează nici heliu, nici neon, ci numai argon. 

Am făcut aceste experienţe, d. Cameron și cu mine, în 
balonașe mici de sticlă. Ne aşteptam și noi, ca după o lună, 
apa să disolve părțile alcătuitoare din sticlă, sodiul și cal- 
ciul, cel puţin în urme. Dar, spre mirarea noastră, am des- 
coperit litiul, metal din seria alcalină în rămășițele soluției 
din care se depărtase cupru. Am repeţit de patru ori această 
experiență, și de patru ori am căpătat acelaș rezultat. N'am 
uitat să cercetăm prin aceleași metode rămășițele căpătate, 
dar fără să mai adăugăm emanaţia la apă sau la sarea de 
cupru. În acest din urmă caz n'am mai găsit litiu. După ce 
am îndepărtat cupru din soluțiune am cântărit rămășița și 
am constatat că greutatea ei eră mai mică de cum eră după 
tratarea cu emanatie ; ea eră formată în mare parte din 


săruri de sodiu. 


* 
* %* 


Trebue să adăugăm că d-nii Rutherford şi Soddy au 
găsit că emanaţia rezistă la acțiunea tuturor felurilor de 
agenți chimici; nici agenţii oxidanţi, ca oxigenul, la o tem- 
peratură înaltă, nici agenţii reductori, ca sodiul sau magne- 
ziul, nu-l atacă. Acestea sunt proprietăţile caracteristice ale 
gazelor din seria argonului, dintre care cinci sunt cunoscuţi: 
heliul, neonul, argonul, criptonul și wenonul. Greutățile 
atomice ale acestor gaze merg crescând în ordinea arătată ; 
cifrele sunt: keliu, 4; neon, 20; argon, 40; cripton, 87,5; 
enon, 128. Emanuţiunea trebue să aibă o greutate atomică 
şi mai ridicată decât zenonul — poate 215. Se mai cunoaște 
o serie analoagă care conţine metalele alcaline: litiul, sodiul, 
potasiul, rubidiul şi cesiul, precum și cuprul, argintul, 
aurul. lată greutăţile lor atomice: Li, 7; Na, 23: K, 39; 
Cu, 63,4; Rb, 85,5; Ag, 108; Cs, 133; Au, 197. 

Eu cred, că corpușoarele alfa și beta, emise cu o iuţeală 

enormă în timpul dezagregărei emanaţiei, și care sunt prin 
urmare un izvor de energie enormă, întâlnesc moleculele ne- 
descompuse ale emanaţiei, și, din cauza ciocnirei lor, acestea 
din urmă se sparg, dând naștere unuia sau altuia din gazele 
care fac parte din aceiași serie. Când pot lucră fără frâu, 
când adică emanaţia se găsește singură sau amestecată, fie 
cu hidrogen, fie cu amestec explozibil, descompunerea ei are 
loc până la cel din urmă membru din seria ei, heliul. In 
prezenţa apei, o parte anumită din energie e întrebuințată 
la descompunerea ei, iar descompunerea emanaţiei e mai 
puţin completă ; atunci se formează neonul. Dacă se mai 
află, pe lângă aceasta, și o sare de cupru în soluţiune, aceasta 
împedică și mai mult «degradarea» emanatiei ; se formează 
argonul, al treilea membru din seria lui. In acest timp, cu- 
prul este atacat; se produce o cantitate foarte mică din cel 
dintâi membru din seria lui, litiul: se pare că și sodiu se 
găsește de asemenea, de oarece greutatea restului alcalin a 
soluţiei cuprice tratate eră aproape îndoită ca aceia a so- 


luţiei care nu fusese expusă la acțiunea emanaţiei. 


* 
x * 


Nu vreau să stăruesc mai mult asupra exactităței acestei 
explicări; ea va sluji cel puţin drept călăuză pentru expe- 
rienţe. Cuvântul «adevărat» nu există pentru învăţaţi; e în- 
locuit prin cuvântul «convenabil». Tot ce putem spune e că 
elementele nu mai sunt toate elementare. Sunt unele din ele 
care se descompun, dând alte elemente din aceiași serie, a 
căror greutate atomică e mai mică decât a lor. Slujindu-se de 
energia electrică, mai concentrată decât altele, sir Humphry 
Davy a izbutit, mai bine de un secol, să descompue oxizii 
alcalini în metal și în oxigen; întrebuințând un izvor de 
energie considerabil mai puternic, energia emisă prin desa- 

gregarea emanaţiei de radiu, sa pus afară de orice îndoială 
natura, corpurilor numite «elemente». Nu va fi nevoe să pă- 
răzim acest nume ; pentru chimiști vor există și mai departe 
«elementele». Suntem la începutul unei chimii care se va 
ocupă cu schimbările produse de un corp care conţine în el 
o cantitate de energie concentrată, la fel cu care n'am avut 
încă la dispoziţia noastră. 

(Traducere după „Le Matin“, 5 Oct. 1907). 


G. G. Longinescu. 


atare - 


DIN ANALOGIILE PSIHOLOGIEI 


Ştiinţele simplifică și artificializează natura ; o împarte în 
fălii aproape esclusive și fiecare studiază o parte numai, o 
grupă de fenomene mai mult sau mai puţin înrudite. Cu toate 
acestea nu rar se poate să întâlneşti pe aceste doamne, de 
obiceiu atât de nobile și serioase, stând la taifas — ca și cu- 
metrele cârtitoare — peste ulucele ce singure și-au îngrădit. 
Nu odată, desele pârleazuri au prilejit certuri, anchete și ju- 
decăţi în toată regula. Cele mai dese ori însă, își șoptesc nuniai 
una alteia ceeace au putut trage cu urechea la ușa vecinei. 
Și ca și între oameni, ce:e mai tinere sunt și mai cochete, mai 
curioase de a află ce se petrece prin vecini, și — de ce n'am 
spune cuvântul? — mai guralive. Bătrânele își au gospodăria 
ceva mai încărcată, aceasta cere o continuă îngrijire și dechis ; 
ele au mai în totdeauna ce face în interior, au la nevoe cu ce 
se distră și în intimitatea izolărei. Rar și rar — și numai după 
satisfacția datoriei ceas cu ceas îndeplinite — apar la poartă de 
pildă, nu atât pentru a flecăr), cât mai ales pentru a mai con- 
templă cele ce se mai petrec dincolo de zona ogrăzei lor, de obi- 
ceiu : întinsuri nedeslușite și brumării de amurguri tomnatice. 

Psihologia e o tânără știință și o prinde bine cochetăria. 
În sărăcăcioasa ei odăiță încă — ca să nu-i zicem budoir — 
veţi găsi, poate, îngrămădite cam multe farduri chimice, prea 
multe podoabe fizico-mecanice, învăluite toate de o atmos- 
feră greoae, încărcată de multe, variate și înțepătoare parfu- 
muri spiritualiste. Cu toate acestea, ca și într'un cuib de pa- 
săre măiastră, întâlnești — pe lângă multele nimicuri — bucăţi 
de mătase fină alăturea de fulgi ordinari, pietre preţioase ală- 
turea de sticlă sclipitoare. 

În prima perioadă a copilăriei, ascultă cam mult pe la ușa 
bătrânelor ei surori: mecanica, fizica, fiziologia etc. În timpu 
din urmă însă putu să treacă și pragul, și nu mică îi fu sur- 
prinderea, când găsi acolo, la locul cel mai de cinste așezate, 
cele mai frumoase flori ale ogorului său propriu : timpul, spaţiul, 
materia, atomul etc. — creaţiuni ale minţei omenești. 

Și odată descoperite acestea, o taină rămâne pentru mintea 
noastră tot ce există, tot ce am crezut că explicăm prin mel 
canică, fizică, chimie etc., o taină tot așă de mare ca și con- 
știința însăși pe care o studiază psihologia ; iar tainele rămân 
tot taine atât în lumea fizică, cât și în cea sufletească. O mare 
minune e pentru priceperea noastră natura în sine a ceeace 
numim suflet, putere gânditoare, conștiință, dar o tot atât 
de mare minune, e de pildă, ceeace numim putere magnetică, 
electrică, etc. 

In lumea aparenţelor acestor puteri însă, — în lumea fenc- 
menală, se pot stabili asemănări în felul lor de manifestare 
şi fenomenele se lămuresc, se determină unele pe altele, ca 
fenomene numai, fără nici o pretenţie cu privire la natura în 
sine a lucrurilor. Și dacă în domeniul aparenţelor fizice s'au 

- putut introduce niște norme, niște legi nu atât explicative, cât 
mai ales utile în practica vieței noastre, se va putea intro- 

duce o astfel de orânduială și în lumea aparenţelor sufletești ; 
iar analogiile, comparaţiile nu-s decât pragul înțelegerei, deci 
începutul unor reglementări științifice. 

Voi da mai la vale câteva din analogiile posibile de stabilit 
între unele fenomene sufletești și cele fizice, analogii, care, în 
orice caz, nu vor fi lipsite de interes teoretic cel puţin, dacă 
nu şi practic. 

* ud * 

lată de pildă memoria, o funcţie fundamentală a sufletului ; 
ea este puterea de a prim) impresiile ce ne vin din lumea în- 
conjurătoare, de a păstră aceste impresii odată primite, de a 
le reproduce la nevoe și de a le recunoaște. 

Inchipuiţi-vă, dacă puteţi, o ființă lipsită de puterea aceasta 
de a primi impresii din lumea din afară. Intre o astfel de ființă 
şi pietrele peste care călcăm marfi nici o deosebire. Dacă la. 
un moment dat toate organele simțurilor noastre ar încetă să 
funcționeze, atunci tot ceeace numim noi suflet ar încetă de- 
odată de a mai ființa ; conştiinţa ar dispare, moartea ar luă 
locul vieței. In realitatea lucrurilor se întâlnesc dese cazuri 
patologice, care ne arată în parte ceeace se petrece în totah 
cu pierderea absolută a simţirei. Un braţ paralizat nu există, 
psihologiceşte vorbind, pentru pacient. In fața celorlalte sim- 
turi, de care se mai slujește bolnavul, braţul paralizat apare 
ca ori și care obiect strein; un adaos artificial de sticlă, de 
lemn sau vrun metal oarecare, așă ajunge la lumina conștiinței 
lui. Ceeace se întâmplă cu un singur braţ, se poate întâmplă 
cu întregul trup. Fiinţele care suferă de anestezia muscularo- 
tactilă a trupului, de pildă, se și cred lipsite de această parte 
a corpului lor; e'e mau decât cap, trunchiul e un obiect ca 
oricare altul. Sunt și cazuri de acelea, când o ființă suferă. 

temporar de o anestezie a tuturor simțurilor, dar nu absolută ; 
acești pacienţi cad atunci întrun temporar somn letargic. 

A primi impresii din lumea din afară însamnă deci: a te 
bucură de viaţă, însamnă a fi o taină de sine mișcătoare a 
naturei. 

Și mai departe: închipuiţi-vă că noi oameni, de pildă, în 
loc de a fi înzestrați așă cum suntem, am fi rămas numai cu 
acest prim început de putere sufletească : simţirea,; orice im- 
presie însă s'ar șterge complect odată cu încetarea cauzelor 
provocatoare, închipuiţi-vă că nimic n'ar mai rămâneă din cele 
odată simţite, din cele odată învăţate. In acest caz am trăi 
într'o vecinică noutate și minunare; impresii de mii de ori 
încercate ni sar păreă —și acum la a mia oară — tot atât 
de noui ca la început. Vechime, deci timp, experienţă, știință 
n'ar există ; am fi sclavii momentului. 

Presupuneţi acum că am și păstră în forul nostru interior 
impresiile odată primite — că cele învăţate nu sar pierde 
imediat — dar că n'am aveă și puterea de a ne folosi de ele 
la nevoe, cu alte vorbe, memoria noastră ar fi lipsită de re- 
producere. La ce folos atunci toată învăţătura, toată expe- 
rienţa ? Ce folos are avarul, care moare de foame, dela lada 
lui plină de aur? 

Am fi atunci în faţa naturei ca și școlarul bucher, carea 
muncit mai mult decât toţi colegii lui, dar în faţa profeso- 
rului nu poate spune nimic. O impresie nouă a gonit în adâncul 
inconştientului lui toate cele învățate ; limba încearcă să se 
miște, cuvintele însă îi umblă prin gură, le are pe vârful limbei 
dar nu le poate spune, deși are conștiința că a învăţat. 

Și tot așă mai departe cu puterea recunoașterei; fără de 
aceasta nu putem spune că memoria noastră funcţionează 
bine. Unde am mai văzut oare cutare lucru? Ce nume are? 

Unde am mai citit cutare idee ? Cine-i autorul ? Unde, când 
şi cum? lată întrebări la care zilnic trebue să răspundem. 

Fără un răspuns, memoria nu e complectă, navem recu- 
noaștere ; în acest caz pare numai că știm dar nu știm bine. 

Din cele spuse sa putut vedeă, cred. cât de fundamentală 
Şi însemnată este această funcție a sufletului omenesc; tot 
ce numim știință, experienţă, adoptare la viaţă, mar fi posi- 
bile fără ea. Memoria este prin excelenţă funcţia de adaptare 
a organismelor. 

Și totuşi, această funelie pare a nu fi, numai așă, o pro- 
prietate esclusivă a viețuitoarelur ; găsim și în lumea fizică 
proprietăți similare cu memoria, cel puţin în unele din sta- 


diile ei de manifestare. 


* 
* * 


Iată, bunioarä, o bucată de otel. Ce poate fi mai lipsit de 
viață, de suflet? Cu toate acestea, apropiați de această lamă 
de oțel un magnet, ori faceți să treacă prin ea un curent elec- 
tric gi nu va rămâneă indiferentă la aceste atingeri. In forul 
ei interior, ca să zicem așă, se produce o modificare — asupra 
naturei căreia nu se știe încă nimic — dar această modificare 
perzistă un timp, mai mult sau mai puţin îndelungat și va 
atrage metalele din apropiere. 

Ca și la memorie, găsim și aici o primire și păstrare mai 
departe a unor impresii venile din afară. 

Impresiile aci sunt, ce-i drept, de o singură categorie, dar 
corpul omenesc primește el oare toate impresiile pe care na- 
tura. înconjurătoare ar fi în stare să ni le deă ? Și dacă sco- 
borâm scara de perfecțiune a organismelor viețuitoare, câte 
nu trăesc oare prin câte un singur simţ, câte nu sunt sen- 
sibile numai la o anumită categorie de impresii? Comparaţia 
poate fi dusă și mai departe. 

Cu cât repetăm mai mult contactul cu magnetul natural, 
cu cât prelungim mai mult scurgerea curentului electric, cu 
atât și magnetizarea lamei de oțel crește și perzistă mai mult, 
întocmai ca și memoria sub influenţa impresiilor repetate și 
prelungite. Repetitio est mater studiorum. 

A treia analogie : Se știe că în memoria noastră nu se fi- 

xează — și prin urmare nu se păstrează — decât acele im- 
presii de o intensitate mijlocie. Capacitatea memoriei nu e 
fără margeni, ci are un prag inferior și altul superior, un mi- 
nimum și un maximum peste care, dacă trec impresiile, ele 
rămân neînregistrate, nu devin fenomene de conștiință. 
- Tot așă şi cu lama de oțel; capacitatea sa de magnetizare 
e mărginită, nu trece de o anumită limită maximă oricât de 
puternic ar fi curentul, oricât am prelungi frecarea cu mag- 
neul natural. Şi iarăși, rămâne indiferent la impresiile ce 
cad sub pragul minim. 

A patra analogie: Cu timpul puterea unui astfel de magnet 
scade treptat, treptat, întocmai ca și amintirile ce nu mai sunt 
din când în când împrospătatu. Mai mult încă : se știe că 
acele idei se păstrează mai mult și mai bine în mintea noas- 
tră, care au fost legate, asociate fie între ele, fie de anumite 
impresii concrete, de anumite evenimente mai caracteristice 
din viaţă. De asemene, puterea magnetică a unei potcoave 
de oţel se păstrează mai îndelung, dacă n'o lipsim de arma- 
tura ei — bucata de oţel cu care trebue să steă continuu în 
legătură, asociată. 

Până și în al doilea stadiu al funcţionării sale — în repro- 
ducere — memoria își găsește asemănările cu acest simplu 
fenomen de magnetizare. Orce magnet artificial, poate repro- 


Notă. Toate aceste exemple sunt luate din opera lui Paul Sollier : 
„Le probleme dela memoire“. Alcan — 1900. 

duce un altul, ordecâteori o bucată de oţel îi cade la înde- 
mână ; aceasta la rândul ei atrage alta și tot așa mai de- 
parte, cu puteri din ce în ce mai slabe, ca și suvenirurile în 
mintea noastră, cu cât impresia primitivă e mai îndepărtată. 

In lumea fizică însă, găsim și alte fenomene, care să ne 
reprezinte și mai bine modul de funcționare a memoriei. Așa 
sunt, de pildă, acumulatoarele electrice și mai ales rezona- 
toarele. Nu e nevoe să mai descriem aparatele. Importantul 
e să știm că electricitatea poate fi acumulată, conservată și 
în urmă distribuită după trebuință. Nu e aceasta o minunată 
analogie cu ceeace se petrece în creer în timpul funcționării 
memoriei? Când acumulatorul e saturat, nu mai poate în- 
magazină nimic și tot așa e cu memoria. Orcât ar variă ca- 
pacitatea mnemotechnică dela individ la individ, ea prezintă 
în mod normal, o perioadă de creștere și un maximum peste 
care, dacă se trece, se întâmplă desorganizarea complectă a 
inteligenţei, întocmai cum se întâmplă și cu acumulatoarele 
pe cari voim să le încărcăm peste măsură: se distrug. 

De asemenea, ca și amintirile, forța electrică acumulată 
se pierde cu timpul. Mai demnă însă de luare aminte, este 
următoarea observaţie: Forţa electrică produsă de un dinamo» 
nu e înmagazinată decât în parte de acumulator. Am puteă 
spune, că orcât de bun ar fi un acumulator, totuș opune o 
rezistenţă curentului și o parte din forţă se cheltuește pentru 
învingerea acestei piedici. 

Dacă trecem acum la funcţia memoriei, fenomenele sunt 
identice. Cine ar puteă susţine că a învățat cevă dela cea 
dintâiu aruncătură de ochiu? Și aici o impresie primită, e 
departe de a se transformă în întregime în forță utilizabilă. 
Senzaţia ca fapt de conștiință, are în totdeauna un grad de 
intensitate mai mic decât al excitației externe. Faimoasa lege 

„Natura“, Anul III, No. 1. 2 

psiho-fizică a lui Weber-Fechner, că : <Senzaţiile sunt faţă 
de excitaţii ca logaritmul la numărul său, oricum a mai fost 
formulată că : Senzaţiile cresc în progresie aritmetică, pe când 
excitaţiile în progresie geometrică, nu ne spune altceva decât 
că și acumulatorul psihic — ca să-i zicem așă — opune o re- 
zistență și încă o mare rezistenţă, forţelor ce-l impresionează, 

Pe lângă acestea, se știe iarăș că orce acumulator cu tim- 
pul se uzează și funcţionarea lui se face din ce în ce mai 
rău, până la o complectă distrugere. | 

Se ştie, de asemenea, principiul rezonatoarelor electrice. Un 
excitator electric produce în câmpul ce-l înconjoară o per- 
turbare și face să vibreze un alt excitator mai mult sau mai 
puțin asemănător, așezat în același câmp, dacă perioadele 
celor două vibraţiuni sunt aceleași. Cevă mai mult, în deo- 
sebire de rezonatorul acustic, rezonanța se va săvârș) și atunci 
când perioadele celor două vibraţiuni n'ar fi tocmai identice, 
deși cu o regularitate din ce în ce mai mică până la o dife- 
renlă cevă mai însemnată. Rezonatorul nu e altcevă decât 
acest de' al doilea excitator, dar pe când del dintâi e încărcat 
direct de o bobină de inducţiune, cel dealdoilea nu. 

Treceţi acum în lumea amintirelor. Acelaşi mecanism în 
reproducerea lor. Un întreg trecut răsună, este evocat de o 
excitație identică cu aceia ce la produs; și iarăși amintiri 
care n'au decât câtevă puncte comune — perioada vibraliunilor 
n'ar fi tocmai identică — sunt readuse în conștiință de o sen- 
zaţie actuală, dacă aceasta va prezentă câtevă puncte de 
asemănare. 

lată atâtea analogii care, firește, n'au de loc pretenţia de 
a spune cevă mai mult decât poate spune orice analogie; ele 
nu indică vr'o identitate de natură între aceste două serii de 
fenomene. 

Şi mai la urmă, cam ce putem ști noi din așă nu- 
mita natură a lucrurilor ? Cu mintea noastră nu putem prinde 
decât începutul şi sfârşitul ; mijlocul ne rămâne în totdeauna 
Și în toate ascuns. O impresie din afară isbește unul din sim- 
ţurile noastre, ajunge la creer și se transformă în cevă eti- 
„chetat : senzaţie, conștiință etc. și se întoarce de unde a venit 
-<a mișcare. Și tot așă, o impresie din afară isbește bucata de 
-oțel, care în intimitatea alcătuirei sale suferă o schimbare eti- 
chetată : magnetism, care la rându-i se manifestă în afară, 
prin anumite efecte ce le produce. 

Atâta-i tot ce putem ști și legiferă, atât în lumea fizică 
«cât şi în cea sufletească. Și când nu-i vorba de aflat natura 
în sine a lucrurilor, analogii se pot face și sunt folositoare. 

In acest caz, analogia e pragul științei. 


Enache Ionescu 
Profesor la Seminarul Pedagogic. 


ZE 


BĂUTURI... INTELECTUALE 


Cafeaua și ceaiul sunt tipul băuturilor aromatice ; ele se mai 
numesc și intelectuale, și poate nu degeaba, căci cei ce mun- 
«cesc cu creerul, găsesc în aceste băuturi, bine înţeles când nu 
abuzează, un sprijin puternic, un mijloc de întărire. Ele mai 
-sunt și un semn de progres. In adevăr a trecut numai o sută 
-ani de când doctorii le puneau printre otrăvuri, «otrăvuri mo- 
latice», poate cum le numeă Voltaire; «în curând se împlinesc 
“vreo 80 ani, ziceă el, de când beau din ele, fără ca să-și fi 
produs efectul». Azi nimeni nu mai socotește ceaiul și cafeaua 
drept niște otrăvi ; consumaţia anuală numai a cafelei în Eu- 
ropa apropie suma de 300 milioane de kg., iar aceea a cea- 
iului se întinde mereu şi numai în Englitera trece de 50 mi- 

lioane de kg. Cafeaua a fost introdusă în Europa pe la sfâr- 
șitul secolului al 17-lea. Intrebuinţarea ei a avut cu siguranţă 
oarecare influență asupra „cerebralității“ generale. In adevăr, 
dacă ţinem seamă de proporţia substanţelor azotoase și a sub- 
stanțelor grase ce ea le conţine, cafeaua este un adevărat ali~ 
ment, ba încă unul din acelea care se bucură de proprietăţi 
speciale şi nctăgăduite asupra sistemului nervos și circulator. 
Ea are un înlreit rol, ceeace a făcut pe învățatul Bichat 1) 
să o numească „le trepied vital“. 

In doze mici, efectul cafelei asupra centrelor nervoase este 
cu totul altul decât al alcoolului, ba unii o socotesc chiar ca 
un leac contra alcoolismului. S'a observat în Brazilia că unii 
imigranți veniţi cu patima beţiei, au fost vindecaţi prin între- 
buințarea cafelei. S'a mai constatat că băutura cafelei este 
bună și pentru lăsatul tutunului. Obișnuit li se zice fumăto- 
rilor: nu fumaţi atâta și nu beţi atâta cafea! Eroare; sin- 
gurul mijloc pentru ei de a scăpă de consecinţele nicotinis- 
mului constă în a bea cât mai multă cafea. 

Cafeaua fiind scumpă s'a căutat înlocuirea ei prin substanțe 
vegetale prăjite ca : cicoare, mazere, castane, ghinde dulci etc. 

Toate aceste succedanee nevătămătoare conţin și cafeină şi 
tanin, sunt deci și stimulante și tonice, — dar neconţinând des- 
tulă cafeină — rolul lor igienic este mărginit. 

* i * 

Intrebuințarea ceaiului este tot așă de comună ca și a ca- 
felei. Deși Chinezii întrebuinţează infusiunea de ceai din cele 
mai vechi vremuri, ceaiul n'a început a fi întrebuințat în Eu- 
ropa decât odată cu cafeaua. 


1) Bichat M. P. X. unul dintre cei mai de seamă doctori francezi, 
mort la 1802, la vârsia de 31 ani, tot deopotrivă de celebru în ana- 
tomie, fiziologie şi anatomie patologică. iaca 

Ceaiul este o băutură aromatică astringentă care îndeamnă 
la muncă stomacul și mărește „calorificația internă‘. Ceaiul 
bun trebue să fie slab, puţin îndulcit și cald; după cercetă- 
rile D-rului Riche proprietăţile digestive ale ceaiului ating 
maximum la 60%, Intrebuinţarea nemăsurată a ceaiului este 
supărătoare, căci irită sistemul nervos, produce insomnii, ba 
chiar și un fel de beţie specială. In Anglia unde se consumă 
foarte mult, s'a născut o boală nervoasă specială numită, 
„teism“; această boala nu se naște însă decât în urma unui 
abuz îndelungat și mai cu seamă în urma întrebuințţării „ced- 
durilor verzi“. Se cunosc în comerţ diferite varietăţi de ceai, 
clasate în : ceaiuri verzi și ceaiuri negre. Cele dintâi sunt 
rezultatul unei uscări grăbite și la umbră a frunzelor copăce- 
lului, — cele din al doilea fel uscându-se încet și la soare — 
se înegresc şi își slăbesc și proprietăţile de infuziune. 

Ceaiurile negre sunt mai slabe decât cele verzi și obișnuit 
ceaiul din consumaţia generală este un amestec din ambele 
feluri, obținându-se cu chipul acesta un ceai mai puţin exci- 
tant dar mai aromatic. 

Falșificarea cafelei și ceaiului, mulțămită neobosiţilor chi- 
mişti, este zilnic pusă în evidenţă, iar autorii pedepsiţi. 

Dintre toate falsificările însă cea mai de temut e colora- 
ţiunea artificială a cafelei, fabricată din făină de ghindă, fa- 
sole, castane, cartofi și argilă. 

Se mai întrebuinţează un amestec de cafea măcinată, o droj- 
die de cafea, răzătură de lemn de acaju, argaselă, cărămidă 
pisată și ocră roșie. 

Ca și cafeaua ceaiul negru este și el deseori falsificat ames- 
tecându-se frunze de salcie, de porumbe, frasin, măceș și ulm. 
Se mai pune de asemenea în consumatie frunzele ceaiului 
care a servit odată, tratate cu săruri minerale, gumă, dextrină, 

materii colorante. Chinezii dau chiar ei exemplul falsificării 
ceaiului verde colorând cu săruri de cupru, albastru de Prusia, 
curcuma, otrăvuri destul de cunoscute. Este foarte ușor însă. 
de a recunoaşte un ceai (bănuit) că ar fi amestecat cu foi 
streine — căci navem decât să aruncăm în apă fierbinte o- 
mică cantitate ; foile înmuindu-se se întind și recunoașterea. 
este ușor de făcut prin observarea numai a formei frunzelor. 

Din eftinătatea câte odată prea mare a preţurilor de vân- 
zare încă ar trebui să tragem concluzia falsificărilor. Preţu- 
rile acestor substanțe întrebuințate așă de mult sunt în de- 
obște cunoscute, iar fluctuaţiunile lor nu mai pot fi mister 
pentru nimeni, mai ales în centrele mari de desfacere a acestor 
produse. Atât mai rău pentru cel ce crezând că face un târg. 
bun se va grăbi să cumpere ceai și cafea pe preţ de nimic; 
păcălitul în orice caz nu va fi negustorul. 

«Cine pe altul vreă să înșele — pe sine se înșeală —>. 


Victor Anastasiu 
Profesor la liceul Luzăr 


(După Maz de Nansouty, Actualités scientifiques). 


INGRĂŞEMINTELE CHIMICE 

De câtvă timp a început să se vorbească și la noi despre 
îngrășeminiele chimice sau artificiale. Socot nimerit să aduc 
la cunoștința cetitorilor «Naturei>, cam ce sunt ele și la ce 
se întrebuințează. 

Cu toţii știm, că plantele își scot hrana lor din pământ 
şi că elementele cele mai necesare nutriţiunei lor sunt în 
număr de patru, şi anume: azotul, fosforul, potasiul şi 
calciul. 

Aceste elemente se găsesc înmagazinate în pământ sub 
diferite forme, unele mai mult, altele ‘mai puţin asimilabile 
de către plante. Știința și practica agricolă ne sfătuesc să 
lucrăm pământul, adică să facem arături, ogoare sterpe, pra- 
şile, ogoare de toamnă, expuse îngheţului și desghețului. Prin 
toate aceste lucrări nu se urmărește altcevă decât să se 
supue pământul unor fermentaţiuni și unor prefaceri al căror 
rezultat final este transformarea tururor acelor substanţe nu- 
tritive, care se găsesc sub formă insolubilă și deci nefolosi- 
toare plantelor, în substanţe solubile și asimilabile. 

Dacă analizăm o plantă, și să luăm drept exemplu cerea- 
lele, găsim în boabele și paele lor o cantitate oarecare din 
cele 4 elemente amintite mai sus, pe care, natural, planta 
le-a luat din pământ și aflăm că aceste cantităţi diferă dela 
o plantă la alta. Știința a constatat că în fiecare an printr'o 
recoltă, mijlocie se extrage din pământ, aproximativ, urmă- 
toarele cantităţi de substanţe nutritive de pe fiecare hectar 
cultivat cu cereale: 


Azot (N)....... 60 Kegr. 
Acid fosforic (P20,) 30 Kgr. 
Potasiu (K0) ... 70 Kgr. 
Calciu (CaO) ... . 20 Kgr. 


La prima vedere aceste cifre par foarte neînsemnate ; ur- 
mătoarele calcule ne vor arătă însă adevărata, lor însemnătate. 
După datele statistice România cultivă anual aproape 
5.000.000 hectare cu cereale. Dacă socotim că fiecare Kgr. de: 


Azot costă Lei 1.50 
Acid fosforic >  » 0.50 
și Potasiu >» 085 

atunci calculul ne arată că în fiecare an prin recoltele de 
cereale se sustrage pământului nostru arabil: 


Azot . .. 300.000.000 Kgr. 
Acid fosforic . . 150.000.000 >» 
Potasiu ..... 350.000.000 >» 


şi că valoarea lor reprezintă frumoasa sumä de Lei 730.000.000. 

Privind aceste cifre, ușor ne putem face convingerea, că 
oricât de bogat ar fi un pământ în substante nutritive, oricât 
de bine ar fi muncit el, şi oricât de favorabil ar mai fi şi 
timpul, forţa lui de producțiune fatalmente trebue să scadă 
prin necontenitele recolte, și la un moment dat să înceteze 
de a mai dă producţiuni, care să compenseze munca. 

Aceasta s'a și întâmplat de fapt în multe părţi din ţările 
apusene cu agricultură veche de sute și sute de ani. lată de 
ce oamenii de știință s'au gândit să dea înapoi pământului 
o parte măcar din substanțele nutritive luate prin atâtea și 
atâtea recolte. 

Primul mijloc de ameliorare a terenurilor, cunoscut încă 
de pe timpul Romanilor, este gunoiul în care se găseşte o 
cantitate oarecare de substanţe nutritive. 

Faţă de întinderea însă pe care a luat-o cultura cerealelor 
în toată lumea, cantităţile de gunoi de care oamenii se pot 
folosi sunt cu totul neindestulătoare ; de aceia a și fost si- 
lită lumea să-și îndrepteze privirile în altă parte. In urma 
progreselor făcute în secolul trecut de chimie și de industria 
chimică şi minieră, agricultura a tras multe foloase, și astăzi 
mijloace noi de ameliorare a terenurilor îi stau la îndămână, 
pe preţuri destul de convenabile. 

Materialurile întrebuințate spre acest scop poartă numele 
generic de îngrășăminte chimice sau îngrăşeminte artificiale. 

Aceste îngrășeminte sunt următoarele : 

Ca îngrăşemânt azotat. 


1. Salpetru de Chili. Se extrage din minele din Chili, şi se vinde 
în comerţ aproape curat; are 95%, Nirat de sodiu, şi 15%, azot. 

2. Sulfatul de amoniu. Produs secundar, mai ales al fabricaţiunii 
gazului de luminat; conţin aproximativ 20—210/, azot. 

3. 'Tot pentru acest scop servesc şi făinurile de sânge, carne, lână 
şi piele. Primele două conţine aproximativ 150, azot, iar. celelalte 
două 5%. 

4. Guano, care conţine pe lângă azot și acid fosforic și potasiu în 
mică cantitate. Cel mai bogat în azot este cel din Peru care conţine 
în mijlociu 9%, azot şi 140%, acid fosforic. 


Ca îngrăşemânt fosfatic, 


1. Suprafosfat : Produs prin prefacerea fosfaților minerali, a făinei 
de oase și a cărbunelui de oase. Conţine 16—180%/, acid fosforic 
solubil în apă. 

2. Sgura lui Thomas, produs secundar al industriei ferului, Con- 
ține cam 17%, acid fosforic insolubil în apă, dar solubil în citrat de 
amoniu, 

3. Făină de oase, rămasă dela fabricaţia eleiului. Conţine cam 30% 
acid fosforic deasemenea insolubil în apă. 

4. Fosfaţi minerali măcinaţi, dealtfel însă prea puţin întrebuinţaţi, 


Ca îngrăşemânt potasio. 


1. Kainitul, cu 21%, sulfat de potasiu, Karnalitul, Silvinitul şi 
Berg Kiesenitul aproximativ cu 15—25 %, clorură de potasiu. Toate 
aceste minerale se extrag din minele dela Stassfurth. 

2. Produsele de labricaţiune: Sulfatul de potasiu (90—96 °/ə), Sul- 
fatul magnezian potasic, clorura de potasiu și așă zisul îngrășemânt 
potasic care conţine 20, 30 şi 40°/, potasiu. 

Sulfatul de potasiu extras din 

3) Melasele dela fabricaţiunea spirtului. 

Desvoltarea. pe care a luat-o astăzi industria și comerțul cu 
îngrășeminte artificiale este foarte mare. Agricultura între- 
buințează în fiecare an cantităţi din ce în ce mai mari. Așă, 
s'ar fi consumat în toată lumea în 1904, după W. Schneider: 


Milioane de Kgr. _ Prețul în Lei 
Sulfat de amoniu ... 516.3 15.500.000 
Salpetru de Chili .. . 1133.8 340.000.000 
Suprafosfal şi 


Sgura lui Thomas | 1374.4 737.400.000 


Săruri potasice 1080.— 524.000.000 
(numai în Germania) 
Guano 1384.— 276.000.000 


Total Lei 2.032.000.000 


Pentru îngrășarea complectă a unui hectar de pământ se 
obișnuește să se dea 300—400 Kgr. de suprafostat, 100— 
150 Ker. sulfat de potasiu şi 150—200 Kgr. salpetru de Chili. 
Sărurile de potasiu şi suprafosfatul se împrăştie cu ma- 
şini speciale sau cu mâna toamna când se face arătura su- 
perficială înainte de semănatul grâului, sau când se fac ară- 
turile pentru semănăturile de primăvară. Salpetru de Chili 
se împrăștie jumătate în toamnă, după ce a răsărit grâul și 
jumătate în primăvară, după ce sa luat zăpada. La semă- 
năturile de primăvară, îndată după ce au răsărit, ca să se 
facă economie de timp, se obișnuește a se amestecă îngră- 
șămintele unele cu altele. 


Ion Enescu 
Chimist la Staţiunea Agronomică. 


ae 


Cui 

AL TREILEA CONGRES 
INTERNAŢIONAL DE PETROL 


La sfârșitul lui August și începutul lui Septemvrie a avut 
loc în București al treilea congres internaţional de petrol. 
Întâiul se ţinuse la Paris în 1900 și al doilea în Liège în 1905. 

A fost un congres de cea mai mare importanţă. Au luat 
parte la el 19 naţiuni, reprezentate prin oameni de știință, 
exploatatori și financiari. Aceștia au putut vedeă și bogăţia 
mare a ţărei românești în acest mineral, și exploatarea lui 
din ce în ce mai întinsă și lucrările științifice ale învăţa- 
ților noștri. A fost, după cum s'a zis, adevăratul congres de 
petrol care a avut loc într'o țară cu petrol. Pentru noi, cu 
deosebire, acest congres înseamnă un moment istoric, fiind cel 
dintâi congres științific internaţional ţinut în țara noastră. A 
fost organizat cu adevărat occidental și a lăsat urme adânci 
de adevărată mulţumire în sufletul străinilor care nu ne prea 
cunosc. De unde mulţi dintr'inșii p'ecaseră cu gândul că merg 
într'o ţară care se vecinează cu Turcia și Asia Mică și s'aș- 
tepiau să vadă cu totul altceva de ceeace au văzut, la urmă 
s'au întors cu toţii pe la locurile lor ducând cu ei descope- 
rirea unei ţări civilizate și a unui neam muncitor despre care 


nu visau. 


* 
* * 


Nu ne vom încercă să facem aici o descriere amănunţită a 
celor petrecute. Revistele speciale au scos în acest scop nu- 
mere suplimentare. „Moniteur du Pétrole roumain“, LD In- 
dustrie roumaine, Petrole — Mines — Industrie, revista ger- 
mană Petroleum și revista engleză Petroleum Review au 
publicat și articole de ocazie și dări de seamă amănunțite a 

excursiilor făcute și a şedinţelor ţinute. Ne vom mărgin! să 
aratăm numai în linii generale desfășurarea activităței lui, 
— slujindu-ne în parte de revistele de mai sus. 

Congresul s'a început de fapt Miercuri 22 August cu con- 
ferinţa d-lui Prof. Mrazec. Domnia-sa a făcut o descriere a 
terenurilor noastre petrolifere, arătând structura lor technică. 
și geologică și pregătind astfel pe congresiști pentru cele ce 
aveau să vadă în excursiile ce aveau să facă. 

Cele d'intâi excursii au avut loc în zilele de Joi, Vineri, 
Sâmbătă 23, 24 și 25 August. La ele au luat parte mai numai 
streinii din cauza greutăților de transport. S'a vizitat cu acest 
prilej fabricele și schelele din Băicoi, Țintea, Recea, Buşte- 
nari, Telega, Doftana și Moreni. Aceste excursii au mulţumit 
pe deplin pe congresiști atât prin primirea ce li s'a făcut, cât 
mii ales, prin instalaţiunile de scoatere și prelucrare a petro- 
lului. Domnul profesor Mrazec a dat peste tot locul explică- 
rile cuvenite cu privire la geologia regiunilor vizitate. Nu mai 
e nevoe să spunem că sau dat banchete, că s'au ţinut dis- 
cursuri și că entuziasmul «a fost la înălţime». 

Sâmbătă seara, 25 August, a avut loc recepţia oficială la 
Ministerul afacerilor streine. Sa dat un concert de artiștii 
noștri bine cunoscuţi Enescu, Dinicu, Boscoff și Elinescu. 


* 
x * 


Deschiderea oficială a congresului sa făcut Duminică 26 August 
în sala cea frumoasă a Ateneului Român. Cel dintâi care a luat cu- 
vântul a fost d. ministru Anton Carp. Domnia-sa a făcut întâiu un 
istoric scurt al industriei petrolului la noi, arătând că se găsesc 
urme de exploatare încă de pe la 1832. In urmă, a făcut descrierea 
desvoltărei luate mai târziu şi a stăruit la sfârşit asupra stărei de 
azi, arătând cu oifre numărul sondelor şi puţurilor, producţia aces- 
tora, transportul la rafinării, exportul, ş. a. 

Domnul Dimitrie Sturza, primul ministru, bătrânul vecinic tânăr 

şi neobosit, a ţinut în urmă în limba franceză un discurs însemnat 
şi plin de învățături. Domnia-sa a arătat la început importanța mare 
a acestui congres „pregătit prin munca noastră proprie ştiinţifică şi 
practică“. In urmă, sprijinindu-se pe cifre, face o comparaţie între 
industria dela 1866 care producea numai vreo 6000 de tone şi între 
aceia din 1907 care se ridică la vreo 900.000 de tone în valoare de 
40.000.009 lei. Arată deasemenea cum s'au desvoliat localităţile ves- 
tite Buştenari, Moreni, Câmpina, Băicoi şi Țintea, cum capitalul în- 
trebuiniat atinge astăzi suma de 200 milioane, împărţit între 31 
societăţi străine şi române, și stărueşte la sfârşit asupra portului 
Constanţa şi asupra programului guvernului cu privire la, această 
industrie. 

D. Anghel Saligny, preşedintele congresului, urează în numele co- 
mitetului bun sosit oaspeţilor distingi care au venit în număr aşă de 
mare. Aminteşte cu recunoștință de meritele acelora care au contri- 
buit la înfiinţarea acestui congres internaţional şi cu deosebire mul- 
ţumește d-lor Lippmann şi Dejardin, preşedinţii congresului dela 
Paris şi dela Liège. Se trimete, după propunerea d-sale, Majestăţei 
Sale Regelui şi Alteţei Sale Regale Principelui Ferdinand câte o 
telegramă, prin care se exprimă sentimentele de recunoştinţă şi oma- 
giile respeoctuoase ale membrilor congresului. In urmă, d. Saligny 
arată că scopul congresului e de a face ca industria petrolului să 
se folosească cât mai mult de influenţa binetăcătoare a metoadelor 
nouă de cercetări ştiinţifice. Arată deasemenea, că ar fi un progres 
considerabil dacă s'ar deslega măcar în parte cestiuni însemnate ca : 
mijloacele de înlăturat incendiile pe schele şi în rafinării, determi- 
narea proprietăților care dau valoare comercială diferitelor produse, 
unificarea măsurilor de capacitate şi greutate întrebuințate la vân- 
zare, etc. Atinge şi alte cestiuni care pot fi studiate în congresele 
viitoare, îşi exprimă dorinţa ca expoziţia de petrol dela Filaret să 
atragă atenţia cercetătorilor asupra progreselor făcute şi ce mai sunt 
de făcut şi urează la sfârşit ca lucrările celui de al treilea congres 
internaţional de petrol să însemne o dată importantă în analele pro- 
grcsului şi ale ştiinţei. 

D. Prof. Dr. C. Engler, primul delegat al imperiului german, ex- 
primă mulţumiri guvernului şi organizatorilor congresului. Arată că 

a primit cu plăcere invitaţiunea de a veni aici, deoarece de mult 
România e cunoscută ca o ţară de progres intelectual, ca o ţară oare 
prin inteligenţa Majestăţei Sale Regelui Carol I şi a consilierilor săi, 
prin zelul la muncă şi prin vitejia fiilor săi, a cucerit un loc de 
onoare în Concertul naţiunilor. Găseşte că alegerea Bucureștilor pentru 
întrunirea celui de al treilea congres de petrol internaţional a fost 
ou totul nimerită. Pe când cele două dintâiu au avut loc în ţări 
unde petrolul e cunoscut doar numai din lămpi, aicea, din contra, 
acest licid ţâşnește din pământ din ce în ce mai mult. Mărturiseşte 
că dintre toate petrolurile din lume cele româneşti sunt cele mai 
bine studiate. Facă Cerul, urează Domnia-sa, ca acest congres să 
dea un avânt nou ştiinţei şi să fie de folos industriei de petrol din 
România, la desvoltarea căreia şi Germania are interese superioare. 
Ştiinţa nu cunoaște margini — și technica nici ea; patria ei o lumea. 
Să muncim în pace, unii lângă alții, şi cu toţii împreună. 

D. Hans Hoefer, consilier intim, profesor la Academia de Mine 
din Leoben, salută congresul în numele şi din ordinul guvernului 
austriac. Domnia-sa stărueşte asupra diferenţei mari ce a găsit-o 
între starea de azi și acea de acum douăzeci de ani când a venit 
întâia oară la noi. Arată că prin lucrările ştiinţifice ale d-lor Alfons 
Saligny, Dr. Istrati şi Cucu Stavostescu, alo d-lor Edeleanu, Tănă- 
sescu şi Petroni, ale d-lor Alimăneşteanu, Mrazec şi Teisseyre şi ale 
d-lui Petru Poni cu deosebire, adăugim noi, România stă ştiinţifi- 
ceşte în fruntea ţărilor producătoare de petrol. 

D-nii Louis Dejardin, delegatul guvernului belgian, David Day, 
delegatul Statelor- Unite, Alexis Aron, delogatul guvernului francez, 
Dr. Dvorkowitz, delegatul Angliei, L. de Loczy, delegatul guvernului 
ungar, cavalerul Camerana, din partea Italiei, Alex. London, dele- 
gatul Olandei mulțumesc în numele guvernelor respective şi își ex- 
primă cu toţii încrederea în reușita deplină a congresului de faţă ale 
căruia rezultate vor fi de folos tuturor naţiunilor care se interesează 
de industria petrolului. 


După terminarea discursurilor d-l A. Saligny propune ale- 
gerea biroului care să prezideze desbaterile congresului 
D-l Dejardin, președintele congresului din Liège, arătând 

grija pe care comitetul organizator a pus'o pentru pregătirea 
acestui de al treilea congres, face propunerea să se confirme 
prin aclamaţie biroul provizor în birou definitiv. Această pro- 
punere e primită cu aplauze. D-l Saligny mulțumește și dă 
cuvântul d-lui Alimănişteanu, secretarul general al congre- 
Sului. Domniasa mulțumește de asemenea pentru onoarea 
făcută și încrederea arătată și dă citire listei de vice-preșe- 
dinţi generali, de vice-președinți de secţiune și de secretari. 


Cu această din urmă formalitate ședința sa sfârșit. 


* 
* + 


Lucrările congresului au avut loc pe secţiuni. Secţiunea I 
coprindeă geo:ogia, explorarea şi exploatarea, secţiunea II 
chimia și tecnologia, secţiunea III legislația și comerțul. Şi 
mai puţin încă decât în partea precedentă vom puteă intră 
în amănunte în ce priveşte comunicările din secţiuni. 

Importanţa lor este firește foarte mare, dar o popularizare 
a lor pentru publicul cel mare este cu neputinţă. Sunt ces- 
tiuni pe care numai specialistul le poate urmări și numai el 
le poate apreciă îndestul importanţa lor cea mare. Ne vom 
mărgini, pentru acest cuvânt, să atingem numai în linii gene- 
rale și numai pe cele mai însemnate din comunicările care 
S'au făcut și din discuţiile care au avut loc. 

In rândul întâi vom pomeni de conferinţa ilustrului chimist 
german prof. dr. ©. Engler din Carlsruhe. Sala cea mare a 
Senatului, în care marele învăţat și-a desfășurat interesanta 
sa conferință, aveă înfățișarea unui adevărat senat de regi, 
de regi ai științei. D-l Engler a vorbit asupra originei orga- 
nice a petrolului, pentru susținerea căreia Domnia-sa a lucrat 
o viaţă întreagă. Arată cum grăsimele animale sau vegetale 
au putut suferi în sânul pământului prefacerile care le-au 
transformat în amestecul complex de hidrocarbure care e pe- 

trolul de astăzi. Aduce, pe lângă argumentele găsite de d-sa 
mai înainte, si un număr nou de fapte care vorbesc în spri- 
jinul teoriei sale. Recunoaște însă, că această cestiune se gă- 
sește încă la începutul ei și că noi cercetări vor fi de tre- 
buinţă pentru dezlegarea completă a acestei mari probleme. 

Această cestiune a originei petrolului a mai fost studiată 
și în ședințele secțiunei geologice. Chimiști și geologi, ca Ra- 
kusin din Moscova, Zoloziecki din Lemberg, Andrussov, de 
la Kiev, Papon de Lameigne, Charistschkofț, ș. a. aduc ar- 
gumente, unii în sprijinul teoriei organice, alţii în sprijinul 
teoriei anorganice. Această din urmă teorie ar fi avut doi 
susținători mai mult dacă d-l Dr. Istrati și d-l Petru Poni 
ar fi luat și d-lor parte la congres. D-l Dr. Istrati, care a 
făcut cele d'întâi determinări menite să dovedească calitatea. 
superioară a petrolurilor noastre și d-l Petru Poni cu mo- 
numentala sa lucrare asupra constituţiei chimice a petrolului 
dela Colibași în special, ar fi fost cu adevărat reprezentanții 
autorizaţi ai chimiei românești. S'a regretat mult lipsa d-lor 
dela acest congres. 

Dintre comunicările făcute în secţiunea geologică vom po- 
men numai de acelea ale d-lui prof. Mrazec cu privire la 
formațiunea zăcămintelor de petrol şi a condiţiilor necesare 
pentru această formaţiune. Domnia-sa afirmă că nu există 
petrol juvenil (anorganic) în cantitate mare și consideră pe- 
trolul exploatat drept vados (origină organică). Distinsul în- 
vățat al Universităţii noastre mai desvoltă apoi și vederile 
sale cu privire la migrațiunea petrolului. Arată că pot aveă 
loc și migraţiuni prin crăpături, oarecum o scurgere ; susţine 
însă că pentru zăcămintele din neogen din România trebue 
să se admită și ò migraţiune directă, o infiltrare. Această 
migraţiune a fost provocată prin presiunea gazelor, prin apă 

Şi mai cu seamă prin presiuni orogenice. Experiențele făcute 
de d-sa dovedesc că această teorie este întemeiată. Ea a fost 
susținută și de d-nii Guiselin, Day şi Andrussow. 

Ne oprim aici cu descrierea comunicărilor, siliţi fiind la 
aceasta, după cum am spus mai sus, de caracterul lor cu 
totul special. Trecem de asemenea cu vederea și excursiile 
care au mai avut loc și banchetele ce sau mai dat în urmă. 

Congresul s'a închis Vineri 31 August cu ședința generală 
dela Ateneul Român. După cetirea migăloasă a proceselor- 
verbale care dădeau seamă zi cu zi de lucrările în secţiuni s'a 
deschis discuţia privitoare la ţara în care va aveă loc con- 
gresul viitor. D-l prof. dr. Engler a propus America, iar d-l 
Zaloziecki a făcut invitaţiunea oficială în numele guvernului 
austriac ca al patrulea congres să aibă loc în Lemberg. După 
o îndelungată discuţie la care au luat parte d-nii Engler, 
Höfer, Dejardin, Day, Zaloziecki, Alimănișteanu și alţii, s'a 
primit cu aplause propunerea din urmă. Lembergul va aveă 
prin urmare onoarea de a găzdui pe membrii viitorului con- 
gres internaţional de petrol. 


G. G. Longinescu 


ZI 


NOTIŢE 


SPRE ŞTIINŢĂ. Reproducerea acestor notițe este îngăduită numai cu arătarea nu- 
mărului din „Natura“ din care se vor luă !). 


Cullinan, cel mai mare diamant din lume. — Cetitorii noştri au 
cetit desigur în ziare știrea că parlamentul din Transvaal a votat cu 
24 voturi contra 19 cumpărarea acestui diamant de către stat şi dă- 
ruirea lui regelui Eduard al Angliei. Putem dă azi, după „Lu Na- 


1) Aceste notițe nu sunt, cum s'ar crede, luate deadrepta! din revistele arătate, ci 


sunt prefaceri după articole cu mult mai întinse 


„Natura“, Anul tH, No. 1. 3 

ture“, următoarele amănunte. Acest diamant cântărește 3032 carate 
şi are forma unui ou de gâscă, dar cam neregulată. Sir William 
Crookes, care l’a studiat cu deamănuntul, crede că e numai o jumă- 
tate din cristalul întreg dela început care ar fi fost un ootaedru di- 
format. Cu drept cuvânt societatea „Premier Diamond Mine“ va 
face urări fierbinţi să găsească şi cealaltă jumătate. Cullinan e cu 
totul limpede şi fără nici un cusur. Valoarea lui ar fi de 25.000.000 
lei. Iată cum a fost găsit, Şeful minei, un miner de 60 ani, se găteă 
tocmai să plece de pe şantier şi să se întoarcă acasă, când deodată 
zări sclipind ceva în bătaia soarelui care apunea. Scânteile veneau 
dintre niște erburi de pe o râpă aproape perpendiculară, la vreo 
şapte metri înălțime. Nu-i fù lene să se urce în acest loc și să sco- 
tocească cu cuțitul. Nu-i părù deasemenea rău că i se rupse cuțitul 
Găsise diamantul şi societatea l’a răsplătit îndată cu 50.000 lei. 

Se spune, că hoţii internaţionali auzind de descoperirea acestui 
diamant ar fi făcut planul să-l fure. Societatea a luat însă din vreme 
măsurile cuvenite, l'a asigurat pentru 12.500.000 lei şi Pa trimis cu 
mare pază la Londra. Regele Eduard, care şi-a exprimat dorinţa să-l 
vadă, ar fi zis în urmă: „lată un obiect pe cât de ciudat, pe atât de 
scump. Mărturisesc însă că i-aș fi dat cu piciorul ca într'un hârb de 
sticlă de Paș fi găsit pe drum“. Numele Cullinan se trage dela în- 
temeitorul societăţei „Premier Diamond Mine Co.“ („La Nature“, 
31 Aug. 1907). 


* i z 

O maşină de ascuţit ţăruşi. — Toată lumea cunoaşte aparatul mi- 
titel de ascuțit creioanele. Un tăruş e un par ascuțit la un capăt, — 
oarecum un creion enorm. Această asemănare a dat ideia de a se 
face o maşină de ascuțit ţărușşii. Ideia e simplă, dar a trebuit să-i 
vie cuivă în minte. In timpul de faţă se fac în portul Rotterdam 
nişte lucrări mari. Ca toate construcțiile din Olanda, și acestea tre- 
buesc făcute pe ţăruși. Se înțelege prin urmare, că eră nevoe de un 
număr mare de ţăruși şi că ascuţirea lor cu mâna ar fi cerut multă 
vreme. La acest neajuns trebue să mai pomenim şi pe acela că as- 
cuțitul cu mâna nu e așă de regulat ca să se lipească bine vârful 
țărușului de conul de fer cu care e acoperit. Maşina de care vorbim 

face acest lucru și repede şi bine. După cum am spus, ea se asea- 
mănă în totul cu o maşină de ascuţit creioanele. In cazul ţărușilor 
parul e înţepenit şi maşina se mișcă, invers ca la creioane. („La Na- 
ture“, 21 Sept. 1907). 


* 
* * 


Cel mai înalt coş din lume e acela pe care îl olădește „Montana 
Consolidated and Silver Mininy Company“. El va fi înalt de 154 
metri şi va fi greu de 17.000 tone. Diametrul interior, la vârf, va fi 
de 15m.25. Va puieă suge 113,264 m. c. pe minut. Va costă un milion 
de lei. O fabrică anume de cărămizi fabrică pentru el 100 tone pe zi. 
(„Revue Scientifique", T Septemvrie 1907). 


* 
* * 


18,472 metri deasupra pământului. — Această înălţime spăimân- 
tăţoare a fost atinsă în ziua de 7 Februarie din anul acesta de un 
balon-sondă. Acest balon cu anumite instrumente înregistratoare a 
plecat din institutul meteorologic din Uccle. Călătoria lui întreagă a 
fost făcută în 1 oră, 7 minute și 80 secunde. S'a coborât la o depăr- 
tare de 12,7 km. dela locul de plecare. 

Instrumentele înregistrătore au arăta turmătoarele. Cea mai scă- 
zută temperatură a aerului a fost — 620,5 C faţă cu 60,7 care eră pe 
pământ. Acest minimum de temperatură a fost întâlnit între 15.000 şi 
17.C00 m. la suire şi între 14.000 şi 13.000 m. la coborâre. Starea hi- 
grometrică, dela 6500 m. în sus eră coprinsă între 72 şi 80. Înălţimea 
barometrică la 18472 m. a fost de 52 m. m. luţeala balonulu erà de 
5,8 m. îndată după plecare: ea a crescut până la 9.3 m. în timpul ur- 
cării şi până la 20 m. la scoborâre. Când balonul a intrat însă în stra- 
turile mai dese ale atmosferei, iuţeala de scoborâre a ajuns numai 
7.1 m. pe secundă la o înălţime de 225 m. și o presiuue atmosferică 
de 760 m. m. (Prometheus, 2 Octomvrie 1907). 


* 
+ * 


Industria automobilelor a luat, după cum se știe, în anii din urmă 
o desvoltare foarte mare. Tabloul următor arată numărul automobi- 
lelor fabricate în diferite ţări în fiecare an. 

In In In In In In In 

r ; , P Statele- 
anul | Franța | Anglia |Germania| Belgia | Italia Unito 
1898 1631 632 894 — = = 
1899 4914 1413 1478 = — — 
1900 | 10039 2481 2312 400 i = 
1901 | 16486 4112 3209 600 300 = 
1902 | 23711 6268 4738 1700 350 314 
1903 | 30204 9437 6904 2839 1303 2722 
1904 | 37321 14170 11370 5026 3080 11374 
1905 | 47302 | 20848 15682 7927 8870 | 23827 
1906 | 55000 | 27000 | 22000 12000 18000 58000 


După cum ss vede, America e în fruntea industriei de automobile 
cu toate că a început deabià în 1902. Franța a trebuit să cedeze 
șefia; ea a rămas a doua, întrocànd însă cu mult pə celelalte ţări 
Italia arată o creştere care o va pune în curând alăturea de Ger- 
mania („ Prometheus“, 2 Octomvrie 1907). 

* a * 

A apărut Fiziologia vegetală experimentală de d. N. Moisescu, 
profesor. Această carte de 210 pagini şi cu 120 figuri în text se adre- 
sează studenţilor dela ştiinţele naturale, medicină, agricultură şi sil- 
vicultură precum și elevilor de liceu. Autorul se încearcă în ea să 
{facă o descriere elementară a fenomenelor care alcătuesc viaţa plan- 
telor. Se arată la fiecare cestiune întâi experienţa și se dă în urmă 
explicarea cuvenită. Intreaga lucrare e împărţită îu 9 capitole. Se 
vorbeşte în ele de fiziologia celulei ve jetul», de circulațiunea apei şi 
aerului în plante, de compoziţia minerali a plantei şi a pământului, 
de asimilaţiunea carbonului şi azotului, de germinaţii şi fermentalii, 
de creşterea plantelor şi măsura ei, de sensibilitatea şi de reprodu- 
cerea plantelor. Figuri numsroase şi bine alese înlesnesc înţelegerea 
principiilor stabilite. 

In scurt, e o lucrare care poate fi de folos învățământului ele- 
mentar al fiziologiei vegetale și care dovedeşte din partea autorului 
ei o dorinţă de bine şi o tragere de inimă cs se cuvine să fie cât 
mai mult imitată. 

Eea ai 


OO a 


Sa 


Tip. GUTENBERG Joseph Göbl, str. Dâmnesi, 20. 

Nu fără temei se face astăzi mare caz de metodele ști- 
ințelor fizico-mecanice: experienţa și măsura matematică. 
Numai astfel condusă, mintea omenească a izbutit să înstruneze 
câtevă dintre zeificatele puteri ale naturei și să le pună 
în slujba omului. 

Cel ce îngenunchiă înaintea mâniosului Zeus — purtătorul 
de fulgere — astăzi l'a prins în rețeaua metoadelor experimen- 
tale și la scoborât din Olimp. Năpraznica lui putere azi este 
calculată, drămuită și împărțită prin sute de mii de căi de 
scurgere pentru a mișcă suveicele și a bate cu vătala răz- 
boiului de ţesut, pentru a topi metalele, pentru a lumină ora- 
șele. Din împărţitor de trăznete, a ajuns împărţitor de ștafete 
cu sau fără sârmă; din părinte al zeilor, o biată mârţoagă 
de tramvay ! 

Inlănțuitul Prometeu și-a tinut cuvântul, a rupt lanțurile, 
a învins și astăzi domnește ca rege peste o bună parte din 
XÓGŅ.OŞ : 

<Orcât de mândru este Zevs, se va vedeă umilit... 
«Aide, întroneze-se cutezător în aer, încreadă-se în sgomotoşi 
«nori, sguduind în mâni săgețele-i de flacări; nimic din toate 
«acestea nu-l vor feri de o cădere rușinoasă ! II văd cum își 
«creiază singur dușmanul, atlet năpraznic, greu de înfruntat, 
«care va aruncă un foc mai distrugător ca fulgerul, va face 
«să răsune un bubuit mai puternic ca trăsnetul..... Sfărâmat 
«de această stâncă, Zevs va vedeă atunci ce osebire este între 
<a servi și a domni» 1). 


1) Eschile. Prometeu înlănţuit, trad. franc. de J. De la Parte du 
Theil, p. 123. 


„Natura“, Anul III, No. 2. 

Astfel s'a rostit Prometeu, personificarea înțelepciunii. 
Și câți alți zei păgâni, cari au hoinărit odată sălbateci pe 
întortochiatele căi ale văzduhului, mau fost îmblânziți și dis- 
ciplinați mai bine decât niște bieți copiști de biurou ! 

Dacă unui Atenian din vechime, mândru de ce!e trei sute 
trireme ale patriei sale, i-ar fi spus cineva că nişte adevărați 
munți de oțel vor plutì odată pe întinsa pânză a mărilor și 
vor tăiă brazde adânci în coapsa lui Poseidon, cu o iuțeală 
însutit și înmiit mai mare decât a neirebnicei trireme — ară- 
tându-i în acelaș timp cum totuș o alice de plumb se scu- 
fundă, — desigur, o atare afirmatie ar fi fost socotită de Atenian 
ca o glumă, dacă nu ca o batjocură adusă zeilor și lui. 

Dacă pe lângă acestea, impiul profanatur i-ar mai fi adăo- 
gat, că iuțeala aceea ameţitoare va fi produsă de niște a- 
buri cu totul asemenea celor ce se ridică deasupra oalei lui 
de linte, că prin urmare Poseidon, ca și fratele său Zevs, va 
fi pus odată la jug, uimirea Atenianului nostru ar fi fost și 
mai mare și, înălțând nedumerit din umeri, ca în fața unui 
nebun, și-ar fi iuțit pasul spre ayopà, pentru a propune con- 
cetăţenilor într'un discurs măestrit, nevoia ridicărei unui templu 
zeului ultragiat. 

Minunile acestea, astăzi sunt fapte aevea, împlinite. 

Și fără frânele unor riguroase metode experimentale, fără. 
calculul precis al matematicei, desigur mintea omenească n'ar 
fi isbutit să făptuiască atâtea câte a făptuit. 

Cu toate acestea, disprețul ce-l arată, din când în când, 
științele acestea mai bătrâne față de cele mai tinere, care 
procedează mai mult prin analogii, îmi pare tot atât de ne- 
potrivit ca și mândria și lipsa de înțelegere ce ar arătă un 
bărbat matur faţă de copil și nevinovatele lui jocuri. Un ase- 
menea dispreț nu-,i oate aveă o îndreptăţire, nici istorică, 

pentrucă toate științele își au epoca lor de copilărie, nici 
psihologică, pentrucă nimic, din ceeace este nou și încă ne- 
cunoscut, nu poate fi priceput de mintea omenească decât 
printr'o comparaţie, în legătură cu cevă mai dinainte cunoscut: 
printr'o analogie. 

Æ i * 

O îndoită analogie stă la temelia tuturor științelor de 
astăzi: de'a început, fenomenele concrete fizico-mecanice au 
fost explicate și înțelese prin mijlocirea fenomenelor de ordin 
spiritual, acestea din urmă prin cele d'intâi. Mintea primitivului 
de altădată, ca şi a celui de astăzi, pentru a pricepe, bună- 
oară, mișcarea fenomenelor naturale, n'aveă un termen mai 
bun de comparație decât pe acesta: el se mișcă. Acest fapt 
apare, cel puţin minței lui, fără necesitatea unei explicări ; 
mișcarea lui eră o intuiţie imediată. 

În jurul său însă natura nu stă neclintită; mișcări cu mult 
mai înfricoșătoare se petrec. Pe bolta cerului soarele se mișcă 
și-și revarsă din căldură, după toane, când mai cu milă, când 
cu atâta răutate că pârlește totul și răscoace pământul. Vântul 
se înfurie și doboară totul la pământ; norii se rostogolesc și 
se îngrămădesc unii peste alţii, fulgere!e țâșnesc din întune- 
cimea, lor și vâră spaima în oase cu detunăturile lor; cade 
potop de ape, se umilă râurile și se revarsă peste maluri. 
Marea spumegă și biciuește țărmul cu valurile, când mai lin, 
când cu atâta furie că umple natura de vuet și groază. Și tot 
așă cu alte fenomene; luna se mișcă și ea și-și schimbă forma, 
noaptea urmează zilei, primăvara vine după iarnă, pentru a 
fi înlocuită la rândul ei de vară, etc., ete. Aceste mișcări cum 
se produc? De unde vin? 

O piatră, un obiect oarecare nu se mișcă singur; o mână 

omenească, o fiinţă oarecare le poate însă mută, schimbă. 
Dar cine mișcă soarele? Cine pe toate celelalte? Ochiul nu 
vede pe nimeni; deci aceste fenomene sunt de sine mișcă- 
toare, sunt fiinţe ca și omul. lată ce înseamnă faza antropo- 
centrică a științelor naturei. 

Pe de altă parte, fenomenele de ordin spiritual, fără forme 
materiale, concrete, erau materializate. În mintea primitivului, 
sufletul omului e închipuit ca o umbră materială a corpului; 
sufletul poate umblă rătăcitor prin natură, face partide de 
vânătoare, mănâncă, bea, doarme, etc. În morminte, primitivul 
pune odată cu mortul arcul și săgețile, calul de călărie, po- 
doabe, mâncare. 

Ideia de dreptate, în mintea primitivului, este linia dreaptă, 
răzorul ce desparte ogorul lui de al vecinului; numerele sunt 
degetele mânei. Să se observe numai semnele prin care și 
Romanii arătau numerile: I = un deget, II =— două degete și 
tol așă, III, II; V e forma mânii cu toate degetele întinse, 
X forma a două mâini invers așezate. 

Și acum, dacă trecem dela această fază de copilărie la 
faza matură, pozitivă a științelor, vom găsi că orce mare in- 
venţiune, orce nouă lege descoperită a izvorât dintr'o ana- 
logie premergătoare, ce sa născut în mintea genialului des- 
coperitor. Să luăm de pildă legea plutirei corpurilor, la care 
făceam aluzie în rândurile de mai sus: Orce corp pus în apă 
pierde din greutatea sa o parte egală cu aceea a volumului 
de apă dislocuit. E simplă, clară, generală. Așă fiind, se în- 
ţelege uşor cum prin experienţă și calcul matematic omul a 
izbutit să facă să plutească corpuri ca plumbul, oţelul, etc., 
care sub forma lor naturală se scufundă ; căci odată legea 
cunoscută, nu mai rămâne decât greutatea de a se dă unor 
asemenea, corpuri o formă așă calculată, încât volumul de 

apă dislocuit să întreacă în greutate cantitatea de metal în- 
trebuințat, și minunea-i săvârșită. 

Ei bine, această lege, căreia se datoresc atâtea minuni 
ale navigaţiei contimporane, nu e decât o analogie primitivă, 
calculată și precizată însă mai în urmă, formulată și generalizată 
prin experienţă. Ca și ștejarul în ghindă, ea eră coprinsă și 
a ţâșnit din acel «vpza» (am descoperit), strigăt nebun de 
bucurie al vestitului Archimede, atunci când în mintea, lui se 
încheagă deodată, fulgerător de repede, priceperea unui întreg 
șir de fenomene: plufirea corpurilor, prin comparaţie cu 
ceeace se petreceă în bae cu propriul lui corp: o pierdere 
din greutate. Această analogie dăduse întreaga înţelegere a 
fenomenului ; experienţa n'a făcut decât s'o generalizeze, cal- 
culul i-a dat precizia. 

Și tot așă s'a întâmplat, bunăoară, cu cea mai însemnată 
lege fizico-mecanică, legea gravitaţiei universale : Corpurile se 
mișcă în natură ca și cum sar atrage reciproc, proporțional 
cu produsul maselor și în raport invers cu pătratul distan- 
telor. lată de unde decurg ca niște aplicaţii speciale legea 
căderei corpurilor, legea mișcărilor de translație și rotaţie a 
planetelor, de exemplu. Inainte însă de orice formulare, aceste 
două legi din urmă erau cunoscute — Galileu și Kepler le de- 
monstrase; și numai sub impulsia acestor două cunoștințe, a 
putut răsări deodată în mintea genialului Newton — din simpla 
analogie între căderea unui măr, cum spune anecdota, și miş- 
cările lunei, satelit al pământului — adevărul mai general: 
legea gravitaţiei universale. 

Această înţelegere repede, intuitivă, a unui total de feno- 
mene, la început vagă și ipotetică ca orice rod al analogiilor, 
a fost mai apoi verificată și demonstrată, după șaptesprezece 
ani de muncă și calcule matematice. Punctul iniţial a fost 

însă o simplă analogie; din comparația căderei unui măr cu 
mișcările lunei a țâşnit deodată adevărul universal, cum sare 
scânteia din lovirea amnarului de cremene. 

Am puteà continuà cu exemplificările și mai departe, dar 
n'am face decât să repetăm continuu unul și acelaș lucru; 
o nouă exemplificare ar fi o nouă repetiție a acestui ade- 
văr: Punctul inițial al orcărei descoperiri, al orcărei invenţii, 
al orcărei științe este o analogie, o comparație. Istoria știin- 


telor o poate dovedi orcui. 


* 
* * 


Ca și un minuscul bob de rouă ce oglindește și rezumă 
în scurta-i existență de o clipă, nemărginita boltă instelată, 
tot astfel fiecare conștiință individuală concentră, rezumă și 
oglindește acest adevăr, pe care istoria ni Pa arătat in extenso 
și petrecându-se în timp mai îndelungat. Sufletul unui individ, 
ca și corpul, cu toate funcţiile sale, este un scurt rezumat al 
istoriei întregei specii. Copilul începe, ca și specia, să înțeleagă. 
lumea prin analogii copilărești. Necunoscutul îi produce groază, 
iar însușirea de noui cunoștințe, de noui experiențe, se face 
prin asemănare cu lucrurile și ideile ce-i sunt mai familiare. 
Să se observe, de pildă, cum începe el a vorbi, cum botează 
lucrurile ce i se prezintă pentru prima oară înaintea, ochilor. 
«Copilul, zice James, va numi zăpada ce o vede pentru prima 
«oară, zahăr sau fluturași albi; pânza unei corăbii e peniru 
«el un cearșaf, portocala. o minge, etc.» 1). 

Același lucru se petrece însă și cu omul matur în faţa 
noutăței. Ordecâteori ne aflăm într'o împrejurare nouă, într'un 
oraș străin, de pildă, suntem în totdeauna dispuși să numim 
lucrurile curioase -— a căror nume și întrebuințare nu le cu- 


1) W. James. Cuuseries pedagogiques, trad. franceză de L.-S. Pi- 
doux, p. 131. 

noaștem — prin analogie cu numele unor lucruri cunoscute 
dela noi din ţară, mai muit sau mai puţin asemănătoare. Par'că 
ar fi cutare lucru! Cum samănă cu cutare obiect! Cu astfel 
de expresiuni se întâmpină necunoscutul. 

Luaţi, de pildă, vocabularul orcărei limbi, și nu numai 
decât cercetându-i origina, ci așşă cum se prezintă acum: la 
cca mai mare parte veţi găsi întipărită pecetea acestei nece- 
sități a minţii omenești. Se zice, bunăoară în limba noastră 
românească: dinţii pieptenului, dinţii greblei, dinţii ferăstrăului; 
gura văiei, gura podului, gura rîului, gura peșterei; ochiul 
boului (floare), ochiurile laţului, ochiul apei, ochiuri; creștetul 
muntelui, creasta muntelui, sprinceana dealului, coasta dea- 
lului, poalele dealului, albia sau patul rîului, coarnele’ furcii, 
ciuboţica cucului (plantă), piciorul cocoșului (plantă), osul 
iepurelui, etc., etc. 

Ideile odată căștigate au par'că o greutate a lor specifică, 
un fel de inerție; în societatea lor nu poate pătrunde decât 
ceeace se aseamănă; intrușii sunt repede goniţi, daţi uitărei. 
De aici urmează, că de cele mai multe ori noi nu vedem cu 
ochii, ci cu mintea. Dacă pe un acelaș drum și în acelaș timp, 
ar merge de exemplu un geolog, un botanist, un poet și un 
negustor, fiecare din călători ar vedeă numai o părticică din 
natura înconjurătoare, uu pentrucă n'ar aveă cu tolii ochi 
cari să poată percepe totul, ci pentrucă basagiul sufletesc al 
fiecăruia este diferit de al celorlalţi. Negustorul a plecat la 
drum cu alt stoc de idei decât poetul sau botanistul; în 
mintea sa nu va puteă pătrunde decât ceeace se potrivește 
cu cele știute de el mai dinainte ; ochiul lui nu poate vedeă 
decât ceeace văd ideile din minte-i. Şi tot așă cu ceilalți. 

«Q lege generală, zice W. James, stăpânește toate ope- 
«rațiile apercepţiei : legea economiei. Când ne însușim 0 nouă 

«experienţă, instinctiv căutăm a tulbură cât mai puţin posibil 
«stocul de idei ce posedăm. In totdeauna încercăm să defi- 
«nim această experiență în așă chip încât so asimilăm cu 
«ceeace știam mai dinainte. Lucrurile absolut nouă, care n'au 
«un nume și pentru care trebue să creăm unul deaîntregul 
«ne sunt nesuferite. Iată pentru ce le dăm un nume apropiat, 
«chiar dacă numele acesta nu e potrivit 1)». 

Această lege nu este însă numai așă o tendinţă de eco- 
nomisire a energiei sufleteşti, o chestie de deprindere meca- 
nică a gândirei. Această tendinţă spre economisire își are ră- 
dăcinele mult mai adânci în alcătuirea lăuntrică a sufletului 
nostru și își trage toată puterea dintrun principiu funda- 
mental al minţei noastre : nimic din ceeace este nou și ne- 
cunoscut nu se poate înțelege decât pe baza a cevă mai din- 
nainte cunoscut. Cine zice cunoștință, știință, zice : relaţie, 
raport, sistemizare, generalizare, clasificare; iar înţelesul 
tuturor acestora îl dă analogia, începând dela. cele mai înde- 
părtate asemănări până la identitatea absolută. Din punctul de 
vedere al teoriei phsihologice a cunoștinței, principiul identi- 
tăței apare deci ca specia fată de genul său : principiul ana- 
logiei. 

Dacă ar fi cum pare a o înţelege James, o astfel de 
lege ar trebui să stăpânească numai minţile slabe, leneșe și 
rutinare. In realitate însă și spiritele cele mai active, minţile 
cele mai geniale lucrează tot sub imperiul ei. Mintea copilului 
ca și a omului matur dar mediocru, a acestuia ca și aceea 
a omului genial, nu înţelege nimic fără o analogie premer- 
gătoare. 

Spuneţi, de pildă, unui om incult or șeolarului începător 
în ale fizicei acest adevăr: aerul este greu. In mintea lui acest 


1) W. James, o. e. pag. 180—131. 

adevăr va fi o simplă propoziţie, mai bine zis, un șir de vorbe. 
O vor puteă chiar repetă conform legei mecanice a memoriei, 
dar un înțeles nu va aveă pentru ei. Mirarea lor va fi poate 
mare, dar nu o vor pricepe orcât de mult aţi repeta-o; or- 
decâteori îi veți întrebă ce au înţeles, vor înălţă din umeri. 
Luaţi însă o balanţă care la unul din capete, în loc de taler 
pentru pus greutăţile, să aibă aninat un glob de sticlă plin 
cu aer, dar așă construit încât cu o mașină pnoumatică să 
puteţi scoate aerul afară. Stabiliti mai întâi echilibrul balanței 
și apoi, fără a ridică vreo măsură de greutate din talerul opus 
scoateţi aerul din glob. Balanța se va înclină imediat și tot 
aşă de repede adevărul acesta : aerul este greu, va fi înțeles, 
priceput. De ce? 

Pentru că o întreagă serie de experienţe anterioare le-a 
dat înţelesul echilibrului și desechilibrului unei balanțe. Ade- 
vărul că balanţa. se înclină în totdeauna de partea greutăței 
celei mai mari, fiind mai dinainte cunoscut, prin analogie cu 
el va fi priceput și acesta din urmă, cu toate că în globul 
de sticlă nu se vedeă nimic nici mai înainte, nici după să- 
vârșirea experienţei. Nu-i vorba aici, cum se vede, numai de 
o simplă senzaţie vizuală, de o intuiţie imediată. Senzaţia 
aceasta însăși — înclinarea balanței — n'ar fi fost pricepută 
dacă n'ar fi prezintat vreo analogie cu un șir întreg de alte 
senzații vizuale de mai înainte înţelese. 

Și tot aşà, de pildă, cu adevărul: suma unghiurilor unui 
triunghiu este egală cu două unghiuri drepte. Propoziția ca 
propoziţie va fi repetată cât vreţi, dar un înțeles nu va aveă 
pentru mintea lor decât după ce veți izbuti să puncti acest 
adevăr în legătură cu un altul mai dinainte știut, bunăoară 
cu axioma: două cantităţi egale cu a treia sunt egale între ele. 

A înţelege însamnă deci a face o analogie. Și mai departe: 

a ști însamnă a stabili niște echivalente cantitative, ca în 
matematici; a face generalizări, ca în fizică, chimie, etc.; a 
clasifică ca în științele concrete, botanica, zoologia, etc. 

Două postulate sunt la baza științei omenești: Principiul 
uniformităţei naturei și Principiul logic al identităţei absolute. 
A unilormiză, a identifică: iată ce înseamnă a împinge pre- 
cizia analogiilor până la a le transformă în curate tautologii. 

Ce poate fi în adevăr mai uniform, mai plictisitor, decât 
această continuă repetiţie: A==A; A este A; acest lucru 
este acest lucru? Și cu toate acestea, această tautologie — 
principiul identităţei — este criteriul pozitivităţei cunoștințelor 
noastre ; ştiinţele ce se apropie mai mult de el, sunt și cele 
mai sigure, mai pozitive. 

Astfel stă lucrul cu științele matematice care lucrează 
cu identități cantitative sau egalități. 

Din această tendinţă fundamentală a minţii noastre izvo- 
răște toată puterea analogiei. Și numai pornind dela analo- 
giile cele mai copilărești, omul a fost în stare să ajungă să 
identifice și să unitormizeze natura și astfel să o subjuge tre- 


buinţelor sale. 
Enache Ionescu. 


Profesor la Seminarul pedagogic universitar. 


LT 


TELEGRAFIA IMAGINELOR 


Pe când eram copil, mi-aduc aminte, câte glume naive 
nu făceam cu tovarășii mei, pe socoteala bietului telegraf ! De 
câte ori nu am auzit spunându-se: Așteaptă până-ţi va trimete 
cutare sau cutare lucru pe sârmă. Nu-mi dădeam seama, că 
utopia de eri, va deveni realitatea de mâine. Astăzi însă, dacă 
cineva mi-ar mai spune să aştept vreo pereche de ghete pe 

care mi le-ar trimete prin telegraf, zău ! pare că nași mai 
râde. Poate ași stă și ași așteptă. Și la urma urmei de ce 
n'ar fi așă! Când am ajuns să auzim că materia nu este decât 
energie condensată, de ce un lucru nu Sar puteă demate- 
rializà, și transformat în energie să fie canalizat prin sârmă 
într'o direcţie determinată, unde să se materializeze să se 
prefacă din nou, ceeace a fost de unde a plecat? 

Dacă nam ajuns încă până aci, dacă nu putem încă tri- 
mite multe și de toate prin telegraf, o fotografie, nu mai este 
chip de stat la îndoială; o primeşti cu siguranţă. 

Această minunată invenţiune, care îngădue să se trimită 
în depărtare, printr'un fir de sârmă, o fotografie întocmai ca 
și o telegramă, se datorește unui tânăr fizician german: 
A. Korn. 

Telefotografiu, căci acesta este numele cu care a fost 
botezat noul născut, se sprijină aproape în întregime pe o 
proprietate ciudată a unui corp numit seleniu, al cărui ca- 
racter se potrivește de minune cu firile din ziua de astăzi. 
Intrun chip se prezintă ziua și cu totul altfel noaptea. Când 
acest metaloid se află expus la lumină este oarecum bun con- 
ducător de electricitate, în umbră însă opune o rezistență mai 
mare. Cât privește explicarea acestei calităţi... sau cusur, 
ea rămâne pe seama științei viitorului. 

Această proprietate e cunoscută de mult și a atâtat ima- 
ginaţia inventatorilor cari întrevedeau că prin mijlocul ei sar 
puteă ajunge la deslegarea problemei de a vedeă ce se pe- 
trece departe, după cum putem auzi prin telefon. Până acum 
însă nu s'a obținut nici un rezultat practic. Dacă D-1 Korn, 
nu a rezolvit chestiunea tocmai în acest sens, a îndrumat-o 
însă pe o cale care poate în curând va aveă un rezultat hotăritor. 

Fiind bine stabilit principiul invențiunei, cred că a venit 

momentul să intrăm în oarecare amănunte și să vedem cum 
călătorește o fotografie pe firul de sârmă. 

lată-mă dar cu fotografia în buzunar, plecând la poștă 
spre a o expediă. Ajuns aci o predau întocmai ca și o tele- 
gramă, plătind taxa și luând recipisa. Admiţând că nu este 
aglomeraţie, de pildă că mar fi anul nou, și obiceiul cărților 
de vizită neînlocuit încă cu cărți fotografice, fotografia va fi 
repede trimisă la postul transmițător ; mai înainte însă va 
trece prin atelierul de fotografie al poștei..... care se va 
înființă. Ce de bocluc și cu biata Poştă! Nu-i eră destul 
poșta, i-a mai dat pe cap și telegraful, apoi și telefoanele. 
Fotografia îi lipseă acum? I se vor lungi titlurile încât să nu 
mai încapă pe frontonul palatului. Dar în sfârșit..... Asta 
este treaba direcţiei. 

In acest atelier, fotografia va fi reprodusă pe o peliculă 
transparentă de colodiu, care se înfășoară apoi pe un cilindru 
de sticlă (C) închis într'o cutie obscură la postul transmiţător 
(a se vedea figura). 

Acest cilindru are două mișcări: una de translație în lungul 
axului și alta de rotație, întocmai ca o piuliță ce se învâx- 
tește împrejurul şurubului său. In acest chip, fiecare punct 
al peliculei poate trece prin dreptul unei găurele, făcută în 
cutie, prin care pătrunde o rază de lumină transmisă de izvorul 
de lumină (N). Raza de lumină ce pătrunde punet cu punct 
prin peliculă izbește o prizmă care o reflectează în întregime 
pe o placă subţire de seleniu (S) numită celulă. Această 
celulă este străbătută de un curent e'ectric, dat de o baterie 
(B), a cărui intensitate variază după cum lumina ce izbește 
placa de seleniu este mai vie sau mai slabă. Toate modificările 
produse în intensitatea curentului se transmit astfel, printr'un 
fir de sârmă, până la postul primitor. 

Până ac) se poate spune că d-l Korn, a găsit aproape 
drumul deschis de predecesorii săi. De acum înainte însă calea 
ce a avut de străbătut a fost foarte spinoasă și plină de 
greutăți. Tenacitatea și geniul său au putut insă să-l aducă la 
bun sfârșit și să-i încoroneze munca printr'un succes strălucit. 

Postul primitor constitue partea importantă a invenţiunei 
tânărului și de acum înainte celebrului profesor. 

La acest post, variaţiunile intensităţei curentului sunt 
transformate în cantităţi proporţionale de lumină prin aju- 
torul unui galvanomelru cu coarde (0), constituit dintr'o 
foiţă, foarte subţire de aluminiu, lipită de două fire metalice 


întinse între polii unui electro-magnet și astfel așezată, încât 
astupă o găurice făcută în peretele unui cilindru primitor 
analog cu acela dela postul transmiţător. Aţâțată de electro- 
magnet, ca sub influența unei melodii săltătoare, foiţa de alu- 
miniu începe să joace înaintea găurelei, nelăsând să pătrundă 
decât cantităţi variabile din lumina unei lămpi electrice (N”) 
concentrată de o lentilă în fața ei. 

O peliculă sensibilă care este înfășurată pe acest al doilea 
cilindru se impresionează proporţional cu cantităţile de lu- 
mină ce o isbește. Mulțumită unui dispozitiv electric, cele 
două cilindre, dela posturile transmiţător și primitor, învâr- 
tindu-se de o potrivă, în acelaș timp, fiecare punct al peli- 

culci dela postul receptor primește o impresiune luminoasă 
egală cu aceea pe care o are puuctul corespunzător de pe cli- 
șeul înfășurat pe cilindrul dela postul transmiţător. In acest 
fel, pelicula sensibilă se impresionează punct cu punct, iar 
totalitatea acestor puncte vor reproduce luminele și umbrele 
de pe fotografia dela postul transmitător. 

Toate-s bune, dar dacă D. Korn ar fi făcut numai atât, 
fotografia sar fi plictisit călătorind prea încet, și aceasta 
datorită leneviei sau inerţiei pârdalnicului de seleniu. Celula 
dela postul transmițător nu-și schimbă numai decât variaţiu- 
nile de rezistenţă pe care-i le imprimă variaţiunile de lumină, 
ci mai păstrează câtva impresiunile anterioare. Seleniu tra- 
duce mai puţin iute a doua impresie decât întâia, a treia 
decât a doua și așă mai departe. Dacă mișcarea cilindrelor, 
ar fi preă repede, aceste impresiuni ajung de se încalecă unele 
peste altele și dau fotografiei transmise o înfățișare neguroasă, 
nedeslușită. După multă trudă, această mare dificultate a fost 
înlăturată prin intercalarea, în curentul electric, la postul pri- 
mitor, a unei alte celule de seleniu, a cărei inerție aduce în 
aparat aceleași întârzieri însă în sens contrar, așă încât cele 
două erori se anulează, cel puțin aproximativ. 

Cunoscând alcătuirea aparatului, se naște întrebarea ce 
foloase poate aduce această invenţiune ? După cum mărturi- 
sește D. Korn, în expunerile făcute prin reviste, aceste foloase 
sunt numeroase și foarte importante. 

Pentru periodicele ilustrate, felefotografia va deveni un 
ajutor tot atât de preţios pe cât este astăzi ziarelor, telegraful 
și telefonul. 

O altă aplicaţiune, de un interes capital, ar fi puternicul 
sprijin ce ar dă invenţiunea în urmărirea criminalilor. In loc 
de a transmite numai `prin telegraf semnalmentele urmări- 

tului, indicaţiuni care prin cuvinte sunt atât de greu de ho- 
lărit, va fi destul a se expediă fotografia pe la toate graniţele. 
In acest chip nu s'ar mai puteă face greșeli luându-se un om 
cinstit drept pungaș iar pungașul să căiătorească liniștit numai 
din cauză că ambii au aceaș culoare la ochi, la pir și la 
sprâncoeană. 

Doctorii, avocaţii, precum și cei a căror iscă'itură valo- 
rează parale, trebue să mulțumească de asemenea d-lui Korn. 
Doctorii celebri primind microfotografii pot dă consultații din 
depărtare ; advocaţii pot procură repede clienţilor actele ori- 
ginale de care au nevoe; în sfârșit financiarii put să-și facă 
daraverile trimițând cecuri pe sârmă. 

Cred că și militarilor, telefotografia le va puteă aduce 
însemnate servicii pe câmpul de răsboiu, expediindu-se ordi- 
ncle de o extremă importanță în copie fotografică. 

Poate să se scurgă încă timp până ce invenţiunea se va 
industrializă și trece în domeniul pub'ic ; în orce caz însă 
mai repede decât ne închipuim. Dejă Parisul și Berlinul sunt 
legate lototelegraficește și de curând sa stabilit o stațiune 
și la Londra 1). 

Incă puțină răbdare și cu toți vom beneficià de fructele 
acestei adinirabile descoperiri, adăstând naşterea televederei. 


Căpitan Gh. Grigoratu 


Fost elev al şcoalci Politechnice din Paris. 


„ 1) In numărul dela 16 Noemvrie revista franceză K Illustration 
reproduce fototelegrafia lui Richard Bell, organizatorul mișcărei lu- 
crătorilor englezi dela drumurile de fer. Această fotografie fusese 
trimeasă din birourile marelui ziar zilnic Daily Mirror cu care lIl- 
lustration se află în legătură. 

In acelaş articol revista franceză mai face cunoscut un sistem nou 

Până acum 25 de ani cunoștințele noastre asupra so- 
lului erau foarte întunecate; nu se stabilise încă nici geneza 
solurilor, nici clasificaţiunea lor și nici distribuirea lor geo- 
grafică. După concepţia generală de atunci, solul eră rezul- 
tatul alteraţiunei rocei celei mai superficiale a localităței; 
roca sfărămându-se, pulberea ei se amestecă cu pulberea 
altor roci. Aci se opreau toate concepţiunile asupra solului. 

Dar, iată că geologii ruși fiind nevoiţi să studieze o 
suprafață enormă a imperiului rus au observat că solul nu 
e ceiace se credeă și că el e deasemenea supus unor legi 
anumite, ca și toate fenomenele naturei. Ei au stabilit, că 


de fototelegrafie inventat de un tânăr inginer francez Edouard Belin. 
Acest inventator înlocueşte placa de seleniu dela aparatul trimiţător 
prin reliefurile pe care le are fotografia; orcât sar părea de linsă o 
fotografie — după sistemul cu cărbune —, ea e în realitate un relief cu 
scobituri. Un ac simţitor intră şi ese în aceste scobituri când foto- 
grafia trece prin dreptul lui. Se întâmplă cu un cuvânt aici ceeace 
se întâmplă la un fonograf. Acul pus astfel în mişcare face, printr'o 
pârghie cu care e în legătură, ca să treacă pe linia telegrafică un 
curent de intensităţi variabile. Se ajunge, adică, la acelaș rezultat, 
ca şi în sistemul lui Korn cu ajutorul selenului. 

La aparatul primitor galvanomelvul cu coarde e înlocuit prin os- 
cilatorul lui Blondel. In acest aparat se află o oglindă foarte mică 
înlăuntrul a două bobine prin care trece curentul. Sub influenţa aces- 
tuia din urmă oglinda se mișcă într'una și reflectă lumina dela o 
lampă Nernst, pe hârtia fotografică. Pentru ca lumina să fie mai slabă 
sau mai tare ea trece printr'o sticlă colorată dela stânga spre dreapta 
dela negru de tot, până la transparent de tot. Cu modul acesta hârtia 
fotografică e impresionată întocmai ca fotografia. (N. R.) 

solul fiecărei localități se datorește următorilor factori: 
1) climei localităței; acesta e cel mai important factor; 
2) florei şi faunei ei, și în fine 3) rocei mume, pe care 
zace astăzi solul. In modul acesta putem consideră solul ca 
o funcție a climei, a organizmelor (plantelor, animalelor și 
microorganizmelor) și a subsolului. Insemnând solul cu S, 
clima cu K, organizmele cu O și subsolul cu R vom aveă 
S= F (K, 0, R); această formulă e exactă numai pentru 
acele soluri care au aceiași vârstă geologică; dacă vârsta e 
diferită, atunci se introduce un nou factor V (vârsta) și re- 
lațiunea devine S= F (K, O, R). V. 

Inălțtimea localităței deasupra nivelului mărei fiind un 
factor hotăritor asupra climei, e natural ca această înălțime 
să fie tot atât de hotăritoare și asupra genezei solului, și 
luând K=f (i) (unde ¿ este înălţimea) relațiunea noastră 
primitivă devine: S= F /f (î), O, R.]. V. Relieful ţărei e de- 
asemenea de o mare influenţă, deși mai mult în formațiunea 
solurilor anormale. În cazul acesta se mai introduce un 
factor și avem S= F /f(î), O, R]. V. Relief. Din această 
relațiune se vede ușor, că solul va fi pretutindeni acelaș, 
unde factorii, de cari el depinde, sunt și ei aceiași, adică 
unde clima, (şi înălțimea), organizmele și vârsta geologică 
sunt aceleași. Și fiindcă acești factori sunt distribuiţi pe 
suprafața pământului în zone, urmează că și funcţia lor — 
solul — va aveă o distribuţie zonală pe pământ. Acestea 
sunt principiile fundamentale ale științei solului — principii 
stabilite de geologul rus Docuceaev. 

* ji * 

Știm, că atât clima, cât și organizmele au pe suprafața 
pământului o desvoltare zonală, paralelă cu ecuatorul; în 
privința lor avem următoarele zone: ecuatorială, subtropi- 

cală, moderată și polară. Urmează de aici că şi zonele so- 
lului vor fi analoage cu aceste zone. Intr'adevăr, studiindu-se 
sau găsit următoarele zone ale solului: 

1. Zona polară sau a tundrelor, unde solul e aproape veș- 
nic înghețat, unde nopţile sunt albe și zilele întunecoase. Solul 
se desghiață apoi numai 1—2 luni pe an şi numai la o 
adâncime de 30—45 cm. dela suprafaţă. 

Din cauza lipsei de aeraţiune, de căldură și de lumină 
și din cauza excesului de umezeală, solul acestei zone e 
foarte bogat în substanţe organice (dau reacţia acidă), în 
minerale nealterate și în oxid de fer. Vegetaţiunea e mize- 
rabilă și reprezintată numai prin lichene și mușchi ; numai 
ici și colo, prin punctele foarte adăpostite ale coborișurilor 
sudice din văi, crește răchita sau mesteacănul; dar acești 
pomi sunt aici atât de pitici, atât de prăpădiți și ghemuiţi, 
încât ţi se face milă de ei. 

Animalele aproape toate sunt albe — în coloarea zăpe- 
zilor polare ; așă sunt urșii, iepurii, câinii, vulpele albe etc. 
Oamenii sunt blonzi de tot. Ca animale domestice munci- 
toare întâlnim aici cerbi și câini. Populaţiunile sunt de rasă 
finică şi oamenii locuesc în ghiaţă, zăpadă sau pământ (bor- 
deiuri speciale, numite de toate populaţiunile nordice — 
cium); se îmbracă în haine de piei de animale. Hrana e 
mai mult de pește și grăsime; pâine nu există. Agricultura 
mwar puleă există aici decât în urma unui sistem întreg 
de aeraţie şi heliaţie, adecă printr'o irigațiune cu totul 
specială, dar nu cu apă, ci cu aer şi căldură. 

2. Zona pădurilor sau a taigei se întinde dela N la S 
pe o distanță mai mult de 1.000 Km. și încinge globul pä- 
mântesc trecând peste toată Europa, Asia și America. E un 
ocean întreg de păduri. Flora și fauna e bine definită; frigul 

tine mai mult decât căldura în cursul anului. Ca animale 
domestice muncitoare avem aci o specie de cai mici, dar 
voinici. Așă sunt pony, caii de Veatca, caii de Iacutsc. Po- 
pulaţiunea e un amestec dintre rasele: fină, slavă, germană 
și normană. Ca locuinţă oamenii se servesc de case de bârne, 
corturi, bordee și chiar de culcușurile urșilor. Pentru haine 
oamenii se folosesc de curmei, blăni de animale selbatice și 
în ultimul timp de blana de oae, precum și de țesătură de 
in. Ocupaţiunea principală a locuitorilor e: păduritul, vâna- 
natul, pescăritul și rare ori agricultura. 

Hrana e: pâinea neagră, fructele, mierea, carnea de urs, 
de rin, peștele și păsări sălbatice. Ahbundenţa mlaștinelor și 
a umezelei produce o lipsă de aeraţiune suficientă, ceeace 
atrage după sine aciditatea gunoiului provenit din putrezirea 
frunzelor din păduri. Abundenţa umezelei și lipsa de aer, fa- 
vorizează formarea acizilor organici albi, cari descompun 
silicaţii din sol punând în libertate bioxidul de siliciu. De 
aceia solul e alb, numit „podzol“, conţine 85%, SiO, şi 
adesea la o adâncime de aproape 1™ are un strat dur de 
substanţe ferifere (oriștein). Pe acest sol s'a desvoltat agro- 
nomia germană cu sistemul său de îngrăşeminie, cu si- 
stemul de pârlogire: tot în această zonă a solului alb 
s'a desvoliat și industria. 

3. Mergând spre sud dăm peste o zonă de soluri sure 
sau cenușii și apoi peste zona ciornoziomului — «ţarul solu- 
rilor». Ciornoziomul e foarte bogat în substanţe nutritive plan- 
telor, are o structură grăunţoasă măruntă, pe când podzolul 
e făinos la structură și solid, semănând cu lutul. Având struc- 
tura grăunţoasă, ciornoziomul absoarbe ușor umezeala și aerul 
Zona ciornoziomului pleacă din Ungaria, se ţine de Dunăre, 
acopere stepele Rusiei și Siberiei apusene, se întâlnește ici 

și colo prin Siberia răsăriteană și e foarte desvoltat în ste- 
pele (preriile) Statelor-Unite. Ceeace caracterizează regiunile 
ciornoziomului, adică a stepelor sunt temperaturile ridicate 
ale verei și precipitaţiunile atmosferice cari pretutindeni sunt 
aceleași: și în Ungaria, şi în Bărăgan și în Siberia, etc. 

4. La sud, ciornoziomul trece în pământul castaniu at 
Dobrogei, Bugeacului, Crimeei, câmpiilor de Cuban, etc.; 
și mai la sud, în ţările subtropicale- continentale, adesea cu 
totul lipsite de apă, dăm de zona aerală. Aci în forma- 
țiunea solului nu mai iau parte factorii chimici, ci cei mecanici 
şi fizici: vântul, evaporaţiunea, marea variaţiune de tempera- 
tură în cursul zilei, etc. In această zonă ca sol avem întâiu 
lössul poros ca un burete cu găurele mici, apoi pământuri 
galben-albicioase argilo-marnoase. Acest löss și aceste pă- 
mânturi se întâlnesc în China şi în Fergan. In această zonă. 
mai avem nisipurile sburătoare, numite barhane, ce se întâl- 
nesc mult în Turchesian. Al treilea sol ce se întâlnește în 
această zonă e cel petros (de mai multe specii): sau ca nă- 
ruiri, sau ca pietriș mărunt al pustietăţilor. Acest pământ 
pietros îl avem în: Mongolia, Tibet, Arabia, Turchestani 
Afară de aceasta, toate aceste trei tipuri de pământuri sunt 
des împestriţate cu sărături. 

In ţările acestei zone ploile sunt rari, foarte rari. 

5. Mai departe la sud, la ecuator, dăm de ţări foarte 
umede și foarte calde cu o floră și faună caracteristică. Aci 
e zona pământului roșu (laterit în limba indușilor). Acest 
sol e poros, roșu-carmin, e sărac în substanţe nutritive și în 
humus, e lipsit de carbonaţi, cloruri și sulfați și foarte bogat 
în oxizii ferului. Recoltele se datoresc ploilor abundente și 
calde, căldurilor mari și irgaţiunei. Precum în zona aerală 
avem ca vite muncitoare — măgarul, bivolul, cămila și minu- 

natul cal arăbesc; în zona lateriților avem — elefantul, lama, 
struțul, dar mai mult omul. Zona aerală e zona pășunilor și 
nomazilor, a hergheliilor de cai, a turmelor de oi și de cămili, 
e țara strugurilor, măslinelor, granatelor, fisticurilor, migda- 
lelor, bumbacului; a doua zonă, a lateriţilor, e ţara cocosului, 
bananei, ananasului, cacao, indigoului, ceaiului, cafelei, trestiei 
de zahăr și în general a celor mai folositoare și a celor mai 
otrăvitoare medicamente. Aceasta e ţara mumă a robiei, care 
se ţine și în zilele de azi; aborigenii colorați, — ca triburi de 
negri, induși, arabi, — și acuma încă trăesc ìn aceste ţări de 
robie veșnică în stare de sălbăticie, nutrindu-se cu fructele 
pădurilor, cu moluști și broaște. 

E caracteristic că succesiunea celor cinci zone ale solului 
e paralelă cu creșterea temperaturei dela pol spre ecuator, 
cu schimbarea coloarei pielei omului și cu îmbrăcămintea 
animalelor. 

La sud de ecuator găsim o succesiune identică a solu- 
rilor începând dela polul sud spre ecuator, 


* 
x x 


Trebue să observăm aici, că după zona solului trebue să 
varieze scopurile și organizarea agriculturei, precum și orga- 
nizarea școlilor de agricultură. Cea mai mare piedică pentru 
desvoltarea agriculturei noastre, e faptul că școlile de agri- 
cultură și silvicultură sunt bazate pe agronomia germană, care 
s'a născut și s'a desvoltat pe alte soluri, ce nu se întâlnesc 
decât în zona păduroasă. Această agronomie nu se poate aplică 
(doar în cazuri excepţionale) solurilor din zona ciornoziomului, 
sau din zona aerală. Pentru aceste zone trebue creată o agro- 
nomie cu totul deosebită, o agronomie, care să aibă în vedere 
ciornoziomul, lissul, or barhanele, iar nu pământul alb de 

cretă al agronomiei germane. Școlile noastre de agricultură 
și silvicultură trebue să se reformeze radical, conformându-se 
solului, climei și condiţiunilor economice a zonei solului, în 
care ea se va află. 

In adevăr: pe când zona polară cere pentru agricultură apli- 
carea unui sistem de încălzire și aerare; pe când zona pădu- 
rilor cere în agricultură un sistem de îngrășăminte; — în zona 
ciornoziomului sistemul de îngrășăminte nu e de loc aplicabil 
(afară de unele excepţii), deoarece solul e destul de bogat în 
substanțe nutritive, și trebue numai să știi să le iai. Sunt 
cunoscute unele locuri de pe lângă Nistru și Nipru, cari de 
sute de ani se lucrează incontinuu, fără nici o îngrășăminte 
sau pârlogire, și cu toate acestea în fiecare an dau recolte 
frumoase; cevă mai mult — în Transcaucazia se cunosc so- 
luri de ciornoziom, cari de mii de ani se lucrează încontinuu, 
fără îngrășăminte şi totuş dau recolte frumoase. 

Cauza e, că pe când centrul de gravitate al agriculturii 
din zona polară, stă în aerațiune și heliațiune, și al agri- 
culturei din zona pădurilor, stă în mineralizațiune (adică 
îngrășare) și drenajul solul, în zona ciornozomului, centrul 
de gravitate al agriculturei, e în restabilirea structurei fizice 
primitive a solului, căci această structură măruntgrăun- 
joasă favorizează, și desvoltarea rădăcinilor și absorbțiunea 
umezelei și respirațiunea plantei, etc., etc. Până acuma, în 
zona ciornoziomului, nu s'a ţinut seamă deloc de acest fapt, 
și solul la suprafață s'a transformat în urma lucrărei continue 
într'o pojghiță pulverulentă, care de obiceiu e foarte imper- 
meabilă, atât pentru umezeală, cât și pentru aer. În alte lo- 
curi, cum e în stepele cazacilor, solul e atât de bătut de 
vite, încât la suprafaţă s'a format o pojghiță tare ca piatra, 
care împiedică desvoltarea unei recolte bune. Acestea sunt 

cauzele, că fertilitatea solului din regiunea ciornoziomului a 
scăzut simţitor în ultimii ani. 

In zona aerală, centrul de gravitate al agriculturei, stă 
în irigaţiune. Se înțelege, că trebue să luăm seama bine, cu 
ce ape facem irigație. Căci, pe când apele Nilului sau a 
râului Galben (din China), potolesc nu numai setea ci și 
foamea solului, dându-i sărurile care-i lipsesc, din contră, 
apele unor pâraie de munți, sau apele de puț, vor spălă solul, 
lipsindu-l și de acele substanţe nutritive, pe cari le mai are. 


* 
* * 


Dar sunt zone nu numai horizontale (descrise până acum), 
ci şi așă zise verticale. Horizontale se numesc din cauză că 
ele se succedează pe suprafața pământului, dela pol la ecuator, 
pe aceleaș horizontale. Insă, cum s'a spus la început, solul e 
o funcţiune și de înălțime: S= F /f (6) 0,R]. V. Relief; deci 
el trebue să se schimbe, când ne vom ridică pe un munte 
înalt. Și în adevăr, dacă ne vom sui de ex. pe muntele Ki- 
limandijaro, de sub ecuator, apoi la poalele lui vom găsi la- 
teritele, mai sus solurile galbene ale zonei aerale: löss, bar- 
hane, sol pietros, și mai sus vom dă de soluri castanii, apoi 
de ciornoziom ; apoi găsim păduri seculare cu pământuri albe 
și în fine dăm de solul zonei polare, deasupra căreia stă linia 
zăpezei veșnice. Adică, solurile se schimbă de sus în jos, în 
aceeaș ordine ca și dela pol la ecuator; ele se schimbă pa- 
ralel cu clima. Și aceste forme sunt dispuse în formă de inele 
de jur împrejurul muntelui, unul deasupra altuia. 


* 
* * 


Mai trebue adăogat, că la formațiunea solului, influența 
rocei, din care sa format solul, nu e hotăritoare, căci pe 
aceeaș rocă se formează diferite soluri. Astfel, acelaș löss în 

regiunea Vistulei a dat pământul alb, în sudul Rusiei, pe 
lângă Nipru, a dat ciornoziom, pe lângă marea Caspică să- 
rături, iar în China a rămas neschimbat. Astfel în Caucazia, 
aceleaș roce vulcanice au dat lângă Batum laterite, lângă 
Erivan, (pe un podiş înalt) sol alb, iar pe alte podișuri mai 
joase ciornozom. 

Dar dacă roca-mumă mare o așa influenţă puternică, în 
schimb însă, organismele și în special pădurile și vegetațiunea, 
au o influenţă foarte mare. Astfel pădurile de fag, transformă 
orce sol în pământuri albe ; pădurile de stejar fac acelaș lucru, 
totuș au nevoe și de puţin ciornoziom, din care cauză solul 
de sub pădurile de stejar sunt cenușii. Asemenea pădurile de 
tei, de mesteacăn, de plută, etc., influențează puternic asupra 
solului pe care sau ridicat, modificându-l cu totul, și fiecare 
specie de pom în felul său. 

Acolo unde apar pădurile pe ciornoziom, acesta din urmă 
dispare, trecând în soluri grii, cenușii sau chiar albe. 

lată dar pământul înconjurat de un fel de brâuri (între- 
rupte de apele mărilor și oceanelor): la amândouă polurile are 
câte o căciulă de pământ îngheţat îmbrumată cu munți de 
ghiață și zăpadă ; sub aceste căciuli se află niște brâuri albe 
de podzol, îmblănit cu un ocean verde de păduri seculare. 
Mai spre ecuator vin două brâuri negre cu pășuni nemărginite, 
sunt stepele Australiei, Patagoniei, Europei, Siberiei şi a Sta- 
telor-Unite. Apoi alte două brâuri castanii (mai închis spre 
nord și mai roș-galben spre ecuator) ; vin pe urmă două brâuri 
galbene ale pustietăţilor. In fine, la ecuator, este un brâu lat 
roșu, sunt lateritele. 


Teodor Porucie 


licenţiat în Chimie 


e 

Igrasia este desigur cea mai primejdioasă boală a caselor 
de locuință —în special a celor din România — primejdioasă 
pentru soliditatea și durata construcţiei, primejdioasă pentru să- 
nătatea locatarilor. Din nenorocire orașele noastre au atât de 
multe case igrasioase, încât răul merită a fi semnalat. 

Igrasia atacă întâi temelia, apoi în curgerea vremei se 
ridică treptat, treptat în sus, până la învelitoare, pricinuind 
succesiv căderea tencuelelor, zobirea, prăfuirea cărămizilor și 
putrezirea capetelor grinzilor, care își au locașul în zidărie. 
Clădirea isbită în inima ei—în temelie — se luptă cât poate 
-— depinde de calitatea materialelor — dar pas cu pas cedează; 
îndreptându-se mai iute sau mai încet către ruină. In câţiva 
ani numai o casă nouă este transformată într'o locuinţă ne- 
sănătoasă, a cărei existență este scurtată în mod simţitor de 
această boală, care nu iartă. 

Și igrasia este una din pricinile, ce dau orașelor noastre 
o priveliște neplăcută cu casele lor, având tencuelele soclului 
căzute, cu cărămizile devenite aparente, mâncate, prăfuite, cu 
urmele lor de umezeală murdară pe pereţi. In cea mai mare 
parte, igrasiei i se datorează faptul că o casă de locuit din 
orașele noastre, îmbătrânește înainte de vreme, că după 40—50 
de ani trebue dărâmată, pe câtă vreme o construcţie de zi- 
dărie bine executată și bine întreținută are necurinat un aspect 
corect și curat și durează indefinit. Sunt o raritate în orașele 
noastre construcţiunile vechi și totuș cu câtă plăcere am privi, 
pe acești martori ai străduinţelor înaintașilor noștri ! 

Trecând la alt şir de idei, ne facem datoria de a 
arătă înrâurirea păgubitoare asupra sănătăței omului, pe 

care o are igrasia. In adevăr se știe, că atmosfera conține 
totdeauna o cantitate oarecare, de vapori de apă — depinde de 
temperatură — și că prin actul espiraţiei omul elimină și el 
o cantitate oarecare. În împrejurări normale aceşti vapori de 
apă sunt absorbiți de pereţii uscați ai unei clădiri sănătoase, 
care oferă astfel locuitorilor săi o atmosferă uscată, prin 
excelență favorabilă sănătăţei. Dacă însă pereţii casei sunt 
igrasioși, adică umezi, nu numai că nu face acest serviciul, 
ba încă degajează și ei vapori de apă, ceeace pricinuește o 
răcire — răceala caracteristică a odăilor igrasioase,— și între- 
ține astfel o atmosferă umedă. și rece, condiţii necesare şi 
deajuns pentru producerea reumatismului. 

Așă dar igrasia are două efecte păgubitoare pentru econo- 
mia noastră națională. 

a) Distruge capitalul învestit în clădiri, care nu durează 
sute de ani, cât trebue să dureze. 

b) Micșorează puterea de lucru și de vitalitate a unei 
părţi din populaţiune, ceeace de sigur reprezintă o însemnată 
perdere anuală. 

Trecând la cauzele care o produc, se înțelege ușor că 
pricina igrasiei este apa, fie apa meteorică, aceea. provenită 
din ploi sau topirea zăpezei, apă ce stagnează împrejurul ca- 
selor, acolo unde scurgerea ei n'a fost regulată, fie apa sub- 
lerană, apa care s'a infiltrat în pământ la o depărtare va- 
riabilă și care curge pe sub pământ la felurite adâncimi în 
forma unor adevărate râuri subterane, care câte odată eșind 
la lumină prin văi alcătuesc isvoarele. Primăvara în timpul des- 
gheţului pământul se afânează, devine foarte permeabil, așă în 
cât cu ușurință apa îl străbate și ajunge la temelii, pe care 
le atacă. Căci cărămizile, orcât de bine ar fi arse, orcât de 
bine fabricate, totuș sunt poroase și sug umezeală. Așă încât 

apa ajunsă odată la zidăria de cărămidă din temelie este suptă 
de cărămizi, prin care apoi în virtutea capilarităței se urcă 
din ce în ce mai sus întocmai cum se urcă seva în arbori. 

La începutul manifestaţiunei sale igrasia se recunoaște 
după umezeala vizibilă a tencuelelor, care frecate cu degetele 
e pătează, adică spoiala cu lapte de var sau zugrăveala de 
apă se ia pe degete. Succesiv apoi tencuelele se cojesc, cad 
plăci, plăci, apoi cărămizile se prăfuesc pe încetul, iar capetele 
grinzilor din zidărie putrezesc aducînd casa la ruină. 

Este în zadar a înlocui tencuelele căzute, cu altele consti- 
tuite din materiale cunoscute în comerţ sub numele de «Materii 
hidrofuge», adică materii impermeabile ca cimentul, cartonul 
cătrănil, sau fel de fel de vopsele vechi. Nu se face altceva 
de cât că se maschează răul, căci igrasia continuă a există în 
perete în dosul acelor tencueli, iar iarna de se întâmplă să 
îngheţe atunci tencuelele acelea cad odată cu zidăria măcinatăl 

Asemenea este ncfolositor de a bate pe zidurilor igrasi- 
oase o serie de grinzișoare, pe cari se fixează șipci solzite, 
cari se tencuesc și constituesc astfel un alt zid paralel cu cel 
igrasios și despărţit de dânsul printr'un strat izolator de aer. 
Căci igrasia continuă a există și a progresă în dosul acestor 
expediente. 

Cel mai bun lucru pentru a aveă o casă de locuit 
lipsită de igrasie, este de a construi temelia și soclul din 
piatră: așă piatra de Gura Văei (Mehedinţi), de Câmpulung, 
de Pietroasa, pietrele calcare sticloase de Dobrogea, etc., au 
dat cele mai bune rezultate. 

In localităţile îndepărtate de carierele de piatră se poate 
întrebuință cu egal succes pentru temelii betonul de var ne- 
gru sau mai bine de ciment și numaj soclul să se facă din 
piatră. Asemenea beciurile, pivnițele, subsolurile se pot con- 

strui numai din beton de ciment, care în temelii nefiind expus 
intemperiilor se petrifică şi rezistă perfect. Așă toate subso- 
lurile Băncei Naţionale sunt construite din beton de ciment. 

Dacă însă voim a întrebuinţă numai cărămida ca ma- 
terial de construcție, atunci neapărat trebue izolată zidăria, 
de cărămidă de pământ, pentru a o impedică desăvârșit de 
a absorbi umezeala pământului. Dacă această izolare este 
bine executată, dacă materialul întrebuințat ca izolator este 
cu totul impermeabil, atunci zidăria de cărămidă va rezistă 
în cele mai bune condițiuni și se va obține o clădire ferită 
de igrasie. 

Cel mai bun izolator cunoscut este asfaltul; se poate 
întrebuință cu succes și cimentul, catranul, etc. 

Executarea izolărei temeliilor este simplă ; nu este nevoe 
de cât de a aşterne pe ambele fețe verticale ale tutulor zidu- 
rilor temeliei un strat de izolator de 1 ctm. grosime ; iar la 
o înălțime de 30—50 ctm. deasupra feței pământului și în 
orce caz mai jos de nivelul parduselei, se va așeză în toată 
grosimea tutulor zidurilor un alt strat de izolator de 1 ctm. 
grosime pentru a întrerupe comunicaţia dintre temelie și partea 
zidăriei care ese deasupra feţei pământului. In cazul când 
casa are subsol, pivniţă, etc., se așează un strat de izolator și 
la nivelul pardoselei lor, care se execută din asfalt, deasupra 
căruia, se așează scândurile pardoselei. 

Aceste precauţiuni sunt de ajuns în terenurile sănătoase. 
Dacă însă voim a construi în terenuri îmbibate de apă atunci 
se fac drenaje, adică se execută lucrări pentru a prinde apele 
şi a le dă o scurgere convenabilă însănătoșind astfel terenul. 

Dar igrasia cum se scoate dintr'o casă? Foarte simplu, 
executând lucrările pomenite ; adică regulând scurgerea apelor 
meteorice sau subterane, dărâmând treptat zidăria existentă din 

temelii și soclu, înlocuind-o cu zidărie de cărămidă de cea 
mai bună calitate și așternând straturile izolatoare. 

Ar fi de dorit ca în viitor autoritatea comunală să na 
mai permită a se execută construcţiile, neindeplinind condi- 
țiunile menţionate în acest articol. 


Nicolae I. Petculescu. 
Inginer la C. F. R. 


atac 


NOTIŢE 


SPRE ȘTIINȚĂ. Reproducerea acestor notițe este îngăduită numai cu arătarea nu- 
mărului din „Natura“ din care se vor luă!). 

Cum şi cât mănâncă şerpii uriași. — Asupra acestei cestiuni s'a 
scris adesea multe fantazii. D-l Dr. Alexander Sokolowski, care este 
asistent în marea grădină zoologică Hagenbeck din Hamburg, publică 
de curând câteva observaţiuni făcute anume în acest scop. Iată pe 
scurt rezultatele obţinute de d-sa. Pe când șerpii veninoşi își omoară 
prada cu veninul lor, șerpii uriași şi neveninoși o ucid cn puterea 
mușchilor. Cât timp e sătul, şarpele şade zile întregi fără să se miște, 
în unul și acelaş loc şi mai cu seamă în basinul cu apă. Indată ce 
capătă poită de mâncare se târâe şi dă mereu din limbă. Atunci e 
momentul să i se arunce prada. Cât timp e sătul nici n'o atinge, nici 
nu se uită la ea. Când e flămând, se apropie de ea, dă din limbă, dă 
din cap şi cu o iuţeală nemai pomenită se repede asupra ei. Intr'o 
clipă se încolăceşte odată şi de două ori în jurul victimei şi o frânge 
cu puterea mușchilor care este groaznică ; prada aproape nici nu prinde 
de veste și numai rar de tot poate să mai ţipe. Când se încredinţează 
că victima a murit, şarpele se desface, își cască gura cât poate de 
mult, apucă prada de cap şi începe să o înghită. Pentru aceasta mișcă 
pe rând fălcile şi fiindcă dinţii sunt aplecaţi înlăuntru victima intră 
pe gât. Lucrul nu merge tocmai lesne. Corpul victimei fiind cu mult 
mai mare decât capul, șarpele îşi lărgeşte ca un sac gâtul şi fălcile 


1) Aceste nctițe nu sunt, cum s'ar crede, luate deadreptul din revistele arătate, ci 


sunt prefaceri după articole cu mult mai iutinse. 

şi se munceşte câtva timp. La şarpele Python, lung de 8 metri, înghiţirea 
ţine cam o jumătate de ceas. După înghiţire corpul şarpelui, mai ales 
în partea stomacului, e groaznic de umflat; locul victimei se poate 
pipăi foarte bine cu mâna. Mistuirea se face foarte repede; în câteva 
zile nu se mai simte nimic din animalul înghiţit. 

Incercările lui Sokolowski au fost făcute şi cu animale vii şi cu 
animale moarte. In privinţa greutăţei el dă următoarele cifre. Un 
python a înghiţit într'o zi un porc de 8 kg. şi câteva zile după aceea 
un tap sălbatic de Siberia de 38 kg., prin urmare în scuriă vreme 
cam 46 kg. Un alt şarpe care înghiţise într'o zi o capră de 1d kg. şi 
alta de 19 kg. a mai mâncat la câteva zile o capră sălbatică de 
35 kg. El a mâncat prin urmare în scurtă vreme cam 69 kg. Cea 
mai mare poftă a fost a unui șarpe care a înghiţit o capră de 44 kg. 
Pentru a i se înlesni munca sa tăiat din capul locului coarnele 
caprei. Un altul a mâncat un cangur de 28 kg.; s'a cam trudit, ce-i 
drept, cu picioarele cele lungi ale cangurului, dar la urma urmelor 
tot Lu înghițit. 

Puterea de mistuire a sucurilor din stomach trebue să fie colosală 
le acești şerpi, pentru ca într'un timp foarte scurt să disolve pielea, 
carnea, oasele și măruntaele prăzei. După masă, şarpele şade bucuros 
în apă, poate fiindcă și aceasta are vreo acţiune bună asupra corpului 
obosit cu _înghițirea. 

Şerpii uriași pot să rabde foarte mult, dacă odată au avut prilejul 
să se sature bine. Aşă, ei pot să nu mănânce luni întregi și nu rare 
ori chiar și șase luni. (Aus der Natur, 15 Oct. 1907). 

* S * 

Căierea metalelor cu ajutorul oxigenului — Cititorii ştiu, de sigur, 
că oxigenul e un corp gazos și nu-şi închipuesc prin urmare că e 
vorba de vreun cuțit, ferestrău sau alt instrument făcut din oxigen 
cu care să se taie metalele. E vorba de un mijloc chimic în care oxi- 
genul se combină cu metalul și face ca acesta să se taie dela sine. 
Iată cum se lucrează. Aparatul se compune din două suflătoare așe- 
zate unul lângă altul la o depărtare de câţiva milimetri. Printr'unul 
din suflătoare se întroduce hidrogen şi oxigen prin iar cel de lângă 
el se întroduce numai oxigen. Cu cel d'intâi se capătă o flacără caldă 
de iot care încălzeşte metalul în locul atins de ea. Oxigenul întrodus 

sub presiune prin celalt suflător dând de metalul încălzit se combină 
cu acesta, îl arde, îl transformă prin urmare în oxid; acest oxid este 
dat la o parte de oxigenul care vine peste el și altă parte din metal 
e arsă la rândul ei. Dacă amândouă suflătoarele sunt ţinute în acelaş 
punct atunci se face o gaură. Dacă se mișcă cele două sullătoare după 
o linie dreaptă d'asupra unei plăci atunci se face o tăietură în linie 
dreaptă, iar dacă se descrie cu ele un cerc în jurul unui tub atunci 
se taie tubul deacurmezişul, ş. a. m. d. Se înţelege că cele spuse până 
aici alcătuesec numai principiul metodei celei nouă. Pentru punerea 
lui în practică se cer oarecare mecanisme a cărora descriere nu poate 
interesă prea mult pe cititor. Mai mult îl pot interesă amănuntele care 
urmează. Ceeace caracterisează acest sistem e iuţeala cu care se faco 
o tăietură. O placă de blindagiu de 160 milimetri grosime a fost tăiată 
pe o lungime de un metru în zece minute. Pe aceeaşi lungime tăierea 
unei plăci de 15 mm. a durat mai puţin de cinci minute şi a costat 
abia 1 leu 50 bani. Tăierea unei deschideri ovale de 300 >< 400 mm. 
într'o tablă de 80 mm. cere patru până la cinci minute. S'au făcut 
în 25 minute tăieturi care după sistemul vechiu ţineau trei zile şi 
care au costat numai 4 lei în loc de 60 lei ca mai înainte. Lista ex- 
perienţelor făcute poate fi lungilă la nesfârşit. In totdeauna rezultatul 
a fost uimitor de bun și de repede. 

Mai putem adăogă că tăietura e aşă de flnă încât abia are o lăr- 
gime de 1,5 mm. când merge până la 20 mm, grosime; ea este de 
2,5 mm. lărgime pentru 40 mm. și de 4,5 mm. pentru grosimi mai 
mari. 

S'a mai dovedit prin numeroase încercări că natura metalului nu 
se schimbă întru nimic nici chiar în locul unde s'a făcut tăietura. 

Din cele spuse se înţelege uşor că avem a face cu un mijloc nou 
de tăiat metalele, mijloc simplu, repede şi eftin. Până acum a fost în- 
trebuinţat în multe industrii cu cel mai mare folos; a fost întrebu- 
buinţat şi la spargerea unei case de bani. 

(După „Moniteur Scientifique du Docteur Quesneville“, Novembre 
1907). 


* 
+ * 
Scumpirea traiului în Germania a mers din ce în ce crescând 


dela 1896 încoace. Iată, după o statistică amănunţită, câteva cifre. 

Pâinea, carnea, laptele s'au scumpit între 10 şi 250%/, untul cu 25%, 
ouăle 28%, făina 10%/, fructele 140%, legumele uscate 27 până la 
85 °/» combustibilul între 15 şi 220/,; aceeaşi creştere o arată plata 
servitorilor, hainele şi toate obiectele de consumaţie. 

(La Nature, 2 Nov. 1907). 


Flotele comerciale din lume au astăzi un tonagiu de 39.438.917 
tone, cu 1.884.900 mai mare ca în 1906. Numărul corăbiilor și vapoa- 
relor mai 'mari de 100 tone e de 30203, cu 109 mai mare ca cel de 
anul trecut; numărul steamerilor e de 20.746. Anglia stă în fruntea 
tuturor ţărilor cu 17.000.000 tone, adică mai mult de jumătate din flota 
comercială mondială cu vapori. (La Nature, 2 Novembre 1907). 

+ : + 

Stâlpi de telegraf de sticlă. Un architect din Francfuri a luat 
un brevet şi a deschis o fabrică aproape de Cassel pentru turnat 
stâlpi de telegraf de sticlă. —[i vorba de sticlă armală, adică de 
sticlă turnată într'o ţăsătură de sârmă. — Folosul cel mare al acestor 
stâlpi e acela că nu sunt mâncaţi de insecte şi nu putrezesc. — Pentru 
țările calde, cu deosebire, acest stâlpi de sticlă vor fi foarte rezis- 
tenți. (La Nature, 5 Oct. 1907). 


* 
+ * 


Productia de petrol în lumea întreagă erà în 1857 numai de 
275 tone și a ajuns în 1906 la 28 milioane tone. — In frunte vin 
Statele Unite cu 16 mil. tone. Rusia a dat 8 mil. tone, Indiile neer- 
landeze 1 mil. 350 și România 88700) tone. In anul acesta producția 
în petrol a României ve fi, se crede, de 1.200.000 tone. 


* 
* * 


Cel mai mare vapor din lume este Lusitania al companiei Cunard. 
El a trecut, acum o lună, oceanul Atlantic în 5 zile şi 54 minute. E 
lung de 215 m.; larg de 26 m. 40, are o putere de 65000 cai, arde 
1,250 tone de cărbuni în 24 ceasuri și poate duce 3700 persoane. 
(Revue Scient. 28 Sept. 1907). 
XE 


IONI Se a O N NI D A A a a a a a èw 


tip. GUTENBERG Joseph Göbl, str. Dâmnei, 20. 

In technica modernă, aerul comprimat are cele mai întinse 
și felurite aplicaţiuni. In geniul său, omul clădind pe încetul 
mărețul edificiu al civilizaţiei de astăzi, a căutat să se folo- 
soască da tot ceeace natura îi punea la dispoziţie cu îmbe!- 
şugare. Studiindu-l întâiu din punct de vedere curat teoretic, — 
aerul înconjurător — omul ajunse să-l cunoască bine și să pre- 
țuiască cum se cuvine eminentele lui calităţi. Atunci nu se mai 
mulţumi numai să-l respire sau cel mult să-l constrângă a-i 
mână corăbiile ca cei vechi, ci prin felurite dispozitive ingenioase 
îl sil să-și dea partea sa dreaptă de contribuţie la progres. 

In adevăr, aerul fie comprimat, fie încălzit în mașine ter- 
mice este de o întrebuințare curată, economică și comodă. 

Folosirea lui nu dă loc la o producere de gaze vătămă- 
toare, iar primejdia unei exploziuni, dacă nu este cu totul 
înlăturată, în orce caz este micșorată. Asupra aburului are 
avantajul de a puteă fi transmis la mari distanţe fără perderi 
prin răcire și condensațiune. In unele apiicaţiuni este atât de 
potrivit, încât de sigur nici odată nu va putea fi înlocuit prin- 
trun alt agent. 

El este astăzi întrebuințat în poștă și telegrafie, pentru 
mișcarea tramvaelor, în fundațiuni de poduri, în frânarea 
trenurilor, pentru ventilaţia și străpungerea tunelurilor și ga- 
leriilor de mină, în producerea artificială a frigului, în fabricile 
de zahăr, uzinele de produse chimice, în atelierele de cusătorie 
şi călcătorie pentru mișcarea mașinelor de călcat și cusut, etc, 

Aici vom dă descrierea câtorva din întrebuințările lui 
cele mai însemnate. 


„Natura“, Anul MH, No. 3. 6 

Poştă şi telegrafie pneumatică. In orașele mari cu o 
întinsă și variată mișcare comercială, cu o bogată industrie 
ca Viena, Parisul, Derlinul și mai ales Londra, metropolă a 
celui mai întins imperiu, schimbul de telegrame, scrisori, pa- 
chete cu diferite probe este atât de mare, încât transportul 
poștal obișnuit, ca și telegraful și telefonul, nu ajung a mulţum) 
nevoile de discreţiune absolută și de comunicaţie dela un punct 
al orașului la altul. Așă încât, încă dela jumătatea veacului 
trecut, întâi la Londra și apoi la Paris, sau făcut felurite 
încercări cu noul metod de transport, pe care-l oferia aerul 
comprimat. 

Precum la noi astăzi orașele sunt străbătute pe deasupra 
de reţeaua de fire telegrafice, acolo pe dedesubt, printr'o ca- 
nalizare subterană, orașele pomenite mai sus sunt străbătute 
de o întreagă rețea de tuburi poştale și telegrafice. 

Acolo pentru a dă o telegramă în oraș, expeditorul cum- 
pără o telegramă pneumalică, scrie pe ea o scrisoare întreagă, 
o aruncă într'o cutie de cărți telegrafice la orce oficiu, pentru 
ca puțin timp în urmă, destinatarul să o primească închisă, 
acasă și fără nici o formalitate, întocmai ca pe o scrisoare. 

Instalaţiunile sunt simple: fiecare oficiu are un beciu, un 
subsol, în care sunt așezate două rezervorii, unul cu aer com- 
primat și altul cu aer rărit. D'asupra și fixate de pardoseala 
încăperei, se află două coloane goale de tuciu, ce comunică 
prin ţevi, închise cu robinete, pe de oparte cu fiecare din cele 
2 rezervorii, iar pe de alta cu canalizarea de conducte de trans- 
misiune dela o staţie la alta. 

Pachetele și scrisorile sau telegramele se așează frumos 
într'un cilindru metalic care se introduce în camera de pri- 
mire a uneia din coloane. Se închide ușiţa de comunicaţie cu 
exteriorul și se deschide comunicaţia cu conducta generală 


www.dacoromanica.ro 


DIN APLICAŢIUNILE AERULUI COMPRIMAT 71 


de transmisiune ; apoi cu ajutorul unei manivele se deschide 
comunicația cu rezervoriul de aer comprimat. In acea clipă 
aerul comprimat năvălește asupra cilindrului metalic, îl învălue 
și-l împinge cu iuţeală în conductă. O sonerie înștiințează 
staţia de primire de expedierea pachetului ; acolo impiegatul 
«deschide comunicaţia cu butoiul de aer rărit, care domolește 
iuțeala, pachetului și-l conduce binișor în camera de primire 


-a coloanei, de unde se ridică și se expediază. 


* 
* * 


Construcția tunelurilor. Construcţia de căi ferate a dat 
un avânt atât de mare feluritelor construcțiuni, încât omenirea 
cu drept cuvânt se poate mândri de puterea sa de concepție 
și de răbdare. 

Una din cele mai grele lucrări de executat sunt fără 
indoială tunelurile, mai cu seamă acele tuneluri lungi, stră- 
bătând un lanţ de munţi dela un povârniș la celalt prin 
stânci dure, din cari ţâșnesc pe neașteptate, cu o violență 
neînchipuită, isvoare îmbelșugate de apă ce nimicesc totul 
în calea lor, sau șuvoae de gaze mefitice, ce asfixiază pe 
lucrători, cari și aşă lucrează la mii de metri sub pământ 
întrun aer viţiat și la o temperatură ridicată. Acolo surpri- 
zele așteaptă pe ingineri la fiecare pas și adesea greutăţile 
de înnaintare sunt atât de mari, încât cu adevărat par de 
nebiruit. Fiecare lucrare mare de acest gen n'a fost decât o 
sforţare îndelungată și penibilă ; fiecare și-a avut victimele 
ei, ingineri sau simplii lucrători, eroi obscuri, dar nu mai 
puțin mari prin devotamentul, inimoșia și destoinicia. lor. 

Acolo aerul se strică repede prin respiraţia lucrătorilor, 
«arderea lămpilor, degajarea gazelor vătămătoare provenind 
din explozia minelor și oxidarea terenului descoperit prin 
săpături. Deseori se dă de pungi conţinând gaze răufăcă- 

toare, ce sting lămpile și asfixiază pe lucrătorii cufundaţi în 
întunerec și groază. Din aceleași pricini temperatura aerului 
este neobicinuit de ridicată : astfel la tunelul Saint Gothard 
(15 km. lungime) la 7600 m. dedesuptul feței pământului tem- 
peratura ajunsese la 30%,2 Celsius ; la tunelul din Nevada 450. 
Aceste pricini micșorează puterea de lucru a lucrătorilor mă- 
rind prețul de construcție. 

Pe de altă parte pentru a execută tunelul trebuesc Îă- 
râmate stâncile cu ajutorul dinamitei. Acest exploziv se 
așează în găuri de mină făcute în locuri și condiţii favora- 
bile cu ajutorul aerului comprimat, ce mișcă perforatorii. 
Atât perforatorul Sommeiller cât și perforatorul Brandt 
sunt mișcați de aerul comprimat în afară de tunel, transmis 
prin țevi până la punctul lucrărei și acolo introdus în mași- 
nele ce produc mișcarea perforatorilor. După ce a produs 
mișcarea, aerul comprimat svâcnește afară într'o şuviţă de 


aer proaspăt ce premenește și răcorește subterana. 


x 
x x 


Frâna Westinghouse. Sub presiunea publicului, care 
cere să călătorească din ce în ce mai repede și mai comod.. 
precum și a nevoilor mereu crescând ale comerțului și in- 
dustriei, administraţiile de drum de fer sau văzut nevoite a 
mări iuțeala și tonajul (greutatea) trenurilor. Parcurile lor 
primesc necontenit modele noi de vagoane și locomotive, 
din ce în ce mai puternice, din ce în ce mai grele; iar calea, 
curentă se construeşte din ce în ce mai solid pentru a putea 
suportă trecerea grăbită a acestor monștrii atât de grei. 

Pe de altă parte relaţiunile internaționale devenind din ce- 
în ce mai strânse, numărul trenurilor directe sporește, mărind 
în aceiași măsură tendința de a se construi locomotive mai 
iuți și vagoane mai confortabile pentru călătorii lungi. 

Insă creșterea de iuțeală de parcurs aduce mărirea 
greutăței atât a locomotivei cât și a vagoanelor. Deci atât 
iuțealu cât și masa trenurilor sporind, putereatuie, de care 
este însullețit un tren în mers și care trebue nimicită de 
frână, a sporit asemenea, așă încât astăzi un tren expres 
sau accelerat nu mai poate fi satisfăcător condus prin fâ- 
nele de mână, manevrate de frânari. 

In adevăr, pentru a evită o ciocnire, o deraiare, pentru a 
fi ascu'tător semnalelor, pe cari le dau păzitorii de cale, pentru 
a micșoră iuţeala în timpul coborirei pantelor, mecanicul trebue 
să fie desăvârșit stăpân pe tren," 'a cărui iuțeală s'o poată 
nuanță după voe, trecând-o prin întreaga serie de valori deia 
maximum la zero. Dar întrun tren prevăzut_cu frâne de mână, 
numai câteva vagoane au frână și acelea se manevrează de 
frânari după comanda mecanicului. Se vede ușor însă că ma- 
nevra lor nu poate fi regulată și uniformă ca aceea a unui 
aparat automat. 

Toate aceste nevoi și altele încă le mulțumește pe deplin 
frâna Westinghouse, imaginată de inginerul american cu acelaș 
nume și introdusă în Franţa la 1879. 

De atunci această frână a primit necontenit îmbunătăţiri 
și rând pe rând a fost introdusă de diferitele administrații de 
drum de fer între cari și C.F. R.; așă încât în România astăzi 
toate trenurile exprese, accelerate și de persoane de pe liniile . 
principale sunt prevăzute cu această frână, acționată cu aer 
comprimat. 

Un tren înzestrat cu frână Westinghouse, are frâna la 
toate vagoanele, adică fiecare vagon are saboți la toate roţile 
sale, saboţi, cari aplicându-se pe bandagele (obezile) roţilor 
produc frânarea. Pe un asemenea tren nu există frânari, me- 
canicul singur frânează trenul mișcând numai un robinet. 


www.dacoromanica.ro 


74 NATURA 


Să vedem acum funcţionarea mecanismului. Saboţii de- 
frânare sunt mișcaţi cu ajutorul unor pârghii metalice, actio- 
nate de nişte pistoane, împinse de aerul comprimat. Pe loco- 
motivă se află un rezervoriu mare de aer comprimat, iar sub 
fiecare vagon câte unul mic. Toate acestea sunt puse în legă- 
tură printr'o conductă generală, prin care circulă aer com- 
primat și care trece pe sub toate vagoanele. Jocul supapelor 
dela micile rezervorii și cilindrii pistoanelor este așă regulat, 
ca atunci când presiunea scade în conducta generală — or din 
ce cauză — să se producă automat frânarea trenului. 

Când călătorul în primejdie de a fi ucis trage semnalul 
de alarmă, nici măcar nu poate bănui ce ecou întins are 
această simplă mișcare a sa: că făcând această manevră el a 
pus în comunicaţie conducta generală cu atmosfera, că aerul 
comprimat a svâcnit afară și că în clipa următoare — pre- 
siunea fiind scăzută în conducta generală — zeci de supape 
se deschid şi zeci de pistoane pornesc mișcând pârghiile me- 
talice ce imediat aplică saboţii la toate roțile trenului, oprindu-l. 
Dacă legăturile (atelajul) dintre câteva vagoane și restul 
trenului se rup, se rupe și conducta generală. Așă că trenul 
se oprește imediat și apoi se remorchează printrun mijloc 
oarecare și acele vagoane până la staţia cea mai apropiată, 
evitând astfel pericolul de a părăsi vagoane izolate pe linie. 

Cu ajutorul contra-aburului și acestei frâne un tren 
rapid poate fi oprit în 10—20 secunde la distanță de 100 m.— 
200 m. O oprire mai bruscă ar fi vătămătoare și pentru că- 
lători și pentru materialul rulant și cale. 

Dacă însă mecanicul voește numai să micșoreze iuţeala — 
acolo unde de exemplu se repară linia sau în coborirea pan- 
telor, atunci mișcă robinetul încet și progresiv și cu cât vrea 


să oprească trenul mai repede, cu atât îl mișcă mai repede. 
* 

Pundaţiuni cu aer comprimat. In construcţiunea ma- 
rilor poduri peste fluvii late și adânci, cea mai grea pro- 
blemă de deslegat este aceia a temeliilor. Adesea apa are o 
adâncime de 10 m.—20 m., iar albia fluviului este constituită 
din straturi lesne săpate de curent și prea slabe pentru a 
puteă suportă enormele greutăţi, pe cari li le transmit pi- 
cioarele de zidărie adesea foarte înnalte, ce susţin supra- 
structura metalică. Temeliile trebuesc neapărat coborite prin 
executare de săpături până la terenul sănătos deajuns de 
rezistent, trebuesc ocrotite contra izbiturilor apei și execu- 
tate nu în apă ci în uscat, pentru ca zidăria să se prindă 
bine — să se fiarbă — cum se zice în graiu popular. 

Lucrurile stând astfel, trebue deslegată problema de a scoale 
apa — printr'un metod oarecare — din locul hotărit pentru 
temelii — ajungând astfel a execută lucrările în aer și în uscat. 

Cel d'intâi care a deslegat această problemă, care a 
statornicit un principiu de construcţie — care mult timp de 
aci înnainte de sigur că nu va puteă fi înlocuit — caracte- 
ristica operilor de geniu — a fost inginerul englez Brunel. 
Descoperirea lui se poate cu drept cuvânt numi cea mai 
însemnată, în materie de construcțiuni de mari lucrări de 
artă, din câte s'au produs în veacul al XIX-lea. 

El a aplicat această metodă de construcţiune cu prilejul 
executărei podului dela Salfasth peste Tamar (Englitera) 
(aproape de Plymouth) dela 1854—1858. 

Acolo terenul bun pentru temelii — se găseă cu 25m. 
mai jos de nivelul apei și eră acoperit cu o pătură de 
5,20m. grosime de noroiu, ce trebuiă deci săpat. 

Cevă mai în urmă inginerul francez Cezanne introducând 
însemnate îmbunătățiri, întreprindeă cu aceiași metodă de cons- 
trucţiune fundaţiile podului de peste Tisa de lângă Szegedin. 

Mai la vale dăm o figură schematică și principiul acestei 
metode : 

10 Camera de lucru æ b c d este o cutie metalică des- 
chisă jos și închisă sus: ea are dimensiile fundaţiei și o 
înnăltime deajuns pen- 
tru ca lucrătorii si se 
poată mișcă și lucră 
în voe. Perimetrul bc 
se sprijină pe pământ 
Şi cu cât se execută 
săpăturile cu atât se 
lasă mai jos. 

20 fghe cste un 
coș de metal, fixat de 


tavanul camerei de lu- 

cru. Capătul lui de sus 

ese totdeauna deasupra 

apei. 

f Să presupunem că 
cufundăm acest cheson 


în apă: licidul va pătrunde prin fundul b c care este des- 
Chis, va umple camera de lucru și se va urcă în coș până 
la nivelul apei exterioare în virtutea principiului vaselor co- 
municante. Dacă însă închidem coșul sus cu capacul n și 
introducem cu ajuterul unei ţevi ce pleacă dela o pompă 
aer comprimat înăuntru coșului, atunci apa fiind apăsată va 
fi gonită înapoi și camera de lucru va rămâne goală de apă, 


dacă presiunea aerului comprimat va fi deajuns. 
Se știe că o presiune atmosferică echilibrează o coloană 


de mercur de 76 ctm. și o coloană de apă de 10"-33 înăl- 
time: prin urmare 10*-.33 înălțime de apă este echivalentă 

cu o presiune atmosferică și deci în acest caz nu vom aveă 
decât să introducem în cheson aer la o presiune de 2 atmos- 
fere pentru a menţine în echilibru înălțimea de 102,33 apă 
şi deci a dobândi o cameră de lucru goală de apă. Dacă apa 
are o adâncime de 20".,66 adică 2 presiuni atmosferice, atunci 
se va introduce în cheson aer la 3 atmosfere presiune și așă 
mai departe. 

Acum să vedem cum se execută lucrările, cum intră și 
es lucrătorii din cheson, cum se dau afară săpăturile, cum 
se execută zidăria. 

Se aduce cu remorcherul acest cheson în locul destinat 
pentru fundațiunea pilei!) (piciorul podului din apă). Acolo se 
construese niște schele, cari îl vor susține și-l vor fixă. Se începe 
prin a se cufundă chesonul în apă până ce linia ag k’ d vinela ni- 
velul apei : pe acest fund se execută, în uscat deci, zidărie lăsând 
numai la mijloc golul coșului. Pe măsură ce zidăria se înalță și se 
usucă chesonul se lasă în jos, până când bc se reazămă pe pă- 
mânt, iar nivelul zidăriei este ¿ k d'asupra apei. Această zidărie se 
reazemă în partea de jos pe tavanul camerei de lucru și pe 
un volum de zidărie de secţiune aproape triunghiulară a e' b 
și Wde executat în camera de lucru, mai dinainte. 

Acum se înădește în partea de sus a tubului un compar- 
timent numit ecluză de aer esth. închisă peste tot și pre- 
văzută cu 2 uși m și n. Prin ușa m se intră în ecluză, iar 
prin n se poate cobori în camera de lucru. In ecluză este 
capătul țevei, care aduce aer comprimat. 

Se începe prin a se trimete aer comprimat în ecluză și 
cunoscându-se adâncimea apei se trimete de ajuns pentruca 
toată camera de lucru să rămână fără apă. 


1) Se chiamă culee, picioarele dela capete ale unui pod; cele dela 
mijloc se chiamă pile. 

Lucrăturii, cari au așteptat aceasta, se coboară pe nişte 
scări prin coş în camera de lucru, unde încep executarea să- 
păturilor, respirând aer comprimat. 

Treptat cu săparea, chesonul se lasă în jos, zidăria se 
continuă în sus, presiunea crește în camera de lucru, până 
când sa ajuns la cota de fundaţie. Acolo săpăturile încetează 
şi se umple cu zidărie de cea mai bună calitate camera de 
lucru și coșul când fundaţia pilei este terminată. 

Să vedem cum cs lucrătorii afară din cheson în timpul 
lucrului și cum se dau afară pământurile săpate: pentru 
aceasta lucrătorul se sue pe scări, străbate coșul și ajunge sus 
în ecluza de aer. Acolo este asemenea o atmosferă de aer 
comprimat și decompresiunea trebue să se facă încet și cu 
băgare de seamă, căci altminteri moartea este inevitabilă. 
Imediat ce presiunea începe să scadă în ecluză, capacul n se 
închide și lucrătorul trece treptat și pe nesimţite dela aer com- 
primat la aer liber. 

Așă s'au executat fundaţiile multor poduri renumite : așă 
ale podului de peste Fst-hizver între New-York si Brooklyn 
(pod atârnat de 487 m. deschidere, dând trecere la 2 căi fe- 
rate, 4 linii de tramvae și o platformă pentru pietoni). La 
acest pod s'a atins o adâncime de 24,50 m. dela nivelul apei ; 
la podul de peste Dunăre 33,00 m ; la podul Saint Louis 
(peste Missisipi, America) 33,70 m., iar la un pod în Dane- 


marca 38,00 m. 


* 
x * 


Să ne oprim puţin ca să examinăm ce se petrece cu 
organizmul omenesc în aer comprimat. 

Fiziologia a arătat că în actul respirației schimbul de aer 
se face pe suprafața respiratorie a plămânului, suprafaţă destul 
de întinsă de oarece măsoară aproape 200 metri patraţi, că 

aerul atmosferic trece în sânge, sau gazele expiraţiei es din 
sânge prin osmoză, din pricina diferenţei de presiune. In timpul 
expiraţiei presiunea pulmonară este mai mare decât cea at- 
mosferică și deci gazele es din sânge; pe câtă vreme în timpul 
inspiraţiei presiunea externă este mai mare ca cea pulmonară 
și atunci aerul intră în sânge. Deci, dacă presiunea externă 
este de 3, 4, atmosfere atunci și presiunea internă va fi tot 
atât de mare, ba încă cevă și mai mare în timpul expirației 
și când corpul desvoltă mare activitate. 

Insă în construcţiunea fundațiilor de poduri s'a atins pre- 
siunea maximă de 5 atmosfere, presiunea pe care au atins-o 
și unii scafandrieri și pescuitori de perle. Acest rezultat poate 
neașteptat ne face să admirăm construcţia minunată a plă- 
mânului nostru, a vaselor sanguine, cari au putut rezistă în 
cele mai bune condițiuni la o presiune de 5 ori mai mare 
decât aceia pentru cari au fost create. 

Oarecari turburări însă tot sunt, variabile dela un in- 
divid Ja altul: astfel cel care lucrează în aer comprimat poate 
căpătă ţiuituri de urechi, nevralgie, spargerea timpanului, sur 
zenie, dureri musculare și articu!are, bronșite, friguri, paralizii 
și chiar o moarte subită. Din fericire însă paralizia ca și 
surzenia sunt trecătoare; după o lună, două, bolnavul se în- 
sănătoșează. 

La decompresiune trebue cea mai mare băgare de seamă, 
fiindcă dacă se efectuează Pprea repede gazele dizolvate în 
sânge și în celelalte licide ale corpului din pricina marei pre- 
siuni externe, acum ne mai fiind echilibrate prin nimic deodată. 
se degajă producând imediat moartea. La disecţie s'au găsit 
globule de gaze sub piele, în ţesăturile musculare, în măduva 
spinărei și chiar în licidele ochiului. 

Tot în timpul decompresiunei din pricina destinderei ae- 

rului, temperatura se coboară și lucrătorii din ecluză sunt 
înfäşurati într'o ceaţă grea și geroasă. De aceea imediat ce 
es afară, primese băuturi calde, veșminte uscate și căldu- 
roase şi un repaos îndelungat. 

Până la 10m. lucrătorii stau 4 ceasuri în camera de lucru 
și 8 ceasuri în repaos; dela o adâncime de 25 metrii în sus 
stau numai un ceas la lucru și 8 în repaos. 

Mai înainte de a fi admiși în lucru medicul șantierului 
examinează pe fiecare lucrător în parte și nu admite decât 
lucrători tineri între 20—30 ani, tari, sănătoși și cu purtare 
corectă. Cu toate precauţiunile luate însă, fiecare lucrare își 
are victimele ei: omul nu poate trece nepedepsit limitele între 


cari îi este dat să trăiască. 


Nicolae I. Petculescu 
Inginer la C.F. R. 


-Rir 


DISPARIȚIA INELULUI LUI SATURN 


De curând un ziar politic spăriase lumea, că vestilul, 
frumosul inel al lui Saturn sa surpat și a căzut pe Saturn. 
La noi nu e nici o mirare să auzi așă cevă, când te gândești 
că în Franţa, care are o cultură așă de înaintată, și o veche 
societate astronomică și pe deasupra mai are pe Flammarion, 
pe marele popularizator al astronomiei, buletinul acestei so- 
cietăți trebue să încresteze mereu grosolane inexactităţi astro- 
nomice, apărute în ziarele cele mai fruntașe. 

Ce se întâmplase adică? In anul acesta se repetă feno- 
menul cunoscut al dispariţiei inelului lui Saturn. Fenomenul 
acesta n'a atins de loc lumea lui Saturn, nefiind un fenomen 
real, ci numai optic, ne-a privit numai pe noi observatorii de 
pe pământ. 

Se ştie doar, că planul inelului, ca și al ecuatorului lui 
Saturn, e înclinat pe planul orbitei lui Saturn și a celorlalte 
planete. Dacă inelul sar află în planul orbitei lui Saturn, noi 
lam vedea în dungă și inelul ar apăreă în totdeauna ca o 
linie, fiindcă grosimea lui perpendicular pe plan e foarte mică. 
El e mult mai lat în plan. Fiind însă înclinat, iar înclinarea, 
fiind fixă spre o anumită regiune a universului, inelul apare ca 
o linie numai de două ori în o revoluţiune a lui Saturn (în jurul 
soarelui), deci tot cam la 15 ani și anume atunci când planul 
ce ni-l închipuim dus prin inel, trece prin pământ. Cu depărtarea 
de'a aceste poziţii inelul începe a se vedea întâiu ca o elipsă 
de tot lunguiaţă, a cărei osie mică tot crește, ajungându-și ma- 
ximul când noi ne aflăm faţă de Saturn în partea spre care e 
înclinat inelul. Atunci prezintă in2lul cel mai frumos spectacol, 
aşă cum desigur toţi cititorii lau văzut reprezintat. Ca un cerc 
— cum e de fapt inelul — noi nu-l putem vedeă nici odată, de 
oarece înclinarea lui e cu mult mai mică de un unghiu drept. 

Noi vedem fața nordică a inelului, când e înclinat spre 
noi polul nordic, iar peste 15 ani vedem fața lui sudică. 

Dispariţia inelului e de două feluri. Una e când planul 
inelului trece prin pământ, fără să treacă totodată și prin soare 
și noi vedem inelul în dungă ca o linie. A doua e când planul 
inelului trece prin soare (fără să treacă deodată și prin pă- 
mânt). In cazul din urmă noi am putea vedea inelul ca o 
elipsă de tot lunguiaţă, da nu se vede fiindcă fața lui nu e 
luminată de soare, ale cărui raze, trecând paralel cu planul 
inelului, nu luminează decât marginea externă din spre soare. 
(Inelul adică ca și Saturn n'are lumină proprie, ci numai lu- 
mina reflectată a soarelui). Dacă am putea privi în acest caz 
inelul din o poziţie perpendiculară pe planul lui, el ar apăreă 
ca un frumos semicerc subțire ca o linie. 

Poate fi însă vorba și de o cădere a inelului lui Saturn 
Sa constatat adică, deși nu sigur de tot, că partea internă 
a inelului se lățește, apropiindu-se de corpul lui Saturn. Aceasta 
ar însemnă o cădere a corpurelelor din care e compus inelul. 
E mai presus de orce îndoială adică, că inelul lui Saturn nu 
e compact, nu e din o bucată. El constă din nenumărate 
corpurele, cari se învârtesc în acelaș plan în jurul lui Saturn, 
cele mai apropiate mai repede, cele mai depărtate nai încet 
proporțional cu gravitaţiunea lui Saturn la distanța lor. Altcum 
nar rămânea un moment acolo, ci ar cădeă pe Saturn. 

Faptul, că partea internă a inelului se apropie de corpul 
lui Saturn, nu se poate explică decât așă, că aceste corpu- 
re'e descriu cercuri tot mai strâmte, deci se apropie de Saturn 
în spirale aproape nesimţite. Când aceste corpurele vor atinge 
atmosfera lui Saturn se vor aprinde și preface în gazuri, iar 
atingând corpul lui Saturn îi vor sfâșiă suprafața și'i vor 
imprimă o rotaţiune mai repede la locul căderii, ridicându-i 
totdeodată și temperatura. 

Efectul căderei unui asemenea inel pe pământ ar fi {un 
adevărat cataclism. Pe Saturn însă afară de efectele pome- 
nite altă stricăciune nu va cauză, căci n'are cui. Saturn nu 
e locuit, căci încă n'are o coajă solidă. Densitatea lui nu e 
decât 1/, din densitatea pământului. Stricăciune ar face numai 
gusturilor noastre estetice astronomice, fiind obicinuiţi a vedeă 
în Saturn și inelul lui prototipul unui corp ceresc ideal. 

Din această parte însă cetitorii să n'aibă nici o grijă, 
căci căderea inelului nu se va întâmplă așă curând. Ceeace 
sa întâmplat anul acesta n'a fost decât pomenita dispariţie 
optică. Inelului nu i sa întâmplat chiar nimic. El trăește încă 
şi se bucură de cea mai deplină sănătate, aşă că își poate 
continuà plimbările îndatinate în societatea tatălui său Saturn, 

cu tot frigul ce domnește la acea distanță dela soare. Bătrânul 
Saturn îi supraveghează toți pașii, căutând cu grijă și hună- 
tate părintească la jocul nevinovat de a învârtita al copilului 
său, așteptând cu pacienţă momentul să-l poată înghiţi de 
drag ce-i e și să-și mai reînvie tinereţele perdute. Aceasta va 
şi urmă în un timp mai depărtat, dacă copilul neprecaut ca 
și până acum va continuă a se apropiă prea mult de tatăl 
său Saturn. Aceiași soartă o vor aveă și ceilalţi copii (sateliți) 


ai lui Saturn. 
Bistriţa (Ardeal) I. Corbu 


<a 


CE SE FAC ANIMALELE IARNA?!) 

Iacă a venit și iarna cu tot alaiul ei: ger, crivăț, ză- 
padă, vreme rea; de, ca iarna! și cu toate astea, în orașele 
mari e un fel de furnicar, o redeșteptare a activităţei, care 
pe vremea căldurilor de vară, pare că este mai domoală. 
Şcolile și-au deschis porţile, iar școlarii mișună pe străzi, 
umplându-le cu nebunateca lor veselie; teatre, cafenele, 
cluburi, în general toate felurile de spectacol, sem de o lume 
lacomă de petreceri ; în curând balurile vor începe, și ca 
mâine și Carnavalul cu toate minunăţiile și nebuniile lui 
sburdainice. 

Iarna este pentru lumea civilizată, epoca în care munca, 
e mai activă și din punctul de vedere al plăcerii și din punctul 
de vedere al folosului. 

Cu cât se schimbă însă lucrul, dacă observăm cele- 
lalte viețuitoare! Pretutindeni tristeţe, peste tot locul mizerie. 
Ce s'o fi făcut oare drăguţele păsărele, care până ieri înve- 


1) După H. Coupin. Les animaux excentriques. 

seliau pădurile cu ciripitul lor și cu îndrăgostirile lor des- 
trăbălate ? 

Dar milioanele de insecte, al căror sbârniit, parcă] mai 
auzim încă, au murit? au pierit pentru totdeauna? Copacu, 
moare el odată cu căderea frunzelor? Ierburile dispar şi 
ele? Mistreţii pe care-i întâlnim în pădurile noastre și din 
țările reci au aerul unor fiinţe milogite care își caută hrana 
și pe care cu multă tiudă abiă o găsesc. Și cu toate astea, 
cum vine primăvara, totul se însufleţește ! Rândunica se în- 
toarce iar la cuibu-i părăsit, greerile își resfaţă cântecul voios 
macii și păpădia își deschid florile lor frumoase... Ce so fi 
făcut toate ființele astea în timpul iernei ? In ce unghere se 
vor fi ascuns ele? 

* ui * 

Să începem cu animalele mari, și înainte de a ne ocupă 
cu ce se petrece în ținuturile noastre, să vedem ce schim- 
bări aduce cu ea iarna, în regiunile cu totul septentrionale 
ale globului, în regiunile polare. Se știe că în aceste ţinuturi 
în tot timpul anului sunt gheţuri și zăpezi, pe cari soarele 
nu le răsbește niciodată. 

Iarna în aceste locuri nu este ca la noi un contrast 
faţă de condiţiunile climaterice ale verei ; temperatura scade 
puţintel și zăpezile sunt mai abundente, — iacă însușirea 
iernei polare. 

Aici iarna n'aduce schimbări așă de mari ca în ţinutu- 
rile noastre. În regiunile polare animalele cele mai obișnuite 
sunt : ursul alb, renul, vulpea albastră, foca și calul de mare. 

Când vine vremea frigurilor mari, aceste animale nu 
amorțesc, ci își continuă traiul ca și când nimic nu sar fi 
schimbat ; blana lor însă ia o altă înfățișare: perii se lun- 
gesc și între dânșii cresc alţii mai mici, și mult mai nu- 

meroși, transformând-o într'o învelitoare care păzeşte ani- 
malul cu mai mult folos contra frigului și mai ales nu lasă 
să-și piardă căldura sa proprie. Eschimoșii, tovarășii de toate 
zilele cu aceste animale și a cărora îndeletnicire obișnuită 
este vânătoarea, cunosc această însușire, și ştiu că la această 
epocă este mai bine ca să le prinză. 

Aceste fapte se observă mai ales la mamiferele mari, 
care locuesc de regulă pe uscat sau pe ghiaţă. 

Focile se apără în alt chip, în contra pierderei de căl- 
dură: ele mănâncă mult și această supraabundență de 
hrană, are de efect desvoltarea unui strat de grăsime sub 
piele, substanță care este, după cum se știe, rea conducă- 
toare de căldură. Această, grăsime, fie zisă în treacăt, este 
foarte folositoare lEschimoșilor, care o întrebuințează, fie 
pentru hrană, fie pentru luminat. Adesea, pe lângă că blă- 
nile devin mai dese, își schimbă şi culoarea. Așă se întâmplă, 
ca să nu citez decât un exemplu, cu vulpea, zisă albastră, a 
cărei blană este vânătă sau în culoarea pământului, pe când 
iarna se albește sau ia culoarea albă albăstruie ca a ghetței. 

Frigul poate să lucreze și în alt chip, mărind instinctul 
de întovărășire a speciilor. Aşă renii sălbateci, cari trăesc 
în societăți de cel mult treizeci de capete, sadună iarna în 
grupuri de trei patru sute. In ceată mare, ei se ascund în 
păduri și se zice că își înconjoară locul în care se retrag 
prin ziduri de zăpadă, formând o adevărată fortăreață. Zi şi 
noapte, sentinelele păzesc să nu se apropie lupii, cari, la cel 


mai mic semnal sunt respinși cu lovituri de coarne. 


* 
* %* 


In ţara noastră, rozătoarele deși foarte friguroase, își 
găsesc mai uşor hrana decât carnivorile. Iepurele de câmp 
își acoperă puţintel vizuina, și ese din când în când noaptea, 

ca să mai frunzărească. Când ninge mult, se înfundă și nu 
mai iese decât după ce se face vreme bună. 
lepurile de casă și iepurile de câmp, pentru ca să-și 
găsească hrana, iese din vizuină cu multă băgare de seamă, 
de frica lupului și a vânătorului. Alte rozătoare mai prevă- 
zătoare se hrănesc cu substanţe pe care au avut grija să și-le 
adune de cu vară, în ascunzători speciale. Așă drăgălașa 
Veveriţă, nu este așă de nebunatecă și fără grija zilei de mâine 
cum am crede văzând-o sărind din cracă în cracă. La sfâr- 
şitul verei, când se împuţinează hrana, ea adună cu multă 
grijă seminţe, muguri, pere de brad, crăci tinere, ghindă, și 
le ascunde în diferite locuri: scorburi de copaci, ori crăpă- 
turi de stâncă, având grijă să nu le pue toate la un loc. 
Ele sunt foarte friguroase, și la cea mai mică schimbare 
de vreme se ascund în cuib, a cărui intrare o astupă cu 
multă pricepere și apoi adorm. Câte odată veverițele se 
adună la un loc şi se încălzesc una dela alta; în curând însă, 
li se face foame și atunci pleacă la locurile unde și-au 
adunat provizia, se hrănesc și se reîntore la cuib. Plimbarea 
asta nu este tocmai practică, căci de va fi iarna cevă mai 
grea și zăpada va fi mai mare, cele mai multe veverite nu 
se mai pot duce la locul cu provizie și mor cu grămada. 
Cârciogul (Rozător) este un exemplu care face trecere 
între animalele care își fac provizie de iarnă și cele Hibernante. 
Cârciogul face și el provizie de semințe, dar el nu ià din 
spic, decât partea hrănitoare și face niște moșoroae afară 
din cuib. Fiecare din ei are o vizunie compusă dintr'o odae de 
odihnă, împrejurul căreia sunt alte două, trei, care comunică 
prin niște sălițe și care servesc drept magazii. Cei mai bă- 
trâni şi cu mai multă experienţă, își pregătesc patru, cinci 
hambare. Sfârșitul verei însemnează pentru ei epoca de 

muncă grea, căci acum ei se împrăștie peste câmpii cu orz 
și grâu, apucă spicul cu picioarele de dinainte și îndoese 
tulpinele de cereale și cu dinţii în chip de cuţit tae spicele; 
odată operaţia sfârșită, s'apucă să treere spicele, întorcându-le 
și răsucindu-le, semințele cad, le bagă în buzunarele din 
gură și le transportă în hambarele despre care am vorbit. 

Adunarea de proviziuni terminată, își pregătesc un pat, 
bine căptușit, se ghemuesc, mulţumiţi că și-au făcut rezervele, 
și pe deasupra s'au mai și îndopat cu hrană din belșug. Stau 
așă nemișcați multă vreme ; din când în când se mai trezesc 
ca să mai mănânce și să se mai plimbe puţintel. 

* j * 

Pe vreme de iarnä, carnasierele nu prea iau mare schim- 
bare ; ele duc o viață vagabondă, și suferă grozav de foame, 
din cauză că hrana este mai puţină și se găsește și mai greu, 
ceiace le face să fie și mai fioroase ; așă este cu lupii, care 
pe vreme bună trăesc în păduri, unde găsesc multe mamifere 
mici, cu care se hrănesc, dar iarna ies la drum, se apropie 
de sat, ba se dă câte odată și la om. De regulă vara, lupii 
trăesc răzleţi, pe când iarna se adună în haite mari, plim- 
bându-se, și căutându-și peste tot hrana, răspândind în acest 
chip în juru-le spaima și moartea. Acelaș lucru și cu cerbii, 
care de și foarte fricoși din fire, se apropie de sate, ba câte 
odată și intră, când nu mai au de mâncare. 

Mulțimea cea mare a Insectivorelor (Ariciu) și a Liliecilor, 
ca și a câtorvă rozătoare ca Marmota, care se ascund în timpul 
iernii în locuri retrase, unde dorm tot timpul cât ţine vremea 
rea, ne dă exemple de o vieaţă foarte minunată. 

Fenomenul așă de curios al iernatecului (Hibernaţiunei), 
a fost foarte bine studiat la Marmotă. Acest animal trăește în 
munţi, (Alpi mai ales), la o înălțime de peste 3000 (trei mii) 

metri, și în locuri reci, unde iarna ţine cel puţin 7 luni, ba și 
mai mult câte odată; în timpul celor patru sau cinci luni de 
vară, animalul mănâncă din belșug, așă că se îngrașă în de- 
ajuns; adunând astfel în țesuturile sale, grăsime pe care are 
să o întrebuințeze în timpul iernei. In acest scop, Marmota se 
pune pe căutatul și mâncatul ierburilor. substanțe destul de 
mari și abundente în aceste locuri. Cina isprăvită, se duce de 
beă apă, și se culcă apoi la adăpostul unei stânci, sau a unui 
brad ; în curând se deşteaptă din nou, se pune pe mâncare, 
ceace face să se îngrașe repede, luând mai mult înfățișarea 
unei mingi de grăsime decât a unui animal. 

Către începutul toamnei, siesta devine din ce în ce mai 
lungă, până când cade întrun somn adânc. Animalul stă așă 
fără ca să se miște, numai ceia ce-i mai curios, cam la două 
săptămâni se agită, se ridică pe labe și se retrage tot ador- 
mită într'un colt, totdeauna același, pentruca să-și depue ră- 
mășiţile netrebuitoare. 

Câtă vreme rămâne așă, Marmota întrebuințează grăsimea, 
adunată în pielea ei; o putem observă cum slăbește încetul 
cu încetul nu așă însă cum Sar crede, căci în timpul unui 
somn de iarnă nu scade decât cu 300 gr.. Dacă Marmota se 
mulțumește cu așă puțină hrană, aceasta se datorește faptului, 
că forța sa vitală este foarte slăbită; inima abiă mai bate, și 
căldura scade cu totul, întrun cuvânt, mamiferul cade într'o 
stare vecină cu aceia a unui animal cu sânge rece, cum este 
broasca ori șearpele. În vremea aceasta Marmota, dă dovadă 
de o nesimţire, vrednică de luat în seamă ; putem s'o înțepăm 
în cap, căci ea nu simte nimic; starea aceasta de nesimţire 
atinge mai întâiu partea, terminală a corpului și capul de abiă 
la urmă, la redeșteptare se întâmplă contrariu. 

Liliecii de regulă se adună în număr mare, în scorburi și 

peșteri, spânzurându-se de colturile pereților cu unghia dela 
mâinile lor. Cârtițile se ascund și ele în pământ și dorm adânc. 

Ursul cafeniu petrece iarna adormit în scorburile copa- 
cilor, sau în scobituri, pe care și le-a făcut mai dinainte; el 
își căptușeşte adăpostul, adunând sfărămituri de plante : crăci, 
mușchi, etc. 

Vânătorii din America de nord, se folosesc de această îm- 
prejurare pentruca să-i prindă adormiţi. Somnul de iarnă al 
ursului nu este așă de adânc ca al Marmotei; pe măsură ce 
frigul descrește, ursul iese din vizuină, și pleacă după vânat; 
şi când reîncepe frigul se întoarce la vizuină și adoarme din nou. 

* id * 

In ţările noastre cad în iernatec cele mai multe dintre 
reptile. Șopârlele foarte friguroase din firea lor, cum se ră- 
corește toamna se ascund prin găuri, și crăpături, și pe cât 
se pare cele mai bătrâne adorm înaintea celor mai tinere. Ele 
dorm cu ochii închiși, dar cu gura căscată. Tot așă fac și șerpii, 
cu deosebire că unii (vipera) se grămădese în cete mari (130), 
în scorburi de copaci, și se încolăcese unii cu alţii întocmai 
ca un ghem de aţă. 

Somnul lor nu este tocmai așă de adânc, căci imediat ce 
îi supără cinevă, mușcă. Batracianeie de apă sau de uscat. 
au obiceiul să-și lase ouăle în apă și mor: câtevă însă ier- 
nează ascunse în pământ, în mușchi, sau în scorburile copa- 
cilor. Ele rabdă la frig așă de mult, în cât nu sunt rari ca- 
zurile, în care broaștele au trăit multă vreme în blocuri de 
ghiaţă, și de îndată ce ghiata sa topit, broaștele sau pus să 
sară și să înoate. 

Peștilor nu prea le pasă așă de iarnă, căci cei de apă 
dulce când suprafaţa apei îngheaţă se coboară la fund, unde 
nu este așă frig, deși pot să rabde destul de bine și la frigu- 

rile cele mai mari. Câţivă pești iernează, nu mănâncă, se retrag 
în găuri și adorm. 

Melcii se îngroapă în pământ și mulţi dintre ei își fac un 
căpăcel pietros, care îi apără de frig. Ei stau ascunși în pă- 
mânt la diferite adâncimi toată iarna. Pe marginea mărei tem- 
peratura apei variază foarte puţin, din cauza curenților și a 
mișcărei valurilor. Animalele marine mai că nu bagă de seamă 
iarna; vitalitatea lor nu este slăbită, dar numai mișcările sunt 


cevă mai domoale. 


x 
* x 


Cu pasările stau altfel lucrurile : puține din ele rămân 
iarna în locurile unde au fost vara ; câtevă cum sunt: ghio- 
noaia, corbii, sticleţii, cocoşul sălbatec se apără în contra fri- 
gului mâncând mai mult: altele se coboară dela munte în locurile 
încălzite de soare și în sfârșit altele cum sunt: vrăbiile și co- 
ţofenele se ascund prin grădini, magazii, ba chiar și prin case 
Cea mai mare parte din ele părăsesc iarna locurile unde au 
stat vara pentru ținuturi mai calde. Cine n'a observat plecatul 
rândunelelor, semn sigur de sosirea iernei ? Mai mult de jumă- 
tate din păsările europene pleacă toamna. Unele singuratice, 
altele în perechi, însă cea mai mare parte în cârduri numeroase. 
Cocorii și berzele se adună toamna pe marginea unei bălți și 
după multă ciocăneală din fălci, ca și când aceasta ar fi un 
semnal, se pun pe sburat, se înalţă în aer, se învârtesc în loc 
ca și când le-ar păreă rău că și părăsesc cuiburile, și în sfârșit 
se duc deabinele către miazăzi. Cârdurile au forma unor tri- 
unghiuri sau unui V cu ascuțișul înainte. Un bătrân cu expe- 
riență ià comanda cârdului, și când se mai ostenește rămâne 
la urmă, iar în locu-i trece un altul. Rândunelele pleacă și ele 
în cârduri numeroase dar primăvara se întorc perechi, perechi. 
Păsări călătoare cum sunt acestea avem multe; unde merg 

oare? pentru câtevă știm ; toate pleacă către sud, oprindu-se 
în drum, unele pe marginea nordică a Mediteranei, altele merg 
în nordul Africei, se avântează până în zona tropicală, iar 
câtevă mai îndrăsnețe se duc până în India și China. Cu pri- 
măvara însă cele ce n'au perit pe drum se întorc în ţările în 
care s'au născut, și de obiceiu în locul exact de unde au plecat. 
Cei dintâi plecaţi sunt cei din urmă ajunși; cum vedem deci 
nu pot să ierneze în locurile în care sau născut, totuși sunt 
și excepţii, căci este şı o pasăre care își face proviziuni pentru 
vremea rea. Ea locuește în America de Nord. și se chiamă 
Merlanerpes Formicivorus. Ea se hrănește după cum numele 
arată cu insecte şi mai ales cu furnici, pe care le vânează 
vara, culegând în acelaș timp și ghindă, pe care nu o ating 
însă atât cât are altă hrană. lacă și chipul foarte minunat în 
care își face provizii: caută un copac cu coaja moale și cu 
ciocul ei îi face o scobitură așă de mare în cât să încapă o 
ghindă înăuntru ; p'eacă, caută și aduce fructul pe care îl bagă 
în silă, acolea, pusă ghinda nu cade ca s'o ià alt animal. De 
regulă unde sunt astfel de pasări, copacii sunt ciuruiţi de gău- 
rele toate astupate cu câte o ghindă, ca cu un dop. Toamna, 
ele se hrănesc cu ghindele acestea, și este de mirare că aceste 
animale, care se hrănesc vara cu insecte, adună ghindă de sigur 
pentru motivul că insectele nu sar puteă conservă. 

In rezumat chestia iernatecului la păsări nu este încă 
deslușită. 

Insectele mor la începutul iernei, ele nu lasă decât oule 
care se desvoltă și se transformă în pământ sau în locurile 
unde au fost depuse. Unele din ele se ascund în crăpături, sau 
în adăposturi ca să poată trece vremea rea. Colecţionarul de 
insecte știe că iarna ca să facă o recoltă abondentă trebue 
să scobiască în pământ, să întoarcă pietrele, să cojească co- 

pacii, să scormonească în lemnul putred, să desrădăcineze plante, 
căci de peste tot este sigur c'o să găsească fiinţe amorţite, 
înțepenite de frig, dar gata să învieze, să se redeștepte, ca 
toate celelalte vietăţi odată cu primăvara. 


Victor Anastasiu 
Profesor la Liceul Lazăr. 


cc 


LUPTA CORPULUI OMENESC CU BOALELE 


I. 


Inprăștiată în lumea întreagă, până în Siamul îndepărtat 
și până în desișurile întunecoase din Africa, lucrează cu râvnă 
o legiune de oameni, nu spre a dobândi aur, pradă sau tinu- 
turi, ci spre a găsi mijloace care să apere de boale și de 
moarte fără rost pe semenii lor, pe d-ta și pe mine. Pe ei 
nu-i așteaptă primiri cu alaiu și arcuri de triumf, căci ei nu 
se luptă nici contra oamenilor, nici contra, celor slabi ; ei duc 
doar război cu oaspeţii cei răi ai boalei. 

Silinţele lor sunt îndreptate în două părţi. Intâi, ei caută 
prin perfecționarea igienei să împedice molipsirea oamenilor ; 
așă s'a întâmplat, de pildă, cu frigurile galbene care au dis- 
părut din Havana, distrugându-se cu totul purtătorul acestor 
friguri, mosquitos. Al doilea, ei caută să apere cu arme nouă 
corpul omenesc în contra infecţiunei care a apucat să intre 
odată într'însul. In amândouă direcţiile s'a făcut mult și se 


poate face și mai mult încă. 


* 
x x 


Acum o sută și mai bine de ani, încercă un doctor tânăr 
un leac bătrânesc în contra celei mai mari plăgi de pe vre~ 
murile acelea, în contra vărsatului. Metoda lui, îmbunătățită 
mai în urmă, a ferit de boală mai toate ţările. Ea a fost însă 

mai mult o întâmplare, o lovitură nimerităzdată în întuneric; 
ea a fost, spre a întrebuință o vorbă mare, o descoperire 
curat empirică. Nimenea nu aveă nici cea mai mică idee cum 
lucrează vaccinul, deoarece nimeni până acum treizeci sau 
patruzeci de ani nu-și dă socoteală despre natura sau cauza 
unei boli. Descoperirea lui Jenner nu a fost premergătoare 
altora și nu a deschis drumuri noui cercetărilor. Medicii de 
pe vremea aceea, și de mai târziu, găseau mai mult interes 
în fantaziile lui Hahnemann decât în cercetarea științifică 
făcută cu răbdare a acestei descoperiri de o rodnicie uimitoare. 

Tot chimistul Pasteur e acela care, o jumătate de veac 
după moartea lui Jenner, s'a apucat din nou de ea. Neștiind 
nimic din medicină sau din neroziile învățate în numele ei, 
el studiă neprevenit această cestiune și fă în stare să desco- 
pere că boala e în principiu o fermentaţiune care e produsă 
de o ciupercă anumită. 

Imitând mijloacele obicinuite lu prepararea vaccinului de 
vacă, Pasteur și ajutorii lui găsiră în urmă că printr'o cul- 
tură pricepută a microbilor din generație în generație otrava 
lor ajunge, la urma urmelor, așă de slăbită în cât oarecum 
eră nevătămătoare. Ciuperca astfel modificată eră în stare, 
ca în cazul vaccinului, să producă o boală cu o formă mai 
ușoară și prin aceasta să deà o imunitate într'un caz cu mult 
mai grav. Tratamentul său al groaznicei turbări a făcut sen- 
zaţie în lumea întreagă și a făcut celebre ideile lui ; n'a rămas 
de atunci nici o ţară în care să nu se facă silinţi zeloase de 
a se merge înainte și a se cercetă cu toată atenţia poteca 
deschisă atât de strălucit. 

Puțin mai târziu eși din mâinile a doi elevi ai lui Pasteur 
descoperirea importantă că serul animalelor vaccinate, adică 
licidul fără culoare care rămâne după îndepărtarea globulelor 

roșii, coprinde întrinsul o contra otravă, sau cum se obici- 
nuește a se zice de atunci, un antitozin; injectat întrun 
animal, antitoxinul poate să-l facă tot așă de imun ca și vac- 
cinul însuși. Acesta a fost începutul „Medicinei nouă“, a așă 
numitei „Seroterapie“. Dacă metoadele cele nouă n'au împlinit 
încă;toate speranţele, trebue să amintim totuși, că unul singur 
din aceste seruri, antitoxinul contra difteriei, a scăpat până 
acum mii de fiinţi mici și că soarta groaznică a unei morţi 
de turbare e aproape necunoscută azi. Pentru multe veninuri 
de șerpi se cunosc contra veninuri. Când, într'una din zile, 
doctorul Calmette din Lille, care s'a ocupat mult cu această 
cestiune, fù mișcat de o viperă din nebăgare de seamă, îi fù 
de ajuns să treacă în odaia de alături și să-și facă o injecție 
din serul pregătit de el însuși. Fără acesta ar fi fost mort în 
câteva clipe; cu ajutorul lui criza a trecut repede și într'un 
ceas a fost din nou la lucru. „Epatant“ se zice în Franja 
la așă cevă, și așă a și fost. 

Pasteur aflase cauza boalei ; el și elevii lui găsiră mij- 
locul să o combată. Rămânea să se mai cerceteze și meca- 
nismul cum ajută leacul. Să luăm un exemplu concret, mi- 
crobul difteriei. Profesorul Behring 1) crede că se găsește pre- 
tutindeni, mai mult sau mai puţin. In împrejurări prielnice, 
ca de pildă când constituția corpului este slăbită, își găsește 
loc în gât, se înmulțește cu o iuțeală ne mai pomenită și-și 
acoperă colonia, în formă de ciupercă, cu pielita albă prea 
bine cunoscută. O parte din activitatea microbului stă în aceea 
că secretează o otravă puternică, întocmai după cum ugerul 


1) Behring (Emil) doctor în medicină, profesor și directorul In- 
stitutului de bacteriologie din Marburg. A descoperit, împreună cu 
Kitasato, serul antidifieric şi acuma în urmă a susţinut dobândirea 
tuberculozei pe cale intestinală. 

vacelor produce lapte, ori ghindurile veninoase ale șarpelui 
venin. Acsastă otravă străbate prin membrana albă, pătrunde 
în tot corpul, oprește funcțiunile și aduce moartea. 

Daci se face la timp, injecţia de antitoxin are diept ur- 
mare că corpul învinge otrava și bolnavul se face bine. In 
multe cazuri însă vindecarea se întâmplă și fără antitoxin. 
Ce se petrece atunci? 


* 
% Ed 


Acum zece ani și mai bine, a început Ilie Metchnikoff ®, 
renumitul patolog rus, studiul greu al inflamaţiunilor. Fie că 
acestea se iveau în urma unei tăituri, fie că se iveau în urma 
unei boli, în totdeauna observa el, în cantități foarte mari, 
prezenţa, globulelor mari și alba cari pluteau în sânge și în ser. 
Inăuntrul acestor celule albe izbuti el să găsească un mare 
numir de microbi specifici inflamaţiunilor. Microbii se găseau 
în diferitele grade ale mistuirei. Se pare, că treaba globulelor 
mari ar fi aceea să înghiță microbii și dacă se poate să-i și 
omoare. Câte odată numărul microhi!or înghiţiţi eră prea mare ; 
atunci globula însăși eră distrusă ; când lucrul acesta se în- 
tâmplă cu toate globulele, inflamaţia se întindea și victima 
mureă. 

Cu pitoreasca lui imaginaţiune nordică, Metchnikoff își 
închipui atunci că Infecțiunea și Imunitatea sunt un răsboi 
intre microbi și celule albe. Contra musafirilor boalei care vor 
să pătrundă în corp pleacă la răsboi globulele albe să învingă 


1) Ilie Metchnikoff, naturalist, fost profesor la Univ. din Odessa, 
astăzi sub-directorul Institutului Pasteur din Paris şi şef de laborator. 
Principalele lucrări generale: Leçons sur la pathologie comparée de 
Iinflammation (Paris, 1892) în care desvoltă teoria fagocitozei ; Etudes 
sur la nature humaine (1903) şi Fssais optimistes (1907) în care se 
încearcă să stabilească o morală omenească sprijinilă pe ştiinţă. 


ILIE METCHNIKOFF 
născut la 16 Mai 1816, 

sau să moară. Acesta e chipul în care corpul se luptă cu bo- 
lile. Marele rus dădu corpușoarelor albe numele de „Fagocile“ 
— celule care înghit —, iar pe fenomen îl num! „Fagocitoză“. 
Ideile lui produse în lume o mare mișcare ; se anunțară par- 
tizani și ncincrezători și se începi atunci o operă strălucită. 

Toţi căutară să pătrundă mai adânc. Să zicem, spuneau 
neîncrezătorii, că globulele albe sunt în adevăr omoritoare 
de microbi. Atâta-i de ajuns? Se știe că serul unui animal 
vaceinat pe care îl injectăm într'un alt animal e liber cu totul 
de globule roșii sau albe. Limfa, după cum se vede, trebue să 
coprindă atunci o substanță chimică oarecare ce este în stare 
să apere pe animalul vaccinat cu el. Serul acestui de al doilea 
animal la rândul lui e în stare și el să imunizeze un al treilea 
animal, ș. a. m. d. Cum e atins oare acest rezultat ciudat? 

Observăm dela început, că acţiunea serului nu e în tot- 
deauna omoritoare de microbi; ciupercele cresc şi în el și 
se înmulţesc, oricât par de altfel de slăbite forlele lor rău 
făcătoare. Se pare, că serul caută numai să neutralizeze ve- 
ninul produs de ciuperci. Mai e apoi un fapt foarte ciudat 
descoperit de Bordet. Acesta a arătat că acţiunea binefăcă- 
toare a serului poate fi distrusă prin încălzire și că poate fi 
restabilită din nou prin adăugirea unei cantităţi mici din serul 
unui animal nevaccinat. Nu e așă dar nici o minune că faţă 
de asemenea paradoxe s'a produs în capetele învățaţilor oare 
care zăpăceală. Melchnikoff sa ţinut mai departe de princi- 
piile teoriei lui. După părerea lui, tot celule înghiţitoare erau 
acelea care produceau acțiunea, fie deadreptul, fie pe o cale 
nu tocmai evidentă ca în cazul serului. Spus mai exact, feno- 
menul imunizărei este după el, în partea lui esenţială, tot o 
fermentație. Proprietatea de a ucide germeni pe care o are 
serul unui animal vaccinat se trage dintr'o substanţă care poate 

fermentă și care este fabricată de către fagocite. Tot aşă se 
întâmplă și cu celule din stomah care produc pepsină și acid 
clorhidric liber, cu celulele ficatului care produc fiere și alţi 
fermenţi și cu alte celule. Aceste substanțe de fermentaţiune 
ajung în urmă în circulaţia sângelui și străbat tot corpul. Aici 
ele lucrează ucigând microbii, împedicându-i în funcțiunea lor 
și neutralizându-le veninul. Acţiunea vaccinului sau acţiunea 
serului injectat întrun animal se reduce atunci la o aţâțare 
a globulelor albe ca să producă o cantitate cât mai mare de 
fermenţi de aceștia omoritori de bacterii. De aici urmează, 
după părerea lui Metchnikoff, că acest fenomen e la fel cu 
vieala însăși. N'avem nevoe să presupunem că globulele albe 
se gândesc cumvă când se luptă cu microbii. In multe pri- 
vinţi, totuși, ele apar ca fiinţi de sine stătătoare, ca niște 


colonii care trăesc în organism. 


(Va urma) 
G. G. Longinescu. 


(Din Icoana lumei după ştiinţa modernă, de Carl Snyder). 

NOTIŢE 


SPRE ŞTIINŢA. Reproducerea acestor notițe este îngăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din reviatele arătate, ci sunt prefaceri după articole cu mult mai întinse. 


Pithecanthropus sau omul-maimuţă viu.— Acest strămoș al omu- 
lui a fost găsit viu de Johnston în Ouganda și de Van Berüen şi 
Werdehouse în Java, unde d-rul militar olandez Eugène Qcubois îl 
găsise ca fosil. Din toate punctele de vedere Pithecanthropus erectus 
precisează tranziția între maimuţă și om. Adaptându-se vieţei terestre, 
el a căpătat piciorul ca al nostru. Având 32 de dinţi ca omul el perdu 
forţa aparatului nasticator obişnuindu-se cu o hrană de substanţe moi. 
Atunci craniul suferind mai puţin apăsarea mușchilor masticatori re- 
gresaţi a putut urmă desvoltarea creerului şi aşă se explică că are 
craniul mai mare ca al celorlalţi antropoizi. 

D-rul american Werdehouse a putut să studieze în timp de 3 luni 
în cursul anului 1904 obiceiurile curioase ale lui. El locueşte în cui- 
buri, făcute pe crengile arborilor şi având o intrare circulară deaproape 
50 em. diam. Foarte cunoscut indigenilor, „asch perrizl“, — așă îl nu- 
mesc ei — e foarte puţin fecund din care cauză e pe cale de dispariţie. 
De o extremă curăţenie ei se îmbăiază adesea, lucru ce nu fac nici 
odată maimuţele celelalte. Ei trăese goi dar nu sunt lipsiţi cu toate 
acestea de o oarecare cochetărie; femeile mai ales îşi atârnă de gât 
coliere făcute din rămurele şi bace, găteală ce aminteşte oarecum pe 
ale omului primitiv. Ei îngrijesc foarte mult de copii lor, pe care-i 
leagănă cântând. Posedă un limbaj articulat foarte rudimentar al cărui 
vocabular e foarte sărac. In fine ei cunosc focul, pe care-l îngrijesc 
mult, fără să fie în stare a-l aprinde; iar hrana lor se compune din 
fructe, rădăcini, peşte şi ouă de păsări. (După Mary de T. Grecescu> 
profesor). 


+ 
+ = 


Presiunea atmosferică şi automobilele. — Cu cât presiunea atmo- 
sferică e mai mare cu atât e mai mare și densitatea gazului care 
intră în motor. Lucrul produs de un cilindru e însă cu atât mai mare 
cu cât e gaz mai mult în el. Cu cât ne suim mai sus cu atât presiunea 
atmosferică e mai mică şi prin urmare şi puterea motorului se face 
mai mică. După Arnouz un motor pierde 10 la 100 din puterea lui 
la o înălțime de S00 m., 20 la 100 la 1750 m., 30 la 100 la 2800m. și 
50 la, 100 la 5500 m.; o furtună, care micșorează repede presiunea 
atmosferică, produce o picrdere de 6 la 100 din puterea motorului. 
(La Nulure, 28 Sept. 1907). 


* 
* * 


O conductă uriaşă de petrol s'a construit de curând în Statele- 
Unite. Ea are azi o lungime de 730 km. şi merge dela Glenn Pool în 
Teritoriul Indian până la rafinăriile din Port Arthur din Texas. Așe- 
zarea ei a ţinut numai 6 luni, dar a costat 25 milioane de lei. Are un 
diametru de 0,20 m. şi o capacitate de 125.000 barile. Pentru a o porni 
a fost nevoe să se umple cu cantitatea de mai sus de petrol. Ea va 
fi în stare să transporte pe fiecare zi 12000 barile de petrol. Şase sta- 
țiuni, aşezate dealungul ei, îngrijesc cu pompe anumite transportul 
petrolului. (Revue Scientifique, 7 Dec. 1907). 


Er 

Tip. GUTENBERG Joseph Göbl, str. Dómnei, 20. 

CUADRATURA CERCULUI 

Grecii cei vechi ne-au lăsat, alături de monumentele ne- 
peritoare de artă și literatură, tesaure de adâncă gândire știin- 
țifică. Numele lui Pitagora, Archimede, Euclide şi al altora, 
stau cu mândrie alături de numele cunoscute ale sculptorului 
Fidias, tragicului Sofocle sau Euripide, compunătorului de 
comedii Aristofan, etc. 

Dar, pe lângă rezultatele cu adevărat desăvârșşite pe care ni 
le-au lăsat moştenire Grecii ìn câmpul întins al Ştiinţei, ei ne-au 
mai lăsat și chestiuni care le-au frământat mintea în zadar. 

Una din aceste chestiuni, pe care publicul cel mare o 
pomeneşte cu mult respect, e cuadratura cercului. Nu face 
mai mare impresie în discutarea unei chestiuni încurcate, de 
cât compararea ei cu această problemă misterioasă din Geo- 
metrie. Cel care ascultă, par'că vede — în închipuirea lui —, 
că întradevăr chestiunea de care i se vorbește trebue să fie 
grea, dacă e tot așă de grea ca problema extraordinară a cua- 
draturii cercului. Fiecare își închipuește astfel, că are în cua- 
dratura cercului, o măsură a ignoranței lui. Numai așă se 
explică, că mulţi pronunță sentențios comparaţia hotărâtoare 
care impune respect, şi cu toate astea puţini știu ce e cua- 
dratura cercului. 

Credem prin urmare că facem un serviciu cititorilor fără 
cunoştinţi prea înalte de matematici, dându-le simplu o idee 


lămurită despre această problemă celebră. 


* 
* * 


Să luăm lucrurile mai de departe și să începem cu o figură 
geometrică simplă, cu dreptunghiul. Geometria învaţă cum se 
poate construi cu linia şi cu compasul un patrat, care să În- 


„Natura“, Anul II, No. 4. 8 

chidă aceeași suprafaţă ca dreptunghiul. Tot așă, dacă se dă 
un paralelogram, e ușor să se construiască un dreptunghiu 
şi prin urmare un patrat care să aibă aceeași suprafață ca 
paralelogramul. 

Un triunghiu e o jumătate dintr'un paralelogram, deci se 
poate găs! și pentru triunghiu, cu linia și cu compasul, un 
patrat cu acecași suprafaţă. In fine, se arată în Geometrie că 
dacă se dă un poligon oarecare, se poate construi un triun- 
ghiu, prin urmare și un patrat, cu aceeași suprafaţă ca poli- 
gonul dat. 

In scurt, dacă se dă o figură plană închisă de linii drepte, 
se poate construi numai cu linia şi cu compasul un patrat 
care să aibă aceeași suprafaţă ca figura aceea. Când s'a con- 
struit patratul se zice că sa făcut cuadratura — pe româ- 
nește ar fi fost mai bine patratura — figurii. 

Prin urmare știm ce însemnează a face cuadratura unei 
figuri. Insemnează a constru) numai cu linia şi cu compasul 
patratul care închide aceeași suprafaţă ca figura în chestie. 
Că există un aşà patrat, nu încape îndoială; dar că se poate 
construi numai cu linia și cu compasul acest patrat, aceasta 
e problema. 

* i * 

Problema celebră a cuadraturii cercului e prin urmare 
următoarea : Se poate construi, numai cu linia şi cu compa- 
sul, un patrat care să aibă aceeaşi suprafată ca un cerc dat? 

E neînchipuit câtă muncă s'a cheltuit pentru rezolvarea 
acestei probleme. Încercările cele mai curioase și mai com- 
plicate n'au dus timp de mai multe secole — de pe vremea 
lui Euclide şi până în timpurile noastre — la nici un rezultat. 

Dacă un filosof ingenios ar puteă măsură munca săvâr- 
şită de inteligenţă în sforțarea făcută pentru deslegarea unei 

chestiuni, dacă ar puteă însumă munca aceasta cheltuită fără 
folos în încercările făcute de oameni inteligenți de a rezolvă 
probleme care nu se puteau rezolvă ; ar ajunge de sigur la 
rezultate curioase. Sar puteă arătă, că am fi poate astăzi cu 
un secol mai înaintați decât suntem, că ar fi acum mai mult 
progres, mai multă fericire și mai puţină mizerie, că ar fi 
— dar, ce n'ar puteă găsi filosoful nostru că ar trebui să fie, 
față cu ceeace e? 

Timpurile nouă, printre numeroasele schimbări aduse în 
diteritele domenii ale preocupărilor minţii omenești, a adus 
și o schimbare în felul cum se pun chestiunile. Fiind dată o 
problemă precisă oarecare, din Matematici sau din Științele 
Naturii, se pune mai întâi întrebarea, dacă problema e cu 
putință sau nu. Numai dacă problema e posibilă, rămâne să 
se rezolve. 

Așă și în problema cuadraturii cercului: înainte de a 
încercă construirea patratului cu aceeași suprafaţă ca a cer- 
cului dat, trebuia cercetat dacă această construcție e cu pu- 
tinţă numai cu linia și cu compasul. Geometrii cci vechi erau 
convinși de posibilitatea construcţiei și de aceea încercările 
lor au rămas zadarnice, geometrii cei noi sub înrâurirea spi- 
ritului critic ce a luat naștere în secolul XIX, au pus la în- 
doială această posibilitate și n'a trecut mult și imposibilitatea 
însăși a construcției a fost pe deplin pusă în lumină. 

In anul 1882 F. Lindemann, profesor la Universitatea 
din München, urmând o metoadă întrebuințată de celebrul 
Hermite într'o altă chestiune, reuși să invedereze această im- 
posibilitate. S'a arătat astfel că cuadratura cercului e cu ne- 
putinţă, adică nu e cu putință să se construiască numai cu 
linia şi cu compasul un patrat care să coprindă aceeași 


suprafaţă ca un cerc dat. G. 'Ţiţeica 
-pe 


www.dacoromanica.ro 


104 NATURA 


VIEAŢA IN UNIVERS 

Se pune întrebarea, am puteă admite, că vieaţa își poate 
face apariţia pe un corp ceresc, îndată ce condițiunile de des- 
voltare și propagare îi sunt favorabile? Din cele mai vecht 
timpuri meditaţiunile asupra fenomenelor vieţei organice, au 
făcut pe om atent: că toate fiinţele se nasc, pentru ca după 
o anumită vieaţă, mai scurtă sau mai lungă, să moară. Cevă. 
mai târziu, dar tot în acel stadiu timpuriu, sa făcut expe- 
rienţa, că organismele de un fel, reproduc numai organisme 
de acelaș fel, adică : speciile sunt neschimbătoare. Lumea își 
închipuiă, că toate speciile au eșit dela început din mâna 
creatorului, așă cum se găsesc astăzi. Modul acesta de a vedeă, 
corespunde în general așă zis închipuirei ortodoxe, iar con- 
cepţia aceasta se numește și concepţia lui Linné, pentru că 
el în ed. V. în Genera plantarum, se referă strict la ea și 
zice ; «sunt atâtea specii diferite, câte forme diferite a creat 
dela început fiinţa infinită (Dumnezeu), Aceste forme au produs 
după legile reproducțiunei alte ființe, care totdeauna au fost 
la fel, așă că noi astăzi, nu avem mai multe specii, decât, 
câte au fost la început». Timpul deveni însă matur, pentru a 
puteă primi o concepţie, mai puţin strâmtă asupra naturei, 
concepție care corespunde vederilor noastre de azi, vederilor 
transformiste. 

Cele dintâi fundamente ale teoriei evoluțiunei în știin- 
tele biologice, au fost puse de Lamarck (1794), Trevianus 
(1809), Goethe și Oken (1820). Mai târziu Cuvier cu autori- 
tatea lui a pornit reacţiunea, a adus opinia generală din now 
la vechiul punct de plecare și admitea : «că ființele neexis- 
tente acum, dar cunoscute de noi, din alte epoci geologice 

trecute, au fost distruse în revoluţiunile naturei, și apoi prin 
actul creaţiunei au apărut din nou specii noi». În ultimele 
decenii însă, mai cu seamă de când nemuritorul Charles 
Darwin a desvoltat teoria evoluțiunei în lucrările lui vaste, 
o răsturnare s'a produs, și o schimbare puternică s'a mani- 
festat în vederile generale. După această teorie, speciile se 
acomodează în decursul vremei mediului extern, și cu încetul, 
schimbarea poate deveni așă de mare, încât putem zice: că 
o specie nouă s'a născut din una veche. 

Lucrările experimentale ale lui De Vries, au confirmat 
și mai mult această teorie, și au arătat, că sunt cazuri, unde 
sub ochii noștri se produc ca printr'un salt brusc specii noi, 
din alte vechi. Aceasta este teoria mutațiunei. Acum ne putem 
ușor închipu), că toate organismele care trăesc și le observăm 
împrejurul nostru, descind din alte organisme mai vechi, de 
la care găsim urme și resturi în stratele geologice care sau 
depus de milioane de ani. Plecând dela această idee putem 
conchide foarte bine, «că toate organismele, care trăesc acum 
descind dela o singură vieaţă foarte simplă; dar cum a apărut 
această vieaţă, rămâne încă să se demonstreze». 

Există o părere obicinuită, pe care o aveau și cei vechi, 
acea, că organismele inferioare se pot desvoltă și fără să- 
mânță. Se observase de mult că de ex. larvele iau naștere 
pe carnea care se află în putrefacțiune, după cum spune și 

` Virgil în Georgica. Se admiteă deci o generațiune spon- 
lanee. Părerea aceasta sa păstrat până în secolul XVII, a 
fost însă contrazisă de multe lucrări experimentale, între al- 
tele ale lui Smvanumerdam și Leuwenhoek. Teoria aceasta, așă 
zisei «generatio spontanea», a eşit iar la iveală când s'au 
descoperit înfusoriile, micile organisme care, fără să se ob- 
serve vreo cauză reală, iau naștere în decocțiuni și infusiuni. 

Spallanzani a arătat la 1777, că dacă lichidele, vasele 
şi aerul deasupra, au fost destul de tare încălzite pentru ca 
toţi germenii să moară, atunci infusiunile rămân sterile. Pe 
acesi fapt se basează metoda de a prepară conservele. 

Contra acestei expiicări s'au ridicat natural obiecțiuni și 
se zicea : că aerul este acela care sufere o transformare, și 
prin urmare face imposibilă desvoltarea micilor organisme. 
Şi această ultimă obiecţiune a fost desmințită de către chi- 
miștii Ohevreul și Pasteur şi de către fizicianul Tyndall, 
care prin al 60-lea și 70-lea an al secoluiui trecut au arătat, 
că și în aerul care a fost purilicat prin filtrare prin bumbac, 
deci nu prin încălzire, nu se desvoltă organisme. Ceea ce 
ne-a forțat mai mult să admitem că germenul este necesar 
pentru nașterea vieţei, sunt lucrările lui Pasteur şi metoa- 
dele de sterilizare ce se întrebuinţează zilnic în laboratoa- 
rele de bacteriologie. 

Cu toate acestea, învăţaţi însemnați scriu când și când, 
pentru a doved! posibilitatea unei «generatio spontanea». Ei 
nu întrebuințează însă metoda științifică, care este sigură, ci 
mai mult raționamente filosofice: «<Vieaţa, zic ei, trebue să 
fi avut odată un început, de aceea credem, că «generatio 
spontanea», trebue să fi avut și ea odată loc, chiar dacă în 
condițiunile actuale, nu se poate realizà». Mare senzaţie a 
produs o comunicație a fiziologului englez Huxley, care credeă 
că a găsit în noroiul adunat din fundul mării un corp, ca 
un fel de albumină, pe care la numit: Bathybius Haeckelii, 
în onoarea darwinistului german Haeckel. Multă vreme se 
credeă că acest Bathybius a luat naștere din materia anor- 
ganică, şi că reprezintă, mucoasa primitivă, din care s'au 
desvoltat toate organismele. Cercetările amănunțite ale chi- 

mistului Buchanan, au arătat însă că corpul albuminoid nu 
eră decât sulfat de calciu (Gips). 

Atunci s'a recurs la alte explicaţiuni fantastice; se ziceă 
că vieața ar putea să-și aibă originea, în massa arzătoare 
din interiorul pământului. La temperatura acea înaltă, s'ar 
fi putut poate formă combinațiuni de ale Cyanului (UN), 
și derivați de ai lui, care să fie purtătorii vieţei (Pflüger). 
De aceste speculaţiuni, lipsite de o bază experimentală, nu 
avem motive să ne ocupăm. 

Aproape în fiecare an, apare în literatura biologică, câte 
o notă care anunță, că în fine sa reușit să se învieze ma- 
teria moartă. Printre altele, publicate în timpul din urmă, a 
produs o mare senzaţie, o comunicaţie a D-rului Burke. El 
susțineă că a reușit cu miraculosul radiu, să insufle vieaţă 
unei soluţiuni de gelatină. Critica serioasă a trimes însă nota 
aceasta, ca și pe toate celelalte, în ţara basmelor. 

De aceea noi trebue să ne asociem criticei, pe care, ma- 
rele fizician Lord Kelvin (f), a făcut'o asupra acestor teorii: 
«O părere foarte veche, la care se asociază încă mulţi natu- 
ralişti, este aceea, că materia moartă, în condițiuni meteo- 
rologice diferite de cele de azi, sa combinat, s'a cristalizat 
sub forma de sămânță vie, de celule organice sau proto- 
plasmă. Ştiinţa prezintă însă, o cantitate colosală, de probe 
inductive, contra acestei «generatio spontanea». Materia 
moartă nu poate trece în materia vie, decât sub influenta 
unei substanțe vii. 

Aceasta ni se pare că este, o lege, tot așă de sigură, ca 
și legea gravitaţiunei universale». 

Este cevă cam exagerat, totuși se poate vedeă, cum ne- 
cesitatea silește pe savanţi, să caute alte drumuri, pentru a 
eși din încurcături. Un astfel de drum îl găsim în teoria 

Panspermiei, care spune că săminţe vii rătăcesc în spaţiile 
Universului, întâlnesc suprafaţa planetelor, și dau naștere vieţei 
îndată ce condițiunile pentru existența organismeler se rea- 
zează. Teoria aceasta are antemergătorii ei. Enunţuri clare 
în această direcțiune se găsesc la francezul Sales-Guyon de 
Montlivault (1821), care presupuneă, că săminţele de pe lună, 
sunt acelea care au adus întâi vieaţa pe suprafaţa pămân- 
tului. Un medic german, Dr. H. E. Richler, a căutat să com- 
plecteze teoria lui Darwin prin adăugarea ideii de Pans- 
permie (1865). Cartea lui Flammarion asupra lumilor locuite, 
i-au sugerat idea, că pe pământ ar fi venit sămânţe de pe 
altă lume locuită. El susțineă, că în meteoriţii care au ace- 
leași orbite ca și comeţii, sa găsit cărbune, pe care el îl 
consideră ca un rest organic. Această presupunere este însă 
cu totul neprobabilă. Cărbunele găsit în meteoriți, nu prezintă 
niciodată o structură organică, și ne putem închipu! foarte bine 
cărbune de origine anorganică, așă cum se găsește de ex. în 
soare. 

Și mai aventuroasă este ideea lui, când bănuește că 
organismele care plutesc sus în atmosferă, sunt prinse de 
curentul unui meteorit, duse în spaţiul universal și de acolo, 
pe un alt planet. Se ştie însă că suprafața meteoritului în 
sborul lui prin atmosferă, devine incandescentă, și prin ur- 
mare toţi germenii care ni i-am puteă închipui prinși de ea, 
Sar distruge. Şi dacă cu toate acestea, un meteorit ar avea 
pe suprafață germeni vii, aceștia la căderea lui pe pământ 
sau pe un alt planet ar arde. 

Intr'un punct însă, trebue să-i dăm dreptate lui Richter, 
când zice : «spaţiul universal, este plin de corpi, care apar, 
care trăesc și dispar, înțelegând prin acei care trăesc, pe acei 
care au posibilitatea să adăpostească organisme vii. De aceea 

noi privim existența vieței organice în univers, ca veșnică: 
totdeauna a fost, și continuu s'a propagat sub forma de or- 
ganisme vii, de celule, și de indivizi compuși din celule». 
După cum înainte oamenii, speculau origina materiei, și 
au renunțat îndată ce experienţa a arătat că materia nu se 
poate distruge, ci numai transformă ; și după cum, din aceleași 
motive, nici odată nu putem pune întrebarea, care este origina 
energiei mișcărei: tot așă, ne putem obicinui cu ideea, că vieata 
este veșnică, și este o muncă zadarnică, să-i căutăm origina. 
(După Swante Arrhenius, das Werden der Welten). 


Dr. I. Popovici 


Şef de lucrări la Institutul de Chimie 
m 

Incă de mult omul a simţit, că pentru îndestularea mul- 
tiplelor și complexelor lui trebuințe trebue să se dedea la 
studiul puterilor naturei și a feluritelor ei chipuri de înfățișare. 
După ce mai întâi îl impresionase numai sentimental, prin 
cercetări îndelungate mai târziu și pe calea raționamentului 
și a puterei de concepţie a omului de geniu, omenirea ajunge 
a cunoaște până azi parte din puterile și însușirile naturei și 
sfârşeşte prin a le pune în serviciul său. Astfel propășirea so- 
cietăței a mers mână în mână cu propășirea științei și dacă 
evenimentelor politice se datorează prăbușirea stărilor sociale 
ale lumei vechi, nu este mai puţin adevărat că mulțumită 
numai științei sau putut statornici și desăvârși noile așeză- 
minte sociale, ce îndrumează tot mai mult pe individ către o 
vieață mai bună și neamul omenesc către înfrățirea universală. 

Lumea veche privea ca neapărat trebuincioasă instituția 
robiei și din pricină că toate muncile obositoare, omoritoare, 

săvârşite azi de mașini, erau executate atunci de robi. Chiar 
marele Aristot eră un partizan al robiei și mărturisia, că nu 
poate concepe un sistem de organizaţie socială, în care ar 
lipsi robia ! 

Și chiar în timpurile moderne se găsesc pilde de acest fel: 
cine nu-și amintește de chinuirile <osândiților la galere», cari 
mai nainte de punerea aburului în slujba omenirei mânau ca 
Jopătari corăbiile statului francez! 

Pentru a mări puterea lui de lucru, omul de timpuriu a 
căutat să domesticească câteva vite. Această putere în plus, 
pe care a dobândit-o el, este însă nimic pe lângă acea căpă- 
tată cu ajutorul științei. E de ajuns să spunem că pentru a 
produce un lucru egal cu al unei locomotive de tren de 
marfă ar trebui înhămaţi pe un drum obișnuit 600 cai și sar 
face un drum de zece ori mai mic. Marile transatlantice, con- 
struite în timpul din urmă, au o putere colosală fiecare, de 
30.000 cai-vapori (H. P.). Să facem o mică socoteală, pentru 
a ne dă seama de această cifră: un cal-vapor are 75 kilogra- 
mometrii, cevă mai mult decât un cal, un cal arc putereaa 
7 oameni, deci puterea unui cal-vapor este deo potrivă cu 
aceea a 10 oameni. 

Insă omul sau calul nu pot lucră decât 8—10 ceasuri pe 
zi, deci un cal-vapor echivalează cu puterea a 20—25 oameni. 
Așă dar puterea unuia din noile transatlantice, preţuește cât 
aceea a 6—'700.000 oameni! 

Și numai Franța are astăzi la dispoziţie o putere meca- 
nică de 11.000.000 H. P. ceeace este de o potrivă cu de 8 
ori puterea oamenilor în vârstă de a lucră ai acestei țări! 

Locomotivele în genere folosesc aburii la 10 atmosfere 
presiune sau 1800 temperatură. Dacă această temperatură sar 
ridică la 5160, ceeace nu este mult, s'ar obține o presiune de 

1.700.000 atmosfere, de ajuns pentru a ridicà Hymalaia, dacă 
Sar putea realizà nişte recipiente destul de rezistente 1). 

Astăzi cu ajutorul unei prese hidraulice, un copil poate 
exercită o presiune teoreticește nemărginită. Cu o pârghie și 
un punct de reazăm, Archimede sustinea cu dreptate, că ar 
puteă ridică pământul. 

Chiar dacă ar fi găsit însă acest punct de reazăm, i-ar 
fi trebuit milioane de ani pentru a-l ridică de o cantitate in- 
finit de mică, de oarece o cunoscută lege din mecanică zice 
«se pierde în timp, ceeace se câștigă ca putere». 

Mașinele cu aburi sunt însă niște unelte imperfecte: ele 
transformă în lucru folositor numai 1/,, part: din căldura des- 
voltată de combustibil, pe când %/,, se perd. Așă încât azi 
este tendinţa de a le înlocui prin turbine, folosind căderile 
naturale de apă, acolo unde aceasta este cu putință. Orcine 
„a văzut o moară de apă înţelege ușor ce este o turbină, în 
adevăr fusul morei este pus în mișcare de un fel de roată cu 
lopeți, potrivit așezate, pe care le isbește apa în cădere, produ- 
când învârtirea. Turbina nu este altcevă decât un fel de roată 
cu lopeţi, pusă în mișcare asemenea de o cădere de apă. 
Printr'o transmisiune oarecare, mișcarea este comunicată unui 
dinamo, care produce electricitate, transformându-se așă ener- 
gia necesară în energie electrică. Cu ajutorul transformato- 
rilor se obţine un curent electric de intensitate mică și voltaj 
mare, curent care cu ajutorul sârmelor se poate transmite la, 
distanţe considerabile. La punctul de destinaţie se întrebuin- 
țează fie ca atare pentru producerea luminei, fie că se con- 
vertește asemenea printr'un dinamo în energie mecanică. Așă 


1) C-ia de drum de fer Paris-Lyon-Mediterranee are niște re- 
cipiente, cari folosesc aburii la 1200 atmosfere ! 

încât cu ajutorul acestor dispozitive puterea mecanică este 
transportabilă și divizibilă la infinit; astăzi se poate distribui 
la domiciliu putere mecanică întocmai cum se distribue gazul 
sau apa. Câte râuri în țara noastră n'așteaptă timpul, când 
vor încetă a-și risipi puterea lor în tocirea sau spargerea 
pietrelor, pentru a o cheltui în folosul ţărei. Uzina electrică 
din Sinaia folosește 1âul Prahova pentru iluminarea Sinaiei și 
Câmpinei, uzina dela Grozăvești râul Dâmboviţa peniru ilu- 
minarea Bucureștilor și săvârșirea tracţiunei la tramwayele 
electrice, etc. 

S'a evaluat puterea motrice a cursurilor de apă ale Franţei 
la 5—6 milioane de cai-vapori; a cataractei Niagara la 7 
milioane de cai-vapori—o putere de ajuns a mișcă toate fa- 
bricele Engliterei — din care însă numai o mică parte este 
folosită 1). 

Să arătăm acuma ce progres imens a făcut tiparul, de 
când în această industrie se întrebuințează motorul cu aburi: 
un număr din marele ziar Times are 520 pagini, iar cu su- 
pliment 780. Se pol Lipări 100.000 exemplare din Times în 
10 ceasuri, ceeace cu copiștii nu sar putei săvârși decât de 
o armată de 1.200.000 copiști, admițând că unul poate tran- 
scrie 6 pagini pe ceas! 

Și din următorul exemplu se poate vedeă cât timp cruţă 
omenirei o bună invenţiune. In 1855 Henry Bessemer, un in- 
dustriaș englez, a convertit fonta d'adreptul în oţel topind-o 
întrun creuzet și introducând înăuntru un curent de aer. In 
lumea industrială acest fenomen a produs o mișcare colosală, 


1) Telegraful a adus vestea că uzinele electrice dela Niagara 
vor pune la dispoziţia unui Italian 800.000 cai-vapori pentru a se în- 
cercà o comunicaţie tslegrafică cu Marte. 

de oarece convertise în 2 ceasuri o cantitate de fontă de 3 
tone, ceeace prin metoda întrebuințată curent a «Pudlajului» 
nu se putea face decât în 24 ore. 

Dar în domeniul artistic, câte aplicaţiuni frumoase ale 
ştiinţei! După ce la 1833 fizicianul Daguerre a făcut din soare 
un desemnator prin născocirea fotografiei, în 1907 d-nii Lu- 
mière au făcut din el un pictor, tălmăcitor drept al minuna- 
telor nuanţe și efecte de colori ale naturei prin fotografia 
colorilor. Pe când tot în acest an profesorul Korn a inventat 
«Telefotografia+, adică transmiterea fotografiei prin sârmele 
telegrafice, cu câţivă ani înainte celebrul Edison prin născo- 
cirea «Gramofonului» a dat putință omului de a auzi la do- 
miciliu cele mai celebre voci ale lumei, de a se înfioră de 
plăcere ascultând aceste voci și sute de ani după moartea 
artiștilor 1). 

Cu adevărat s'a spus că «Invenţia este fulgerul, ce scapără 
din capul omului de geniu» și ce binefacere poate revărsă ea 
asupra omenirei, ca și timpul îndelungat și munca încordată 
ce reclamă, o poate învederă invenţia chibriturilor, ce poate 
pare azi atât de banală! 

Astăzi când este de ajunsa frecă un chibrit, a apăsă un 
buton, sau a întoarce un robinet pentru a produce o flacără 
luminoasă, cine se mai gândește la chinurile moșilor noștrii, 
cari suflau în tăciuni până le crăpau ochii pentru a aprinde 
o lumânărică. Cât de simplă ni se pare invenţia chibriturilor 
şi totuși ea numai de 75 ani este făcută și aproape 2 veacuri 
după descoperirea phosphorului ! 


1) Deunăzi „s'a îngropat“ în pivnițele Operei din Paris vocile 
lui Carusso, Adelina Pati, ete., făcându-se legământ de a nu le des- 
gropa decât peste 100 de ani, adică în anul 2007. 

In adevăr, în 1669, un alchimist Brandt din Hamburg, 
descoperi din întâmplare phosphorul, prăjind la o înaltă tem- 
peratură reziduul obţinut prin evaporarea urinei putrezite. El 
însă tăinui procedeul său. Un veac mai târziu Gahn îl des- 
coperi și în cenușa oaselor, din care azi aproape exclusiv se 
estrage. In acelaș timp în orășelul Köping (Suedia) trăiă în 
condițiuni modeste și aproape necunoscut de compatrioţii 
săi, un farmacist, descoperitorul oxigenului, chlorului, ete. 
Scheele, căruia omenirea îi datorează procedeul de extracţiune 
al fosforului din oase, întrebuințat exclusiv până azi. Cu 
toate că prin aceste fapte se putu întreprinde în laboratorii 
studiul proprietăţilor acestui element, totuș 60 de ani irecură 
până când cuivă îi veni ideea de a felosi proprietatea lui de 
a se aprinde lezne (la 60%). Cam în acelaș timp 1831, 1832 
și 1833, Sauriez în Franta, hammeser în Wurlhemberg și 
Tronig în Ungaria inventară chibriturile. Această nouă inven- 
țiune pătrunse repede în toate straturile societăței, revoluțio- 
nând obiceiurile casnice. Alţii făcură averi cu exploatarea 
născocirei lor, pe când sărmanii inventatori muriră în mizerie, 
afară de Sauriew care.apucase un debit de tutun. 

Ca urmare a studiului și aplicării științei în serviciul 
omenirei populaţia globului a crescut și trăește astăzi în ți- 
nuturile industriale într'o desime atât de mare încât cu drept 
cuvânt sfidează cunoscuta lege a lui Multhus din Economia 
Politică. Așă în Belgia, Englitera, Olanda etc., sunt 165—230 
locuitori pe km. patrat, pe când în Rusia numai 20. 

Apoi puterea de capitalizare și întreprindere a omului a 
crescut într'o proporţie uriașe. Astăzi omenirea dispune de 
860.000 km. de cale ferată — ce au costat 200 miliarde de 
lei, — o lungime de 23 ori mai mare decât circonferenţa glo- 
bului repartizate astfel: 

Europa 310.000 Km. 

America de Nord 400.000 (numai Statele-Unite 341.000 Km.). 
Asia 75.000 

America de Sud 50.000 

Africa şi Australia 25.000 


Apoi de 40.000 vase de comerț putând transportă 30 
milioane de tone; apoi de 3 milioane Km. linii telefonice, etc. 

Cu ajutorul științei se poate spune dar că pământul a 
devenit de 36 ori mai mic față cu iuțeala de transport și că 
lumea a devenit o singură piaţă comercială din pricina ef- 
tinităței transportului. In adevăr transportul pe căile ferate 
costă azi 4—5 bani tona kilometrică, iar pe apă 1/,—2 bani. 

Și când ne gândim la superstiţiile și prejudiţiile omenești, 
pe cari pentru d'a pururi le-a gonit ştiinţa, la epoca de pace 
şi liniște, deschisă omenirii prin impedecarea răsboaeler, din 
pricina inventărei unor aparate atât de puternice ca distrugere ; 
când cugetăm la marea operă de tămăduire și prevenire a 
boalelor, ce odinioară decimau omenirea, la menținerea și 
prelungirea mediei vieței întreprinsă de știința medicală ; 
când judecăm că eftinătatea și iuţimea transportalui, ca și 
efectele culturale ale progresului tipografiei săvârșesc pe 
nesimţite procesul de solidarizare al întregului neam omenese 
către idealul <O singură turmă, cu un singur păstor», pe care-l 
vedem limpede deși azi este veacul naţionalismului, nu ne 
putem reţine de a nu intona un imn de slavă științei și de 
a nu aduce prinosul nostru de admiraţie și stimă marilor ei 
preoți. 

Nicolae I. Petculescu 
Inginer la C.F.R. 


E maass- 

Solul din câmpia României e un sol negru — e celebrul 
ciornoziom. Pe suprafața pământului ciornoziomul are ca vecini 
pe de o parte solurile eoliane și lateritul, iar ce altă parte 
podzolul şi tundra. Inainte de a ne cunoaște solul nostru să-i 
cunoaștem vecinii. 

Atmosfera pământului e împărțită în două zone: una e 
deasupra și e rece cu temperaturi sub 0°; vaporii de apă, ce 
pătrund în ea imediat îngheaţă, trecând sub formă de cristale 
foarte mici. Cealaltă parte e dedesupt — e partea caldă a 
atmosferei; temperaturele aci sunt tot mai ridicate pe măsură 
ce ne apropiem de suprafața pământului. Suprafața de sepa- 
rație a acestor două zone e linia zăpezilor vecinice. Cum 
atmosfera e mult mai mobilă și mai elastică ca însuși pământul, 
de aceea ea prezintă o sferă mult mai turtită la poluri ca. 
pământul, de aceea și linia zăpezilor vecinice a atmosierei 
este o suprafaţă turtită mai tare la poluri ca suprafaţa pă- 
mântului. dn adevăr linia zăpezilor vecinice este foarte apro- 
piată de pământ lângă poluri și mult urcată la ecuator: ela 
400 m., înălțime pe insula Spitberghen, la 2500 m. în Car- 
paţii de Sud și la peste 5000 m. sub ecuator. Sub această 
linie e o zonă atmosferică de peste 500 m. grosime, cu tem- 
peraturi ce numai vara se ridică deasupra lui 0; e zona 
climelor aspre. Suprafeţele de pământ, cari intră în această 
zonă, — toate au clima aspră și prezintă ceeace se numește 
tundră; zonele circumpolare ale pământului, crestele Carpa- 
ților, Alpilor, Caucazului, Himalailor, etc., toate sunt tundre 


1) A se vedea articolul Tundra, Taiga, ete., din No. 2, Anul III 
al Nature. 

cari se deosihesc însă unele de altele prin diferite alte ca- 
ractere, ca umiditate, relief, etc. Foarte bine sunt desvoltate 
tundrele în nordul Europei, Asiei și Americei. 

Ca şi stepele, tundrele sunt lipsite de păduri, ceeace se 
poate vedeă și pe vârfurile Carpaţilor la noi; acolo nu cresc 
decât ierburi joase, cari se lipesc de pământ, parcă se ghe- 
muesc de frig. Solul poate fi peatră, argilă, nisip or turbă; la 
nord el este vecinic înghețat și se desgheață numai vara pe un 
timp scurt la adâncimi de câţiva cm. Maximum desgheţului l'a 
găsit Tanfiliev între râurile Mezen și Peciora la un sol nisipos 
de pe un povârniș sudic și eră de 150 cm.; la soluri argiloase 
nu se desghiaţă mai adânc de 135 cm., iar la cele turboase 
maximum de 35—40 cm. Acest îngheţ veșnic pricinuește și 
lipsa pădurilor, de oarece pomii nu-și pot înfige adânc rădă- 
cinele sale. In schimb însă tundrele au o vegetaţiune specială 
bine desvoltată. Chiar în vecinătatea ghețarilor veșnici, cari 
sunt pe vârfurile munţilor și la poluri, chiar pe stâncile, ce răsar 
ici și colo din mijlocul ghețarilor găsim această vegetaţiune, 
care nu sufere de lipsa căldurei, de oarece alât vegetatia, cât 
şi pătura superficială a solului se încălzesc mult mai tare ca 
aerul. Anderson a găsit, de ex. în Spiţberghen următoarele 
temperaturi în ziua de 7 Iunie la 12 ceasuri din zi: 

La 1 m. deasupra solului 4+-4%7 c,; pe suprafața solului 
+ 15%, sub frunze 14,50; la 8 cm. în sol +9%; numai la 
27 cm eră 0°, și solul eră îngheţat. Acestui fapt se datorește 
bogăţia florei regiunilor de tundră, căci chiar pe insula Franţ- 
Iosif (cea mai nordică insulă), pe care în Iulie temperatura 
abiă se ridică la 193, sau găsit 23 specii de plante. Rădăci- 
nele plantelor sunt scurte (15 cm. maximum), iar plantele nu 
cresc în sus, ci se lipesc de pământ, unde temperaturele sunt 
mai ridicate. Plantele sunt vivacee și creșterea lor este mult 


„Natura“, Anul II, No. 4. 9 

favorizată de lumină, care ţine toată vara incontinuu, căci 
nopţi nu sunt, ci numai zori. 

Caracteristica tundrei în general e relieful ei plan, din 
care cauză atât apele ce cad din atmosferă, cât și cele cari 
provin din topirea zăpezilor și a solului, remân pe loc, for- 
mându-se mocirle, mlaștini sau chiar bălți. Solul are un humus 
negru, crud, puţin descompus, acru, care îmbibă suprafaţa 
solului pe o adâncime de 3—5 cm. Prin August solul în- 
gheaţă și la suprafață acoperindu-se cu zăpadă. 

Tundra de lângă golful Ceșsea e foarte plană, se rupe pe 
neașteptate în oceanul Glacial dela o înălțime de 8—10 m, 
și e acoperită cu milioane de dâmburi de turbă, având înălțimi 
până la 4 m. și în lungime până la 20 m. Aceste dâmburi 
şunt înghețate și deci sunt foarte tari; între dâmburi sunt 
niște jgheaburi lungi, întortochiate, pline cu apă mocirloasă. 
Acest tip de tundră se numește tundră dâmburoasă și cu 
turbării. 

Alt tip de tundră este tundra argiloasă cu solul de ar- 
gilă. De pe punctele mai ridicate ale acestui tip vânturile pu- 
ternice din timpul iernei ridică toată zăpada: aceste puncte 
sunt deci expuse gerurilor puternice; de aceea pământul acolo 
crapă și toată tundra din cauza aceasta are aspectul pătat; 
se mai numește tundră pleșuvă. Acest tip se găsește între 
munții Timan și râul Enisei. 

Prin nordul Siberiei și al Americei, pe vârfurile munţilor 
(deci și în Carpaţi) se mai găsesc următoarele tipuri de ` 
tundră; 

Pietroasă cu sol pietros, acoperit cu lichene. Gazonoasă 
cu un relief mai accidentat și cu petici de ierbiș în punctele 
mai adăpostite. Aci însă mușchii și lichenele lipsesc. Băltoasă, 
are un sol mlăștinos cu vegetație corespunzătoare. Buboasă 

e acoperită cu dâmbușoare mici de 60—70 cm. înălțime de 
Eriophorum vaginatum. Cea băltoasă se găsește bine des- 
voltată în nordul Siberiei, iar cea buboasă în Camceatca și în 
extremul nord-est al Siberiei. 

Cel mai mare număr de specii de plante s'a găsit în Is- 
landa (435 specii) și Grânlanda (377) şi cel mai mic în insu- 
lele Neo-Siberiene (63—26) și în insula Franţ-losif (23). Aerul 
tundrelor e foarte uscat ca și în stepe. 

La sud tundrele n'au o graniță, care să le despartă bine 
de regiunea taigei; între aceste două regiuni există o zonă, 
în care tundrele se alternează cu pădurile. In această zonă 
tundrele sunt mai desvoltate pe locurile mai înalte și mai 
plane, iar pădurile pe locurile mai joase, pe povârnișuri și prin 
râpi. La marginea nordică a acestei zone pomii sunt mici, 
prăpădiţi; mai spre sud devin tot mai mari, mai frumoși și în 
fine se începe celebra taîgă, care pe timpuri se începea dela 
Pirinei și se termină la marea Ohotsc și Oceanul Pacific; apoi 
iar răsare pe continentul American. La marginea sudică re- 
giunea taigei dispare pe locurile mai joase şi se urcă pe 
munţi, ţinându-se mereu sub regiunea tundrelor; acopere Car- 
paţii și regiunea sub-carpatică, Alpii, Balcanii, Pirineii, Ape- 
ninii. Azi însă prin Franța, Germania și Anglia pădurile sunt 
distruse și ele mau rămas decât prin Scandinavia și Rusia, 
compunându-se la nord din pin (în Scandinavia), mesteacăn 
(Rusia europeană), brad (în vecinătatea Uralilor) și harix (în 
Siberia). Cevă mai la sud aceste conifere se amestecă și cresc 
împreună; pomii frunzoși apar la sud de linia: Petersburg- 
Cazan-Uralii de sud-Tobolsc-Tomse-pustietatea Gobi-râurile A- 
mur și Usuri. Pomii frunzoși predomină în Europa de apus și 
în Rusia până la râul Oca; la răsărit de acest râu ei sunt mult 
mai slab desvoltaţi și predomină coniferele. Dar în munții 

Altai, cari sunt atât de bogaţi în mine de aur și alte metale 
preţioase, pomii cu frunzele late iar predomină și pădurile se 
numesc cerni, adică = negreaţă. 

In Siberia taiga se mai numește și urman. Amândouă, 
aceste cuvinte cât și cuvântul taiga sunt de origină necu- 
noscută. Insă cuvântul taiga se găsește la toate popoarele dela 
Petersburg și până la Oceanul Pacific. In această colosală 
pădure trăește azi mai mult (în vechime exclusiv) ursul, care 
Și acuma e numit pe aceste locuri «omul de pădure» și chiar 
întreaga speţă a ursului e încă și azi considerată în taigă de 
indigeni ca o speţă de om. De acest «om de pădure» pome- 
nește și Herodot și bine înţeles că el nu știă (cum nu știu 
nici azi foarte mulţi tălmăcitori ai lui Herodot) că «omul de 
pădure» nu e decât ursul. 

In regiunea pădurilor conifere, când solul e nisipos sau 
argilos el este acoperit cu un strat de frunze și ierburi. A- 
pele atmosferice, trecând prin acest sol, se încarcă cu acizi 
huminici și carbonic, proveniţi din putrefacţiune, și atunci ele 
disolvă o mulţime de săruri din sol, mai ales sărurile de fer, 
și le duc în adâncimi; nu rămâne decât Si0,. De aceea solul 
e alb. Substanțele dizolvate se depun mai adânc, dând roca 
numită oriștein, care de obiceiu e colorat în brun de către 
sărurile de fer și substanțele organice. Orișteinul e de vreo 
15 cm. grosime și zace sau în pungi sau în straturi întinse. 
In cazul din urmă el formează un strat impermeabil pentru 
apă și atunci deasupra, pe sol se formează mlaștină, iar pă- 
durea dispare. Dar numai în partea de nord solul e așă alb 
și se numește podzol. Spălarea solului de toate sărurile solu- 
bile se face mai mult prin acizii crenic și apocrenic, cari des- 
compun Chiar cei mai stabili silicați, luându-le bazele; se 
formează în modul acesta crenați și apocrenaţi, cari sunt 

solubili în apă și deci se duc cu ea mai adânc. Ca reacțiune 
secundară în solul acesta avem reducţiunea sărurilor ferice 
Şi feroase. 

O secțiune a podzolului ne prezintă următoarele hori- 
zonturi: 

A) Un horizont superior de 10—15 cm. grosime de cu- 
loare slab cenușie și de structură variabilă. 

B) Horizontul dedesubt e alb cu nuanţă gălbue sau azurie; 
e pulverulent, chiar făinos când e uscat, formând un strat de 
30—40 cm. grosime și mai mult chiar. 

C) Subsolul e roca-mumă; de obicei ea este o argilă mo- 
renică, şi nisipoasă cu blocuri eratice, de culoare roșie brună. 
Dar poate fi și un nisip mobil sau depozite lösoide. 

Intre horizonturile B) și C) se află ortșteinul. 

Cantitatea de humus din sol e mică; rar se întâmplă să 
fie 3%/, în horizontul A), iar în horizontul B) nici odată nu e 
mai mare de 0,3%/,. Azotul nu se găsește decât în horizontul 
A) și cel mult 0,150%/,. Ceeace e interesant este că humusul 
din horizontul A) este de 2 ori mai solubil în apă decât hu- 
musul din horizontul B/ și anume: humusul din horizontul A) 
este solubil în 20—48 părți apă, iar cel din B în 10—27 
părţi de apă. 

Partea minerală constitue 95—98°/ a solului, și din 
acestea peste 80%, e SiO, Materiile zeolitice constituese 
5—12 fo 

Cantitatea de fosfor este de 0,05—0,08 °/, și tot fosforul 
e absorbit de humus. Cantitatea de nisip în podzol e de 5—7 
ori mai mare ca cea de argilă; podzolul poate absorbi 12—13°/, 
din greutatea sa de apă și e de 4—6 ori mai permeabil pentru 
apă decât pământul negru din stepe. Fiind bine udat cu apă 
podzolul devine o pastă albă, moale și vâscoasă. 

Tundra și podzolul sunt vecinii dela nord ai ciornozio- 
mului. Și una și celalt se găsesc în România venind dela 
Nord pe munţii Carpaţi. Tundra se găsește pe vârfurile Car- 
paţilor ca pâlcuri prin puntele neacoperite de păduri. Pod- 
zolul se găsește mai jos de regiunea tundrelor dealungul 
Carpaţilor sub pădurile nesfârșite de brazi, pini, molifţi, stejar 
și fagi, ce acoper munţii până aproape de poalele lor. Insă 
ac. podzolul tipic nu se găsește or unde, de oarece el este 
mereu cărat la vale (coborâșul fiind repede) de ape primă- 
văratice și de ploi. Numai pe platouri putem găsi podzolul 
tip. Mai jos, pe dealuri, solul începe să fie colorat în coloarea 
ciornoziomului. T. Porucie 


Licenţiat în chimie. 


ata 


MIMETISM 


Omul prin curiozitatea sa, alteori din simpla plăcere pe 
care și-o procură din studiul naturei, a căutat ca să-și deă, 
cât se poate mai bine seamă, de toate lucrurile ce-l înconjoară 
şi astfel a concretizat din acel studiu, ceeace observă zilnic. 

Mijloacele pe care el le întrebuințează, pentru studiul feno- 
menelor din natură, sunt numervase și descoperirele făcute 
în domeniul științei, vorbesc dela sine, despre ingeniozitatea. sa, 

Ocupându-se de aproape de vieaţa diferitelor animale, a 
întrezărit lucruri, cari astăzi pasionează creerul multor savanti. 

Colecţionarea tuturor acestor cunoștinţi a format Biologia 
sau știința care descrie modul de vieaţă al animalelor, obiceiu- 
rile lor, etc. In ea găsim descrise curiozităţi de organiza- 
țiune, care dovedesc grija ce au aceste animale pentru a'și asi- 
gură existenţa. 

Așă că naturaliștii nu Sau mulțumit numai cu o contem- 

plațiune sterilă a animalelor, ci au căutat care e rațiunea 
de a fi a fiecărei particularități și utilitatea lor în lupta pentru 
existență. Mijloacele de apărare ale animalelor, constitue 
una din părţile cele mai interesante ale Biologiei. Intr'adevăr, 
nimic nu este mai curios ca ingeniozitatea mijloacelor în- 
trebuinţate de ele pentru a înlătură sau respinge atacurile 
dușmanilor. Dar dintre toate acestea cel mai curios e mi- 
anetismul. 

Din timpuri îndepărtate s'a observat că culoarea multor 
animale se apropie de acea a mediului în care trăesc și numai 
mai târziu Lamarck și mai cu seamă Darwin a explicat știin- 
tific acest fenomen : este un mijloc de apărare graţie căruia 
animalul poate să scape ușor de dușmani, cunfundându-se ca 
aspect cu mediul în care trăește. 

Culoarea albă a majorităţei animalelor polare, care trăesc 
pe zăpezi; animalele care înoată la suprafața mărilor : Radio- 
lari, Meduze, Sifonofori, Ctenofori, etc. și care formează fauna 
pelagică, au o transparenţă absolută, așă că în mediul lor, în 
apă, este aproape imposibil de a le zări ; iar acelea care sunt 
colorate, sunt de un albastru intens pe suprafața superioară 
şi albicios pe fața inferioară, așă că ușor se confundă cu cu- 
loarea apei, când sunt privite de sus și cu acea a nourilor 
sau a spumei valurilor, când sunt privite de dedesubt. 

Adeseori când mirosul îmbătător al câmpiilor, ne face să 
ne despărţim de atmosfera orașelor, vedem acold o faună la 
care predomină culoarea verde ; șopârlele, locustele și toate 
insectele care mișună prin fânețe prezintă culoarea verde. 

Contrastul e evident când trecem în păduri; aci toate 
animalele care formează fauna acestor regiuni, prezintă o cu- 
loare cenușiu-roşietic ca și frunzele uscate, care formează co- 
vorul acestor regiuni. 

Apoi animalele ce trăesc pe frunzele arborilor prezintă 
culoarea verde ; animalele de stepe prezintă culoarea nisi- 
pului, etc. 

Uneori animalul, nu se mulțumește numai să copieze 
oarecare parte din mediul ambiant, însă imită prin culorile sale 
sau prin forma sa, o speță mai mult sau mai puțin apropiată 
însă care prezintă un mijloc oarecare de apărare, capabil de 
a îndepărtă dușmanii. 

Mai ales la insecte se vede acest mimetism. Intr'adevăr 
aceste animale sunt în acea mai mare parte obiectul de pradă 
al păsărilor și al altor animale. Prin urmare vieaţa lor fiind 
periclitată, ele au căutat să se asigure contra acestei distrugeri 
și atunci ele imită pe alte insecte, care au mijloace de apă- 
rare mai bune, mai puternice, sau care nu-s comestibile și 
atunci dacă o pasăre se află în căutarea prăzei, văzând acel 
insect îl ocolește ; aceasta o fac insectele pentru apărarea lor, 
deci ar fi un mimetism defensiv. 

Alteori însă insectele prezintă. atât torma cât și culoarea 
altor insecte, pe care ar voi să le atace și să-i servească ca 
hrană ; acesta e mimetismul ofensiv (atăcător). 

Acest mod de apărare capătă uneori grade de perfecţiune, 
așă de ex. sunt insecte care imită micele accidente de supra- 
faţă și colorit, cum ar fi: nervuri de frunze, coaja arborilor, 
alteori chiar excrementele altor animale, și profită astfel de 
această confuziune și scapă de o distrugere sigură. 

Astfel prin acest mijloc de apărare: mimetism, animalele 
pot să se bucure de o siguranță relativă, căutându-și mai în 
liniște existenţa. 

Acest mimetism îl găsim și în regnul vegetal. Știm că 
multe plante, nu pot fi fecundate, și deci nu se pot reproduce 
decât dacă ele sunt vizitate de insecte. 

Astfel vizită fluturilor sau albinelor este necesară câtorvă 
Orchidee pentru transportarea polenului. Ei bine, există printre 
Orchidee o plantă: Ophrys apifera care prezintă o grapă de 
flori, care nu numai că prezintă culoarea albinelor, dar și forma 
lor, așă că pot fi observate mai ușor, vizitate de aceste in- 
secte, asigurându-le fecondaţia. 

Iată dar cum prin spiritul de observare al biologiștilor, 
sa putut lămuri aceste lucruri, atât de curioase, care ne arată 
că toate animalele sunt într'o stare de dușmănie, în sensul 
că fiecare râvnește locul pe care îl ocupă altul; luptă gene- 
rală de altfel, care se observă atât de bine și în societatea 
omenească și poate cu exemple mai caracteristice !... 

Aceasta e o luptă fatală ființelor și începe deodată cu 
apariţiunea lor în lume, și de aceea fiecare individ din natură, 
caută a se înarmă cât mai bine, pentru a eși victorios din 
această luptă pentru trai, luptă acută, și când armele îi lipsesc, 
recurg la alte mijloace, destul de ingenioase, imitând natura 


înconjurătoare. Ar. Grădinescu 
Licenţiat în Ştiinţele Naturale. 

O EXCURSIE PE SUPRAFAȚA LUNEI 


D-l N. Coculescu a arătat (Natura, anul II, pag. 120), 
peisagiile ce se pot observà de pe pământ cu o lunetă la 
suprafata lunei. Däm acum descrierea unei călătorii inchipuite 
făcută chiar pe suprafața lunei. 

Mai întâi călătoria e ușoară: greutatea pe lună e de șase 
ori mai mică ca pe pământ. Vom puteă deci urcă în fugă 
munţii pe care-i întâlnim în cale, sau povârnișurile numero- 
şilor vulcani, ca să privim fundul întins al vreunui crater 
și vârful de munte ciudat ce răsare uneori în centrul crate- 

rului. Nicăeri însă nu vom găsi noroi, nici pământ, nici praf. 
Pretutindeni strălucește stânca scânteetoare de cristale, pe 
care vremea rea nu le strică, nici iarba nu le acoperă sau 
le întunecă frumusețea. Munţii și-au păstrat forma lor de la 
început: nici o ploaie, nici un vânt n'a turburat ca pe pământ 
alcătuirea iniţială. 

Mai ales pentru astronom priveliștea e admirabilă. Noaptea 
vedem pe un cer negru aceleași stele ca și de pe pământ. 
Mai mult, stelele formează aceleași figuri. Chiar planetele se 
văd cam în aceleași așezări și în aceiaș mărime ca de pe 
pământ. Dar, toate stelele, până și cele mai mici, se văd până 
la orizont, cu o lumină liniștită, fără licărire, și se văd par'că 
ar sta pe loc, căci pe lună trece de 30 ori mai multă vreme 
dela răsăritul unei stele până la apusul ei, ca pe pământ. 

Deodată se vede un punct luminos pe un vârf de munte! 
E răsăritul soarelui, brusc, fără zori. Pe încet, pata luminoasă 
crește cuprinzând alte vârfuri de munţi, pe când poalele și 
văile sunt cufundate în întuneric absolut. Din cauza lipsei de 
aer care să difuzeze lumina, umbra e neagră și ţinuturile 
în ea nu se văd. Cine ar trece de marginea luminei spre 
umbră par'că ar cădeă într'o prăpastie, nar mai vedeă nimic. 

Incet, încet, se ridică soarele deasupra orizontului; şi nu 
e roșu și fără, strălucire, ci deodată alb și orbitor cum nu e 
niciodată pe pământ. Umbrele coastelor și vârfurilor se scur- 
tează și apare măreţia pietrelor strălucitoare și a cristalelor 
sclipitoare. După frigul nopţii care s'a coborit sub 100° — 
chiar până la 200° — începe soarele să încălzească. De pe 
lună soarele are acelaș diametru aparent ca de pe pământ, 
dar e mai strălucitor pe firmamentul negru alături de tot 
cortegiul de stele ce se văd, dacă ascundem cu mâna soarele 
orbitor. Căci aici azurul cerului lipsește, fiindcă nu e aer. Dar 

din lipsa norilor soarele ridică temperatura solului mai ales 
în împrejurimile ecuatorului cu câteva sute de grade, cu atât 
mai mult că ziua lunei ţine de 29 ori și jumătate mai mult 
ca a pământului. După două săptămâni de-ale noastre soarele 
apune și începe să apară întunericul și frigul. Numai câteva 
insule luminoase, necontenit micșorându-se, se mai văd pe 
vârfurile munţilor. Și apoi toate se îneacă în noapte și frig. 

Astronomul trebue să se simtă aici fericit. Stelele, pla- 
netele, cometele, calea laptelui, se văd ziua și noaptea. Obser- 
varea lor nu îi e împedicată de nori sau de ceaţă, nici lumina 
nu le e tremurată de mișcările aerului. De aceea se pot face 
aici observări mult mai precise ca pe pământ, unde scânteerea 
stelelor e o piedică însemnată contra preciziunei, chiar la lune- 
tele cele mai desăvârșite. In special ascensiunea dreaptă a 
stelelor se poate găsi cu o preciziune rară din observările tre- 
cerilor prin rețeaua unei lunete, deoarece mișcarea aparentă a 
cerului înstelat se face de 271/, de ori mai încet. Observatoarele 
din lună ar puteă culege un material de observări din care 
S'ar puteă trage rezultate pe care noi pe pământ nu le vom 
căpătă niciodată, în tot cazul cu foarte multă greutate. 

Dar, scoaterea, de rezultate din acest bogat și prețios 
material de observări întâmpină un mare neajuns, căci punctul 
cerului din care sau făcut observările —luna — se mișcă nu 
numai împrejurul soarelui ci și împrejurul pământului, și 
drumul din urmă e foarte complicat din cauza perturbărilor 
mari la care e supusă luna. De aceea și orbitele aparente ale 
planetelor și ale cometelor se înfățișează pe lună ca foarte 
încurcate. Toate aceste greutăți vor supune mintea seleni- 
ților — locuitorilor din lună (dacă ar fi) — la o mare sfor- 
tare și vor aveă prin urmare o însemnată înriurire asupra 
progresului științelor matematice. 


www.dacoromanica.ro 


128 NATURĂ 


Locuitorii de pe fața lunei din spre pământ, văd pământul 
necontenit pe cer, și, dacă nu se ţine seamă de libraţiunea 
de 10%, pământul va păreă fix. Mai ales locuitorii din centrul 
discului din spre noi văd pământul drept deasupra capului. 
Oscilările de 10° vor trece neobservată de muritorii de rând 
care nu se ocupă de astronomie. Prin urmare, pe când soa- 
rele și stelele vor face, în patru săptămâni de ale noastre sau 
o zi și o noapte de ale lor, ocolul împrejurul lunei, pământul 
va sta neclintit la locul lui, semn de statornicie. 

Diametrul pământului se vede de pe lună sub un unghiu 
cuprins între 10 48 și 20 3’. Discul pământului se înfățișează 
prin urmare seleniţilor de 31/, ori mai mare ca nouă discul 
lunei. De aceea pământul luminează așă de puternic nopţile 
lunei, încât lumina pământului în lună se poate vedeă și de 
pe pământ. Cine nu cunoaște lumina cenușie care complec- 
tează secerea lunei nouă și pe care Leonardo da Vinci a 
recunoscut-o cel dintâiu ca lumină venită dela pământ ? 

Pământul se înfățișează seleniţilor în diferite faze, care 
sunt complimentare fazelor lunei. Când noi avem lună plină, 
ei au pământ nou; când e la noi ultimul pătrar al lunei, la 
ei e primul pătrar al pământului, ș. a. m. d. Pământul cu 
fazele lui servește de ceasornic pentru zilele mari ale lunei, 
căci în timp de o noapte pământul se învârtește de 14 ori. 

Selenitul astronom poate face o hartă a pământului, cum 
avem noi pentru lună. Lui i se prezintă însă unele fenomene 
curioase. De jur împrejurul discului luminat al pământului 
el va vedeă un chenar subţire și vaporos format de atmo- 
sferă. Câteodată se va vedeă ca într'o oglindă imaginea, soa- 
relui într'un ocean. Cu oarecare băgare de seamă selenitul 
va vedeă când e noapte pe pământ unele puncte lumi- 
noase : sunt vulcanii activi sau coșurile imense ale uzinelor 

metalurgice, precum şi lumina electrică din orașele mari. 

Mai ciudate vor păreă selenitului masele mari și schim- 
bătoare care ascund cu culoarea lor albă câte un petec de 
pământ. Aceste mase rătăcesc într'o direcţie hotărită, în 
Europa cam dela VSV spre ENE. Şi se văd necontenit, căci 
pământul nu e nici odată fără nouri. Selenitul nare să-și 
închipuiască însă nici odată că acele pete albe plutesc. Lui 
i se va părea că acele mase distrug totul în calea lor și 
fac prin urmare ca pământul să nu poată fi locuit. Afară 
numai dacă vreun selenit mai cu imaginaţie nu-și va închipui 
că acei nouri rătăcitori sunt chiar locuitorii pământului. 

Incă o vorbă și povestirea noastră e terminată. Și de pe 
lună se pot observă două soiuri de eclipse: eclipsele de 
soare care sunt dese și pot fi totale sau parțiale, și eclipsele 
de pământ care sunt partiale, aproape invizibile. 

(După J. Franz, Der Mond). G. Ţiţeica. 
— ta 


NOTIŢE 


SPRE ŞTIINŢA. Reproducerea acestor notițe este îngăduită numai cu arătarea nu- 
mărului din „Natura“ din care se vor luă. Aceste nctițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Cele mai înalte case din lume sunt următoarele : 1) Turnul Eiffel 
300 de m. — 2) Metropolitan Life Insurance Campanile din New- York 
de 200 m. — 3) Singer Building, care se construeşie la New- York şi 
care va avea o înălţime de 186 m. Această clădire va puteà adăposti o 
populaţie de 6000 funcţionari de tot felul. Greutatea acestui syåråe- 
nori va fi 28000 tone. Suitul şi coboritul se va face prin 16 ascen- 
soare în caturile mai de jos și numai prin 4 în cele de sus de tot, unde, 
de sigur circulaţia va fi mai mică.— 4) Obeliscul din Washinglon, de 
la 169 m., care Americanii, vrând să întreacă Europa, au lucrat 40 
ani. — 5) Primăria din Philadelphia, în vârtul căreia se află statuia 
lui William Penn, atinge o înălţime de 167 m. — 6) Mle Antonel- 

iana din Turin de 164 m. — 7) Catedrala cea nouă din Ulm de 181 
m. — 8) Catedrala din Colonia 156 m. — 9) Catedrula din Rouen 140 
m. — 10) Catedrala din Siras- bourg de 142 m. — 11) Catedrala din 
Landshut (Bavaria) 141 m. sau 132 m. — 12) Catedrala Sfântului Ni- 
colai din Hamburg 144 m. — 13) Piramida cea mare din Egipt, înaltă 
odinioară de 145 m. iar astăzi de 142 sau chiar 137 (după Maspero). — 
14) Catedrala Sfântului Ștefan din Viena 138 m. (După La Nature 
din 30 Noembre 1907, care dă şi figurile cuvenite). 
= 


* * 
Intrebuințarea turbei. Ţările acoperite cu turbării n'au scos până 


acum din ele mare folos. Căci turba e un combustibil sărac: ea con- 
ține, în stare brută, nouă zecimi din greutatea ei apă şi prin urmare 
e mai potrivită să stingă focul decât să-l aprindă. Chiar uscată la 
adr, mai păstrează o cincime de umezeală și ware, faţă cu volumul ei, 
decât o putere calorifică foarte slabă. De aceea nu face să fie trans- 
portată la mare depărtare de locul unde se scoate şi nu putea să fie 
exploatată mai de aproape cât timp nu se ştia ce să se facă cu ea. De 
curând însă turba a început să fie căutată. Bine uscată, din cauza, 
porozităţii sale, nu lasă să pătrundă nici frigul nici căldura ; şi fiindcă 
e mai ieftină, e chiar superioară lânei şi plutei. De aceea se între- 
buinţează la înfășuratul mașinelor frigorifice şi a conductelor de aburi. 
Mai mult, s'au putut face ţesături cu fibrele ei, hârtie, carton, covoare; 
chiar flanele se fac din turbă care ţine astfel de cald fără să fie arsă. 
In timpurile din urmă a început să fie întrebuințată mai cu folos la 
încălzit şi la producerea de putere motrice în gazogene speciale. A- 
cestea pot scoate o putere de un cal arzând un kilogram de turbă pe 
ceas, rezultat excelent, de oarece un motor cu aceeaş putere ar fi 
consumat în acelaşi timp mai mult de 500 grame cărbuni de pământ, 
mult mai scumpi. S'a mai găsit de altfel mijlocul dea se preface turba 
în lignită şi cok. 

In altă direcţie experienţele d-lui M. Müntz au arătat că turba 
poate fi întrebuințată în nitrificaţie, adică la prefacerea sărurilor de 
amoniac în nitrați prin mijlocirea unor microbi care le oxidează în 
contact cu aerul. Această prefacere are pentru ţările europene o im- 
portanță foarte mare, de oarece toate explosivele şi tot praful de puşcă 
derivă din nitratul de sodiu adus din Chili, care n'ar mai putea sosi 
în timp de război, pe când uzinele de gaz ar putea dă săruri de amo- 

niac. Chiar dacă uzinele n'ar puteă funcţionă, distilarea turbei ar dà 
o cantitate considerabilă de amoniac. Turba ni se înfăţişează ca o 
substanţă prețioasă cu ajutorul căreia ne putem îmbrăcă, încălzi, puna 
în mișcare uzinele, îngrăşă ogoarele şi la nevoe să ne şi omorâm 
(Revue du Mois, Noemvrie 1907). 

* 4 

Intrebuințarea lemnului. Aplicaţiunile lemnului sunt mai întinse 
decât ale turbsi, căci, pe lângă altele, se poate mânca şi bea. De multă 
vreme se întrebuinţează la fabricarea hârtiei şi pe fiecare an câie o 
pădure întreagă dispare ca să iă forma jurnalelor de cinci parale. De 
multă vreme cojile şi tărâţele de lemn folosesc gazogenelor. Tot din 
tărâţe de lemn, comprimate cu un aglomerant mineral, se fac nişte 
cărămizi uşoare şi necombustibile. Distilarea lemnului dă acidul acetic 
deci oţetul, acetona întrebuințată în industria celuloidului și metile- 
nul care serveşte la fabricarea alcoolului de ars. Tot tărâţele de lemn 
intră în compunerea unor explosive: se estrage din ele o celuloză 
aproape curată, care înlocueşte bumbacul în praful de pușcă fără fum 
Celuloza scoasă din lemn, poate fi făcută fir şi apoi ţesută. Un costum 
complect de lemn și bumbac, n'ar trebui să coste mai mult de 12 lei, 
dar atunci n'ar fi după ultima modă. 

Lemnul preparat cu un acid poate fi prefăcut într'un amestec de 
zaharuri, din care s'a scos miere şi dulceaţă. Acest zahăr poate fer- 
mentă şi dă alcool, şi astăzi se fac încercări în ţările păduroase să se 
capete un procedeu industrial. Așă, d-rul Classen dela Aix-la- Chap- 
pelle, tratează tărâţele de lemn încălzite şi sub presiune cu acid sul- 
furos. Din 1000 kilograme lărâţe, rămăşiţe aproape fără valoare, se 
scoate astfel 110 litrii de alcool absolut, preţuind vreo 30 lei, şi se 
speră să se obţină procedee şi mai economice, E trist că pădurile 
dispar — dar mai ales la noi fără socoteală — în momentul când lem~ 
nul capătă prin întrehuinţările lui mai multă valoare. (Revue du Mois, 
Noemvrie 1907). 


* 
* * 


O locomotivă uriaşă. Compania americană „Erie Railroad“ con- 
strueşte în prezent pentru trenurile sale de marfă o locomotivă care 
va fi cea mai puternică din lume. Ea va putea urcă singură trenurile 
pe povârnişurile mari ale acestei companii, înlocuind cele două şi trei 
locomotive care le urcă azi. Ea e lungă de 27 metri şi cântărește 

împreună cu tenderul său 265 tone, adică îndoit cât cele mai mari 
locomotive din Europa. Are 16 roți legate în două grupe. Cu toată 
lungimea ei, ea poate merge şi pe curbe cu raza mică, de oarece oŭ- 
ruța are încheeturi cari fac cu putință să urmeze curba. Căldarea are 
un diametru de 2,75 m, așa că un om poate stă în voe în picioare, è 
lungă de 12 şi cântäreşte singură 52 tone; când e umplută cu cele 
20.000 1. apă, greutatea ei e de 70 tone. Suprafaţa întreagă de încăl- 
zire e 570 m. p. Această căldare are 404 ţevi lungi de 7 m., şi largi 
de 60 mm. Cuptorul ei e lung de 3,40 m., şi larg cam de 2,27 m. Cu 
un cuvânt, această căldare e cea mai mare căldare care s'a fabricat 
pentru vreo locomotivă. Tenderul cântăreşte singur 81 tone, fără cei 
35.000 litri de apă şi 15.000 kg. cărbune, băutura şi pâinea neagră 
care-i trebue la un drum. El are opt roţi legate în două grupe de 
câte pairu. Această locomotivă va putea trage singură 250 vagoane 
sau platforme încărcate cu metale, minereuri sau cărbune. (La Na- 
ture, 21 Dec. 1907). i 
* * 

Automobil fără miros. Nu sunt puţine neajunsurile pe cari le 
are automobilul.—luţeala mare, care poate fi primejdioasă când e ne- 
chibzuită, norii de praf pe care îi stârneşte pe drumuri, sgomotul fă- 
cut de motor, trânteala pe care o mănâncă une ori cei din el, sunt 
numai câteva, care la urma urmelor pot avea leac. Poliţia să 
vrea, şi dispar toate. Mirosul însă, mirosul acru şi înecăcios al 
fumului de automobil se părea că-i fără leac. In adevăr, ce să-i faci 
dacă unsoarea cu care trebuesc unse maşinăriile arde cu fum rău mi- 
rositor. Şi totuși, iată că a venit vremea să se ocupe cineva cu această 
problemă. Domnii Kornfeld şi Haenflein par a fi găsit leacul dorit. Ei 
pleacă dela ideia de a ascunde mirosul de grăsime arsă printr'un mi- 
ros plăcut sau cel puţin nu tocmai așă de neplăcut. Ei amestecă 
pentru aceasta unsoarea (250 părţi) cu esenţă de mirban (20 p.), cu al- 
dehidă salicilică (5 p.) şi cu un fel de oleiu de terobentină (10 p). 
Rezultatele sunt bune. Se prevede chiarcă se va putea ajunge astfel 
la automobile parfumate. Rămâne să se ştie cam cât ar costă aseme- 
nea amestecuri. Dar, şi aceasta e boală cu leac, unde merge mia 
merge şi suta. (La Nuture, 21 Dec. 1907). 


ata 


Tip. GUTENBERG, Joseph Gibl, Bucureaci, 

HI. 


Fiziologia modernă nu se mai mulţumeşte cu explicări 
vitlalistice pentru fenomenele trupești. Prefacerile vieţii, fie 
că e vorba de mistuire, de respirare, de creștere sau de pro- 
creare, sunt numai și numai un complex de reacțiuni chimice, 
care se petrec orânduit și regulat. Aceasta nu-i, de sigur, tot 
așă, de atrăgător ca ideia răsboaelor crâncene și luptelor sån- 
geroase care se petrec în organism nevăzute de ochii noștri. 
Pentru mintea multora, această explicare e de neînțeles; ei 
încep să tipe în contra mecanismului, sau cum zic unii în 
contra materialismului. Lor li se pare că se distruge cevă din 
secretul care învălue fenomenele vieţii. Dintr'un motiv sau 
altul, cea mai mare parte din lume ţine mai mult la neștiinţă 
decât la știință. 

Totul, însă, e mai mult sau mai puţin afacere de gust. 
Orce sar zice, e de admirat, că tot progresul ce sa făcut 
în ideile noastre cu privire la fenomenele vieţii se datoresc 
la urma urmelor asemănărei făcute între fenomenele și for- 
tele din corp și între fenomenele și forțele din natura neîn- 
suflețită. Lavoisier a început cel dintâi cu această asemănare, 
arătând că sunt la fel ardere!e din plămâni și cele din sobă 
sau din vatră. Cu toate că chimia celulei vii e încă întunecată 
şi plină de greutăţi, știm totuș de pe acum că descoperirile 
viitoare vor merge toate pe drumuri la fel. 


* 
* * 


1) Vezi „Nutura“ No. 3, anul III. 


„Naura“, Anul U, No. 3. 10 

S'a făcut un pas mare, și încă unul cu totul neașteptat, 
Așă de mare e deosebirea între fenomenele care au loc în 
plante și animale, așă de deosebite sunt formele și fenomenele 
întrun mărgean și într'o balenă, încât, fără să vrem, presu- 
punem o varietate la fel în materia care le alcătuesc. Des- 
voltarea chimiei organice a dovedit însă tocmai contrariul. 
Lumea anorganică e alcătuită dintr'o varietate cu mult mai 
mare de elemente care sunt unite de cele mai multe ori în 
chip foarte simplu. Lumea vieţuitoarelor, din contră, e alcă- 
tuită dintr'un număr foarte mic de corpuri simple, care sunt 
legate între ele întrun mod cu totul complicat. Câte puţin 
bioxid de carbon, apă, amoniac, oxigen, o urmă de săruri 
minerale, și'poate și cevă sulf și fosfor, iată ce formează baza. 
fizică a vieţii. Orcât par de deosebite între ele, albușul de ou, 
brânza și carnea, aproape nu se deosebesc de loc în ce pri- 
vește compoziția lor. Numai structura lor chimică, sau archi- 
tectura lor, cum am puteă spune, e deosebită. 

După toate acestea, nu se va mai miră nimeni când va 
auzi că multe otrăvuri organice, adică otrăvuri produse de 
organisme vieţuitoare, se deosebesc așă de puţin de hrana 
obișnuită a corpului, în cât și-au râs de silințele chimiștilor 
de a le face o analiză mulţumitoare. E vorba în multe ca- 
zuri de substanțe care nu numai că sunt alcătuite din aceleași 
corpuri simple, dar și în aceleași proporţii. Spus mai tecnic, 
ele sunt ceiace chimiștii numesc someri, adică corpuri com- 
puse din aceleași părţi. Reacţiunile lor chimice și fiziologice 
pot fi explicate numai cu ipoteza unei așezări sau grupări 
diferite. 

Deocamdată se pare cevă ciudat, că acelaș număr de 
atomi, d. ex., carbon, hidrogen, oxigen și azot, care se leagă 
între ei în chipuri deosebite pot dă naștere odată la un corp 

hrănitor, iar altă dată la o otravă ucigătoare. Nu e uşor de 
înțeles cum poate să joace un rol așă de deosebit numai 
felul de așezare. Se pare totuși că aceasta e o problemă 
simplă de mecanică chimică. Proprietatea cea mai caracte- 
ristică a atomilor e însușirea lor de a se legă cu alți atomi; 
aceeastă legătură e împărțită între dânşii în mod deosebit. 
Unii atomi pare că au numai un braț, alții două, trei, patru, 
cinci, șease sau şapte. Inclinarea naturală a atomului e de 
a se prinde cu toate braţele. In această stare li se zice sa- 
turaţi. Când toţi atomii creaţiunii și-ar găsi multumirea lor de 
a se combină, atunci sar oprì orce acţiune chimică şi îm- 
preună cu aceasta firește orce vieaţă. Săturarea e moartea. 

Scoși din amorţeala lor de lumina soarelui, atomii leneși 
din aer și din pământ iau acea stare de echilibru nestabil 
pe care noi o numim vieaţă. Prin influenţa fermenţilor din 
corp, substanțele din plante sunt ridicate la un grad mai 
mare de complexitate, care e caracteristică pentru lumea 
animală. In ochii chimiștilor, un corp apare ca teatrul unor 
prefaceri repezi și neîntrerupte, unde are loc un dans voios 
de tineri în care atomii, sau mai bine grupe de atomi, se 
desfac de perechile lor pentru a-și luă altele cu siguranţa și 
îndemănarea unei societăţi alese. Dar vai, când se ivesc rău- 
voitori sau neîndemănatici care vor să strice ritmul acestui 
joc. Se plăteşte atunci cu vieața oprirea de o clipă sau numai 
stingherirea acestui dans. 

Otrăvurile sunt acești turburători. Cu toate că sunt îm- 
brăcaţi fără cusur, şi cu toate că se aseamănă într'atâta cu 
ceilalţi musafiri în cât nici un poliţist nu ar fi îndreptăţit 
să-i oprească dela ușă, e totuș cevă în ţinuta lor, vreo în- 
demănare sau vre-o răutate care aduce primejdie. 

Poate că împingem prea departe această asemănare co- 

pilărească. Un mare chimist german se slujește de asemă- 
narea dintr'o cheie și încuetoare. Celule microscopice din care 
e alcătuit corpul omenesc sunt asămuite de el cu mai multe 
uși, și ușile având încuetori. In împrejurări obicinuite ușile 
se închid și se deschid în voe și prefacerile din corp au loc 
fără nici o piedică. Să zicem însă, că cheia se pierde or că 
se rupe un arc dinlăuntrul broaștei. Atunci ușile rămân în- 
chise și prefacerile se opresc. 


* 
* * 


Comparații de felul acesta au neajunsul că sunt prea 
concrete și că au urmări care nu se potrivesc cu toate fap- 
tele. In cazul molipsirei și imunizărei, lucrurile par simple 
și destul de deslușite. Pe temeiul cunoștințelor noastre de azi, 
profesorul Ehrlich, distinsul director al Institutului de mc- 
dicină experimentală din Frankfurt a. M. a formulat o ipc- 
teză, care reprezintă tot ce e mai nou pe acest teren de 
cercetări științifice. Ehrlich presupune că în celula animală 
cu o structură așă de complicată (o singură celulă poate să 
conţie milioane de atomi) se găsește ceiace el numește catene 
laterale sau grupe de atomi saturați numai în parte. Func- 
țiunea normală a acestor catene laterale e de a luă elementele 
hrănitoare din circulația sângelui pentru a le duce înlăuntrul 
celulei unde se prefac în substanța aceștia. Condiţia trebuin- 
cioasă pentru această funcţionare este ca această combinaţie 
momentană să se facă și desfacă cu multă înlesnire. Aceste 
catene laterale le numește el primitori. 

Profesorul Ehrlich admite mai departe, că otrăvurile au 
o însușire mai mare de a se combină cu acești primitori, sau 
cum se zice în chimie au un număr mai mare de afinități 
nesaturate. În timp ce ele se alipesc la primitori, închid calea 

alimentelor, de nu pătrund cumvă chiar în celule. Urmarea 
e că activitatea celulelor e stingherită și că moartea se apro- 
pie. În anumite împrejurări, aceste combinaţii între catenele 
laterale și moleculele-otrăvi sunt îndepărtate de celule. Atunci 
se formează primitori noi și celula își urmează vieața mai 
departe. Se întâmplă chiar mai mult când celula a isbutit 
să scape de combinația rău făcătoare. Ea produce atunci cu 
mult mai mulţi primitori care sunt trimiși în sânge unde 
plutesc în urmă liberi. 

Să zicem, că a pătruns vreo otravă în organism. Ca- 
tenele laterale libere se combină cu otrava înainte ca aceasta 
să fi pătruns în celulă. Otrava e astfel neulralizată și nu mai 
poate face rău. 

Prezența acestor catene laterale libere în sânge este ceiace 
dă naștere imunităţii contra boalelor. De oarece însă microbii 
fiecărei boale dau naștere la o otravă anumită, urmează atunci 
că trebue să existe tot atâtea feluri de primitori câte otrăvuri 
sunt. Aceasta ne-ar explică astfel de ce vaccinul contra văr- 
satului nu ne poate apără contra difterii. Ceiace mai trebuește 
de făcut e studiul mai apropriat al condiţiunilor în care se 
produc agenţii apărători și cum se păstrează ei în stare ac- 
tivă. Imunitatea câștigată nu se păstrează mereu. In unele 
cazuri, ca în acela al holerei, se pare că acţiunea antitoxinului 
nu durează mai mult de o săptămână; în cazul vărsatului ea 
poate dură un an sau chiar vieaţa întreagă. 


* 
* * 


În timpul din urmă, Profesorul Svante Arrhenius 1), dela 


1) Profesorul Svante Arrhenius este o ilustrație a timpurilor 
noastre. Activitatea lui ştiinţifică a săpat brazde adânci în câmpul 
chimiei şi a aruncat valuri de lumină asupra multor chestiuni care 
erau până la dânsul în mare întuneric. In teoria ionilor, Svante Ar- 

Universitatea din Stockholn, care s'a ilustrat prin mai multe 
lucrări strălucite în domeniul fizicei și electrochimiei, a adăugat 
un capitol nou la cunoștințele noastre cu privire la acţiunea 


rhenius a pus bazele uneia din cele mai frumoase teorii cu care 88 
poate mândri chimia modernă, El. ocupă astăzi în lumea ştiinţifică 
locul pe care l'a avut în alte vremuri compatrioţii săi iluștri Karl 
Wilhelm Scheele şi Iacob löns Berzelius. Marele premiu Nobel a răs- 
plătit în parte strălucitele lui merite. 

Svunte Arrhenius a publicat şi numeroase scrieri. Pomenim din 
ele: Fizica Universului, Imunochimia, Teorii în chimie (cursuri ți- 
nute la Universitatea Berheley-California), Curs de electrochimie şi 
Formarea Lumilor. 

Iată cam ce spune renumitul chimist german Wilhelm Ostwald. 
despre această din urmă scriere: 

Această carte se îndreaptă căiră toţi aceia care se interesează de 
știință. Cuprinsul ei a fost expus de autor singur într'un şir de con- 
ferinţe ţinute în Suedia. Cartea suedeză a avut în scurtă vreme ne- 
numărate ediţii şi a avut un succes de care numai operile cu ade- 
vărat mari şi minunate se pot bucură. Traducerea germană, foarte 
bine făcută (Das Werden der Welten, Leipzig, M. 4,20) va aveă de 
sigur o primire la fel. Chestiunile studiate sunt următoarele : fenomene 
vulcanice, influenţa bioxidului de carbon din aer asupra temperaturei 
de pe suprafaţa pământului, raze de soare şi constituţia soarelui, pre- 
siunea razelor, praful de soare în atmosfera pământului, lumina 
polară şi variaţiunea magnetismului pământesc, sfârşitul soarelui, 
naşterea nebuloaselor, vieața în univers. 

Nu poate fi vorba, firește, ca explicarea unor probleme atât de 
grele să nu deă naștere şi la oarecare combatere şi să fie primită 
fără nici o opoziţie. Cu greu se va găsi ioluș un cetitor al acestei 
reviste (Zeitschrift für Physikalische Chemie, 21 Iau., 1908) care să 
nu vreă să facă personal cunoștință cu această operă atât de atră- 
gătoare. 

Cetitorii Naturei îşi pot da seama în parte de originalitatea idei- 
lor şi curajul cu care ele sunt susținute din traducerea d-lui dr. Po- 
povici, Vieaţa în Univers. 


SVANTE ARRHENIUS 
Născut la 19 Fevruarie 1859. 

otrăvurilor. El a isbutit să arate că actiunea otrăvurilor se 
petrece ca toate fenomenele chimice după legea maselor sta- 
bilită de Guldberg și Vaage. 

Acţiunea toxinului şi antitoxinului se dovedește a fi un 
tenomen chimic stăpânit de aceiaș lege ca toate fenomenele 
chimice. Ipoteza unei forte vitale misterioase e prin urmare 
de prisos. Rezultatele profesorului Arrhenius vor aduce nu 
numai o revizuire a teoriilor de azi, dar va smulge această 
problemă din mâinele bacteriologilor și fiziologiștilur și o vor 
dă în mâinile chimiștilor. Teoria lui Svante Arrhenius va 
face ideile mai puţin nesigure și metodele mai riguroase și 
hotăritoare. Ea va readuce de asemenea și vreo altă pro- 
vincie mare a forțelor vitale la jocul fortelor fizice cunoscute. 


* $ * 

Aceasta e începutul viitorului. La drept vorbind nici nu-i 
mai mult decât un început. Problema imunității e în esența 
ci o problemă chimică. Nu avem însă până azi nici o ideie 
în ce consistă natura chimică a toxinului și antitoxinului. 
Chestiunea n'a eșit încă din faza observaţiunei. Tot așă stau 
lucrurile de altfel cu toate fenomenele vieţii. Să nu le facem 
însă pentru aceasta imputare cercetătorilor răbdători și neo- 
bosiţi că ne vorbesc nu tocmai cu siguranță de primitori, 
contra corpuri, întregiri, fără a fi în stare să ne spună cevă 
mai hotărit. 

E un început însă care nu trebuește să fie despretnit. 
La urma urmelor aceasta înseamnă că bolile molipsitoare vor 
fi gonite de pe pământ. Numărul antitoxinelor bune nu-i de 
sigur prea mare ; ele pot fi numărate pe degetele unei mâini. 

Trebue să spunem însă: medicina a fost de sigur cea 
dintâi artă. Intr'o formă primitivă, ea a fost practicată vreo 

zece mii de ani. Toate aceste veacuri nenumărate de încer- 
cări și dibuiri au dus la urmarea, că la începutul veacului 
nostru al 20, în afară de antitoxinele cele nouă, sau găsit 
două mijloace sigure pentru două din boalele de care omul 
poate muri. Acestea sunt chinina pentru friguri și mercurul 
sau iodul pentru sifilis. Când în alţi zece sau douăzeci de 
ani de aici înainte va mai găsi medicina cea nouă încă cinci 
sau şase leacuri aceasta nu va fi puțin. 

De aitfel, de abia în cei din urmă patruzeci de ani au 
început a se iv! ideile privitoare la natura boalelor. E de 
mirat când te gândești că nici măcar omul cel mai înţelept 
n'a bănuit câtuș de puţin adevărul. În multe alte tărâmuri 
de cercetări fizice s'au făcut ipoteze ingenioase, care sau 
dovedit în urmă că nu sunt prea îndepărtate de ţinta ur- 
mărită. Când s'a dovedit însă că aerul ce nu se vede, că apa 
limpede ca cristalul și că praful cel nebănuit sunt plini de 
microbi care roesc și se înmulțesc, unii buni, alţii răi și alții 
indiferenți, atuncia pare că sau dărâmat zidurile lumei ce 
nu se vede. 

Să fim prin urmare răbdători. Metodele cele nouă făgă- 
duese mult ; de altfel ele sunt singurile care pot făgădui. In 
alţi zece sau douăzeci de ani medicina nu va mai fi poate o 
artă ; ea va fi ajuns atuncia © știință deplină. 


(Traducere din Icoana lumii dupu ştiinţa modernă, de Carl Snyder). 


G. G. Longinescu, 

BALOANELE-SONDE ŞI ZMEURILE 
IN METEOROLOGIE 


Determinarea diferitelor mişcări ale straturilor aeriane, 
mişcări care, fie prin ele însele, fie prin consecințele la care 
dau naștere, produc schimbările vremei la suprafața pământului, 
constitue obiectul principal al Meteorologiei dinamice. 

Pentru a puteă să ne dăm seama de ceiace se produce în 
atmosferă se știe astăzi, că cunoașterea amănunţită chiar pe 
porţiuni mai întinse, a fenomenelor atmosferice ce caracterizează 
timpul la suprafaţa globului nu este suficientă, ci este absolut 
trebuitor de a se puteă pătrunde mai sus în straturile înalte 
ale atmosferei. Aceasta cel puţin până la înălțimea la care 
fenomenele meteorologice din aceste straturi pot aveă vreo 
influcnţă. asupra acelora dela baza atmosferei. 

Zece kilometri reprezintă înălțimea minimă până la care 
atmosfera este cel puţin influențată de vânturi şi de condensa- 
ţiunea vaporilor de apă. Cercetarea acestei porțiuni este de 
cea mai mare necesitate pentru studiul ciclonilor și anticiclo- 
nilor, a căror continuă evoluțiune stăpânesc schimbările de 
timp; sau căutat deci mijloacele cele mai propice pentru ca 
să se determine aceste meteoare, a căror înălțime este de 
câteva mii de metri. 

Intre aceste mijloace vom cità în prima linie Observatoriile 
de munte. Aceste Observaturii, care au adus de netăgăduit 
meteorologiei și astronomiei reale servicii, au din punctul de 
vedere ce amintirăm numeroase neajunsuri. Intre acestea sunt 
pe de o parte dificultățile de instalațiune, costul lor foarte 
ridicat și o înălțime relativ redusă, iar pe de altă parte fi- 
xitatea lor în spaţiu, ceiace face ca observaţiunile făcute 

într'insele — dat fiind că aceste Observatorii nu se pot înmulţi 
așă uşor — numai a rare ori sunt culese în regiunea cea mai 
importantă a unui ciclon sau anticiclon și în tot cazul la un 
singur nivel. 

In a doua linie vin baloanele montate, care datează de'a 
finele secolului al XVIII-lea și a căror construcţiune au făcut 
și fac necontenite progrese. Ele prezintă însă de asemenea 
din punctul de vedere al observaţiunilor meteorologice, mai 
multe neajunsuri. Mai întâi le nu pot depăși anumite înălțimi 1) 
și apoi datele culese nu sunt destul de exacte — cu deosebire 
temperatura și umezeala — din cauza radiațiunei soarelui care 
le încălzește şi a poziţiunei lor relativ fixă faţă de aerul 
înconjurător. 

In ultima linie și tocmai în scopul de a se face inves- 
tigaţiuni la înălţimi mai mari de 4—5000 metri, care repre- 
zintă până în prezent mijlocia înălțimelor ce se pot atinge 
prin cele 2 mijloace dejà indicate, sa recurs la întrebuințarea 
baloanelor nemontate, numite baloane-sonde, și a zmeurilor. 
După o necontenită perfecţionare din ultimii ani aceste in- 
strumente au ajuns a se ridică în atmosferă la înălţimi, ce 
continuu au depășit prevederile teoretice. Baloanele-sondă și 
zmeurile au permis a se începe să se întreprindă nu numai 
studiul cielonilor și anticiclonilor, despre care am amintit, dar 
și o mulţime de alte cercetări, dintre care unele până la 
înălțimi neașteptate. 

La rândul lor aceste două mijloace de investigaţiune au 
și dânsele pe lângă numeroase avantagii și câtevă neajunsuri. 
Avantagiul principal al baloanelor-sonde consistă în marea 


1) Cea mai mare înălţime atinsă de baloanele montate a fost de 
9150 metri, d-l Berson întrebuinţând, pentru a putea suportă o pre- 
siune așă de scăzută, în mod metodic oxigenul. 

înălțime pe care o pot atinge, în mod aproape curent ele 
ridicându-se astăzi până la 20 de kilometri; în anumite cazuri 
ele au atins chiar 24 de kilometri, iar la 5 Septembrie 1907 
23990 metri, care este cel mai înalt punct din spațiu atins 
până acum de către un obiect omenesc. La acest mare 
avantugiu al baloanelor-sonde putem adăogă posibilitatea ce 
avem ca fără multe cheltueli și pericole să executăm în 
anumite momente ascensiuni de acest fel, în cât mai multe 
puncte după suprafața globului. Defectul baloanelor-sonde — 
şi care pe măsura progreselor ce ele au realizat a fost din 
ce în ce micșorat — consistă în aceia că din cauza iuțelei 
excesive de ridicare și a încălzirei în anumite condițiuni a 
instrumentelor, inscripțiunile ce ele aduc la pământ pot fi 
câteodată eronate. Valoarea rezultatelor constă însă în mare 
parte în minnţiositatea cu care se face controlul și transcrierea 
observaţiunilor și știința dispune astăzi de mijloace suficiente 
ca ele să fie făcute comparabile și cât se poate de neeronate. 

Zmeul prezintă neajunsurile de a nu se puteă ridică de 
cât pe un vânt de o iuțeală de 6—7 metri pe secundă?) și 
de a nu puteă atinge nici chiar înălțimea baloanelor montate. 
La început 4 kilometri eră inălțimea maximă a spațiului ce 
se puteă atinge prin acest mijloc; astăzi zmeul a depășit 6 
kilometri. Avantagiile sale principale față de toate celelalte 
3 mijloace de investigațiune ale atmosferei înalte, de care am 
amintit sunt: că avem posibilitatea de ale conduce aproape 
după voinţă, că li se poate determină înălţimea — atunci când 
nu sunt nuori — cu mai multă preciziune, că putem realizà 


1) Numărul aproximativ al zilelor în care iuţeala zilnică a vân- 
tului atinge această valoare este numai de 20 la București; numărul 
aproximativ al zilelor în care vântul atinge această iuţeală în cursul 
lor este însă în această localitate de 141. 

de odată mai multe puncte de observaţiune pe aceiași direc- 
țiune și la distanţe bine determinate, și în fine că observa- 
țiunile culese sunt mai exacte. 

Ideea lui Monnier de a întrebuință baloane nemontate 
prevăzute cu instrumente susceptibile de a înregistră fenomenele 
ce voim să studiem, a început a prinde rădăcini dela 1889 
şi mulţumită lui Renard, Hermite și Besancon s'au putut realizà 
cele dintâi baloane sonde și instrumente care în 1892 au 
fost ridicate în spațiu în Franța. Exemplul dat de această 
tară a fost imitat de celelalte state mari și o comisiune in- 
ternaţională, reunită în 1900 Ja Paris, a luat conducerea 
generală a acestor ascensiuni. 

Primele state unde s'au întreprins aceste experienle sunt 
Franţa și Germania. Dela 1990 s'a început în câteva, localităţi 
ascensiunile simultane de balcane sonde. In cursul anului 1907 
au luat parte la aceste ascensiuni internaționale 1); Anglia, 
Austria, Belgia, Elvetia, Fi anta, Germania, Italia, Rusia și Spania. 


1) Institutul Meteorologie al României nu a putut luă încă parte 
la aceste ascensiuni internaţionale şi nici întreprinde acest fel de in- 
vestigaţiuni de oarece nu a putut până acum obţine fondurile necesare. 

In această privinţă guvernul Român a fost chiar solicitat pe cale 
diplomatică, prin înaintarea de: ileratului exprimat de către Conferinţa 
internaţională de Aerostaţiune șiiinţifică întrunită în August 1904 la 
St. Petresburg. Desideratul are cuprinsul următor: „Conferința gă- 
„seşte că este de cea mai mare importanţă pentru succesul lucrărilor 
„sale ca studiul straturilor înalte ale atmosferei cu baloane şi zmeuri 
„să fie întreprins cât mai curând posibil, în sud-estul Europei şi 
„emite desideratul ca România, al cărei Serviciu Moteorologic este 
„atât de bine organizat, să binevoiască a concură la acest studiu şi 
„să ia parte la zilele internaţionale de ascensiuni“. Asupra acestei 
chestiuni a mai revenit şi Conferinţa internaţională întrunită la Milan 
în Octomvrie 1906. 

Zmeul datează dela mijlocul secolului al XVIII-lea, fiind 
construit și înălțat pentru întâia oară de către Alexandru 
Wilson și Toma Melville. La 1822 Amiralul Bach cel d'întâi 
a atârnat la zmeuri câte un termometru. Dela mijlocul seco- 
lului al XIX-lea sau început a se înălță zmeuri cu fire de 
metal înfășurate pe vinciuri sistematice. La 1846 Francisc 
Ronalds organiză o serie de experienţe la Observatoriul dela 
Kew. La 1876 Cleveland Abbe s'a servit de zmeuri pentru a 
studià înălțimea brizei de mare. Douglas Archibold a întreprins 
în Anglia lu, 1882 o serie de aceste ascensiuni cu instrumente 
meteorologice. In 1894 Adie şi Potter la Weather Bureau 
dela Washington (Statele Unite) și Eddy la Observatoriul dela 
Blue Hill (lângă Boston) au făcut primele ascensiuni de zmeuri, 
care purtau instrumente cu inscripţiune continuă. La 1897 
d-l Teisserenc de Bort, a început să facă asemenea experienţe 
în mod sistematic, în Franţa la Trappes; la 1898, d-l Laurence 
Roch la Observatoriul dela Blue Hill; în 1899 s'a creat Ob- 
servatoriul aeronautic dela Tegel, actualmente strămutat la 
Lindenberg. In 1898 s'a reunit pentru întâia oară comitetul 
internaţional aeronautic instituit de către Conferința meteoro- 
logică din 1896 și a hotărât să se angajeze toate institutele 
meteorologice de a continuă studiile intreprinse cu ajutorul 
zmeurilor și baloanelor-sonde. 

In numărul viitor ne propunem a dă o descriere sumară 
a acestor importante mijloace moderne de investigaţiune ale 
atmosferei înalte; într'o notiţă ulterioară vom rezumă prin- 
cipalele rezultate ştiinţifice dobândite până în prezent, precum 
şi problemele, la a căror rezolvire se tinde prin ajutorul 


baloanelor-sonde și zmeurilor. 
(Va urma) I. St. Murat. 


Directarul institutului Metearalagic. 


-R 

II 


Germeni vii rătăcesc în spaţiile Universului, mânaţi de 
presiunea solară, dela un planet la altul, dela un sistem la 
altul. La 1746 vestitul Euler, anunța ipoteza, că razele de 
lumină exercită o presiune asupra corpurilor pe care cad. 
Maamwell a confirmat aceasta în lucrările lui asupra naturei 
electricităței (1873) și a arătat că și razele de căldură exer- 
cită o presiune. La 1876 Bartoli a generalizat această pre- 
siune pentru orce fel de radiaţiune. lată ce zice acum Svante 
Arrhenius: pe la 1900 am căutat să dovedesc importanța 
colosală a acestor legi pentru explicarea multor fenomene 
cerești. Dacă razele soarelui cad perpendicular pe un corp 
negru a cărui suprafaţă este de 1 c.m.p., atunci presiunea 
radiaţiunei la suprafaţa soarelui este de 2,75 miligrame. Am 
calculat cât de mare trebue să fie o picătură cu o greutate 
specifică egală cu a apei (1), pentruca presiunea razelor solare 
să țină echilibru atracţiunei solare. Cazul acesta se realizează, 
când picătura are un diametru de 0,0015 mm. 

O corecţiune a lui Schwarzschild a arătat că toate 
razele care cad trebue să fie complect reflectate. Dacă dia- 
metrul este mai mic, presiunea razelor întrece atracțiunea 
şi atunci picătura este respinsă. Intervenind aci și fenomenul 
difracției, respingerea are loc dacă circonferinţa picăturei 
este de 0,3 ori mai mare decât lungimea de ondulaţiune a 
razelor incidente. Dacă periferia este egală cu lungimea de 
ondulaţiune a razelor, atunci presiunea solară exercită cea 
mai mare influență posibilă, întrecând de 19 ori gravitaţiunea. 


1) Vezi „Natura“, anul III, No. 4. 

Lumina soarelui nu este însă omogenă și presiunea maximă 
este numai de 10 ori mai mare decât gravitaţiunea, pentru 
picăturile cu un diametru de 0,00016 mm. 

Prin urmare corpii care ar suferi cea mai mare presiune 
din partea soarelui, ar trebui ca fiind rotunzi, să aibă un 
diametru de 0,00016 mm. 


* 
* x 


Se pune atunci întrebarea, dacă sunt germeni vii de o 
micime așă de extraordinară ? 

Botaniștii spun că sporii multor bacterii, au o mărime 
numai de 0,0003 mm. și chiar 0,0002 mm. și fără îndoială 
că sunt și mai mici, de și microscopicește nu-i putem des- 
coperi. Așă sunt de ex. microbii frigurilor galbene, ai turbărei 
etc. Este deci foarte probabil că sunt germeni vii așă de 
mici, pe care presiunea razelor îi împinge în spațiul universal, 
unde întâlnesc planeţii, pe suprafața cărora se desvoltă, îndată 
ce găsesc condițiunile favorabile. 

Făcând un calcul aproximativ, iată ce s'ar întâmplă cu 
un microorganism care s'ar desprinde de pe suprafața pă- 
mântului și ar fi împins în spațiul universal. Mai întâi ar 
trece orbita lui Marte, apoi orbitele planetelor mici și a celor 
extreme, și după ce va ajunge ultima staţiune a sistemului 
solar, orbita lui Neptun, va fi împins de acolo mai departe 
în înfinit, către alte sisteme solare. Având o greutate specifică 
egală cu a apei (1), va trece orbita lui Marte în 20 zile, a 
lui Jupiter în 80 zile, și a lui Neptun în 14 luni. Al doilea 
sistem solar Alpha Centauri îl va ajunge în 9000 ani. După 
cum se vede, timpul necesar pentru această călătorie, dela 
un planet la altul al sistemului nostru solar, nu este așă de 
mare, pentruca microorganismul să nu-și poată păstră forţa 
de germinaţiune. Nefavorabil este însă transportul dela un 

sistem solar la altul, care durează mii de ani și germenul 
trebue să supoarte căldură, frig și uscăciune extremă. 

Plecând pe drumul dela pământ la Marte, 20 zile este 
expus el luminei intensive a razelor solare. S'a făcut expe- 
riență cu spori care aveau ocazie să germineze întrun teren 
umed (Marshall— Ward). Aceasta însă nu corespunde con- 
dițiunilor din spaţiul universal în care plutesc sporii. Rouw 
a arătat că sporii boalei de splină, sunt foarte ușor distruși 
de lumina solară în prezenţa aerului, pe când în lipsa acestuia 
continuă să trăiască. Duclaux prezintă cazul lui Tyrothriæ 
scaber găsit în lapte, care poate trăi o lună de zile, expus 
unei lumini solare intensive. 

Toţi botaniștii întrebaţi în această chestiune, sunt de 
părere, că nu se poate spune cu siguranţă, cum că toţi sporii 
aceștia care rătăcesc în spaţiul universal, sunt distruși de 


lumina solară. 


* 
* * 


Sar puteà apoi obiectà că sporii în spațiul universali 
dau de un frig extraordinar pe care nu lar puteă suportă. 
In adevăr, când trec orbita lui Neptun, temperatura este de 
—202°. In timpul din urmă, s'au făcut experiențe la Jenner-In- 
stitut din Londra, cu spori care au fost ţinuţi 20 ore la —252° 
(în hidrogen licid), fără să-și piarză forța de germinaţiune. 
Profesorul Macfagden, a mers și mai departe și a arătat că 
microorganismele se pot ţine chiar 6 luni la —200 (in aer 
lichid). Deci este foarte probabil că la temperatura joasă, pu- 
terea de germinaţiune să se conserve mai mult şi mai bine, 
decât la temperatura obicinuită de pe pământ. Perderea 
germinaţiunei se bazează fără îndoială pe un proces chimic. 
Se ştie că toate procesele chimice se petrec mult mai încet 
la temperaturile joase decât la cele ridicate. 


„Natura“, Anul ll, No. 5. 11 

Dacă temperatura se ridică cu 10 C, funcțiunile vieței 
se ridică și ele în raport cu 1: 2.5. Când sporii ajung orbita 
lui Neptun şi au o temperatură de —2200, după calculul de 
sus, procesul vieţei se petrece cu o intensitate de 1 miliard 
şi cevă, de ori mai încet decât la 10° C. De aci la tempera- 
tura de — 2200 timp de 3 milioane ani, ei nu vor perde 
din puterea lor mai mult decât perd într'o singură zi la 100 C. 
Este deci probabil, că frigul extraordinar să aibă o influență 
extrem de conservatoare și că sporii pot suportă mult mai 
mult decât ne închipuim noi. 

In spaţiul vid interplanetar domnește uscăciune absolută. 
Ce sa spus despre frig se poate spune și despre uscăciune. 
Cercetările lui B. Schröder au arătat că alga verde care se 
găsește pe copaci, Pleurococcus vulgaris, ţinută timp de 20 
săptămâni în Exiccator de asupra acidului sulfuric, în uscă- 
ciune completă își păstrează vieața. Tot așă ca și iuţeala 
de reacțiune a proceselor chimice, scade și tensiunea vapo- 
rilor la temperatura joasă. La —220 timp de 3 milioane ani, 
nu se evaporează mai multă apă, ca într'o singură zi la 10° C. 
Deci se poate admite foarte bine, că sporii care rezistă la 
uscăciune, să-și păstreze complect vieața, transportându-se 
dela un planet la altul. 

Influența omoritoare a luminei se bazează după cum a 
arătat tou, pe un fenomen de oxidaţie care-l produc razele 
solare în aerul atmosferic, Această posibilitatea cade, când 
este vorba de spaţiul vid, interplanetar. Afară de aceasta, 
razele soarelui au la orbita lui Neptun o putere de 900 ori 
mai mică ca pe pământ, iar la celalalt sistem solar Alpha 
Centauri, de 20 miliarde de ori. In timpul transportului in- 
fluenţa luminei este deci foarte mică. 


* 

Dar cum pot acești spori să se ridice, când forța gra- 
vitațiunei îi atrage ? 

Fiind foarte mici și ușori, curenţii de aer îi duc după ei. 
O picătură de ploae cu un diametru de t/saọmm. cade la 
presiunea obicinuită cu 4 cm. într'o secundă. De aci se poate 
calculà că un spor cu un diametru de 0,00016 mm. se coboară 
numai 83 m. într'un an. Se înţelege deci că astfel de corpușori 
să fie duși de curenţii de aer până în stratele cele mai subţiri 
ale atmosferei. Un curent cu o iuțeală de 2m. pe secundă 
îi duce până la o înălțime de 100 km., unde presiunea este 
numai de 0,001 mm. Pentru a ridică însă sporii în afară de 
atmosferă, în spaţiul interplanetar, trebue să recurgem la alte 
forțe. Acestea sunt forțele electrice. Pe la 100 km. înălțime 
apare fenomenul radiator al aurorei boreale. Noi credem că 
această lumină este efectul descărcărilor electrice, al unei 
cantități mari de pulbere electronegativă, care vine dela soare. 
Dacă sporul se încarcă în acel câmp, cu electricitate negativă, 
atunci poate fi ușor respins, de către celelalte părticele în 
marea eterică. 

Pentru a ridică un spor cu un diametru așă de mic contra 
gravitațiunei este nevoe de un câmp electric de 200 volţi pe 
metru. În regiunea luminei boreale, acest câmp este probabil 
și mai puternic, încât poate ţineă echilibrul gravitațiunei și 
să împingă germenii mai departe în spaţiul universal. Acolo 
rătăcesc și întâlnesc planeții sau curenţii de pulbere fină care 
se duc către soare (lumina zodicală). Dacă o sămânță așă de 
mică întâlnește și se lipește de suprafaţa unui grăunte deo 
mie de ori mai mare, atunci poate foarte ușor să străbată 
orbitele plantelor și să cadă în atmosfera lor. 

Admițând că un grăunte pleacă dela un satelit al lui 
Neptun cu o iuţeală iniţială egală cu zero, va puteă ajunge 

orbita lui Uran în 21 ani, a lui Mercur în 29 ani. In ace- 
leiași condițiuni va puteă străbate distanţa între orbita lui 
Uran și Saturn în 12 ani, între Saturn și Jupiler în 4 ani, 
între Jupiter și Marte în 2 ani, între Marte și pământ în 
84. zile, între pământ şi Venus în 40 zile, între Venus și 
Mercur în 28 zile. 

Presiunea solară anulând 90—950/, din greutatea grăun- 
telui care poartă sporul, acesta poate cădeă cu o iuțeală 
numai de câţiva kilometri, în atmosfera planetelor unde se va 
depune pe suprafaţa lor, sau mânat de curenţii de aer de 
acolo, va străbate iarăș spaţiul universal, către alte puncte 
ale sistemelor solare. Dacă, în căderea lui, grăuntele va fi 
împiedecat numai o secundă de a mai merge, temperatura 
nu se ridică mai mult de 1000. Bacteriile și sporii pot suportă 


această căldură, mai mult decât o secundă fără să fie omo- 
râți. Germenii care în sborul lor mau fost prinși de pulberea. 


fină, rătăcese în univers către alţi sori, unde presiunea razelor 
îi ţine pe loc. Acolo întâlnesc planeţii, sateliți ai sorilor și 


cad în atmosfera lor. 


* 
* * 


Cu modul acesta, vieața a putut fi transportată din vecie 
dela un planet la altul, dela un sistem solar la altul. Dar 
după cum din bilioanele de grăunțe de polen, pe care vântul 
îi duce în sbor dela o floare, numai unul dă naștere la altă 
floare, tot așă din bilioanele de germeni pe care presiunea 
solară îi mână în spaţiul universal, numai unul cade întâm- 
plător pe un planet fără vieaţă. După teoria Panspermiei, 
toată vieaţa organică în univers este înrudită și compusă de 
celule din combinațiuni de carbon, hidrogen, oxigen și azot. 
Fantasia despre lumi cu ființe în construcția cărora carbonul 
d. ex. ar fi înlocuit cu siliciu sau titan, cade în imperiul ne- 

probabilităţei. Și acolo vieața se mișcă de sigur, sub aceleași 
forme ca și pe pământ. Dar după cum fiecare individ în parte 


orcât de complicat, orcât de artistic ar fi construit, trebue 
să treacă începând dela celula cea mai simplă, toate treptele 


de desvoltare, tot așă vieaţa întreagă, trebue să înceapă dela 
formele cele mai simple, cele mai de jos). 


Dr. I. Popovici. 


Şef de lucrări la Institutul de Chimie. 


TEI 


FOTOGRAFIA COLORILOR 

Anul 1907 va face epocă în istoria fotografiei prin sen- 
zaționala descoperire a fotografiei colorilor. După ce în 
curgerea aproape a unui veac o mulţime de fizicieni își frân- 
seseră în zadar puterile minţei lor pătrunzătoare căutând 
deslegarea acestei probleme, după ce ea pasionase o lume de 
savanţi și de cercelălori, căpătă în sfârșit o soluţie elegantă 
din partea d-lor Auguste și Louis Lumitre, fotografi din Lyon, 
cari după ani de muncă au multumirea de a înfăţișă lumei 
rodul geniului lor. 

Așă încât de azi înainte turiștii ca și astronomii vor 
puteă fixă prin simplă fotografie nesfârșita varietate de colori 
cu care este împodobită natura ; de azi înnainte vom căpătă 
prin fotografie nu numai exactitatea formelor, ci și exactitatea 
colorilor. De azi înnainte primăvara cu bogăţia ei de flori și 
de vieaţă, jocul și schimbarea de colori a unui apus de soare, 
azurul cerului ca și albastrul mărei cu nesfârșitele lor reflexe 


1) Svante Arrhenius, Das Werden der Welten. 

și nuanțe de colori vor puteă fi prinse întocmai de orcare 
amator. De aci înnainte portretele celor ce ne sunt scumpi 
vor înfățisă credincios vieaţa : rozalbul delicat al pieliţei, al- 
bastrul melancolic al ochilor, roșu de mărgean al buzelor și 
blondul auriu al părului odată cu exactitatea formelor. 

Și ceiace este de o potrivă de însemnat e faptul, că aceste 
rezultate vor fi obținute chiar cu aparatele fotografice exis- 
tente, cărora se face numai o mică modificare. 

Mai înnainte de a păși la descrierea procedeului de fo- 
tografie a colorilor să deschidem un mic parentez, în care 
să reamintim câtevă cunoștinți din Fizică. 

* * * 

Se știe, că lumina albă a zilei este o lumină compusă 
din 7 colori simple —colorile curcubeului : roşu, portocaliu, 
galben, verde, albastru, indigo şi violel; că aceste colori 
suprapuse ne dau lumina albă a zilei și că din acestea numai 
3 colori sunt fundamentale—rușu, galben și albastru —toate 
celelalte colori și nuanţe de colori din natură fiind formate 
prin amestecul lor în variate proporţii. 

Să reținem : 

a) Că aceste 3 colori suprapuse dau lumina albă. 

b) Că amestecând 2 câte 2 aceste colori obținem celelalte 
3 colori ale spectrului, adică roșu cu galben dă portocaliu, 
galben cu albastru dă verde, roșu cu albastru dă violet. Deci 
roșu cu verde dă lumina albă a zilei. In adevăr verdele este 
compus din galben cu albastru; însă roșu, galben și albastru 
amestecate ne dau lumina albă a zilei, deci roșu cu verde 
ne dau lumina albă. Aceste două colori roșu cu verde se 
chiamă colori complimentare. 

Colorile complimentare deci sunt: roşu, verde; galben, 
violet ; albastru, portocaliu. 

c) Că un corp roșu oarecare, de pildă o bucată de stofă, 
absoarbe razele verzi—adică colorile galben și albastru— și nu 
împrăștie decât lumina roșie a spectrului, de aceia avem 
senzaţia de roșu. Invers: un corp verde oarecare, de pildă o 
frunză, absoarbe razele roșii și nu împrăștie decât celelalte 
2 colori fundamentale adică galbenul și albastru, care ames- 
tecate dau ochiului nostru sensaţia de verde. 

Va să zică, după cum un corp absoarbe una sau alta 
din luminile simple ale spectrului solar, acel corp va fi co- 
lorat în culoarea rezultantă a culorilor fundamentale neabsor- 
bite. Un corp alb n'absoarbe niciuna ci le trimete ochiulu 
pe toate trei; un corp negru le absoarbe pe toate. 

Acum să trecem în revistă diferitele operaţiunii ale 
fotografiei propriu zise. 

Se începe prin sensibilizarea plăcei, adică se ia o bucată 
de sticlă și se unge pe o faţă cu gelatină amestecată cu bro- 
mură, de argint, ce alcătuește pielița sensibilă. Această placă 
sensibilă aşă pregătită este impresionată de lumină, se înne- 
grește, de aceia trebue păstrală la întuneric. 

După ce fotograful sa asigurat uitându-se prin aparat, că 
imagina subiectului st formează limpede pe o bucată de sticlă. 
mată numită ecran, așezat înnăuntrul aparatului, închide cu un 
capac gura obiectivului, adică a tubului aparatului dinspre su- 
biect și scoate ecranul. În locul ecranului introduce o cutie—șa- 
siul cu pereţii mișcători, închisă de toate părțile și conţinând 
placa sensibilă. Ridică apoi peretele din faţă al șasiului, spune 
persoanei, ce vreă să se fotografieze să nu miște și în clipa 
următoare îndepărtează capacul gurei obiectivului. Placa sen- 
sibilă din șasiu a rămas astfel în contact direct cu razele de 
lumină ale subiectului și sa impresionat. Se pune la loc 
capacul și se lasă în jos peretele șasiului. 

Timpul cât am lăsat ca lumina să impresioneze placa 
sensibilă se chiamă durata pozei, care în practică este pentru 
aparatele obicinuite mai mică decât o secundă. 

Se ia șasiul și se duce într'o odae întunecoasă, ce nu 
poate fi luminată decât de o lampă roșie. Scoţându-se acolo 
placa impresionată din șasiu se observă că în aparență ea 
pare cu totul neschimbată, imagina apare după desvollare. 

Desvoltarea imaginei se face cufundând placa cu faţa 
impresionată în sus într'o bae plină cu o soluţie având de 
obicei ca bază acidul pirogalic, se agită lichidul pentru a se 
acoperi desăvârșit placa și după o trecere de vreme se bagă 
de seamă că pete negre încep să apară. In sfârșit desvoltarea 
este isprăvită când imaginea a apărut întreagă și atunci se 
vede că pielița sensibilă este înegrită de zonele ce corespund 
părților luminate ale subiectului, pe când restul a rămas 
neimpresionat adică alb. Așă dar se capătă o îmagină ne- 
gativă — clişeul — în raport cu subiectul, în înțelesul că păr- 
tile albe ale subiectului sunt interpretate în negru pe clișeu 
și vice-versa. Se spală bine clișeul cu apă multă se cufundă, 
într'o bae cu o soluţie de alaun pentru a se întări gelatina 
şi se pășește la fixarea imaginei. Căci clișeul așă obținut 
nu poate fi expus la lumină de oarece bromura de argint 
rămasă neredusă, s'ar impresionă și ea s'ar înegri și imagina 
s'ar strică. Fixarea constă în scăldarea clişeului într'o bae ce 
conţine 12 —15%/, iposulfit de sodiu, care dizolvă bromura de 
argint neredusă, lăsând astfel străvazii acele părți ale clișeului, 
se spală iar și se pune la uscare. 

Clișeul așă pregătit poate sluji la reproducerea unui nu- 
măr cât de mare de copii pe hârtie. In acest scop se așează 
clișeul într'un cadru de lemn, iar în dosul lui se întinde o 
foae de hârtie, unsă cu o peliţă sensibilă de clorură de argint 

și se expune totul la lumină. Razele luminoase trec prin păr- 
file străvezii ale clişeului și atacă clorura de argint din acele 
porțiuni, ce se înnegresc, pe când zonele negre, opace ale 
clişeului nu lasă să treacă lumina prin ele, așă dar în acele 
zone clorura de argint rămâne neatinsă. După câtvă timp 
vom aveă pe hârtie o imagine negativă în raport cu sticla și 
pozitivă în raport cu subiectul, imagine ce constitue foto- 
grafia propriu zisă. Se ia iar hârtia se cufundă într'o bae, 
conţinând o soluţie de anumită compoziție până ce coluraţia 
roșietică piere și se capătă o nuaniă neagră sau albăstrue 
și se fixează tot cu ajutorul unei soluţiuni de iposulfit de 
sodiu. Se isprăvește operaţia prin spălarea hârtiei, punerea 


la uscare și lipirea pe un carton. Inchidem parentezul. 


* 
* * 


Fotografia colorilor se întemeiază pe faptul că nesfârșita 
varietate de nuanțe de colori din natură se poate redà prin 
suprapunerea celor trei colori fundamentale. Nu vom aveă 
deci altcevă de făcut decât să scoatem trei imagini mono- 
chrome (de o singură coloare) una roșie, alta albastră și alta 
galbenă a aceluiaș subiect, prin suprapunerea lor vom căpătă 
o imagină, care a tălmăcit întocmai colorile originalului. Acest 
procedeu se chiamă trichrom—procedeul celor trei colori și a 
fost închipuit întâia dată la 1868 de un poet Charles Cros 
și de un fizician de mare talent Louis Ducos de Hauron. Ei 
nu-și putură însă materializă ideile, ce bogata lor închipuire 
concepuse. 

Ca și în fotografia obișnuită se începe prin scoaterea 
negativului, cu deosebire că aici se scot treptat trei negative 
ale aceluiași subiect pe trei plăci sensibile deosebite și cu 
deosebirea că una după alta cele trei păci sensibile sunt ex- 
puse în dosul unor ecrane analizatoare a luminei și colorate 

în colorile compliment are colorilor fundamentale, adică în 
verde, violet și portocaliu. Să vedem ce se întâmplă cu un 
negativ. 

In intervalul cât durează poza, razele roșii ale subiectului 
vor fi absorbite de ecranul verde, care nu va lăsă să treacă 
prin el decât razele componente ale culoarei verzi, adică ra- 
zele galbene și albastre. Așă încât zone'e roșii ale subiectului 
vor fi înterpretale în alb pe acest negativ, pe când zonele 
galbene și albastre în negru. Pe al 2-lea negativ zonele gal- 
bene vor fi interpretate în alb pe când cele roșii și albastre 
în negru, iar pe al treilea zonele albastre vor fi interpretate 
în alb, pe când celelalte două în negru. 

Pentru a obţine acum și cele trei pozitive colorate unul 
în roșu, altul în galben și altul în albastru, colorăm cu aceste 
trei culori fundamentale trei pelite gelatinate, le sensibilizăm 
cu bicromat de potasiu și le izolăm sub clișeul corespunzător. 

Părțile neimpresionate ale gelatinei — fenomenul întâm- 
plându-se ca la fototografia simplă — sunt solubile în apă 
căldicică, așă că sunt îndepărtate prin simplă spălare și ob- 
ținem așă trei pozitive colorate în colorile fundamentale. 

Acest procedeu trichrom este însă puţin practic, căci 
trebue să luăm trei negative ale aceluiaș subiect, ceiace mă- 
rește durata timpului de poză și exclude putinţa interpretărei 
unui subiect mișcător. Apoi trebue să colorăm just, să su- 
prapunem desăvârșit cele trei imagini, căci alminteri se strică 
fotografia, etc. Singurul folos practic ce derivă din el, este 
imprimarea în trei colori cu ajutorul a trei clișee tipografice 
ce imprimă succesiv roșu, galben și albastru. Rezultatele 
obținute în acest chip pentru reproducerea picturilor, întrun 
mare număr de exemplare au fost surprinzătoare. 

D-nii Lumiere au înlăturat toate aceste neajunsuri printr'o 

metodă proprie prin alcătuirea p'ăcilor sensibile. In locul 
ecranelor verzi, vio'ete şi portocalii, așezate înnaintea plăcilor 
sensibile, ecrane analizătoare ale luminei, ei întrebuințează 
niște plăci sensibile, ce au chiar în corpul lor aceste ecrane. 
In adevăr oficiul acestora este îndeplinit de niște bobițe de 
feculă de cartofi, transparente, alese cu îngrijire și atât de 
mici în cât pot căpătă ,8—9 mii pe milimetru patrat fără 
suprapunere. Aceste bobițe microscopice, ce se împart în trei 


loturi şi se colorează unul în verde, altul în violet și al trei- 
lea în portocaliu, se amestecă bine și apoi se presară pe o 


placă de sticlă unsă cu elei, evitând orce suprapunere. Golu- 
rile inapreciabile dintre bubiţe se astupă cu praf de cărbune. 
Această placă văzută în zare nare nici-o colorație de oarece 
elementele microscopice verzi, violete și portocaiii sunt îm- 
prăștiate în proporţie potrivită şi reconstituesc lumina albă 
ca şi cele şapte colori ale curcubeului. Pătura de bobiţe 
colorate este anoi acoperită cu un lac transparent având 
aproape acelaș indice de refracție ca și fecula și în sfârșit 
peste lac se aşterne pielița de gelatino-bromură făcută per- 
fect panchromatică, adică de o potrivă de simţitoare la toate 
colorile. 

Aparatul fotografic cu care se lucrează este un aparat 
obicinuit ce are în plus numai un ecran la ohiectiv, neapărat 
trebuincios, pentru sensibilitatea chromatică a acestor plăci 
sensibile numite aufochrome. Se introduce șasiul cu placa 
autochromă în cutia apa.atului. având grija de a așeză placa 
cu dosul înnainte, așă ca raze'e de lumină să treacă întâi 
prin bobiţe şi în urmă să ajungă la pelița sensibilă. 

Pentru a simplifică demonstraţia să luăm ca subicet 
drapelul român colorat în roșu, galben și albastru și să vedem 
cum dobândim negativul. 

Raze!e roșii vor fi absolvite de bobiţele verzi, pe când 
bobiţele violete și portocalii vor lăsă să treacă prin ele aceste 
raze roșii și să lucreze asupra bromurei ; la desvoltare pelița 
sensibilă se va înnegri sub acestea din urmă și deci le va 
mască lăsând să se vadă numai bobiţele verzi. 

Razele galbene vor fi absorbite de bobitele violete ce vor 
rămâne tot așă de transparente la desvoltare; din contră 
aceste raze galbene vor trece prin bobiţele verzi și portocalii 
și vor impresionă bromura din dreptul lor ce se va înnegri 
la desvoitare și le va mască. 

Razele albastre vor fi absorbite de elementele portocalii 
ce vor rămâne transparente la desvoltare pe când elementele 
verzi și violete vor fi acoperite de negreața gelatino-bromurei. 

Desvoltat și fixat acest clișeu ne va oferi o priveliște 
neașteptată: imagina drapelului român colorată în verde, violet 
şi portocaliu. 

Acest negativ este transformat ulterior în pozitiv cu 
ajutorul unei soluţiuni acide de permanganat de potasiu, care 
are proprietatea de a dizolvă gelatinu-bromura impresionată. 

Să reluăm exemplul drapelului român: în zona verde 
bromura de argint redusă, ce astupă elementele violete și 
portocalii, se va dizolvă sub acţiunea permanganatului ; apoi 
la a 2-a desvoltare făcută la lumină, bromura neimpresionată 
de d'asupra elementelor verzi se va impresionă şi se va în- 
negr), astupând aceste elemente verzi. Aceste elemente fiind 
deci acoperite, iar elementele violete și portocalii descoperite 
vor dă prin amestecul lor sensaţia de roșu. 

In zona violetă bromura redusă se va dizolvă și va de- 
masca elementele verzi și portocalii, care prin amestecul lor 
intim ne va dă senzaţia de galben, după ce prin a doua des- 
voltare elementele violete au fost mascate. 

In zona portocalie vor fi mascate elementele portocalii 
iar elementele verzi și violete fiind descoperite vor dă senzaţia, 
de albastru. 

Ceeace se petrece cu aceste colori simple se întâmplă și 
cu nuanțele cele mai felurite și mai delicate, fiecare din bo- 
biţele colorate intervenind spre a lăsă să treacă cantitatea 
de lumină trebuincioasă reconstituirei colorilor. 

Sfârşind spunem că a rămas încă nedeslegată problema 
de a reproduce după o probă unică un număr nemărginit de 


copii pe hârtie. 
Niculae I. Petculescu 
Inginer la C. F. R. 

Un iubitor de știință ne-a dăruit 100 lei peniru un premiu care 
să îndemne la citirea operelor ştiinţifice celebre. De aceea se publică 
acest concurs de traduceri. E vorba să se traducă din orce limbă 
câtevă pagini cu un cuprins de sine stătător, interesante, uşor de 
înţeles, dintr'un autor științifice cunoscut. 

Se lasă deplină liberiate în alegerea materiei (Fizică, Chimie, 
Astronomie, Zoologie, Botanică, Geologie, Geografie, etc.), a autorului, 
a operii și a paginilor din această operă. Se pune însă deosebit preţ 
pe conţinut și pe limba în care se face traducerea. Traducătorul poate 
adăogă — dacă are nevoe — o scurtă întroducere şi o încheiere, pentru 
ca bucata pe care o traduce să aibă un înţeles deplin. De altfel, tra- 
ducerea trebue să fie liberă: cel care o citeşte să nu simtă prin greu- 
tatea frazei limba originalului. In fine, întinderea bucății traduse 
trebue să nu fie nici prea redusă, nici prea mare, între 4 şi 8 pagini 
din formatul „Naturei“. 

Pentru această primă încercare şi din oarecari motive pedagogice 
mărginim concursul numai întie studenţii Universităţilor noastre. 

Manuscrisele semnate se primesc până la 22 Aprilie 1508 cel mai 
târziu, iar rezultatul se va dă în m mărul Naturei ce pe Mai. 


Redacţia. 

NOTIŢE 


SPRE ŞTIINŢA. Reproducerea acestor notițe este îngăduilă numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Ce şi cât ia la drum un vapor transatlantic. — Un vapor de 
a'esta e cu drept cuvânt un orășel plutitor. Pentru cele cinci—șease 
zile de drum, el trebue să-şi ià de cu vreme de toate şi de ajuns. 
Aşă, vaporul la Provence care e lung de 190 m. încarcă la plecare 
următoarele provizii: Pentru maşinării îi trebueşte 3500 tone do 
cărbuni ; aceastu înseamnă 233 vagoane de drum de fer. Un tren cu 
atâtea vagoane ar fi lung de 1999 mstri, adică de 10 ori cât vaporul 
însuşi. Această cantitate aşă de mare de cărbuni o mănâncă în șease 
zile numai cele optzeci de cuptoare ale mașinăriilor. Dar, față cu acestea 
din urmă, nici călătorii nu se lasă mai pe jos. Cei 400 călători de 
clasa I, cei 200 de clasa II, cei 900 de a treia cer mâncare, nu glumă. 
La aceștia trebue să mai adăugăm 135 fochişti, 70 (soutiers), 27 mecanici 
care ung, 43 mateloţi, 90 servitori, 6 servitoare, 11 bucătari şi ajutori 
de bucătari, 4 brutari, 2 măcelari, etc. Să ne gândim, într'un cuvânt 
că e vorba de hrănit vreo 2000 suflete timp de şase zile şi vom pri- 
cepe lesne, cam cât şi câte e de nevoe să aibă vaporul Făina tre- 
buincioasă atât pentru facerea pâinei cât și pentru o mie şi unu de 
feluri de prăjituri se iă în cantitate de 10000 kgr. După pâine vine 
carnea, sau mai bine zis cărnurile. Dintre animalele vii se ià 15 boi, 
13 berbeci şi 3 porci oare se taie la trebuinţă. Pe lângă aceștia se 
mai jà 2 vagoane de carne de tot folul care e păstrată în camere 
răcite. lată cam din ce se compune această carne tăiată: 200 rinichi, 
150 limbi de vacă, 850 cotleturi, 280 gigouri, 52 capete de vițel, 250 
picioare de vițel. Pe urmă vin mezelurile cu 350 picioare de porc, 
50 şunci, 12 butoiaşe de ficat şi 500 kgr. de alte mezeluri. 

Dar, acestea sunt cărnuri de animalo; mai trebucse păsări; se 
inu vreo 2000, şi anume; 450 găini, 450 porumbei, 250 rațe, 30 gâşte 
40 curcani, Nu se uită nici vânatul din care se ià 700 prepeliţe, 350 
potârnichi şi 150 fasani. Pentru personalul interior se mai încarcă şi 
un vagon de slănină sărată. 

Peștele nu e uitat nici el. S'ar puteă zice că se găsește în mare; 
pentru fel de fel de motive însă nu se pescueşte pe drum. Se ià cam 

9000 kgr. peşts proaspăt, pe urmă 150 homari, 400 duzini de stridii, 
25 kgr. crevete, peşte sărat, peşte afumat. 

Legumele vin la rând cu 10000 kgr. cartofi, 600 kgr. morcovi, 
500 cepe, tot alâta conopidă, o tonă de fasole, 500 verzi, 500 ridichi, 
2500 lăptuci, salate de tot felul. Apoi 2500 kgr. macaroane, fidea. 

Cu acestea nu s'a isprăvit însă lista celor de trebuință. Se mai 
încarcă, 25000 ouă, 1000 kgr. unt proaspăt şi tot atât unt sărat, 1000 
kgr. brânzeturi de tot felul şi o tonă de grăsime de porc. Mai vin pe 
urmă 37000 cutii de conserve, 40C0 kgr. zahăr, 200 kgr. ceaiu, 100 kgr. 
cafea, 860 kgr. ciocolată, 6000 portocale, 4000 pere, 4000 mere, 15000 
kgr. fructe uscate, 200 borcane de dulceaţă, 100 borcane de miere. 

Trecând la lichide, după solide, vom înşiră 2200 sticle de vin 
obicinuit, 25000 litri de vin pentru echipagiu, 500 de vinuri alese, 
bordeaux sau bourmogne, 1300 sticle și tot atâtea jumătăţi de sticlă 
de șampanie, 2000 sticle și 1500 jumătăţi de sticle de bere, C00 sticle 
lichioruri şi cognac, 18C0 sticle şi 1500 jumătăţi de sticlă de apă 
minerală, 1000 de limonadă. Nu mai pomenim sutele de litri de unt- 
delemn şi de oţet pentru miile de salate. Mai punem în lista aceasta 
un vagon mare de lapte trebuincios în atâtea și atâtea cazuri. 

Pentru încărcarea tuturor acestor articole se cerea multă grijă şi 
multă bătae de cap din partea comisarului corăbiei. 

(La Nature, 4 Ianuarie 1908). 

* i * 

O fermă de crocodili, în care să se crească anume crocodilii, e 
tot ce poate fi mai ciudat. Şi cu toate acestea este una în America, 
la Hot-Springs, în ţinutul Arkansas. Această fermă a fost întemeiată 
de JI. Campbell întrun timp când trei milioane de crocodili fuseseră 
uciși în 10 ani şi când pielea lor aveă mare căutare. Azi e la modă 
la cucoanele bogate din America să aibă câte un pui de crocodil în 
curte sau în soră, dacă nu chiar și în casă. O jurnalistă are o pereche 
în cabinetul său de lucru. De oarecə crocodilul crește foarte încet 
(la 15 ani de abià are 0,60m. lungime) multă vreme e nepericulos; 
numai când ajunge mare e nevoe să fie înlocuit printr'altul cu o 
talie şi humor mai acceptabil. 

Campbell aveà la început nu mai vreo 50 de elevi, iar astăzi peste o 
mie, afară de aceia pe care îi vinde de cum se nasc. Ferma are 5 hect. 
pe cele două maluri ale unui râu care revărsându-se lasă bălți şi lacuri. 

Crocodilii cei mari au fost prinși în Florida şi Arkansas sau 
de Campbell singur sau de vânători de ai lui. La început scotea pui 
din ouă lăsând să le clocească crocodilele singure. Văzând însă că în 
timpul clo citului crocodilele erau supărăcioase şi se dădeau la func- 
ționari Campbell a început să pue ouăle în clocitoare anumite. 

El pune câte 45 de ouă într'o elocitoare le acoperă cu pae udate 
în fiecare zi şi le încălzeşte la 27°C. Rar de tot se întâmplă ca un ou 
să iasă stricat, lucru ce se intâmplă foarte des prin clocitul natural. 

Puii sunt hrăniţi două sau trei săptămâni cu carne tocată, de 
cinci ori pe zi. Crocodilii mai mari mănâncă numai odată pe zi carne 
care a fost găsită stricată la abator. Acest menu al lor e variat numai 
când turiștii le aruncă rațe sau găini cumpărate din apropriere 

Ne putem face o ideie de ce câştigă Campbell, gândindu-ne că 
el cumpără cu 20 lei duzina de ouă de crocodil aduse de negri şi că 
vinde crocodilii de 2 săptămâni cu 20 lei unul. Un crocodil de 
0,60—0,75 m. face între 600 şi 1000 lei. Un crocodil lung de 5 m., ca 
Moş Ioşef care e gloria fermei, ar face pentru un barnum o sută de 
mii de lei, dacă ar vrea Campbell să se înstrăineze de acest pensionar 
care îi aduce atâţia vizitatori și atâtea... comenzi. 

O distracţie în această fermă e următoarea. Păzitorii au învățat 
pe 4 crocodili lungi între 2,50 m. și 3 m. să se urce pe un fel de to- 
bogan şi să-și dea drumul într'o baltă. Cu toată complicaţia neauzită, 
pentru o minte de crocodil, această bravură din sala de muzică are 
un sucoes nespus de mare în faţa vizitatorilor. 

Dar, nu numai menageriile cumpără crocodili dela această cres- 
cătorie. A ajuns o modă prinire negustorii din Statele Unite să aibă, 
în ferestrele prăvăliilor crocodili care să atragă privirile trecătorilor, 

Trustul tutunului împarte la debitanţi, în oraşele mai mari, ca 
reclamă vie crocodili care au pe carapacea lor numele fabricei. 

Mai pomenim, în legătură cu cele de mai sus, că tot în America 
sunt şi crescătorii de lupi. În munţii stâncos cu deosebire, mulţi 
Yanki trăesc cu meșteșugul acesta crescând lupi. Acolo se dă premii. 
pentru siârpirea lupilor, celui c2 aduce un cap de lup. Câştigul crește 
şi mai mult prin faptul că în alte districte sunt deajuns şi labele 
pentru luarea premiului. Un lup slujeşte astfel pentru două şi trei 
premii. Aceasta e cu adevărat, ceva amsricănesc. 

(La Nature, 25 Ianuarie 1908). 

Tip. GUTENBERG, Joseph Göbl, Bucuresci. 

LORD KELVIN!) 


De curând s'a stins la vârsta de 83 ani, unul din cei mai 
mari oameni de știință, Lord Kelvin. Activitatea lui vastă, 
urmele adânci pe care le-a lăsat în toate colţurile Fizicei ma- 
tematice, Fizicei experimentale și aplicate, în fine colaborarea 
întinsă pe care a dat-o ella formarea științei actuale, fac din 
Lord Kelvin o figură măreaţă pe care trebue s'o cunoască 
cât mai mulţi. 

* si ka 

William Thomson — cum eră numele lui de familie — 
şi-a făcut studiile la Universitatea din Glasgow, unde tatăl 
său erà profesor de matematici, după aceea la Peterhouse 
(Cambridge, 1841—1845). Ac! primi el premiul Smilh și fu 
ales fellow de Peterhouse în 1845. De oarece pe vremea 
aceia nu se găsea în Anglia nici un laborator deschis 
studenţilor, Thomson se duse să lucreze la Paris în labora- 
torul celebrului fizician Regnault dela Collège de France, 
unde a urmat și cursul de matematici al lui Liouville, iar un 
an mai târziu (1847), fu chiemat la Glasgow ca profesor de 
Filosofie naturală — adică de Fizică — loc pe care l'a ocupat 
mai mult de 50 de ani. 

El sa adäpat la două isvoare deosebite : la isvorul lim- 
pede al geometrilor englezi și mai ales francezi dela începutul 
secolului al XIX-lea și la isvorul bogat al fizicianilor experi- 


1) După: L. Graetz (Chemiker-Zeitung, 1 Januar, 1908) și M. 
Brillouin (Revue du Mois, 10 mars, 1908). 

mentali din aceiași epocă. De aceia și activitatea lui e fn- 
dreptată dela început în părțile matematice ale Fizicei. 


* 
* x 


In Fizică se pot deosebi felurite îndrumări; cea mai bună 
însă pleacă dela experiență, din care se scot apoi legi gene- 
rale ce se pun sub formă matematică și care cuprind pe de 
o parte o mulțime de fapte observate, iar pe de altă parte 
dau putinţa de a prevedeă fapte noi, neobservate până acl. 
Un astfel de drum nu-l poate urmă o minte ordinară; se cere 
pentru asta nu numai darul judecății matematice, dar mai 
ales intuiţia genială a unui desăvârșit cercetător al Naturei. 

Pentru formularea matematică a principiului conservării 
energiei de pildă, s'a urmat această cale. Dintr'un șir lung 
de experienţe s'a scos printr'o lucrare de abstracţiune a minţii 
un principiu mai general și mai folositor de cât toate expe- 
riențele făcute. La această lucrare a luat parte în rândul întâi 
cercetătorul naturei și în rândul al doilea matematicianul : 
Mayer a enunțat cel dintâi principiul conservării energiei, 
Helmholtz i-a dat formularea matematică. 

Al doilea principiu al Termodinamicei cu mult mai subtil 
ca cel precedent — principiul lui Clausius —a fost găsit 
aproape în același timp de Clausius și Thomson (1850—1851). 

Incă din 1845, pe când lucră la Paris în laboratorul lui 
Regnault, începuse Thomson să se ocupe de teoria căldurii. 
De pe atunci a arătat el teoreticeşie că se poate hotărî întru 
câtva timpul de când s'a încrustat prin răcire coaja pămân- 
tului — o chestiune care pare că trece dincolo de măsura ju- 
decăţii omenești. 

O ideie simplă — ca toate ideile mari— a fost la baza 
acestor studii care i-au deschis ușile Universităţii din Glasgow 

și care lau ocupat și mai târziu: propagarea căldurii prin con- 
ductibilitate uniformizează distribuirea căldurii, micșorează 
neregularităţile, care ajung cu timpul de nu se mai simt. De 
aci scoate Thomson o altă idee: oricării distribuții de căldură 
care ni se pare astăzi regulată, îi corespunde în trecut dis- 
tribuţii accidentate și cu atât mai neregulate cu cât ne în- 
toarcem mai departe în trecut. Ajungem astfel în trecut la 
un moment când discontinuităţile sunt așă de mari în cât ele 
nu se mai pot explică prin conductibilitate, ci prin inter- 
venirea deadreptul a unui focar. 

Pentru pământ, e de ajuns prin urmare să se facă în 
adâncimi oarecari măsurări de temperatură — pe care el le-a 
și făcut dela 1855 înainte — pentruca prin calcul să se gă- 
sească apoi timpul de când sa început solidificarea pămân- 
tului, sau cum îi ziceă el vârsta pământului. Nu e vorba să 
se pună siguranță absolută pe rezultatul numeric căpătat — 
vreo 100 milioane de ani —, dar mai mult să se admire în- 
drăsneala de conceplie a unui tânăr de 22 ani. 

El a pus cel d'intâiu în lumină ideile originale cuprinse 
într'o broșură pe atunci uitată a lui Sadi Carnot despre 
Puterea motoare a focului, din care și el și Clausius au 
scos mai târziu al doilea principiu fundamental al Termodi- 
namicei. 

Clausius plecase dela adevărul următor: căldura nu 
poate irece singură dela o temperatură la alta mai ridicată. 
Thomson a luat ca bază alt adevăr: e cu neputinţă să se 
scoată vreun efect mecanic scoborind temperatura unui sis- 
tem de corpuri sub temperatura celui mai rece din cor- 
purile înconjurătoare. 

De aceia Thomson e socotit alături de Clausius ca 
unul din fondatorii Termodinamicei. 

De aci a scos el o consecință mai îndepărtată, anume, 
că energia mecanică nu se distruge, dar se risipește, se 
schimbă în forme ce nu se pot întrebuință. Și, adaugă el: 
«rezultatul ar fi neapărat o stare de repaus și de moarte, 
dacă universul ar fi mărginit și sar supune necontenit legilor 
de astăzi. Dar, e cu neputinţă să ne închipuim o margine 
pentru întinderea materiei în Univers. Ştiinţa prin urmare ne 
silește să admitem mai repede desfășurarea fără sfârşit, în- 
trun spațiu fără hotar, a unei acțiuni care transformă ne- 
contenit energia în mișcare și prin urmare în căldură, decât 
să socotim universul ca un mecanism isprăvit, mergând ca 
un ceasornic și oprindu-se apoi pentru totdeauna. E iarăși 
cu neputinţă să ne închipuim sau începutul sau continuarea 
vieții, fără intervenirea unei puteri creatoare supreme ; și 
prin urmare nici una din concluziunile științei dinamice cu 
privire la condiţia viitoare a pământului, nu poate fi privită 
ca dând idei descurajătoare relativ la soarta rasei de ființe 
inteligente care-l locuesc astăzi». 

După cum se vede, Thomson ca și mulți alți oameni 
de știință dinainte de mijlocul secolului trecut, nu se putea 
împiedică de a amestecă în știință, consideraţiuni religioase. 

Din timpul când se ocupă Thomson cu teoria căldurei 
datează experiențele făcute împreună cu Joule, care e cu- 
noscut în știință ca un dibaciu experimentator, dar a fost 
prețuit de contimporani ca bun fabricant de bere. Acele ex- 
periențe, care dau o metodă nouă de a cobori temperatura 
unui gaz cu un sfert de grad, n'aveau nici o importanţă prac- 
tică. Insemnătatea lor teoretică le-a scăpat însă de uitare 
şi cu 40 ani mai târziu au servit ca model lui Linde pentru 
obţinerea aerului lichid. 

Ar fi cu neputinţă să înșirăm aici la rând toate lucră- 
rile mari, toate ideile fecunde ale lui William Thomson. E 
de ajuns să spunem că nu atinsese încă vârsta de 30 ani și 
el explorase și luminase cu geniul său toate părţile întunc- 
cate ale Fizicei, și legase rezultatele căpătate, de o parte de 
problemele mari pe care și le pune gândirea omenească, de 
altă parte de aplicaţiunile practice. Studiind de pildă feno- 
menul fluxului și refluxului, el a dat în primul rând metoade 
precise pentru analizarea fenomenului și mijloace sigure pentru 
prezicerea lui, în rândul al doilea a scos din acel studiu con- 
secinţi privitoare la rigiditatea globului pământesc și la con- 
stituția lui internă. Aceste însușiri ale minţii lui lau pus 
înainte când a fost vorba să se așeze cablul transatlan- 
tic, să se facă adică legătura prin telegraf între Europa și 
America. 

La 1854. se creiă o societate pentru așezarea unui cablu 
între Irlanda și Statele-Unite. Inginerii specialiști nu erau în 
stare să facă încercările preliminare care se fac de obiceiu 
pentru lucrări mari și din care se scot indicaţii în privința 
planului definitiv al lucrării. Atunci publică Thomson teoria 
magistrală a propagării electricităţii. Legea după care variază 
întârzierea, ce are loc între trimeterea și ajungerea, unui sem- 
nal printr'un cablu a fost prima lui victorie, căci după veri- 
ficarea ei i sa dat direcţia technică a întreprinderii cu titlul 
de inginer-sfătuitor. Tot atunci (1855) i s'a dat și baronatul— 
titlul Sir înaintea numelui — iar mai târziu, la 1892, Sir 
William Thomson a fost ridicat la rangul de lord, Lord 
Kelvin. 

Studiile de natură practică făcute de Sir William Thom- 
son cu împrejurarea așezării cablului au fost colosale: cer- 
cetări cu privire la buna conducere a electricităţii de către 

cupru, mijloacele de a-l face pe acesta mai curat, inventarea, 
aparatelor simţitoare pentru trimiterea și primirea semnalelor 
prin cabluri etc., etc. 

La 1857, primul cablu făcut la Londra începu să fie 
cufundat în Ocean din spre Irlanda. La 300 mile de țărm 
se produse o rupere a cablului care trebui să fie părăsit în 
adâncul apelor. 

In anul următor, la 1858, două vapoare cu câte o ju- 
mătate de cablu fiecare se întâlniră în mijlocul Oceanului. Cele 
două jumătăți fură lipite și se fácù cufundarea. La 12 August 
1858 cele două continente putură comunică între ele prin 
telegrame. După o lună însă cablul a încetat de a mai func- 
ţionă. Orcât de scurtă îi fusese vieaţa, cablul acesta servise 
într'o împrejurare delicată să se comunice din Anglia instruc- 
țiuni urgente guvernului din Canada și arătase astfel marele 
lui tolos. De aceia se reîncepură din nou studiile. 

După 7 ani de muncă, în 1865, vaporul Great Eastern 
plecă din Irlanda cu un nou cablu ce trebui părăsit după 
trei ruperi și cu toate că fuseseră așezate două treimi din 
el. In fine în anul următor, 1866, un cablu nou fù așezat, 
de data aceasta fără nici o piedică. Prima telegramă expe- 
diată de Președintele Statelor-Unite proclamă «triumful lui 
W. Thomson mai glorios decât orice victorie câștigată pe 
un câmp de luptă». 

Acest succes nu opri pe Zkomson în loc și, fără să-și 
dea odihna cuvenită, plecă în căutarea cablului pierdut în 
1865. După două luni îl găsi), îl complectă și-l așeză din nou. 
Așă încât la sfârșitul anului 1866 două cabluri funcționau 
între Anglia și Statele- Unite. De atunci întregul glob a fost 
înconjurat de cabluri și în 1896 la jubileul Lordului Kelvin 
administratorii cablurilor submarine englezești făcură să cir- 

cule prin cele 20.000 de mile de cabluri o adresă de felici- 
tare, care, plecând din Glasgow a ocolit pământul și sa 
înapoiat în mai puţin de opt minute. 


EA 


Din cele ce sa povestit până aici se vede în activitatea 
științifică a lui Thomson amestecul aproape de o potrivă de 
preocupări teoretice și de preocupări practice. Asta caracte- 
rizează spiritul științific al englezilor. Pe când francezii caută 
ipotezele necesare cu ajutorul cărora știința să curgă ca teo- 
remele din geometrie; englezii se ocupă de fenomene, le caută 
traducerea în ecuaţiuni — pe cât se poate fără ipoteze — și 
scot apoi din acele ecuaţiuni toate consecinţele și teoretice 
și practice. Francezii fac știința frumoasă, englezii o fac 
bogată. 

Thomson urmăreă cu aceiași dragoste clădirea unei 
teorii abstracte și alcătuirea unui aparat de laborator. Pe 
când se ocupă cu așezarea cablurilor, vieaţa de marinar-ama- 
tor pe care a trebuit s'o ducă atunci, la condus să se ocupe 
în același timp de perfecţionarea busolei și de o teorie a 
mișcării valurilor pe care le produce o corabie pe o apă 
liniștită. 

Dar mai interesantă e povestirea construirei celebrului 
său electrometru portativ. Inainte de 1858 construise unul 
de aproape 6 kgr. și de care eră mândru, de oarece — cum 
spuneă el— erà mai ușor decât o pușcă. Mai târziu i-a redus 
greutatea la jumătate. «Arătându-l odată cu mândrie profe- 
sorului Tait, îi spusei : Ar trebui să-ţi iei unul la fel. — Aştept 
să faci unul care să intre în buzunar, îmi răspunse el. Dacă 
faci unul cât o portocală, îl iau». Aceasta e origina electro- 
metrului portativ. 

Una dintre ideile care l'a ocupat mai mult a fost con- 
stituţia atomilor și a eterului. Plecând dela teoria matema- 
tică a lui Helmhollz că un vârtej făcut întrun lichid sau 
întrun gaz rămâne neschimbat în mișcarea lui, Thomson a 
clădit o întreagă teorie a eterului. Dar ceace e mai curios 
și, din cele ce preced, explicabil, modelul mecanic pe care 
și la construit el pentru ca să-și dea seama de legăturile 
dintre atomi la condus la idei practice referitoare la con- 
strucţiile în fier pe care le fac inginerii. 

Metoda aceasta de a materializà o ideie abstractă printr un 
model mecanic e iarăși una din părţile caracteristice ale 
minţei englezești. Și astăzi se găsește în Laboratorul dela 
Cambridge un model cu ajutorul căruia Mazrell, alt fizician 
de egală putere intelectuală cu Thomson, învederă explicarea 
că inelul lui Saturn se compune dintr'o grămadă de sateliți 
foarte mici. i 

lată dealtfel cum se exprimă Thomson: «Nu sunt mul- 
tumit cât timp n'am făcut un model mecanic al obiectului ; 
dacă pot face un model mecanic, înțeleg ; cât timp nu pot 
face un model mecanic, nu înţeleg, și de aceia nu înţeleg 
teoria electromagnetică a luminii». 

Dacă mai adăogăm acum, că Lord Kelvin a făcut în 
multe rânduri, atât în Anglia cât și în America, conferinţe 
științifice de popularizare cu experienţe interesante, se des- 
lușește atunci și mai bine pentru cetitor activitatea vastă a 
acestui mare om de știință. 


G. Ţiţeica. 


=. 

BALOANELE-SONDE ŞI ZMEURILE 
IN METEOROLOGIE 


(Urmare !) 


BALOANELE-SONDE. 

Balonul-sondă se compune dintr'un balon de cauciuc, de 
hârtie sau de baudruche 2), de care atârnă un paneraș cu 
instrumentul înregistrător. 

Balonul de hârtie, deschis la partea de jos, este acoperit 
cu lac și are în mijlociu un volum de 50 m? și o greutate de 
5—6 kilograme. El se umflă cu hidrogen iar forța sa ascen- 
sională de aproape 40 de kilograme este redusă, prin saci de 
nisip în momentul plecărei, în mijlociu la 5 kilograme. Balonul 
de hârtie se înalță prin forța sa de ascensiune împreună cu 
panerașul, care-i este atârnat și care cântărește aproape 9 
kilograme; nisipul se scurge în mod treptat, balonul păstrând 
mai mult timp aceeași forţă ascensională. In urmă, după ce 
ascensiunea este terminată și după ce balonul mai plutește 
puţin în atmosferă el începe, a se cobori aducând la pământ 
inscripțiunile făcute în timpul călătoriei sale. 

Baloanele de baudruche sunt mai mici decât cele de 
hârtie și mai puţin întrebuințate ; ele funcţionează tot ca 
acestea din urmă. 

Cel mai întrebuințat și mai comod din multe puncte de 
vedere este balonul de cauciuc. 

El este sferic, cu un diametru mijlociu de 150 centimetri 
și se umflă cu hidrogen până ce prin mărirea volumului ca- 
pătă o forță ascensională în momentul ridicărei de vreo 3—4 


1) Vezi „Natura“, anul HI, No. 5. 


2) Prin baudruche se înţelege o peliculă preparată în mod spe- 
cial dintr'una din membranele intestinului cecum dela bou. 

kilograme ; deschiderea care este la partea sa inferioară, se 
astupă bine cu ajutorul unui dop de cauciuc. Umplerea se 
face cu precauțiune întrebuințându-se idrogen tare comprimat 
în tuburi speciale de oțel; se examinează cu deamănuntul 
suprafața balonului spre a se descoperi micile găurele, care 
totdeauna există într'un cauciuc dilatat și prin care ar puteă 
să se peardă idrogenul. Aceste găurele, când balonul este sufi- 
cient umflat, se disting destul de bine prin transparență în 
corpul său; ele se astupă cu ușurință tot cu foiţă de cauciuc. 
In timpul umflărei, cauciucul balonului se întinde foarte mult 
așă că acesta, își mărește volumul până capătă forţa ascen- 
sională voită. Ridicându-se în atmosferă balonul continuând a 
se dilată din cauza micșorărei presiunei atmosferice, forţa sa 
de ascensiune se menţine aproape constantă până ce cauciucul, 
ajungând la limita de dilataţiune, se sparge. 

Ascensiunea atunci încetează și începe coborirea, care s'ar 
face cu o iuţeală foarte mare și instrumentul ar ajunge pe pă- 
mânt sfărămat, dacă nu s'ar luă alte precauliuni. Două sunt mij- 
loacele care remediază acest rău. Sau se utilizează un fel de 
umbrelă sau un al doilea balon formând tandem cu cel dintâi. 

In primul caz balonul este acoperit la partea de sus cu 
o calotă de pânză de marginea căreia atârnă mai multe sfori 
care susțin dedesubtul balonului și la oarecare distanță de 
dânsul panerașul cu instrumentul. Când balonul se sparge 
pânza prin rezistenţa aerului formează un fel de umbrelă care 
cade împreună cu instrumentul cu o iuțeală foarte micșorată. 
Câte odată acest fel de umbrelă se înlocuește printr'o ade- 
vărată umbreluţă atârnată lateral la o plasă de sfoară care 
înconjoară balonul. Printr'un dispozitiv special această um- 
breluţă se deschide în momentul când începe coborirea. 

Celalalt mijloc constă în întrebuinţarea unui al doilea 

balon legat la oarecare distanță mai sus de cel d'intâi. Acest 
balon este cevă mai mic și se umple cu o cantitate de idrogen 
așă că forţa sa ascensională să fie mai redusă cu aproape 2 
kilograme ; în aceste condițiuni se poale obține ca el să nu 
se spargă și să nu se mai poată înălță după ce balonul prin- 
cipal de care este legat acesta, a crăpat. Când acest sistem 
tandem a ajuns la limita de înălțare și balonul principal se 
sparge, instrumentul rămâne atârnat de balonul mai mic a 
cărui coborire începe. 

Acest al doilea sistem are avantaziul că instrumentul 
ajuns la suprafața pământului, balonul secundar plutește în 
aer și servește ca semnal pentru găsirea instrumentului. 

Panerașul — reprezentat în fig. 1 — conţine instrumentul 
și este construit astfel ca să 
apere cât mai mult pe acesta 
contra loviturilor în momen- 
tul ajungerei la pământ, asi- 
gurând în acelaș timp o ven- 
tilație cât se poate de bună 
în direcţiunea verticalei. Im- 


prejurul coșului ca și la par- 


tea sa superioară se dispune 
în mod convenabil hârtie me- 


A, mod convenabil hârtie 

talică strălucitoare, destinată 
a împedică razele soarelui 
să ajunsă la instrument. Pa- 
nerașul este închis şi plum- 
buit spre a nu fi deschis 
a p înainte de a fi predat celor 
Fig. 1. în drept, în schimbul unei re- 


compense care se acordă în toate țările acelora ce îl aduc în 

bună stare. Panerașul cu instrumentul și cu ambalagiul com- 
plect nu cântărește mai mult de un kilogram. 

Instrumentele înregistrătoare întrebuințate sunt de mai 
multe sisteme dar asemănătoare între dânsele. Vom descrie 
unul din tipurile mai întrebuințate și mai complecte. Figura 
2 reprezintă modelul Hergesell; el se compune dintr'un cilindru 
ce se învârtește printr'o mișcare de ceasornicărie din inte- 
riorul său; durata 
complectă de învâr- 
tire variază după in- 
strumente dela 1 la 
3 ore. Pe cilindru se 
fixează o foae de alu- 
minium înegrită cu 
negru de fum, pe 
care înscriu cele 5 
vârfuri. Vârful de jos 
este imobil și dă li- 
nia de reper; cele 
lalte 4 vârfuri sunt 
în legătură cu orga- 


Fig. 2. 


nele care formează 
instrumentul propriu zis și anume: 2 termometre, un igro- 
metru și un barometru. Unul din termometre este de sistem 
Hergesell; el se compune dintr'un tub (din aliagiul numit ar- 
gentan) drept și îngust, fixat la o extremitate iar la cealaltă 
pus prin ajutorul a două pârghii de învar sau un aliagiu 
de oţel și nickel, în legătură cu unul din vârfuri (al 4-lea de 
jos). Lungirea sau scurtarea tubului din cauza temperaturei dă 
variațiunea acestuia. Cel de al doilea termometru este de sis- 
temul Teisserenc de Bort; el se compune din două lame de metal 

diferit, lipite între dânsele și apoi îndoite în formă de inel. Una 


din extremităţile acestuia este fixată iar cealaltă pusă în 
comunicaţiune prin 2 pârghii mai scurte cu un alt vârt in- 
scriptor (al 2-lea de jos). Variaţiunile de temperatură se 
inscriu prin modificarea curbăturei inelului. Igrometrul con- 
sistă întrun mănunchiu de fire de păr fixat printruna din 
extremităţi de baza instrumentului, iar prin cealaltă de vârful 
inscriptor de sus. Prin lungimea sau scurtarea firelor se în- 
scriu variațiunile umezelei. Barometrul, care joacă un rol 
foarte important deoarece stabileşte în fiecare moment înăl- 
țimea punctelor de observaţiune, se compune dinir'un tub 
turtit, puţin curbat, din care sa scos aerul (tubul Bourdon). 
O extremitate a tubului este fixată, iar a doua legată prin 
2 pârghii secundare la un vârf inscriptor (al 3-lea de jos). 
Când presiunea atmosferică se schimbă, curbătura acestui 
tub se modifică înscriind astfel pe cilindru variaţiunile de 
presiune. Instrumentul, care cântărește aproximativ 700 de 
grame, se construește în general din aluminium; el mai po- 
sedă în mijlocul său un tub cilindric deschis la ambele ca- 
pete şi prevăzut sus cu o pâlnie, tub ce servește a favoriză 
ventilaţiunea. 

Pentru ca indicaţiunile obținute cu aceste instrumente 
inregistrătoare să dea valori reale, este absolut trebuincios 
ca ele să fie comparate cu instrumente absolute ; în acest 
scop se iau cât mai numeroase precauţiuni. Barometrul se 
compară atât în ce priveşte temperatura cât și presiunea ; 
cea d'intâiu se face mai înainte de a se montă instrumentul. 
Pentru comparaţiunea la diferite presiuni instrumentul este 
pus sub un clopot de sticlă din care se extrage aerul, pre- 
siunea fiind determinată cu ajutorul unui manometru cu 
mercur. Termometrele se compară cu un termometru cu 

toluen punându-se întrun amestec refrigerent de alcool și 
anhidridă carbonică solidă ; în fine îigrometrul se verifică 
prin metoda obișnuită cu ajutorul unui psicrometru. 

In timpul ascensiunei cilindrul înegrit cu fum este aco- 
perit de o cutie dreptunghiulară de aluminium. După ascen- 
siune negrul de fum de pe foaia metalică se fixează prin 
ajutorul unei disoluțiuni de șerlac în alcool, așă că inscrip- 
țiunile devin permanente și se poate procede la transcrierea, 
și calculul lor. Ascensiunea unui balon-sondă durează în 
general o oră. 


Afară de baloanele-sonde se mai întrebuinţează pentru 
determinarea direcțiunei curenților atmosferici, așă numitul 
balon pilot. Acesta este tot de cauciuc, are un diametru de 
maximum 50 cm. și, umplut cu hidrogen, o forţă ascensională 
de vreo 200 grame. Balonul pilot se înalță fără nici un 
instrument. 

(Va urma) I. St. Murat. 


Directorul institutului Meteorologic. 


er iea 


CONSTRUCŢIUNI NEINCENDIABILE 

Groaznicul incendiu, întâmplat deunăzi într'un institut de 
copii din Cleveland (Statele-Unite) reamintește marea însem- 
nătate a măsurilor de prevenire și localizare a focului, mai cu 
seamă la clădirile menite să adăpostească un mare număr de 
oameni. În acest incendiu, scările au ars, iar pardoselele dela 
etaje s'au prăbușit, târând în căderea lor 150 copii în oceanul 
de foc dela catul de jos. Este de mirare cum acest lucru s'a 
întâmplat chiar în Statele-Unite, când este știut că chestiunea 
construirei caselor neincendiabile a fost acolo și în Anglia mai 

mult desbătută, și că în aceste ţări această nouă metodă de 
construcţie a făcut cel mai mare progres și a căpătat cele 
mai întinse aplicaţiuni. 

Astăzi, când mijloacele de construcție îngăduesc a se 
clădi dacă nu case incombustibile din punct de vedere teo- 
retic, în orice caz încombustibile din punct de vedere prac- 
tic pentru temperaturiie cele mai înalte ce se pot ivi întrun 
mare foc; când acest fel de construcţie se poate realiză cu 
o mică diferință de cost în mai mult, diferență cu prisos 
cumpănită prin durata mare a construcției, lipsa de cheltueli 
de întreţinere şi suprimarea primelor de asigurare: astăzi 
nu se mai poate suferi primejduirea atâtor vieţi omenești — 
mai cu seamă în școli și uzine — prin simpla nebăgare în 
seamă a rodului atâtor studii și cercetări. 

Omenirea dispune astăzi de un :naterial de construcţie 
care a rezistat focului în cele mai bune condițiuni, fie în ex- 
periențele de laborator sau în experiențe mai întinse, fie la 
incendiile întâmplate. Acest material ce constitueşte un ex- 
celent izolator, ce oprește și mărginește lăcomia focului este 
betonul armat (Beton arme, Eisenbeton). 

El se zice că a fost descoperit la jumătatea veacului 
trecut de francezul Monier, căruia îi slujiă pentru construcţia 
rezervoriilor și ţevilor de apă ale grădinăriei sale. De atunci, 
această nouă metodă de construcție a făcut mari progrese 
și este întrebuințată azi pe scară foarte mare. 

Să deschidem un mic parentez. 

Se știe că betonul este constituit din petriș de râu sau 
piatră spartă bine amestecat cu un mortar. Mortarul între- 
buinţat pentru alcătuirea betonului armat este mortarul de 
ciment, format dintr'o materie inertă — nisipul — intim ames- 
tecată cu cimentul. Cimentul (Portland) nu este altceva decât 

un var argilos: el coprinde pentru o parte argilă — substanță 
hidraulică cum zic inginerii — 1,7 părţi calce (Ca 0) cel puţin. 

Substanțele hidraulice sunt constituite din silice (Si 05), 
alumină (Al, 04) și oxid de fert). Cimentul se prepară din 
marne calcaroase sau din o amestecătură de materiale ar- 
giloase și calcaroase, prăjite până la un început de topire și 
apoi pulverizate foarte fin. 

Betonul de ciment este o piatră artificială; câtva timp 
după confecţionare el se întărește atât de puternic, în aer sau 
sub apă, încât nu mai poate fi distrus decât cu ajutorul ex- 
plosibilelor. O piesă de beton după 6 săptămâni dela turnarea 
betonului se transformă în monolit și ca atare lucrează în 
construcție. Din punct de vedere chimic se vede că betonul 
este constituit din compuși greu oxidabili, din punct de ve- 
dere fizic se vede că acești compuși sunt greu fuzibili și au 
un mic coeficient de conductibilitate calorică. Pe un perete 
de beton de 8—12 centimetrii grosime se poate pune mâna 
când cealaliă față a fost încălzită la roşu. 

Dacă în mijlocul betonului se înţepenesc fiare de felu- 
rite forme și dispuse într'o anumită rânduială pentru a se 
formă un fel de grătar, se capătă ceiace se numește beton 
armat. 

Această alianță a celor două elemente de construcţie a 
fost foarte fericită: se poate spune că betonul cu ferul duc 
o căsnicie ideală, unul suplinește cu însușirile lui cusururile 
celuilalt, unul întregește pe celalt. Sunt în construcţie părţi, 
ca de pildă pardoselele, acoperișurile, tablierele podurilor, etc. 


1) După Le Chatelyer: aluminatul de calciu (Al, O, + 3 CaO); 
silicatul de calciu (Si O, + 2 Ca O) şi aluminofevitul de calciu [(Al, Os, 
Fe, O.) 3 Ca 0]. Se crede că întărirea (prise) cimentului este pricinuită 
de formarea unor compuși hidrataţi ai corpului (Si O, + 2 Ca 0). 


„Nalura“, An. LII, No. 6. i 13 

cari au de suportat în acelaș timp eforturi de apăsare și de 
întindere. Dar, betonul rezistă bine la apăsare și rău la întin- 
dere, dimpotrivă ferul, așă că ele împreună se ajută la nevoe 
reciproc. Mulțumită acestei alianţe ingenioase s'au putut să- 
vârși construcțiuni îndrăsneţe, ce uimesc ochiul prin micimea 
dimensiunilor lor în discordanţă cu marile povere ce au de 
suportat. 

Ferul dă betonului o rezistență excepţională betonul, 
apără ferul înnecat într'insul de rugină și de foc. 

Inchidem parentezul. 

Din pricina incombustibilităţei sale betonul armat se în- 
trebuinţează astăzi exclusiv în construcţia antrepozitelor, ma- 
gaziilor, uzinelor, etc. suprimându-se astfel cheltuelile de asi- 
gurare și imensele pagube provenite din arderea mărfurilor 
sau din încetarea lucrului în uzine până la refacerea clădirei. 
El se păstrează bine la focul cel mai violent, pe când lemnul 
arde, iar piatra este calcinată sau se sfărâmă sub lucrarea 
apei asvârlite. Din punctul de vedere al rezistenței la foc, 
azi se admite că construcțiile metalice sunt inferioare celor 
de lemn, din pricină că grinzile de fer, ce susțin pardoselele, 
se încălzesc la roșu, se răsucesc, se dilată, răstoarnă zidu- 
rile și devin astfel agentul cel mai activ de distrugere. Co- 
loanele de fer supuse focului se îndoesc și se prăbușesc, 
chiar dacă poartă sarcini foarte mici. 

Din pricina temperaturei ridicate a mijlocului înconjurător 
nu există nici o tendință de despărţire între fer și beton. 

In adevăr, piesele de beton armat din construcţie au un 
volum relativ mare și o putere de absorbțiune a căldurei foarte 
mică. Căldura se propagă cu greutate într'o piesă de beton 
armat, ale cărei variaţiuni de temperatură internă se operează 
cu încetineală. Schimbările de temperatură n'au decât o în- 

râurire superficială asupra betonului care se lungește la cald 
și se scurtează la rece, pe când ferul ia repede temperatura 
mijlocului înconjurător, se încălzește repede, se răcește repede- 
Fiindcă deci focul nu pătrunde betonul, pentru a ajunge la 
ferul așezat în mijlocul său, urmează că metalul suportă bine 
micile ridicări de temperatură internă; și fiindcă betonul are 
un coeficient de dilataţie dela 0,000012—0,0000145 adică 
simţitor egal cu al ferului, urmează că la suprafața de contact 
unde subsistă aceiaș temperatură ambele corpuri se lungesc sau 
se scurtează cu cantităţi egale, fiind necontenit strâns unite. 

Experiențele de rezistenţă la foc, făcute asupra betonului 
armat, atât în laboratoriile școalelor de poduri și șosele cât 
şi de feluritele companii de construcţiuni sau de asigurare, au 
dat rezultate uniforme și mulțumitoare. 

Experienţa. clasică a fost următoarea: numai din beton 
armat s'a executat o întreagă casă, a cărei pardoseală suporta 
maximumul ei de încărcare. 

S'a umplut casa cu combustibil și sa dat foc. Tempe- 
ratura ridicată de 12000 s'a menţinut timp de două ceasuri. 
Apoi sa aruncat apă, sa stins focul și s'a încărcat din nou 
pardoseala, obținându-se rezultate, judecate ca foarte mul- 
țumitoare. 

In 1893 companiile de asigurare din Berlin au deschis 
un concurs pentru cel mai bun procedeu de a restrânge ur- 
mările incendiului. Betonul armat sistem Monier a luat cel 
mai mare premiu. Niște pardoseli, o boltă, o scară de beton 
armat fuseseră supuse timp de o oră la 1000%—11U00 fără a 
încercă altă pagubă decât căderea parţială a tencuelelor. In 
acelaș concurs sau încercat trepte de granit și de beton 
armat la 13000. Treptele de granit au fost nimicite, cele de 
beton armat au avut mici stricăciuni la capete. 

O comisiune dela British Fire Prevention Association a 
făcut la Londra în 1899 o experiență asupra unui planșeu 
(partea de construcţie ce coprinde pardoseala cu tavanul ei 
dedesupt). Temperatura a fost menţinută la. 11000 timp de un 
ceas. Tavanul a rămas neatins până la asvârlirea apei, cea 
pricinuit căderea tencuelei. Betonul a fost puţin și doar la 
suprafață crăpat. Focul nu pătrunsese planșeul. 

S'ar puteă obiectă că experienţele nu reproduc credin- 
cios condiţiile de desvoltare ale unui incendiu ; teama aceasta 
nu este întemeiată de oarece betonul armat şi-a făcut dovada. 

Așă în incendiul Distileriei Helling dela Wandsbeck 
(Hamburg) planșeurile formate din dale de beton armat nu- 
mai de 4,5 centimetri grosime au împiedicat întinderea fo- 
cului și au rezistat la căderea dărâmăturilor și asvârlirea 
apei. In incendiul hotelului Belvoir din Boston (1895) și 
Chaffee Building din New-York (1898) boltişoarele planșeului 
mau fost nimicite; a trebuit să se repare numai câtevà. 
găuri și să se tencuească din nou. Magaziile fabricei de bi- 
ciclete Adler din Franckfurth aļM au fost în 1900 teatru! 
unui incendiu urmat de o exploziune la caturile de sus. Plan- 
şeurile și stâlpii de susţinere erau de beton armat. Focul a. 
rămas localizat cu toată căderea materialelor provenite din 
explozie, etc. 

O casă neincendiabilă se va construi în felul următor : 
temeliile din beton de ciment simplu, scările, planșeurile 1) şi 
acoperişul din beton armat, pereţii din cărămidă a cărei re- 
zistenţă la foc este comparabilă cu a betonului armat. O 
atare casă are o durată îndelungată, mici cheltueli de între- 
tinere și nare trebuinţă de a fi asigurată. Așă s'a construit 


1) In camerile unde voim o pardoseală de lemn, parchet, etc_ 
aceasta se poate aşeza d'asupra betonului. 

pentru trebuințele Regiei Monopolurilor Statului, clădirea cu 
mai multe caturi din dosul cassierei centrale a Ministerului 
de Finanțe. Noul palat al Ministerului de Lucrări Publice 
va aveă planșeurile şi scările din beton armat. 

In ţara noastră de câţivă ani betonul armat se între- 
buințează pe o scară întinsă la construcția podurilor, remi- 
zelor de locomotive, rezervoriilor. Ar fi de dorit ca să se iă 
măsuri pentru exclusiva lui întrebuințare în construcția școa- 
lelor, hotelurilor, magaziilor, uzinelor, etc. 


Niculae I. Petculescu 
Inginer la C. F. R. 


PITTSBURG! 


DL. 


După ce respirai aerul ciumat al monstrului, după ce 
auzii mugind, horcăind, gemând și plângând orașul din povești, 
după ce socotii bogăţiile care es din măruntaele lui de huilă, 
de petrol și de fer, simţii dorinţa să pătrund în vieaţa lui din 
lăuntru și să-l văd la lucru în sforțarea lui supraomenească. 

Vizitai uzinele Thompson, Homestead, Duquesne, Jones 
și Lauglin, Keystone Bridge, cu un cuvânt tot ce e mai 
groaznic în Pittsburgul cel groaznic. 

Vă voiu vorbi de ocamdată de uzinele Homestead. 

Norocul îmi veni în ajutor. In Homestead întâlnii pe 
d-l Dinckey, directorul uzinelor, cumnatul d-lui Schwabe, 
cel care a început trustul oțelului, putred de bogat și care 


1) Vezi „Natura“, anul II, No. 4. 

s'a căsătorit cu sora d-lui Dinckey. Acesta are deabiă 38 ani 
(în 1904). 

Ca și cumnatul său s'a născut sărac. A început ca tele- 
grafist mititel în Homestead, s'a ocupat în urmă cu electri- 
citatea și a intrat hotărît în fabrici deosebindu-se puţin câte 
puţin, inventând și perfecţionând unelte și mașini și a fost 
chemat acum doi ani să conducă această afacere nespus de 
mare care e coprinsă azi în trust. 

D-l Dinckeg mi-a slujit de călăuză. Incepurăm vizita cu 
șantierele și cuptoarele înalte. Homestead are numai patru 
cuptoare înalte. Când îi lipsește fer, ia dela uzinele Edgar 
Thompson, care are unsprezece cuptoare și care face parte 
de asemenea din trustul oțelului. 

Aceste cuptoare înalte sunt niște turnuri uriașe, înalte 
de 33 metri și cu diametrul de 8 metri la bază. Lângă fie- 
care turn sunt patru cuptoare cu gaz natural care îl încălzesc 
prin ţevi anumite. În fața acestor turnuri care își înalță la cer 
siluetele lor și care varsă într'una valuri de fum și de aburi, 
trenuri nesfârșite de vagoane, de trei ori mai mari ca ale 
noastre, circulă încărcate cu cocs și cu piatră de var. Vagoa- 
nele, pe măsură ce ajung la locul cuvenit, se descarcă din- 
tro dată, prin fund, dealungul unui mal de cinci sau șase 
metri deasupra pământului. 

Pentru a încărcă cuptoarele înalte, care se umplu pe sus, 
Sau făcut adevărate drumuri de fer pe care se suie repede 
vagonaşe încărcate cu var, cu cocs și minereu. Ajunse în vârful 
turnului, aceste vagonașe se răstoarnă, — ai zice ele singure, 
căci nu vezi nici urmă de om, — în gura aprinsă a cuptorului 
Din patru în patru ceasuri îl încarcă la fel, și din patru în 
patru ceasuri el dă afară ca metal produsul mistuirei lui. 

Pentru a produce o tonă de fer, cuptorul cere 1 tonă 75 de 
minereu, 2 tone de cocs și o jumătate de tonă de var. 

Intr'un an, unul din aceste cuptoare înalte, care ţine re- 
cordul, a produs 206650 tone de fer, ceeace face (cu între- 
ruperi) 800 tone de fer pe fiecare zi. 


* 
* * 


Ne întâlnim cu trenuri întregi cu oale mari umplute cu 
metal clocotit, de care suntem nevoiți să ne îndepărtăm cu 
cel puțin zece paşi, atât de mare e căldura care ese din 
ele. Și doară e iarnă, picioarele noastre înoată în zăpadă, 
şi un vånt rece pătrunde prin blänurile noastre. Trenurile 
duc aceste oale la convertisorul lui Bessemer pentru a pre- 
face ferul în oțel. 

Ne întâlnim cu alte trenuri care duc blocuri de tuciu 
înroşite, ce se găsesc încă în tiparele lor, înalte de un metru 
şi jumătate și groase de optzeci de centimetri. Locomotivele 
le duc la cuptoarele unde vor fi încă odată coapte înainte 
de a fi trecute prin laminor. Zăpada de jos se topește pe 
urma lor ca prin minune, iar aceia care cade din cer se 
evaporă într'o clipă în jurul lor. 

Cer directorului să, urmez acest fer până la transfor- 
marea lui cea din urmă. El înţelege curiozitatea mea și pri- 
mește cu cea mai mare plăcere. lată-ne plecaţi pe urma 
trenului cu ferul topit. Directorul se întoarce deodată în spre 
mine și îmi spune să observ continuitatea neauzită a lu- 
crului. El îmi arată, că nici o secundă nu se pierde în pre- 
facerile de tot felul. i 

— Vedeţi trenurile acestea cu minereu şi cocs care se 
descarcă înaintea cuptoarelor ? Vedeți oamenii aceştia care 
incarcă îndată vagonașele ce se urcă în vârful cuptoarelor 

şi le umple ? Vedeţi tuciul cules în oale la picioarele cup- 
toarelor înalte și trenurile gata de plecare? Acuma să ne 
luăm după ele. 

Le urmăm. Trenurile nu se opresc nicăeri. Nici o îm- 
bulzeală prin mijlocul depozitelor. Şi mai cu seamă nici un 
strigăt şi nici un glas de om. Din timp în timp un sunet 
de trompetă sau de clopot la trecerea macazurilor și atâta 
tot. Totul pare că merge automatic. 


* 
* * 


Intro hală lungă de cel puțin două sute de metri număr 
douăzeci și patru de cuptoare pe două rânduri. In fața fie- 
cărui cuptor e câte o deschidere în care se aflä o oală. 
Această oală e umplută cu fer topit care clocotește în valuri 
fermecătoare și care aruncă o căldură ca din iad. Oameni cu 
măști de piele și cu ochelari albaștrii, adevărate stafii, aruncă 
în lichidul cel falnic lopeţi de cărbune și de manganez care 
îl face să treacă dela roșu aprins în mauve, pe urmă în alb 
argintiu, și pe urmă în roșu crepuscular. Atunci, un om co- 
coțat pe o macara înaltă de 15 metri se îndreaptă în spre 
aparatul lui, apucă cu degete de oţel marginele ceștei uriașe 
o ridică ca pe cevă ușor, și înclinând-o încetișor în faţa ti- 
parelor înșirate la rând le umple ochiu. Ceașca umplută cân- 
tărește 150.000 kilograme. 

Intrăm acum în atelierele propriu zise, hale peste măsură 
de mari, întunecate și pline de sgomotul mașinilor în mișcare. 
Pare că-s pustii. Abiă dacă zărești din timp în timp câte 
un om tăcut și adesea nemișcat, care ia seama la o mașină, 
la o pârghie sau la o macara și căruia nimica nu-i poate luă 
gândul dela datoria lui. Această singurătate e cu atât mai 
atrăgătoare cu cât sgomotul ce te înconjoară e mai mare și 

neîntrerupt. Această simlire ajunge însă îngrijitoare de îndată 
ce ajungem în fața cuptoarelor. Acolo au fost puse blocurile 
înroșite cu care ne întâlnirăm cevă mai înainte. Ele au fost. 
coapte a doua oară și sunt gata acuma să treacă la laminor. 
Aceste blocuri sunt, după cum spusei, mormane de fer de 7 
tone unul, de 1,50 înălțime și de 80 cm., în grosime. lată 
cum se lucrează. 

O duzină de cuptoare sunt înșirate dealungul halei în- 
chise. Două șine merg paralel cu aceste cuptoare. De odată, 
văd că se apropie, mergând pe șine, un fel de turnuleţ de fer 
cu un braț lung de fer orizontal și în vârful căruia se află un 
om cu mâna dreaptă încleștată pe o pârghie. Omul de sus 
face o mișcare, atinge un nasture și iată că turnulețul se 
sgudue. Turnuleţul merge înainte, dă înapoi, se oprește, cu 
vioiciunea și siguranța unui om. lată-l în fața unui cuptor a 
cărui ușă grea se deschide nu știu cum. Omul cu ochelari 
albaștri și care mozolește o țigară se apleacă și cercetează 
cuptorul. Mi se dă o sticlă albastră și privesc cu ea câteva 
secunde cuptorul groaznic de unde mă gonește o căldură de 
nesuferit. Mecanicul atinge o pârghie, brațul de fer al turnu- 
leţului se înfige în gura cu flacări, desface ca pe niște degete 
un cleşte uriaș cu care se sfârșește, apucă blocul de 7 tone 
și îl ridică; alte două degete se înfig în el, îl scot afară din 
cuptor, se depărtează, îl lasă să cadă pe un vagonaș așezat 
pe două șine și care venise și el în vremea asta tot automatic 
din capătul halei. Incărcat, vagonașul se întoarce singur cum 
venise și duce blocul la laminor unde îl apucă două degete 
mari scoborite din cer, îl. ridică și îl răstoarnă pe cilindri. 
Indată, namila roșie e prinsă de morile ciclopiene care îl 
vor strivi ca pe o cocă moale. 

În vremea asta, omul și turnușorul lui au ajuns în faţa 

cuptorului următor și începe acelaș lucru fără a se opri măcar 
o jumătate de secundă, omul fumându-și mereu ţigara lui. 
Intro jumătate de ceas el a dat gata astfel 40 tone de oţel. 

Intr'un colţ, un copil căscă îndreptul unor pârghii. Il între- 
bai ce face el acolo. Incepu să râdă și apăsând pe o pârghie 
îmi arătă că el e acela care deschidea astfel, căscând, ușa 
grea a cuptoarelor. 

Totul se petrece mai repede decât le spun. Intr'un minut 
aproape. Nici un semn fără folos, nici o clipă pierdută. Mă 
înșel... căci d-l Dinckegy îmi arată că va inaugura în curând 
o mașină nouă cu care va câștigă fabricarea trei ceasuri și 
jumătate. 

Uitaţi-vă, îmi zise el, braţul acesta care intră în cuptor, 
apucă blocul, îl ridică și îl trage afară. El face prin urmare 
o mișcare de prisos. Ar fi de ajuns să tragă blocul afară fără 
să-l mai ridice. Am câștigă astfel treizeci de secunde. 

— Treizeci de secunde... Și înseamnă asta cevă? 

Americanul zâmbi. 

— Braţul ăsta face de patrusute de ori pe zi aceiași 
mișcare. El pierde prin urmare zilnic două sute de minute, 
adică trei ceasuri și jumătate. Fiindcă avem patru mașini la 
fel, asta înseamnă 14 ceasuri pe zi, sau 98 ceasuri pe săp- 
tămână, sau 392 ceasuri pe lună, destule ca să dai gata un 
concurent. 


* 
* * 


Trecem la laminoare. Pentru a nu pierde vremea di- 
rectorul mă duce deadreptul la ceiace el numește cea mai 
strașnică mașină din lume. E lungă de 50 metri și e pusă în 
mișcare prin doi motori de 1800 cai fiecare. Fabricarea ei 
a costat 5 milioane de franci. 

Acum veți vedeă cum fabricăm noi tabla de oțel. 

Laminorul e alcătuit dintr'un șir de cilindre așezate ori- 
zontal unul lângă altul așă încât un obiect vârât între ele e 
târât cu deasila în spre compresori, adică în spre niște mo- 
soare uriașe unde se adună toată puterea mașinei. Blocurile 
de oţel de 7 tone, pe care le-am văzut mai adineaorea eșind 
din cuptoare și aduse la capătul laminorului, înaintează săl- 
tând în spre compresoare, sunt apucate de pereții acestuia cu 
sgomot de tunet, înzecit încă prin bubuitul de tun al plesni- 
turilor de sare ce se aruncă pentru a se îndepărtă cojile care 
se formează în timpul laminatului. 

Mai spun odată, că aceste blocuri cântăresc 7000 kg. și 
că sunt groase între 75 şi 80 cm. Ele trec și iar trec astfel 
de mai multe ori întrun minut între roțile uriașe care le 
turtesc din ce în ce mai mult. O mână ce nu se vede le în- 
toarce ca pe o pană după fiecare strivire. La urmă, ca și cum 
s'ar dă învinse, pleacă lungite, la celalt capăt al laminorului. 
Aici niște cleşte automatice le prind în clipa chiar în care 
ajung, le așează pe un căruţ, care s'a oprit și el tocmai atunci 
și care le duce la laminorul următor unde le apucă alte brațe 
care le aruncă în galopul cilindrelor pentru a le turti și lungi 
și mai mult. În vremea asta, un alt bloc venise la capătul 
laminorului de care ne depărtarăm și suferea aceiași operație. 

Și tot aşà e douăsprezece ceasuri pe zi. Blocul e acum 
pe jumătate de gros și îndoit de lung de cum eră la început. 
Îl văd cum trece de mai multe ori printre mosoare tot mai 
apropiate și cum se lungește văzând cu ochii. In patru mi- 
nute el a ajuns o foae de tablă roșie ca cireașa de 20 m. 
de lung, lat de mai mulţi metri, și făcând mici valuri cu zgo- 
mot de furtună pe cilindri mașinei. 

Iar atelierele mereu deșerte ! 

Căutai de unde poate să vie această putere de vră- 
jitor care însulleţește astfel pe nevăzute pe acești robi monștri 
și care potolește materia înfuriată ... şi văzui în sfârșit, co- 
coţat într'un turnuleţ așezat în centrul laminorului un om, 
unul singur, blajin și negru, jucând la un clavir de nasturi și 
de pârghii. El, cu mișcările lui liniștite, târa în laminor blo- 
curile de fer, le striveă, le întorcea și le trimetea la loc. El 
porunciă căruțelor automatice să meargă înainte și degetelor 
de fer să strângă și să ridice blocurile de fer. Acest om și 
mașina lui și tovarășii lui cu ochelari albaștri de pe macarele 
săvârșesc astfel, fără să gâfâe și fără să asude, munca uriașă 
a trei mii de lucrători! 

Orbit de perfecțiunea de neînchipuit a acestor lucruri, le 
admiram fără să mă mai satur, când o altă mașină și mai 
extraordinară, și mai fantastică, începu să se miște pe dinaintea 
noastră. 

Un turnuleţ cu mult mai înalt, mișcat de asemenea tot 
numai de un om, cu braţe și mai uriașe și cu încheeturi ce 
nu se văd se plimba în jurul unei curţi mari din uzină. El 
luă din cuptoare plăci de oţel de 50 cm., le ridică, le întorcea 
pe o faţă și pe alta, le puneă în alte cuptoare ori le duceă 
pe cilindrele învârtitoare ale laminoarelor, făceă mii de mișcări 
pe care nu le puteam urmări, atât erau de repezi și de ne- 
așteptate, alunecă, se învârteă întrun picior în jurul ei, cu 
grațiile unei balerine. Ea valsă cu drept cuvânt. Căutarăm să 
o urmărim, dar într'o clipă ne ameninţă din nou cu braţul 
ei mare, sprinten și puternic ; vrând să ne ferim de ea ne 
lovirăm unul de altul. Nu pot să o descriu altfel. Mă întrebam 
de nu cumvă visez. 

Mi se pare, că tocmai de mașina asta americanul îmi zise: 

— Bad (Proastă !). Am cerut dela consiliul de admini- 

straie 2 milioane 500 mii de franci pentru a construi o alta 
care să fie de două ori mai practică. 

Și ce veţi face cu asta? O veţi vinde? 

El zimbi : 

— O, nu! O punem la vechituri. Ni se cere adesea din 
Europa să ni se cumpere mașinăriile noastre, dar refuzăm 
totdeauna. N'avem nici un interes să înarmăm pe concurenţii 
noștri cu propriile noastre mașini. 


(După Jules Huret, De New-York à la Nouvelle-Orléans). 
G. G. Longinescu. 
A 


CONCURSUL „NATUREI“ 


Un iubitor de știință ne-a dăruit 100 lei pentru un premiu care 
să îndemne la citirea operilor ştiinţifice celebre. De aceea se publică 
acest concurs de traduceri. E vorba să se traducă din orce limbă 
câtevă pagini cu un cuprins de sine stătător, interesante, ușor de 
înțeles, dintr'un autor ştiinţific cunoscut. . 

Se lasă deplină libertate în alegerea materiei (Fizică, Chimie, 
Astronomie, Zoologie, Botanică, Geologie, Geografie, ete.), a autorului, 
a operii și a paginilor din această operă. Se pune însă deosebit preț 
pe conţinut și pe limba în care se face traducerea. Traducătorul poate 
adăogă — dacă are nevoe — o scurtă întroducere şi o încheiere pentru 
ca bucata pe care o traduce să aibă un înţeles deplin. De altfel, tra- 
ducerea trebue să fie liberă: cel care o citeşte să nu simtă prin greu- 
tatea frazei limba originalului. In fine, întinderea bucății traduse 
trebue să nu fie nici prea redusă, nici prea mare, între 4 și 8 pagini 
din formatul „Naturei“. 

Pentru această primă încercare şi din oarecari motive pedagogice 
mărginim concursul numai între studenţii Universităţilor noastre. 

Manuscrisele semnate se primesc până la 22 Aprilie 1908 cel mai 
târziu, iar rezultatul se va dă în numărul Naturei de pe Mai. 


Redacţia. 
— x 

NOTIŢE 


SPRE ŞTIINŢA. Reproducerea acestor notițe este ingăduită numai cu arăiarea nu- 
mărului din „Natura“ din care sa vor luă. Aceste nctiţe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


O şopârlă lungă de 96 m. — In Wyoming (America de Nord) s'a 
găsit până acum fosile de tot felul, foarte bine păstrate, care ne arată 
azi cam ce îel de animale au trăit pe acolo în vremurile preistorice. 
Dintre toate aceste fosile, cea mai importantă e desigur aceea găsită 
de curând sub forma unui schelet de un fel de șopârlă lungă de 96 m. 
Această şopârlă e fără îndoială cel mai mare animal preistoric găsit 
până azi. Scheletul e foarte bine păstrat; se pare că pelrificarea 
a început când nu apucase a se mută nici un o3 din locul lui. Des- 
groparea nu s'a făcut încă pe deantregul, dar s'a măsurat exact lun- 
gimea șopârlei. O ideie exactă de mărimea acestui animal își va putea 
face cinevă numai când scheletul va fi aşezat complet în Muzeul dela 
Wyoming, care coprinde cea mai bogată şi cea mai mare colecţie de 
fosile din lume. Dar, numai gândindu-ne la lungimea de 96 m. şi la 
faptul că o singură vertebră din şira spinărei cântărește 450 kgr., ne 
putem închipui ce pustiere irebuiă să facă această dihanie pe vremea 
ei, numai spre a-şi potoli pofta de mâncare. (Prometheus, 26 Pevru- 
arie 1908). 


* 
+ * 


Două corpuri simple nouă.— D-l Auer von Welsbach, inventatorul 
sitelor cu acelaş nume, a izbutit să scoată din oxalatul de yterbiu două 
corpuri nouă. El a numit pe unul din cle cassiopeium Cp=174,5 şi 
pe celalt aldebaranium Ad=172,90. Această descoperire a fost adusă 
la cunoştinţa Academiei de ştiinţe din Viena. (Revue Scientifique, 15 
Febr. 1908). 


* 
s 4 


Cei mai vechi ghețari de pe pământ au fost în China. Se ştie, 
că ghețarii de azi, care se găsesc numai pe vâriurile cele mai înalte 
ale munților noștri, au fost cu mult mai mari în alle vremuri geo- 
logice ; așă au fost ghețarii cuaternari şi pleisloceni. Urme de ghe- 

țari cu mult mai vechi au fost găsite în diferite locuri de pe pă- 
mâni. Așa, în epoca numită carboniferă şi mai cu seamă în cea 
permiană. care a venit îndată după ea, ar fi oxistat ghețari întinşi 
în tot emisierul sudic. Acest fapt e cu atât mai interesant cu cât 
pe vremea aceea domnea în Europa un climat cald şi umed. Probele 
despre existenţa acestor ghețari sunt multe şi hotărîtoare. Se găsesc 
adică stânci cu suprafaţa lustruită şi cu zgârâituri fine paralele, un 
fel de conglomerate la fel cu cele făcute de morenele ghețarilor de azi. 

Se găsiseră, ce-i drept, şi urme de ghețari cu mult mai vechi dar 
nu se știa sigur dacă aceste urme dovedeau cu adevărat fiinţa ghe- 
țarilor în acele locuri. 

Expediția Bailly Willies făcută pe socoteala lui Carnegie Institu- 
tion a dovedit, că a fost în China o epocă glacială precambriană. Ur- 
mele găsite acolo dovedesc, că ghețarii de pe vremurile acelea erau 
cu mult mai vechi decât sedimentele geologice care coprind fosilele 
cele mai vechi. Această mare vechime e importantă din punct de ve- 
dere filozofic. In adevăr, se vede de aici că nu s'a schimbat prea mult 
climatul pământesc în epocile geologice şi că erau la fel ca şi azi 
condițţiunile vieţei. Răcirea pământului de pe vremea aceea atât de 
îndepărtată (100 milioane de ani) a fost prin urmare mică de tot. Se 
pune întrebarea: cum face pământul de se răceşte așă de încet. (Jte- 
vue Seientifigue, 15 Fevr. 1908). 


s 
+ £ 


Minele de sulf din Luisiana.— In 1880, făcându-se sondagii pentru 
căutarea petrolului, s'a datde zăcăminte mari de sulf în această ţară. 
A scoate sulful din adâncimea la care se găseşte cu ajutorul săpă- 
turilor obicinuite în ocne ar fi fost o încercare zadarnică. Nespus 
de ingenios e mijlocul întrebuințat azi. Se fac sonde în tocmai ca la 
petrol. In fiecare puț se vâră câte patru tuburi concentrice cu dia- 
metrele 10, 6, 3 şi 1 (în unităţi pouces). Spaţiul coprins între ţevile 
acestea slujeşte la introdus apa supraîncălzită la 1150 și aer comprimat. 
Sulful, topit astfel în locul unde se găsește, e scos afară de aerul com- 
primat şi apa fiartă. Acest sulf e de o calitate superioară și conține 
cele mai adesea 99°/, sulf curat. Treizeci de puțuri lucrează astfel la 
scoaterea sulfului. (La Revue de chimie industrielle, Fovr. 1908). 


* 
+ * 

Termometrul Celsius are, se ştie, două puncte fixe care slujesc 
la gradarea lui. Aceste puncte sunt: 0 temperatura la care se to- 
pește ghiaţa şi 100° la care fierbe apa. Ceeace nu știu însă mulţi e 
faptul următor. Celsius alesese aceste două puncte tocmai deandoasele ; 
pentru el apa fierbeă la 0 şi îngheţă la 1000. Răsturnarea acestor 
grade şi întrebuinţarea lor de azi se atribuiă unui coleg a lui Celsius 
delă Universitatea din Upsala, Marten Strâmm. După nişte cercetări 
făcute de Bornstein, profesor- la şcoala de agricultură din Berlin, ur- 
mează că Linnde e acela care a luat drept 0 temperatura de topire 
a gheţei. (Revue Scientifique, 29 Fev. 1908). 


* 
* * 


Metalele rari, cum se numeau până de curând, Tantalul, Osmiul, 
Vanadiul, Molibdenul, Volframul, ş. a. încep a-şi merită din ce în ce 
mai puţin acest nume. Se petrece un fenomen şi de data aceasta la fel 
cu fenomenul ce se petrece cu o materie primă de care industria are 
nevoe. Combinaţiunile de Tantal, cunoscute de mai bine de 100 de 
ani, erau până mai deunăzi aşă de rari încât nu se puteau găsi probe 
în deajuns pentru colecţiile de mineralogie. De când însă Dr. von 
Bolton a arătat mijloace de a prepară Tantal curat şi de a-l întrebu- 
inţă la facerea lampelor de incandescenţă cu fitil de tantal, s'a isbutit 
repede să se găsească în cantităţi mai mari. Numai în anul 1905 a produs 
Australia singură peste 70.000 kgr. Tantalit. Wolframnul a ajuns şi 
el un metal cu totul obișnuit de când şi-a găsit întrebuințări la fa- 
bricarea oţelului de tot felul, la fabricarea căptușelelor pentru va- 
poarele de război şi la fabricarea firelor din lămpile cu incandescenţă. 
In vreme ce producţia în Wolfram eră în 1900 numai de 150 tone, 
ea a ajuns în 1905 la 3500 tone. Nu aşă de repede s'a desvoltat indu- 
stria Molibdenului care îşi găseşte întrebuinţări la fabricarea oţelului. 
Australia, care procură singură minerale cu acest corp, a produs în 
1906 numai 70 tone de molibden. Tot rari mai sunt Osmiul care 
are viitor în fabricarea firelor la lămpile cu incandescenţă, apoi Va- 
nadiul care e întrebuințat cu deosebire în Suedia şi Franţa la fabri- 
carea oţelului şi în fine Uranul care ar jucă un rol în fabricarea 
plăcilor de blindagiu după sistsmul Krupp. (Prometheus, 26 Fovru- 
arie 1908). 

ze 


Tip. GUTENBERG, Joseph Göbl, Bucuresci. 

NOTE DE CĂLĂTORIE!) 


DE 


Dr. C. I. ISTRATI 


A doua zi dimineaţă la 8 ore, după o noapte liniștită pe 
mare, toți călătorii se aflau pe punte. 

Pentru clasa I-a o punte specială, cea mai înaltă, stă la 
dispoziţiunea călătorilor. Acolo se află și un foarte frumușel 
salon pentru corespondenţă și citire, cu numeroase ziare 
ilustrate și cu un piano; totul luminat noaptea cu elec- 
tricitate. 

Cu câtă plăcere n'am stat adesea ori în acest loc, adă- 
postit în contra vântului sau frigului, cu uşile deschise, localul 
fiind încălzit printr'un calorifer, de unde priveam valurile mării 
în necontenită mișcare, unirea cerului cu oceanul la orizont 
sau coastele insulelor sau litoralului, care călătoreă în fața 
noastră, întocmai ca la o reprezentație de cinematograf. 

Când marea nu este prea furtunoasă, ce calmant mai pu- 
ternic pentru stările nervoase, sau pentru bietul creer obosit, 
decât a stă întins pe o bancă sau pe un scaun pe această 


1) Din Bucureşti-Cairo, note de călătorie, reproducere cu învo- 
irea autorului. 

Această cărtioică (Biblioteca pentru toţi No. 324—325), scrisă cu 
căldură, frumos şi uşor, coprinde impresiile de călătorie ale omului 
de ştiinţă cu vederi largi şi ale patriotului cu sufletul curat şi dra- 
goste de tară, d. Dr. C. I. Istrati. Indemnăm pe cititorii noștri să o 
citească în întregime. 


„Natura“, Anul ll, No. 7, 14 

punte, liniștit. Ce poate fi mai sănătos decât de a respiră în 
voe bună, și departe de zgomotul orașului și de mizeriile 
vieței, un aer perfect pur și a stă sub impresiunea liniștei și 
plăcerei. 

Astfel, poţi cugetă mult și vedeă câte fleacuri ne amărăsc 
în vieaţă de geaba ; ce frumoasă este natura ce ne înconjoară 
şi ce puternică fiinţă este omul. 

Când te uiţi la infinitul Universului, văzut în cerul spre 
care se înalță slaba ta privire, când observi că atât cât ţine 
ochiul e numai apă şi nu se vede nici un punct care să-ţi 
indice pământul uscat, când observi că nici o pasăre nu te 
mai înconjoară, că nici o insectă nu-ţi mai atrage atenţia și 
când îți reamintești că sub tine se află o adâncime în care 
poţi suprapune turnul Eiffel de 10 ori, adâncime ce întâlneşti 
în Marea Mediterană, şi când mergem totuși cu viteză mare, 
înfruntând puterea vânturilor și valurile cele sbuciumate, rămâi 
uimit de puterea omului. 

Și a făcut el adevărată cetate cu care plutește pe mare, 
și a înhămat el mii de cai nevăzuţi, care înfruntând totul îl 
duc acolo unde voește ; a născocir el busola cu care pe în- 
tuneric și furtună se ţine în drumul ce și-a ales; a inventat 
el, în fine, telegrafia fără sârmă cu care din mijlocul valu- 
rilor și furtunilor să-și transmită cugetarea oamenilor de 
pe uscat. 

Nu este ocean care să nu fie străbătut astăzi de vasele 
omului din care unele, adevărate colosuri, de 20.000 tone și 
peste 50.000 cai putere. 

Unde pământul îl supără, a brăzdat coaja planetei, adânc, 
pentru a face ca mările și oceanele să comunice între ele, 
deschizându-și astfel cale dreaptă și ușoară. 

Astfel America este aproape tăiată în două și Asia deo- 

sebită de Africa, pentru a nu vorbi decât de lucrările cu ade- 
vărat gigantice și a dă uitărei toate canalele mai mici săpate 
dejà. 

Cu zeci de mii de klm. se numără lungimea cablurilor 
ce au fost așezate pe fundul celor mai adânci oceanuri; cu 
sutele de mii de klm. se numără astăzi lungimea șinelor ce 
acoper pământul uscat pentru circulația trenurilor ; cu milioa- 
nele de klm. se numără lungimea firelor de aramă ce servesc 
pentru telegrafie și telefonie și cu miile tuneluri scobite, din 
«care unele de 20 klm., pentru a dă drumul să treacă trenu- 
rile ce călătoresc cu viteze vertiginoase. 

Să mai punem milioanele de klm. de șosele și drumuri, 
și de apeducte și poduri, din care unele la înălţimi ameţitoare 
și altele de lungimi uimitoare ; totul pe pământ a fost schimbat 
de această mică și îndrăzneață fiinţă. 

Și dacă cinevă din văzduh s'ar apropiă de planeta noastră, 
ar rămâneă uimit să vadă pământul legat ca într'o pânză de 
păiangen în reţele de metal de Lot felul, iar furnicarul omenesc, 
misunând în toate părţile, răzându-i pădurile, arându-i supra- 
faţa și scobindu-l la adâncimi de peste o mie de metri. 

A învins el apa și uscatul și i-a mai rămas încă, înainte 
de a trece la planete mai depărtate, să pue mai întâi stăpâ- 
nire și pe stratul gazos. 

Dar atmosfera e pe cale și ea de a fi cucerită de om 
şi cu siguranță că, înainte ca secolul acesta să ajungă la ju- 
mătatea sa, omul desrobit de hotare va sbură ca gândul de 
la un continent la altul. 

Pluteam pe o mare liniștită, ceeace se întâmplă cam rar 
pentru Marea Neagră, având însă în faţă vântul de sud care 
câte odată eră destul de puternic și care a continuat a ne stă 
în cale tot timpul, până la Alexandria. 

Nu se vedeă nicăeri țărmul, marea eră de o culoare în- 
chisă și cerul acoperit cu nori. 

Vasul înaintă cu 17 mile pe oră, cel puţin, toată lumea 
eră atentă pentru a prinde momentul în care malurile către 
care înaintam vor fi văzute. 

Comandantul ne arătă la un moment dat un punct la 
orizont, către sud, tocmai în direcţia către care se îndreptă. 


vaporul. 
Încetul cu încetul se putu ușor distinge un soi de căpă- 


tână de zahăr, ridicătură ce aveă forma unui con foarte re- 
sulat cu lăturile înclinate cam de 40 grade. 

Acest pisc de munte se înălță tot mai mult deasupra 
mării la orizont, cu cât ne apropiam mai tare de el. 

Impresiunea ce o ai, de departe, văzând acest masiv 
muntos, atât de regulat în liniile sale, este identică cu aceea 
ce-ţi face o piramidă văzută izolată în deșert. 

Ai impresiunea că vezi vârful unui munte gigantic care 
se ridică pe coasta întreagă, purtătoare de mai multe înălțimi 
mai mici, și care apare ca o cingătoare măreaţă ce închide 
Marea Neagră în direcțiunea sudică. 

Priveliștea eră neașteptată pentru mine de oarece credeam 
că vom vedeă apropiindu-se continentul din dreapta și din 
stânga către un braţ din Marea Neagră, ce sar cobori către 
Mediterana. 

Aicea, din contra un zid puternic se înălţă în faţa noastră 
şi păreă că ne închide în mod hotărât orice trecere. 

Comandantul îmi spuse cu bunăvoință că Muntele cel 
căpăţinos, care se vede de foarte departe, poartă numele de 
Mont Gsant și că se află în Asia Mică și că ceeace avem în 
fața noastră eră ţărmul Asiatic și cel European, ce par că se 
unesc fără nici o discontinuitate, 

Cu ochianul se putea vedea un punct alb — farul dela 
intrarea Bosforului — și pe la spatele căruia se prelungea 
canalul cu acest nume. 

Priveliștea era frumoasă. În spre ţărmul Asiatic mai ales, 
cu mult mai accidentat, se observa lipsa de păduri și cu- 
loarea cafenie deschisă a pământului acoperit cu iarba uscată, 
arsă de soare și care acuma eră într'o vegetaţiune lâncedă 
de oarece aceste țărmuri arse de soare vara, iarna sunt ex- 
pus crivăţului. 

Cu cât ne apropiam, alte ridicături mai mici, munţi ne- 
însemnați și chiar vârfuri de dealuri, se ridicau luând aspecte 
impunătoare, faţă cu nivelul mării, pe când tocmai muntele 
gigantic devenise tot mai mic, pentru a dispare cu totul, în 
dosul celor ce se aflau mai în faţă. 

Raza vizuală care-l deosebia aşă de bine cu mulii kilo- 
metrii mai înainte, nu mai ajungea până la dânsul, din cauza 
formațiunilor mai mici dela picioarele sale, care o opreau în 
cale, pitici care se răsbunau astfel contra aceluia ce-i domina 
atât de puternic. 

Fără voia mea m'am gândit la ţări și la locuitorii lor; 
de departe cugetarea noastră nu cunoaște decât pe acei ce 
se înalţă mai sus prin știința și prin calitățile lor; vulgul, 
anonimii dispar. 

Când te apropii însă, adesea soarta celor mari se asea- 
mănă cu aceia a muntelui Gigantic; anonimii te inoportu- 
nează şi-ţi atrag atenţiunea la fiecare moment, astfel că în 
regiunea în care te afli, dai adesea atenţiune unui medi- 
ocru şi omul superior poate, nu arare ori, să treacă neob- 
servat. 

lată de ce bunul simţ al poporului francez a creat zică- 
toarea : On west jamais prophète dans son pays. 

Și iată de ce și la noi suntem adesea ţinuţi să clasifi- 
căm — şi poate ește cea mai justă clasificare — pe oamenii 
noștri de știință, cu deosebire, după judecata străinătăţii, adică 
a acelor din depărtare care, de acolo pot cu mai mult temei 
să vadă pe acei dintre noi care s'au ridicat mai sus. E just 
și bine. Altfel câte ilustraţii !... 


Ne apropiarăm de promontoriul european, pe a cărui 
coastă se ridică un far și să vedeau câteva construcţiuni pe 
lângă care câteva întărituri în pământ și o fortăreață veche 
în piatră care acum era transformată în cazarmă și — mi se 
pare — și în ierbărie. 

Vasul coti la stânga mai întâiu, pentru a dubla vârful 
acestui promontoriu și se întoarse la dreapta pentru a pă- 
trunde prin canalul ce ni se înfățișa și care era Bosforul. 

Mă gândii intrând într'însul la o mulţime de fapte istorice, 
la atâți domnitori ce-l au trecut spre ţară, bucuroși de a se 
înscăuna în Moldova sau în Muntenia; la atâţi alţii ce l-au 
trecut cu durerea în suflet, știind chinurile ce-i aștepta la. 
Stambul și din care mulţi și-au dat sufletul în Capitala tur- 
cească. Brâncoveanu mi se pare că fusese dus pe uscat. 

Tot timpul cât am trecut prin Bosfor până la Constan- 
tinopol și la întoarcerea de la Galipoli spre acelaș oraș, mai 
ales după ce am văzut în porturi firea Levantinilor, m'am 
gândit la toţi acei fanarioți, care trepădau pe această strâm- 
toare munciţi de un singur gând, setea de a stoarce Moldova 
sau Muntenia spre a se îmbogăți ei și protejatii lor din Cons- 
jantinopol. 

M'am gândit în urmă la atâţi români exilați până la 

Brussa și mai departe, din care cei de pe urmă au fost acel 
dela 1848 și din cari unii ca lIpătescu și nemuritorul Băl- 
cescu, au murit cu dorul țării pe pământ străin. 

Mam gândit la atâţi români de seamă, care au plutit 
pe acelaș Bosfor, muncind, ca Negrea pentru ași servi ţara 
lor pe lângă fostul nostru snzeran ; la Bolintineanu care cântă 
aceste regiuni admirabile, și inima mea suferi gândindu-mă 
la marele Alexandri, care pe când se întorcea cu adâncă 
durere în inimă, și poate pe aci chiar a compus acea ne- 
muritoare «Steluţă», în care iubirea îl făcea să nu existe pe 
lume, de cât: tu singură și eu! | 

Deodată îmi apăru ca o visiune fiinţa lui Cuza Vodă și 
acelor ce'l înconjurau și care, după renaștere, fu întâiul ce 
cu fruntea sus și cu sabia la șold, se presintă românește 
Sultanului. 

Văzuiu în închipuirea minţii mele, sosirea pentru înves- 
titură a M. S. Domnitorului Carol I-iu, a cărui vizită la Cons- 
tantinopol fù preludiul neatârnării noastre. 

Deșteptat din visiunea mea zării steagul țării, care plutea 
pe vas — mică porţiune din ţară — mândru și sigur, pe aceste 
locuri de multă restriște pentru noi și o lacrimă de recunoș- 
tință pentru a tot Puternicul udă ochii mei, fericit de a fi 
putut aduce prinos cu gândul, aci și în acele momente, bă- 
trânilor noștri de seamă și celor morţi pe câmpul de luptă, 
graţie cărora avem astăzi o Românie pe cale de progres, pe 
care au întrevăzut-o ei numai cu dorul inimei, fericiţii lup- 
tători care au contribuit la nașterea și existența ei. 


i 

JUSTUS von LIEBIG 
(1803—1873) 


Erà o vreme când și în apusul Europei, mulți oameni 
bine instruiți credeau, că chimia nu este decât o artă supusă 
unor anumite regule și bună să ne învețe cum să facem săpun, 
sodă sau substanțe colorante durabile. In acea vreme foarte 
puţini oameni priveau chimia ca o știință. 

In Germanja mai ales, învățământul științific și prin ur- 
mare și acel al chimiei se află într'o stare din cele mai triste. 
Sub imperiul Naturfilosofiei toată activitatea științifică eră 
ameninţată să fie îndreptată pe căi greșite. Chimia însăși a 
fost intârziată în desvoltarea ei, instrucţiune practică în la- 
borator nu există, iar observarea rece și experimentarea erau 
desprețuite. Cursul de chimie nu există la universitate ca 
studiu special, fiind ţinut de medici, care ei înșiși nu prea știau 
mult în această privinţă. Singurii cari practicau chimia erau 
farmaciștii. 

Puținele laboratorii, ce fiinţau pe acele vremuri, erau un 
fel de bucătării umplute cu tot soiul de cuptoare și de scule, 
în mijlocul cărora lucră maestrul ajutat de ciracui său. Stu- 
denţii nu puteau să pășească în acest loc sacru, în care de 
altfel nici ei nu prea ţineau să intre. Faptul acesta reese și 
din cele istorisite de Jean de Nepomuk cu privire la școala 
practică de chimie, pe care a încercat să o înființeze ; elevii, 
puţini la număr, ce urmau la această școală, se plângeau, că 
erau luaţi în batjocură de colegii lor, ca unii ce ar fi fost 
atât de proști, încât să creadă, că profesorul lor le va des- 
tăinu! toate secretele artei sale. De fapt existau foarte mulți 

profesori, cari se conformau cuvintelor lui Mefistofele adre- 
sate lui Faust: 


«Și ce-i mai prețios din ceeace știi 
Dăeţilor tu nu vei spune». 


* = * 

Aceasta eră atmosfera științifică, în care s'a trezit Liebig. 
Născut la 4 Maiu 1803, din părinţi săraci în orășelul Darm- 
stadt, Liebig nu păreă de loc destinat să devie un apostol 
al științei. Tatăl său posedă o mică prăvălie de droguri și 
colori, Singura din care copii din Darmstadt puteau cumpără 
pocnitori. 

La gimnaziu ședeă alături de colegul său Reuling în cea 
din urmă bancă a clasei. Cu prilejul unei inspecții, rectorul 
Zimmermann întreabă pe tânărul Liebig: «la spune-mi, 
Liebig, ce ai de gând să te faci tu?» ; iar micul Justus răs- 
punse fără să se codească : «Un chimist». Toată clasa izbucni 
în râs, când după acest răspuns, rectorul adresându-se celor 
doi colegi codași din clasă, le zise : «Din voi are să iasă cevă 
frumos!» De aceste vorbe trebue să-și fi amintit Liebig, când 
mulți ani mai târziu, vizitând pe fostul său camarad de bancă 
îi zise: «Ei vezi, Reuling, că n'am ajuns tocmai atât de rău, 
cum ni sa prorocit. Tu ai ajuns director de muzică la opera 
din Viena, iar eu profesor de chimie la Giessen». 

Mai mult decât școala, îl interesau pe Liebig drogurile 
și substanţele chimice din bucătăria de culori a tatălui său. 
De asemenea eră în stare să stea ore întregi înaintea ba- 
racelor așă zișilor „chimişti“, cari arătau scamatoriile lor pe 
la bâlciurile, unde tot deodată vindeau medicamentele și pra- 
furile lor miraculoase. Cu deosebire eră atras de baraca unui 

artist, a cărui specialitate erau pocnitorile. Micul Justus 
întors apoi acasă, încercă să facă singur preparatul explo- 
sibil, ceeace îi și reuși spre marea bucurie a sa și a tatălui 
său, pe care-l emancipă astfel de monopolul chimiștilor 
ambulanți. 

La vârsta de 15 ani, Liebig părăsi, cam silit, gimnaziul 
și tatăl său, în credință că ţine seamă de dorinţele copilului 
său, îl dădi la o farmacie în orașul Heppenheim. 

Dar cum meșterul Liebig continuă și aici experienţele 
sale și cum una din încercările sale, aceea de a prepară ful- 
minat de argint, se termină cu o explozie violentă, patro- 
nul său îl trimise acasă. 

Intors din nou la bucătăria de culori a tatălui său, Liebig 
continuă cu zel experienţele sale și citeă în ace'aș timp toate 
cărțile și revistele de chimie, pe care și le procură din bo- 
gata bibliotecă a curței din Darmstadt. In acest chip atrase 
atențiunea secretarului de cabinet Schleiermacher asupra sa, 
care interesându-se de dânsul, iîndemnă pe tatăl său să-l 
trimeată la Universitate. 

Liebig și-a ales universitatea din Bonn; aici a lucrat 
cu profesorul Kastner și cum acesta plecă mai târziu la 
Erlangen, Liebig îl urmă și treci acolo examenul de doc- 
torat cu prima sa lucrare de chimie: «Câteva observațiuni 
asupra prepărărei şi composiţiei fulminatului de argint 
a lui Drugnatelli şi a lui Hovard (1822). 

Cu tot studiul său universitar, Liebig recunosc golu- 
rile culturei sale științifice şi se puse singur la muncă sâr- 
guitoare ca să le umple. Arta experimentărei nu aveă însă 
cum să o înveţe în Germania. Descrierea vieţei intelectuale 
în acele timpuri în patria sa și zugrăvirea funestei influenţe 
a naturfilosofiei asupra desvoltărei științelor ni le-a lăsat 

chiar Liebig în renumita sa scriere : „Despre studiul știin- 
elor şi despre starea chimiei în Prusia“, pe care a pu- 
blicat-o mult mai târziu. In loc de a face experiențe și de 
a deduce apoi legi, profesorii înşelau pe elevi cu vorbe de 
spirit și cu fraze amăgitoare. Studenţii nu puteau să reziste 
producţiunilor retorice ale profesorilor și nici Liebig na 
scăpat nepăgubit, căci cu mult parapon se plângea mai 
târziu de cei doi ani perduţi în vâlva ameţitoare a filosofiei 
lui Schelling. 

Această stare de lucruri îl decide să plece la Paris, unde 
trăiau și lucrau marii maeștrii ai cercetărei experimentale : 
Gay-Lussac, 1henard, Dulong etc., ale căror măreţe desco- 
periri le admiră și la a căror știință doreă să se adape. Fiind 
lipsit de mijloace, ceri ajutorul marelui duce de Ressen- 
Darmstadt, care acordându-i o mică bursă, îi înlesnì plecarea 
la Paris. Având să lupte cu multe greutăţi şi suferind cele 
mai mari lipsuri, Liebig urmează cursurile cercetătorilor fran- 
cezi din acea vreme și în urma recomandaliei lui Zhenard 
lucrează în laboratorul lui Gaultier de Chaubry, unde conti- 
nuă studiul său asupra fulminatului de argint. 

Totuși cea mai arzătoare dorinţă a sa, acea de a lucra 
în laboratorul lui Gay-Lussac nu se mai realizà. Intâmplarea 
făci ca tot fulminatul de argint să-l ducă la ţinta visată, 
determinând totdeodată o schimbare hotăritoare în vieața sa. 

La 28 Iulie 1823 Liebig prezintă Academiei franceze 
de ştiinţe rezultatele cercetărilor sale asupra fulminaţilor de 
argint și mercur și când la sfârșitul expunerei sale își adună 
și împachetează preparatele, un domn din auditor se apropie 
de dânsul, și prezentându-i-se drept compatriot, îl întreabă, 
de studiile și planurile și-l învită acasă la masă. Străinul acesta 
eră ilustrul învăţat și explorator Alex. de Humboldt, care 


www.dacoromanica.ro 


JUSTUS VON LIEBIG 209 


ştiind ce însemnează pentru un tânăr să lucreze cu Gay- 
Lussac, îl recomandă pe Liebig acestuia în mod călduros. 
Graţie învățăturei și exemplului maietrului, Liebig își desă- 
vârși educaţia sa științifică şi ajunse un adevărat cercetător. 

Activitatea sa în laboratorul lui Gay-Lussac constituia 
cea mai frumoasă amintire din timpurile sale de pribegie; 
deseori vorbeă de acele timpuri istorisind cu drag cum tre- 
buiă să joace cu Gay-Lussac în jurul mesei din laborator, 
ori de câte ori maistrul termină o analiză greă sau desco- 
pereă un fapt nou. 


* 
* x 


În urma recomandaţiei lui Humboldt, Liebig fù numit 
la 26 Mai 1824 profesor extraordinar la universitatea din 
Giessen și 18 luni mai târziu, profesor ordinar la aceeași 
universitate. 

Deși tânăr, Liebig a ştiut să aleagă ţinta și cu energia, 
entuziasmul și puterea sa creatoare, să fundeze un institut de 
cultură așă cum îl visă. 

Greutăţi mari se opuneau realizărei planului său : In lo- 
calul, care i sa pus la dispoziţie și care altă dată servise 
drept cazarmă de jandarmi, Liebig, care nu aveă altă resursă 
decât leafa sa de 800 fiorini pe an, își instală cu propriile 
sale mijloace laboratorul său. 

Din toate părţile veneau studenți în acest prim laborator 
didactic, în care ei lucrau neîntrerupt de dimineaţă până seara 
târziu, fapt care făcea pe servitorul laboratorului să repete 
zilnic aceeași plângere, că nu poate să facă curăţenia nece- 
sară din pricina studenţilor, pe cari nu eră chip să-i scoată 
din laborator. 

Cea mai mare parte din chimiștii ce studiau la Giessen 

erau studenţi mai vechi, cari nu luau parte la nici un fel de 
vieaţă sgomotoasă studenţească, ci urmau acolo numai pentru 
ca să-și complecteze studiile și să se împărtășească din cu- 
noștinţele și lucrările marelui maistru. Din rândurile acestor 
studenți au eşit atâțea mari chimiști ai generației trecute, 
cari se numeau cu mândrie elevii lui Liebig și între cari se 
aflau bărbaţi ca: Fehling, Fresenius, Gerhardt, Frankland, 
Regnault, Wiirta şi mulţi alţii. 

In lucrările sale cu studenţii, Liebig eră neobosit, comu- 
nicativ, gata ori când să scoată pe cinevă dintr'o „încurcătură 
chimică“. Bogat în idei, el le împărtășea elevilor săi mai în- 
naintați și îi îndrumă să le controleze prin experienţă; în acest 
chip ajungeă să-i aducă la cugetări proprii şi să le arate 
drumul și metoadele care să-i conducă la verificarea lor pe 
cale experimentală, 

Abiă după ce și-a asigurat mersul sistematic al instruc- 
ţiunei în laborator și după ce și-a format asistenţi destoinici, 
Liebig începe puternica sa activitate de cercetător. Cu pri- 
virea lui genială a înțeles, că problema ce trebuiă să și-o pue, 
constă în complectarea edificiului chimici organice şi prin ur- 
mare în cercetarea, sistematică a substanțelor vegetale și ani- 
male, ce până la el crau foarte puţin studiate. Pentru aceasta 
eră nevoe de un fundament sigur, analiza elementară, pe care 
o simplifică și perfecționă mult prin construirea aparatului 
pentru determinarea bioscidului de carbon, cunoscut sub nu- 
mele său și întrebuințat și astăzi în toate laboratoriile de chimie. 
Cu toată vâlva, pe care a stârnit-o această inovaţie, Liebig 
n'a exagerat niciodată importanța analizei elementare, ci singur 
a recunoscut nevoia studiului produselor de desfacere pentru 
a se ajunge la reprezentarea justă a constituţiei substanțelor 
organice. 

De aici încolo, Liebig se ocupă exclusiv cu lucrări de 
acest fel. Pentru a explică constituţia alcoolului și a ete- 
ului studiă acţiunea clorului asupra mai multor compuși 
organici și ajunse astfel la descoperirea cloralului și a clo- 
voformului. 

Lucrarea sa clasică, făcută în colaborare cu congenialul 
său prieten Wöhler : „Cercetări asupra radicalului acidului 
benzoic“ a fost de o importanţă capitală pentru desvoltarea 
chimiei organice. 

Multe din lucrările sale, în care expuneă noui metode 
pentru cercetarea compușilor complicaţi, au contribuit la com- 
p'ectarea și îndreptarea vederilor teoretice. Astfel în lucrarea 
sa: „Despre constituția alcoolului şi a eterului“ ajunge la 
concluzia, că : „alcoolul este hidratul eterului iar nu oxidul 
radicalului CH, după cum admite Berzelius“. 

Lucrarea lui Liebig: „Despre produsele de oxidare 
ale alcoolului“ a condus la cunoștința aldehidei și a pro- 
prietăţilor ei, graţie cărora sau descoperit clase întregi de 
corpi noi. 

Mai ales acizii organici au fost studiaţi mai de aproape 
de către Liebig și elevii săi ; așă s. e.: acidul fulminic, cian- 
hidric, malic, chimic şi hipuric (descoperit de Liebig la 1830). 
Cu deosebire importante au fost vederile teoretice, care au 
urmat acestor lucrări ; toate noţiunile noastre cum sunt: acid, 
bază, Vazicitate, atom și echivalent au fost clarificate și pre- 
cizate graţie acelor lucrări. În lucrarea sa : „Asupra consti- 
tuției acizilor organici“, Liebig stabilește, pe baza cercetă- 
“rilor sale experimentale, teoria acizilor polibazici, a cărei 
lărgire și aplicare consecventă a condus la o mare parte din 
vederile actuale. 

La 1837 Liebig publică împreună cu Wöhler cercetările 

lor asupra amigdalinei și tot în acelaș an, cei doi prieteni 
dau la iveală lucrarea : „Acidul uric şi derivații săi“, care 
va rămâneă pentru totdeauna pildă de expunere clară și con- 
secventă. Afară de aceste lucrări, Liebig a mai făcut o sumă 
de alte lucrări în domeniul chimiei organice împreună cu 
elevii săi. 

Și chimia anorganică a fost îmbogăţită de Liebig cu 
multe descoperiri preţioase prin lucrările sale asupra compu- 
șilor antimoniului, aluminiului și acidului silicic. 

Dintre lucrările sale de chimie analitică cele mai im- 
portante sunt: metoda pentru separarea coballului de nichel, 
metoda pentru determinarea acidului cianhidric în medica- 
mente, aceea pentru determinarea cantitativă a oxigenului 
din aer cu ajutorul acidului pirogalic, etc. Tot mersul sis- 
tematic al analizei compușilor minerali, aşă cum e urmat 
astăzi aproape pretutindeni, a fost stabilit de Liebig îm- 
preună cu elevii săi Fresenius şi Will. Metoda pentru de- 
terminarea, greutăței moleculare a bazelor prin analiza c!orhi- 
draților sau a sărurilor de platină corespunzătoare se dato- 
rește tot lui Liebig. 

In toate aceste lucrări Liebig, ajutat de talentul său 
pentru construcţiăni de aparate, căută să simplifice cât mai 
mult metodele și dispozitivele. Dintre aparatele ce poartă nu- 
mele său, unul singur, dar fără vină din partea lui Liebig, îl 
poartă pe nedrept; acest aparat este răcitorul zis „Liebig“ 
inventat cu 30 de ani înaintea nașterei lui Liebig de către 
studentul în medicină Chr. Ehrenfried Weigel. 


(Va urma). (După Dr. Walter Roth). 
Teodor Saidel 


Chimist expert în Institutul de Chimie. 

BALOANELE-SONDE ŞI ZMEURILE 
IN METEOROLOGIE 


(Urmare !) 


ZMEURILE. 


Zmeurile întrebuințate în Meteorologie au diferite forme. 
Ele se pot grupă în 2 categorii: l-a formată din zmeurile 
care posedă o singură faţă aproape plană, conturul putând 
fi diferit. In această categorie intră tipurile males și Eddy. 
Cel dintâi seamănă cu acel ce am cunoscut în copilărie 
sub numele de zmeu turcesc, iar cel de al doilea este o 
modificaţiune a tipului males, care de foarte mult timp a 
fost întrebuințat în jocurile publice mai ales în China și 
Malesia. A [l-a categorie coprinde modelele celulare formate 
din două sau mai multe cutii paralepipedice deschise pe câte 
2 feţe și reunite prin vergi rigide; din această grupă face 
parte zmeul Hargrave, căruia sa adus în diferitele Observa- 
torii mai multe modificatiuni relativ la formă, la dimensiuni 
şi la modul de construcţiune. Zmeurile din categoria [l-a 
sunt preferate celor d'intâiu, din cauză că acestea din urmă 
se deformează nesimetric și se înalță mai bine cu coadă, care 
are o înrîurire defavorabilă asupra înălțimei ce pot atinge. 

În cele ce urmează ne vom mărgini a descrie modelul (Fig. 4), 
pe care îl posedă Institutul nostru Meteorologic și care a fost 
construit la Observatoriul de meteorologie dinamică din Itville, 
după indicaţiunile directorului său d-l Teisserenc de Bort. Zmeul 
se compune dintr'un paralipiped drept cu baza dreptunghiulară; 


1) Vezi „Natura“, anul UI, No. 5 şi 6. 
„Natura“, An. Ul, No 7. 15 

ale cărui muchi sunt formate din vergi de lemn subţiri dar destul 
de rezistente. Dimensiunile acestor muchi sunt: pentru înăl- 
time 170 cm., lățime 150 cm. și adâncime 50 cm. Bazele ca 
și mijlocul fețelor laterale sunt descoperite iar părţile de sus 
și de jos a acestor din urmă sunt acoperite cu pânză pe câte 
o întindere de 50 cm. sus și 60 cm. jos. Marginea inferioară 
a pânzei de sus și cea superioară a pânzei de jos sunt fixate 
tot prin vergi de lemn. Cu modul acesta se formează sus și 
jos câte o celulă paralelipipedică, de unde și numele de model 
celular, ce se dă acestui zmeu. Vergile de lemn sunt legate 
la întretăeri cu sârme 
de oțel și plăci meta- 
lice, iar transversal și 
în diagonal prin alte 
legături tot de sârmă, 
destinate a asigură re- 
zistența zmeului și a 
menţine paralelismul 
fețelor. Modelul cu di- 
mensiunile indicatecân: 
tărește 2800 grame. O 
sfoară lungă de 110 cm., 

Fig. 4. legată de obiceiu așă 
cum se arată în figură, formează gura zmeului, de care pentru 
înălțare se leagă o sârmă de oțel 1) a cărei grosime trebue 
să meargă crescând cu lungimea. Se pot face zmeuri numai cu 
o singură celulă sau care să aibă și alte forme decât drept- 
unghiulară, spre exemplu trapeziodală (Fig. 5). 


1) Sârma de oţel întrebuinţntă este din acea care se face coar- 
delo la piano. 

Din cauza extremei variabilități a vântului se întâmpină 
diferite dificultăţi la înălțarea zmeurilor. Zmeul care este destul 
de ușor pentru a se înălță pe un vânt mai slab, se sfăramă 
pe un vânt tare și invers zmeul, care poale rezistă vântu- 
rilor tari nu poate fi întrebuințat pe vânturi slabe. Această di- 
ficultate se poate întru câtvă remediă printr'o construcţiune 
judicioasă a zmeurilor întrebuințate. O altă dificultate este 
aceea a sârmei care îl ţine. Intr'adevăr, dacă aceasta nu are 
o rezistență destul de mare se întâmplă foarte adesea la înăl- 
time că tracţiunea 
zmeului să crească, 
de odată cu de 20 
ori valoarea sa așă 
că sârma se rupe. 
In general se ià o 
sârmă cu o rezistență cel puţin de 2 ori mai mare decât trac- 


ţiunea maximă, pe care zmeul ar putea-o exercită asupră-i. 
Dar în acest caz sârma devine grea, mai ales când lungimea sa 
începe să fie mare și atunci formează ceeace se numește în 
limbagiul consacrat, gușă. Pentru a înlătură acest neajuns se 
întrebuințează mai multe zmeuri pe aceeași sârmă. La început 
se leagă un singur zmeu de capătul sârmei, care are un dia- 
metru mic; după ce zmeul sa ridicat la o înălțime oare- 
care și sârma începe a face gușă, se leagă pe dânsa un al 
doilea, un al treilea zmeu și așă mai departe până la 5 sau 6. 
Zmeurile astfel întrebuințate trebue să fie alese așă că trac- 
țiunea să nu crească prea mult și în acelaș timp ele să fie 
destul de stabile și de rezistente. 

Tot pe sârmă se leagă, în general nu prea departe de zmeu, 
unul sau mai multe instrumente înregistrătoare așezate în 

panere mai simple ca la baloane. Instrumentele pot fi iden- 
tice cu acelea, descrise la baloanele-sonde, având însă o du- 
rată de înscriere mai lungă. De cele mai multe ori se între- 
buinţează însă instrumente special construite, cari înregistrează. 
și iuțeala vântului pe lângă presiunea, temperatura și ume- 
zeala aerului. Aceste instrumente cu paner și ambalagiu cân- 
tăresc până la 2 kilograme. 

In toate aceste ascensiuni tracţiunea este relativ destul 
de mare și de aceea este imposibil ca sârma să fie ţinută cu 
mâna ; în acest scop se întrebuinţează vinciuri sistematice, 
puse în mişcare prin electricitate, printr'o mașină cu vapori 
sau chiar cu mâna. Vinciul este așezat pe o platformă mo- 
bilă putându-se totdeauna îndreptă în direcţiunea vântului. 
Sârma este înfășurată în mod regulat pe cilindrul vinciului 
şi numărul învârtiturilor este dat de către un socotitor, ceea. 
ce permite cunoscându-se diametrul de a se determină în fie- 
care moment lungimea sârmei desfășurate. De asemenea un 
dinamometru, convenabil instalat, permite a. se determină ori 
când tracţiunea ce zmeul exercită asupra sârmei. 

În ultimii ani s'au întreprins numeroase călătorii pe 
oceane și mări, în scop de a se strânge date meteorologice cu 
balonul-sondă și zmeul. Cu deosebire acesta din urmă prezintă 
pe mare avantagii mai multe decât pe uscat și anume: a. Prin 
remorcarea zmeului de către bastiment, iuţeala proprie a va- 
sului este suficientă de a-l ridică până la o înălțime de 3—400 
metri ; odată ajuns la această înălțime el găsește aproape 
totdeauna vânt suficient pentru a se susține, așă că neajunsul 
ce amintirăm la început, asupra posibilităței înălțărei zmeului 
numai într'un'număr,mic de zile pe an, dispare; b. Dificultăţile de 
înălțare provenite din cauza lipsei de spaţiu sau obstacolelor după 

uscat, precum și pericolele 1) ce rezultă atunci când sârma 
zmeurilor se rupe sau când se produc descărcări electrice 
sunt de asemenea înlăturate. 


I. St. Murat. 


Directorul lnastituiului Meteorologie. 

MATEMATICELE ŞI NATURA 


Ce legătură poate există între matematici și natură ? Cum 
se poate face apropiere între simboalele abstracte, unii ar spune 
seci, din știința cea mai abstractă și între fenomenele care ating 
simțurile noastre ? 

Gândiţi-vă la definiția punctului din Geometrie, la acea 
figură care are un fel de existență geometrică, de oarece geo- 
metrii o așază în fruntea geometriei, și care n'are cu toate 
acestea nici lungime, nici lățime, nici grosime, și comparaţi 
cu acest punct geometric fără întindere punctele luminoase 
de pe un cer fără lună în timpul unei nopţi de vară. Gân- 
diţi-vă iarăși la linia dreaptă din geometrie, la acel fir întins 
care are lungime dar mare grosime și comparaţi-i o rază pa- 
lidă de lună sau o rază aurie de soare. 

E adevărat, că geometrii se muncesc să dovedească ope- 
rațiunea simplă și ușoară pe care o face mintea omenească 


1) Când se rupe sârma, extremitatea după pământ a părţei de 
care trag zmeurile se poate înfășură împrejurul oamenilor și ani- 
malelor producând diferite accidente. De asemenea aceste sârme prin 
descărcări electrice au produs câte odală incendiuri, arsături și chiar 
omoruri. S'a întâmplat încă ca ele să cadă peste firele aeriane ale 
tramvaiurilor electrice producând accidente grave. 

în trecerea de la corpurile pe care le vedem împrejur și până. 
la corpul acela redus fără nici o dimensiune pe care ei Îl 
numesc punct. 

E adevărat iarăși, că pentru anumite scopuri și în anumite 
împrejurări suntem siliţi ca și geometrii să lăsăm la o parte 
amănuntele și să luăm dintr'o chestiune, dintr'un obiect, numai 
esenţialul. De multe ori artiști mari, pentru ca să pună în 
evidenţă o idee, au redus-o la cea mai simplă expresie. Amin- 
tiți-vă tabloul Pescarului de Puvis de Chavannes la muzeul 
Luxemburg, unde mizeria secetei e înfățișată în linii şi colori 
de o simplicitate extremă. Și tot așă sunt înfățișate de ace- 
lași pictor celebru la Panthéon episoade din viaţa patriarhală. 
a sfântei Genoveva, patroana Parisului. 

Aţi văzut de sigur vreun tablou al lui Carrière, un fund 
fumuriu și niște ochi care apar luminoși. O persoană e re- 
dusă în tablourile lui la partea cea mai strâns legată de 
vieața sufletească, la ochi; restul e în umbră. Dar celebrul 
desinator Forain, care dintro simplă trăsătură de creion 
înfățișează o întreagă stare sufletească! In fine, ca să termin 
cu acest șir de apropieri, ce face măreţia simfoniilor lui 
Beethomwen, dacă nu forma simplă la care e redusă o idee 
sau un sentiment. Amintiţi-vă fraza aceia scurtă dar expre- 
sivă cu care începe celebra simfonie a 5-a în do-minor, ară- 
tând loviturile soartei care te ridică și apoi te doboară pe 
neașteptate, și spuneţi dacă nu seamănă ea cu enunţul unei 
teoreme de geometrie a cărei demonstraţie se desfășură din 
aproape în aproape în toată simfonia. 

Mintea noastră face prin urmare în toate câmpurile ei 
de activitate operaţiunea de simplificare pe care o duce până 
la extrem mintea geometrului. Acesta reduce forma neîn- 
chipuit de variată sub care i se înfățișează corpurile din 

matură la câtevă tipuri simple cu ajutorul cărora poate re- 
compune apoi formele complicate. 

Și ceace au făcut matematicianii cu formele corpurilor 
au făcut și cu mărimile lor. La început le-au reprezintat 
prin numerele cele mai simple, numerele întregi, mai târziu 
au introdus fracţiunile și încetul cu încetul au ajuns să 
poată reprezintă cu numere nu numai orice mărime, dar 
chiar figurile. Și nu e nimic mai ciudat pentru cei care n'au 
trecut dincolo de elementele obicinuite, decât faptul astăzi 
banal în matematici că cercul poate fi înlocuit printr'o 
ecuaţiune. 

Dar cercul sau o altă figură geometrică stau pe loc; 
închipuiţi-vă însă un corp mobil, o ghiulea aruncată din gura 
unui tun. Matematicianul dă ecuaţiuni cari spun, pentru fie- 
care moment după plecarea ghiulelei, unde se găsește ea, în 
ce moment atinge tabăra dușmană și ce putere distrugătoare 
desfășură ea acolo. 

Dar să ne oprim puţin. Toată lumea e de acord în pri- 
vința importanței matematicelor. Matematicile sunt impor- 
tante, așa se spune de obiceiu, dar sunt importante pentru 
matematiciani, muritorii ceilalți pot trăi și fără să le cunoască. 
Mai mult încă, sa ridiculizat adesea mania geometrilor, de 


a se ocupă de lucruri cari nu preocupă pe toată lumea. 


* 
* * 


Pe vremea lui Newton, adică acum vreo 200 și mai bine 
de ani, a trăit unul din satiricii englezi cei mai de seamă, 
Swift, al cărui Gulliver îl cunosc și copiii. Tocmai în acest 
Gulliver îşi bate joc Swift de matematiciani. Daţi-mi voie 
să vă citesc această parte, căci e instructivă. Am scos-o din 
călătoria lui Gulliver în Laputa, acea insulă care pluteă în 
aer și unde Gulliver a descoperit o rasă de oameni ocupați 

numai cu matematicele și cu muzica și atât de adânciţi în 
speculaţiunile lor, încât pentru ca să li se atragă atenţiunea 
asupra lumei din afară, fiecare om mai cu dare de mână 
aveă, câte un servitor necontenit lângă ei, care să le isbească 
gura și urechile cu o bășică de bou umflată și plină cu pie- 
tricele. lată povestirea sosirei la palat : 

«In fine, sosirăm la palat și intrarăm în sala de audienţe 
unde văzui pe Rege stând pe tron, înconjurat de demnitarii 
săi. Inaintea tronului eră o masă plină cu globuri, sfere și 
tot felul de instrumente matematice. 

Majestatea sa nu băgă de seamă intrarea mea, cu toate 
că persoanele care mă însoțeau făcuseră destul sgomot intrând. 
Regele eră atunci cufundat într'o problemă grea, și trebuirăm 
să așteptăm mai mult de o oră până să o deslege. De o parte 
și de alta erau doi pagi cu câte o bășică în mână. Când 
aceștia observară că regele și-a terminat calculul, unul îi isbi 
ușor și respectuos gura, celalt urechia cu bășica de bou. 
Atunci regele tresări ca deșteptându-se din somn, mă privi 
pe mine și pe cei dimprejurul meu și-și aduse aminte că eu 
sunt cel anunţat». 

Trec peste povestirea minunăţiilor pe care le vede Gu- 
liver în Laputa: mâncările în forme geometrice, luarea mă- 
surii cu compasul pentru ca să i se facă haine prin calcule 
matematice și altele de acest soi și ajung la preocupările de 
căpetenie ale Laputanilor. 

«Cunoștinţele pe care le aveam din Matematice mi-erau 
de mare folos în înţelegerea felului lor de a vorbi, care se 
sprijineă mai ales pe această știință și pe muzică în care 
mă pricepeam. Imaginele lor se reduceau la linii și figuri geo- 
metrice. Dacă voiau să laude frumuseţea unei femei îi com- 
parau dinţii cu paralelograme, sprincenele cu arcuri de cerc, 

ochii cu elipse și așă mai departe. Și cu toate că pe hârtie 
erau dibaci în mânuirea liniei, a compasului și a creionului, 
n'am văzut popor mai mărginit, mai neîndemânatic și mai 
greoi în ceeace privește actele obișnuite ale vieței, afară de 
muzică și matematici. 

Laputanii se găsesc întro continuă neliniște, neputând 
gustă niciodată un minut de pace sufletească; și neliniștea 
lor vine din motive care ocupă prea puţin pe ceilalţi muritori. 

Lor le e necontenit teamă de schimbările ce se petrec 
în corpurile cerești. De exemplu, că pământul apropiindu-se 
prea mult de soare va cădeă și va fi înghiţit de el, că su- 
prafața soarelui din cauza efluviilor se va încrustă și lumea 
nu va mai aveă lumină, că pământul de abeă a scăpat să 
nu fie atins de coada ultimei comete, care lar fi prefăcut 
în cenușe și că cometa viitoare pe care Laputanii o așteaptă 
peste 31 de ani îi va nimici. 

In adevăr, dacă acea cometă se va apropiă la?periheliu 
prea mult de soare — și calculele lor le îndreptățește această 
temere — atunci va căpătă o temperatură de 10,000 de ori 
mai mare ca a fierului înroșit și când se va depărtă de soare 
va aveă o coadă înflăcărată de 100,014 mile, prin care va 
trece pământul când se va găsi la o depărtare de 100,000 
de mile de capul cometei și atunci va fi ars și nimicit». 

Satira e plină de spirit, dar de sigur cu tot talentul låi 
Swift, nu se va puteă opri în loc o știință care tocmai 
atunci eră în plină desvoltare și ale cărei începuturi se pier- 
deau în noaptea timpurilor. Și de fapt, matematicianii și-au 
urmat liniștit drumul înainte și-au făcut din știința lor in- 
strumentul cel mai perfect pentru studiul naturii. 

Vreau să vă dovedesc în măsura puterilor mele de ex- 
punere, întâiu că, deși matematicele sunt o creaţiune abstractă 

a minţei omenești, origina lor se găsește în observarea fe- 
nomenelor naturale, și al doilea, că în căutarea legilor care 
guvernează fenomenele există un moment când preciziunea 
acelor legi nu se poate exprimă decât în limba perfectă a 
matematicelor. Dacă voiu reuși să vă dovedesc aceste două 


puncte fundamentale, scopul meu va fi atins. 


* 
* * 


Să începem cu primul punct şi să ne dăm seama de 
începuturile rudimeutare ale matematicilor. Cel dintâiu fe- 
nomen natural pe care l-a observat primul om desghieţat din 
amorţirea lui animalică și înzestrat cu primele licăriri de 
inteligenţă, a fost de sigur schimbarea pe rând a zilelor şi 
nopţilor. 

Astfel, în sălbăticia lui pe pământ, în continuă luptă cu 
fiarele de pradă și cu greutăţile vieţii, omul, în prima lui 
mișcare în afară, de animalitate, și-a îndreptat privirea în 
spre cer, și a socotit în fiecare zi ca o adevărată binecu- 
vântare răsăritul așteptat al soarelui și a privit iarăși în 
fiecare zi ca o mare nenorocire apusul soarelui și sosirea 
întunericului. Cu greu ne putem da noi acum seama de cea 
ce sa petrecut în sufletele acelor oameni. Faptul e că toate 
popoarele vechi care au lăsat urme de civilizații au cultivat 
ştiinţa observării cerului, adică astronomia. 

Se poate spune prin urmare cu drept cuvânt că cea 
d'intâiu știință a Naturii a fost Astronomia. 

In legătură cu observarea. soarelui în timpul zilei, a lunei 
şi stelelor în timpul nopţii, sau format primele idei reli- 
gioase. Nu se putea ca astrul care aducea în fiecare zi viaţa 
în natură, să nu fie adorat. Și dela o vreme încolo, preoți 
speciali au avut misiunea să citească pe cer voinţa zeilor. 
In alte părți, și mai ales în Asiria și Babilonia, Chaldeenii 

care formau casta preoțească au fost nevoiţi să privească 
oarecum pe cer revenirea regulată a revărsării Tigrului și 
Eufratului. 

Așă au observat ei mai întâi că soarele rătăcește printre 
stele, căci în loc să răsară în fiecare zi odată cu aceleași 
stele, rămâne necontenit în urmă. Au mai observat apoi că 
această întârziere e legată de schimbarea anotimpurilor. Așă 
că dacă întârzierea e destul de mare în cât soarele ajunge 
să răsară din nou cu o anumită stea, atunci anotimpurile 
reîncep. Chaldeenii explicau aceste mișcări în chipul următor: 
Bolta cerească e solidă și pe ea se găsesc înfipte stelele, iar 
soarele, luna și celelalte planete rătăcesc sub această boltă 
într'o regiune pe care ei, și după ei și noi, o numim zodiac. 

Pentruca să se înțeleagă și mai bine această rătăcire a 
soarelui și planetelor în brâul zodiacului, să-mi daţi voe să 
fac o mică comparație. 

Inchipuiţi-vă un observator așezat în lună și studiind su- 
prafaţa pământului în timpul nopţii. Dacă observatorul nostru 
și-ar fixà atenţia asupra unui oraş mare ar vedea de sigur 
o mulțime de lumini,—lămpile electrice,—mișcându-se cu pă- 
mântul, dar mişcându-se solidar, cu stelele pe cer. Printre 
aceste lumini înfipte în pământ — cum socoteau cei vechi că 
stelele sunt înfipte pe cer — observatorul ar mai vedeă rătă- 
cind o mulțime de alte lumini: unele, apărând și dispărând 
repede ca stelele căzătoare — acestea sunt automobilele, altele 
mergând încet și cam fără rost ca cometele — acestea sunt 
trăsurile, în fine unele micșorându-se cu regularitate pe un 
drum anumit ca planetele — acestea sunt tramvaele electrice. 
Comparaţia încă e cam silită, dar în lipsă de alta, ea poate 
dă măcar o idee vagă de felul cum priveau cei vechi mersul 
planetelor printre stele. 

E curios, cum numai cu ochiul liber, au putut Chaldeenii 
să urmărească diferitele stele în mișcarea lor și să descopere 
pe toate ace'ea care nu merg împreună cu celelalte, adică 
planetele. Inscriptiuni cuneiforme descoperite în timpul din 
urmă dovedesc că Babilonenii cu 500 ani înainte de Christos 
cunoşteau timpul de rătăcire al planetelor pentru ca să re- 
vină apoi la așezarea iniţială. Și lucrul e cu atât mai ciudat 
când se știe că cea mai depărtată planetă pe care o cunoș- 
teau ei, Saturn, face această rătăcire în timp de 30 ani, iar 
nu întrun singur an ca soarele. Preoţii asiriani steteau de 
sigur noaptea în templele lor ca într'un observator astronomic 
şi notau tot ce vedeau mai deosebit pe cer. Aceste însem- 
nări se păstrau și apoi observările de mai târziu se comparau 
cu ele. 

Şi tocmai pentru ca să poată transmite generațiilor urmă- 
toare observările lor, au fost nevoiţi Asirienii și Babilonenii 
să inventeze mai întâi un mijloc de a numi și socoti şirul 
nemărginit al zilelor adică un început de Aritmetică, după 
aceia să reprezinte prin figuri drumul circular al soarelui printre 
stele, să creeze prin urmare un început de Geometrie. Acest 
început de geometrie — ori cât de redus a fost — a lăsat urme 
așă de adânci, în cât împărțirea cercului în 360, după cele 
360 zile în care socoteau Chaldeenii că Soarele își săvârşeşte 
rătăcirea printre stele, a rămas și până astăzi și cu toată absur- 
ditatea ei și încercările oamenilor de știință, n'a fost chip 
să se schimbe. 

Aşà dar primele calcule cu numere și primele figuri geo- 
metrice sunt legate de fenomenele cerești. 

Dar, înainte de a arătă în ce chip observarea mai de 
aproape a mersului stelelor a condus la perfecțiunea calcu- 
lului matematic, am să mă opresc puţin și să arăt că Astro- 

nomia după primele începuturi născute din observarea zilnică. 
și din trebuinţele religioase sau nevoile vieţii, sa desvoltat 
mai departe sub două impulsiuni deosebite. 

Intâia e de natură curioasă. Mintea babilonenilor sub 
înrâurirea necontenită a observării cerului a început dela o 
vreme să lege așezarea planetelor pe cer de evenimentele 
vieții omenești, în tocmai cum observaseră ei că e legătură 
într'v anumită așezare a soarelui și revenirea primăverii și 
cu ea a revărsării apelor din Tigrul și Eufrat. 

Soarele și luna aveau mișcări regulate și simple. Cele- 
alte planete aveau însă mișcările neințelese pentru ei: fie- 
care făcându-și drumul deosebit și în timp diferit de celelalte, 
figura formată pe cer de totalitatea celor 7 planete se mo- 
difică necontenit și părea astfel icoana cerească a soartei 
schimbătoare care urmărește pe oameni pe pământ. Așă dar, 
din studiul mișcării planetelor a ieșit Astrologia. Și s'a crezut 
multă vreme, timp de mii de ani, că adevăratul meșteșug al 
Astronomului e să citească în așezarea planetelor, ca într'o 
carte, evenimentele misterioase ale viitorului. 

Astăzi horoscopul se spune de specialiști care nu mai 
au nimic comun cu Astronomia. Până în timpurile moderne 
însă Astronomii erau nevoiți să fie și astrologi. Oricât de 
ciudat ar păreă acest lucru, e fără îndoială că astrologia a 
contribuit într'o bună măsură la perfecționarea Astronomiei. 
In special a rezultat o cunoaștere mai de aproape a mișcării 
planetelor. Din vremea aceia a rămas numirea celor 7 zile 
ale săptămânii după numele celor 7 planete. 


(Va urma) G. Ţiţeica 

CONCURSUL „NATUREI“ 


Un iubitor de știință ne-a dăruit 100 lei pentru un premiu care 
să îndemne la citirea operilor ştiinţifice celebre. De aceea se publică 
acest concurs de traduceri. E vorba să se traducă din orce limbă 
câtevă pagini cu un cuprins de sine stătător, interesante, ușor de 
înţeles, dintr'un autor ştiinţific cunoscut, 

Sə lasă deplină libartate în alegerea materiei (Fizică, Chimie, 
Astronomie, Zoologie, Botanică, Geologie, Geografie, eto.), a autorului, 
a opsrii şi a paginilor din această operă. Se puas însă deossbit preţ 
pe conţinut şi pe limba în cara se face traducerea. Traducătorul poate 
adăogă — dacă are nevoe — o scurtă întroducere şi o încheiere pentru 
ca bucata pe care o traduce să aibă un înţelos deplin. De altfel, tra- 
ducerea trebue să fie liberă: cel care o citeşte să nu simtă prin grou- 
tatea frazei limba originalului. In fine, întinderea bucății traduse 
trebue să nu fie nici prea redusă, nici prea mare, între 4 şi 8 pagini 
din formatul „Nature“, 

Pentru această primă încercara și din oarecari motive pedagogice 
mărginim concursul numai între studenţii Universilăţilor noastre. 

Manuscrisele semnate se primesc până la 22 Aprilie 1993 cel mai 
târziu, iar rezultatul se va dă în numărul Nalurei de pe Mai. 


Redacţia. 

NOTIȚE 


SPRE ȘTIINȚA. Reproducerea acestor notițe este îngăduilă numai cu arătarea nu- 
mărului din „Natura“ din care se vor luă. Aceste notite nu sunt, cum s'ar crede, luat 
-deadreptul din revistele arătate, ci sunt prefaceri după articole cu mult mai întinse. 

Un motor de 120 cai. — Cârma balonului ar fi un lucru lesne 
dacă motoarele n'ar fi așă de grele față cu puterea lor. Jules Verne 
a avut multă dreptate când a spus, că atunci vom zbură în aer când 
vom aveă un cal putere într'un ceasornic de buzunar. Această ideie 
e de sigur destul de ciudată pentru vremurile noastre, dar ca şi Ocolul 
lumei în optzeci de zile va fi într'o zi un adevăr dovedit. La Expo- 
ziţia internaţională de automobile, care a avut loc în Berlin în 
Decembrie 1907, s'a admirat un motor pentru aviaţie de 100 cai 

putere, şi întru câtvă foarte uşor, construit de d-nii Dufauz din Geneva. 
Acești ingineri, care sunt şi inventatorii unui aerostat ingenios, au 
perfecţionat în urmă și mai mult motorul lor şi au construit unul nou 
cu o putere de 120 cai și cu o greutate numai de 85 kg. Am ajuns 
adică la un cal putere de trei litre greutate. Acest motor are 20 
cilindre şi face 1500 învârtituri pe minut. Pistoanele, cozile acestora, 
manivelele, toate legăturile sunt făcute din ţevi goale înlăuntru, ca 
să fie cât mai uşoare. (Revue générale des sciences, 15 Februarie 1908). 


O casă mutată din loc. — In gara din portul Anvers făcându-se 
mai multe lucrări s'a simţit nevoia ca o clădire să fie mutată cu 36 
m. din locul ei. Această clădire fusese făcută în 1884, costase 96.000 
lei şi eră destul de încăpătoare pentru serviciile trebuincioase. A o 
fi dărâmat şi a fi clădit alta din nou ar fi însemnat o cheliuială de 
120.000 lei, în afară de neajunsurile produse timp de doi ani cât ar 
fi trebuit să ţie consiruirea. Pentru aceste cuvinte s'a găsit că-i mai 
bine să se mute casa din loc. Lucrările au fost făcute de firma 
Morglia & Weiss. Casa grea de 3000 tone a fost ridicată de 60cm. de 
pe temelia ei cu ajutorul a 23 şuruburi şi cu o putere de 5000 tone. 
In urmă a fost așezată pe un fel de grătar din grinzi de lemn. Gră- 
tarul cu casă cu tot a fost pus apoi pe nişte şini puternice de drum 
de fer. Intre grătar şi şine erau nişte tăvăluci de 6 cm. diametru, pe 
care a fost târâtă casa până la locul cel nou. Aici a fost întoarsă cu 
10 grade și ridicată din nou, de oarece temelia cea nouă eră cu 1,6 m. 
mai înaltă ca cea veche. Mutatul a ţinut 4 luni. In acest timp ser- 
viciul ma fost întrerupt în casă. Cheltuiala a fost de 90.000 lei. 
(Prometheus, 1 Aprilie 1908). 


* 
* * 


Cum iau naştere izvoarele. — Se ştie, că apa în natură face un 
cerc. Apa de mare evaporându-se se preface în ploaie, ploaia căzând 
pe pământ sau se scurge deadreptul, sau se evaporează sau intră în 
pământ, unde merge câtva timp la o oarecare adâncime şi de unde 
iese iarăşi sub formă de izvoare. Socotindu-se cantitatea de apă care 
cade sub formă de ploaie şi cantitatea de apă care se evaporă din 
nou la suprafaţa pământului se pare că apa care iese din pământ e 

în cantitate mai mare decât ar fi putut intră sub formă licidă. Se 
crede, pentru acest cuvânt că această apă din adâncimi mai ia naş- 
iere şi altlel. Această apă ar proveni din condensarea aburilor de 
apă care ar pătrunde în pământ şi care s'ar răci dând apă. S'au făcut 
o experienţă de către Haedicke, care a pus o farfurie cu petricele în- 
lăuntru unei gropi şi a acoperit-o cu nisip. Cu toate că vremea a fost 
caldă şi n'a plouat de loc el a găsit a doua zi în farfurie apă limpede 
şi nesărată (experienţa a fost făculă pe malul mărei, unde sunt va- 
pori mulţi de apă). Aşă se explică de asemenea de ce apele de sub 
pământ cresc înainte de a începe să plouă. Aburii de apă se condensează 
adică mai degrabă în pământ, decât afară în atmosferă. Tot așă se 
explică existenţa izvoarelor care sunt chiar pe vârfurile munţilor şi 
care nu seacă niciodală. Umezeala din aer se condensează în aceste 
locuri în apă; nu e prin urmare apa de ploae care formează aceste 
izvoare. Şi tot acestei condensări se datoreşte formarea lacurilor la 
înălțimi de 1300—2000 m. cum se găsese multe prin Carpaţi. Multe 
alte fapte vorbesc deasemenea în sprijinul acestei teorii nouă, că 
apa izvoarelor nu e numai apă de ploae care a pătruns în pământ ci 
e şi apă formată prin condensarea aburilor de apă care au intrat sub 
pământ. (Prometheus 1 Aprilie 1908). 


* 
* * 


Cât poate să coaste o grevă a lucrătorilor. — In Anglia a fost 
în 1897 o grevă a mecanicilor care a ţinut 30 săptămâni şi care n'a 
folosit la nimic. Pagubele aduse au fost însă foarte mari. Sindicatul 
lucrătorilor a trebuit să cheltuiască întreaga sumă de rezervă de 
18.500.000 lei. Leafa lucrătorilor pentru cele 30 săptămâni făceă 50 
milioane de lei. Alte bresle de lucrători pierdură 25 milioane. Așă 
dar proletariatul englez a pierdut atunci 93 milioane de lei. Societăţile 
şi stăpânii au suferit pierderi încă şi mai mari. Cu un cuvânt s'au 
pierdut atunci, fără nici un folos pentru mecanicii englezi, suma 
uriaşe de 250 milioane de lei. Acum se vorbeşte iarăşi de o grevă 
generală a acestor meseriaşi în Anglia. (La Nature, 14 Martie 1908). 


-Ri 


SS 


Tip. GUTENBERG, Joseph Gobl, Bucuresci. 

DIMITRIE NEGREANU 
Profesorii și studenții facultăței de științi, precum 
și un mare număr de prieteni și cunoscuți, au îm- 
plinit Joi 1 Maiu, împreună cu o familie îndurerată, 


D. Negreanu (25 Oct. 1858—30 April 1908). 


trista, și dureroasa datorie de a petrece până la lo- 
cașul de veșnică odihnă rămășițele pământești ale 
profesorului universitar Dimitrie Negreanu. După o 

lungă și grea suferință, la vîrstă încă tânără de 49 
ani şi în puterea minţei, Dimitrie Negreanu s'a, stins 
la 5 dimineaţa, în ziua de 30 Aprilie. 

Sa născut la 25 Octomvrie 1858 în Botoșani, unde 
a urmat în mod strălucit liceul și unde a lăsat un 
renume pe care numai puţini elevi lau mai atins în 
urmă. Universitatea, a făcut-o în Bucureşti, unde a luat 
licenţa în științele fizice. Reuşind la concurs, a fost 
numit apoi profesor de științele fizice la Liceul Na- 
tional din Iaşi, unde a funcţionat un an de zile și unde 
printre alții a avut de elevi pe d-nii Pungrati, Obregia 
și S. G. Longinescu, ajunși mai târziu profesori univer- 
sitari. In urmă, sa dus bursier la Paris, unde a lucrat 
în laboratorul marelui fizician Lippman și unde a luat 
doctoratul în științe. Intors în țară i s'a, creat catedra 
de căldură, şi electricitate pe care a ocupat-o cu pri- 
cepere până la sfârșitul vieței și de unde a profesat 
lecțiunile magistrale de fizică modernă. Aici a făcut 
școală şi dintre numeroșii săi elevi unii i-au devenit 
colegi, ca d-l G. Titeica, profesor universitar, d-nii 
S. Minovici, A. Zaharia și G. G. Longinescu, agre- 
gaţi şi d-nii Murgoci, Bâznoşanu, Myller, docenţi la 
Universitate. 

Dimitrie Negreanu a fost om de știință, profesor 
și autor de cărți didactice. Intreaga lui activitate se 
caracterizează prin cunoștinţi adânci, printr'o mare 
modestie și printr'o ocolire căutată a tot ce este re- 
clamă și interes material. 

A publicat mai multe memorii de lucrări originale 
privitoare la constantele dielectrice, la măsura rezis- 
tențelor electrice și forțelor electromotrice, la elementele 

magnetice în România, la maşina, electrică, Whimshurst 
și la alte cestiuni de fizică. 

Ca profesor, a avut marele merit de a fi organizat 
un laborator, în care studenţii au putut, pentru în- 
tâia oară la noi, să facă lucrări practice de fizică. 
Cu mijloace restrânse și având să lupte cu lipsuri 
de tot felul, el a deschis cale. O parte din sănătate 
chiar, a pierdut-o de sigur în localul impropriu, întu- 
necos și umed, în care își aveă laboratorul și în care 
a lucrat, 

Ca, profesor la Şcoala, Normală superioară de altă 
dată, pe lângă cursurile obicinuite de Fizică a condus 
pe elevi în excursiuni pe la diferitele fabrici, unde 
știința ia formă vie și-i dă valoare practică. Eră pe 
vremea, aceia, un început, care a prins și s'a răspândit. 

Ca, autor de cărţi didactice, a adus servicii reale 
învățământului, punând la îndemâna profesorilor și 
elevilor manualele prea bine cunoscute. Cu puţin 
înainte de moarte, își tipărise și o parte din cursul 
făcut la Universitate. 

Dimitrie Negreanu s'a înălțat, de sigur, preă de 
timpuriu la, vieața cerească. Prin activitatea lui de 
scurtă durată, el a isbutit totuș să-și înscrie numele 
în analele științei, să-şi câștige drepturi la recunoș- 
tința noastră și să lase păreri de rău în sufletul 
acelora cari lau cunoscut. 

Fie-i ţărâna ușoară și.odihnească în pace, pace 
pe care sbuciumul vieţii și durerile trupești nu lau 


lăsat s'o guste. 
G. G. Longinescu. 


ZE 

FR. NANSEN 


Să nu-ţi închipui, dragă tinere, că voiu descrie în aceste 
câteva, pagini, vieaţa lui Nansen în amănunţimele ei. Zilele 
unui om de seamă, au părţi ce se aseamănă cuale noastre 
ale tuturora, dar sunt și părţi deosebite care îl caracterizează. 
Pentru cei ce abia încep să trăiască, acestea le pot servi drept. 
învățătură, pe când cele dintâi pot fi trecute mai mult la 
curiozități. De aceea, din vieața de până acum a lui Nansen 
— nu voiu scoate în relief decât două însușiri: voința de fier 
și curagiul. i 

Eşti deprins poate să socoți drept curagioși numai pe 
ostașii ce înfruntă gloanţele dușmanilor. In realitate calitatea 
aceasta se întâlnește și în afară de armată, fiind necesară 
Chiar în vieața de toate zilele a oricărui om. De câteori în 
lupta. grea. pentru trai, nu e nevoe de mare curagiu pentru 
a face un pas mai departe! E dreptul că sunt momente când 
zici: ori, ori; nu ai încotro; trebue să faci pasul. Atunci cu- 
ragiul e silit de împrejurări, deci pierde ceva din valoare. 
Cu atât mai de admirat sunt acei oameni care pe lângă pu- 
terea de a înfrunta o nevoie, au voința să treacă dincolo 
de ea. Pe când curagiul singur poate fi născut din o strîim- 
torare, tăria de voinţă dă mai dese-ori prilej să pui în joc 
această însușire de seamă. Și Nansen poate fi dat drept pildă. 
de omul în care voința nestrămutată de a ajunge la un ţel 
hotărit a pus la încercare dese-ori puterele-i oţelite. 

Dar, vei spune, degeaba asemenea pilde. Voința și cura- 
giul se moștenesc. Zânele hotăritoare de soarta omului, îi 
dăruesc la naștere acele însușiri, ce-l va face toată vieaţa de- 
osebit de semenii lui. De ar fi numai așă, atunci la ce crezi 

că ar mai folosi școala; de ce crezi că sar mai scoate ne- 
contenit înaintea oamenilor faptele mari ale aleşilor? Edu- 
caţia nu ar mai aveă nici un rost, iar copii s'ar lăsă să crească 
cum «dă Cel de sus». Gândește-te însă la scriitorul rus Gorki, 
despre care nu se poate să nu fi auzit. 

Câţi ucenici de ciubotărie, de brutărie, nu sunt înzestrați 
de natură cu inteligenţă și dar de a observă. Aceste calităţi 
însă rămân în umbră, nu se arată, nu aduc folos omenirei, 
dacă ei nu au avut norocul să deă de oameni care să le 
întindă o mână de ajutor, să puie în valoare însușirile, chiar 
dacă acestea sunt înăscute. 


* 
* * 


Nansen se născu la 1861, în Norvegia, tara care a dat ome- 
nirei mulți titani ca Ibsen, Bjornson, Grieg, Nordenskjold !). 
Copilăria o petreci la ţară, mai mult sub îngrijirea mamei 
sale, o femeie muncitoare, econoamă, cu bună riînduială în 
ale gospodăriei, dar şi destul de cultă spre a aveă o influenţă, 
asupra copiilor ei. Creșterea acestora fu adevărat spartanică. 
Pentru ca să se ducă la școala primară din satul cel mai 
învecinat, Nansen trebuiă să facă 12 km. de drum pe zi. 
Chiar în vârsta mai răsărită nu aveă decât cam 70 bani pe 
lună de buzunar, de care trebuiă să dea însă socoteală până 
la o para. In schimb, locurile de prin prejur îi dădeau prilej 
să crească numai în mijlocul naturei, deprinzându-l dela vârsta 
de 11 ani cu osteneala și cu lipsurile ce se întâmpină în 
escursiuni, dar și cu nesaţiul de a ști rostul fiecărei pietre 
ori burueni. Dorinţa de a-și explică tot ce vedeă, spune un 
prieten al său din copilărie, îl făceă câte o dată nesuferit cu 
veşnicele întrebări. Pentru ce ? Şi cum? 


1) Precum şi celebrii matematiciani Abel şi Sophus Lie. 

Cu asemenea calități, treci repede prin liceu și univer- 
sitate. Nici nu dădu teza de doctorat și i se deschise locuł 
de conservator la muzeul zoologic din Bergen. Càt stătù în 
acest oraș, învățà multe, atât prin studiile lui proprii cât și 
din atingerea zilnică cu directorul muzeului, un om încercat 
greu în vieață, dar care nu se descurajă până la moarte, mun- 
cind pentru știință şi pentru binele concetățenilor săi. Pe 
lângă cercetările sale științifice, Nansen găseă vreme și pentru 
escursiuni mai lungi, mai cu seamă pe podișurile acoperite 
de veșnica manta de omăt din care alunecau spre fiordurile 
adânci, limbi de ghiață. Zăpada îl atrăgea; printre gheţuri 
și-a dus o bună bucată din drumul vieței; de sigur mult i-a, 
ajutat să îndure toate neajunsurile lor de mai târziu și acele 
escursiuni din vremea cât a stat la Bergen. Inainte de a se 
duce la Neapole, în ţara soarelui, spre a termină niște lucrări 
științifice, avù ocazia să se avânture la vânat până aproape 
de Grânlanda. De atunci se născu în el dorința de a cunoaște 
acele părţi din jurul capătului nordic al axei pământești, 
despre care se știă așă de puțin. Și astfel dorința se schimbă 
după o bucată de vreme în hotărire nestrămutată. Privirea 
lui se opri de odată asupra Grânlandei, pe care o zărise nu- 
mai ca o dungă alburie la marginea întinsului Ocean. Mulţi 
se încercară să străbată d'a curmezișul marea insulă despre 
care se credeă că numai pe margini e acoperită cu ghiaţă. 
Nordenskjold în 1870 și 1883 abia se depărtă cu câţiva, kilo- 
metri de coastă, Jensen străbătù mai adânc ceva, în 1878, 
Peary încercă în 1886 din nou, dar degeaba, greutăţile erau 
așă de mari, în cât îi împedicară să ducă la sfârșit ceea ce 
doriau. In 1888 însă, Nansen taie cel dintâiu drumul de a 
latul insulei. Ce voinţă la călăuzit se poată deduce din ur- 
mătorul fapt: pe când predecesorii săi aveau la îndemână 

corăbii care îi așteptau în locul de unde se încumetau să 
înainteze, Nansen este lăsat pe coasta de răsărit a Grânlandei 
de «baleniera» ce-l aduse din Islanda. Dela 13 August și până 
la 3 Octombre ţine marșul silit dela o coastă la alta. Ele- 
mentele naturei i se opun dela cel întâiu pas, ca și când sar 
fi unit să oprească în loc pe îndrăsnețul ce încearcă să calce 
prin locurile unde numai ele erau stăpâne. Ca rezultat al 
acestei explorări, e distrugerea legendei ce domnia asupra 
lăuntrului insulei. De pe înălțimea cea mai mare — 2716 m.— 
ce i-a eşit în cale, nu zări de cât ghiată și numai ghiaţă. 
Grânlanda e azi o ștearsă icoană a sceneriei caracteristică, 
Europei nordice pe vremea diluvială. Cum ai pune o pânză 
pe o masă, așă acopere «Inlandsis-ul» suprafața celei mai 
mari insule de pe pământ. 

O altă observare importantă făcută de Nansen, e că în 
Grânlanda e un «pol de răceală» ca și în Siberia (la Wer- 
hojansk), cu o temperatură de cel puţin —70%, în vremurile 
cele mai reci. 

Intors cu bine din această grea expediţie, abia are vreme 
să-și puie în rânduială observările științifice și să le facă 
cunoscute prin conferințe ținute mai în toate orașele mari. 
Un nou gând îl stăpânește. Regiunile polare îl atrag, măcar 
că știă foarte bine pericolele ce-l așteaptă și câte vieți de 
om — ca și balaurii din povești — nu au răpus acele locuri, 
învăluite și azi în pânza deasă a necunoscutului greu de 
învins. 

Destul e să pomenesc aici numai expediţia lui Franklin 
dela 1845, când au pierit de foame și frig peste 100 de 
oameni. Te prinde groaza când vezi în Muzeul de arte din 
Viena, tabloul zugrăvit de Payer — descoperitorul insulelor 
Franz-Joseph Land — reprezintându-l pe el însuși cetind Biblia 

tovarășilor săi gata să închidă ochii de veci în mijlocul câm- 
pului nemărginit de omăt. Ca prin minune numai au scăpat! 

Voința lui Nansen și de data aceasta ese la iveală. Nu 
lau putut opri nici soarta unora dintre predecesorii săi, nici 
dragostea de nevastă și copil. Cel mult experienţa altora i-a 
dat prilej să iea măsuri pentru ca să înlăture — pe câte cu 
putință — unul din pericolele cele mai mari — sfărâmarea 
corăbiei de către sloiurile de ghiaţă ce se îngrămădesc unele 
peste altele în vremea lungei nopţi polare. 

Pentru aceasta își construește vasul „Fram“, cu laturile 
mult mai convexe decât de obiceiu, pentru ca sloiurile să-l 
ridice deasupra lor în loc să-l cuprindă și să-l sfarme. Pre- 
gătirile terminate, la 24 Iunie 1893, ia drumul către locurile 
necunoscute. 

«Inapoia mea e tot ce am mai scump în vieață — scrie 
el de pe vapor. — Ce e înaintea mea? Câţi ani vor trece 
când voiu revedeă ce am lăsat?» 

Atât. vieața tihnită a unei lumi civilizate, cât și fantoma 
morţei ce trebue să apară tuturor celor ce încearcă să stră- 
bată scutul de ghiaţă din regiunile polare, nu-l făcură să 
deie îndărăt, „Fram“ fu condus dealungul coastei asiatice 
până la gura Olenecului, de unde apucă spre nprd. Lunga 
noapte de iarnă prinse expediţia la 780.50 latitudine nordică, 
unde fù silită să se oprească. Iți închipui vieaţa ce trebuiă 
să ducă acești oameni închiși în cercul de ghiaţă. Observări 
meteorologice, vânători de urși albi, erau toată variaţia ne- 
sfârșitelor zile trăite acolo. In neactivitatea aceasta tempo- 
rară legată de orice expediţie polară, lui Nansen îi sclipj 
în minte un alt gând, așă de îndrăsneț încât deodată căută 
cu tot dinadinsul să se scuture de el. Să se lese a fi dus de 
curenţii marini și de rătăcitoarele sloiuri polare, i se păru 

că e prea puţin lucru. Vroiă să ajungă cu orice preț cât 
mai aproape de pol, nu pentru ca să înfigă stindardul nor- 
vegian în punctul ce reprezintă capătul axei pământești, ci 
să deie științei cât mai precise și mai multe observări asupra 
regiunilor polare. Și astfel de îndată ce «Fram» fù tărât mai 
spre nord, după o nouă iernare, în primăvara anului 1895 
(14 Martie), când a ajuns la 83%,59' latitudine nordică, pă- 
răsi vasul cu tot confortul de pe el și în tovărășia unuia 
din expediție — Johannsen, — plecă spre polul nord. E poate 
actul de curaj cel mai măreț din câte se știu. 

Nemărginitul câmp de ghiaţă păru celor doi tovarăși, la 
început, ușor de străbătut, dându-le speranța unui desăvârșit 
succes. Erà mai mult o ademenire care să-i facă să nu le 
pară rău că au părăsit vaporul. Puţine zile de drum și pie- 
dici peste piedici se iviră în cale. Cei câţivă câini siberiani 
ce-i luaseră pentru ca să tragă săniuțele cu proviant, nu 
mai putură dovedi de oboseală. Rând pe rând fură omoriți, 
până când toată sarcina rămase numai puterilor lor. Drept 
adăpost contra frigului, un sac de blană în care-și găseau 
odihna, de multe ori nemâncați, căci de așă mare osteneală 
îi cuprindea somnul cu lingura în mână. Nu mai putură re- 
zistă. Şi după ce, în Aprilie, au atins punctul cel mai apropiat 
de pol (860,14) ridicându-se cu mult mai spre nord decât 
toţi exploratorii regiunilor polare dinainte de ei, fură siliţi să 
se înloarcă în spre sud. Incotro? Nici ei singuri nu știau. 
In sfârșit, duși de sloiurile de ghiaţă, dădură de uscat. Aici 
petrecură a treia noapte polară, în o colibă de omăt. Cum 
petreceau și ce vieaţă duceau, se poate judecă după faptul 
că cei doi tovarăși nu se mai puteau suferi; în loc să-și 
vorbească unul altuia, își întorceau spetele. Ar fi dat orice 
pentru o bucată de zahăr, o cartofă sau un rând de schim- 

buri curate. Colțunii și cu cibotele se făcură una, iar pe la 
genunchi aveau răni de rosătura pantalonilor scorojiţi. Abià 
s'a desprimăvărat, adică au început să se pue în mișcare 
sloiurile de ghiaţă și cei doi rătăciţi se pregătiră de drum. 
Când trăgând săniuţile peste muchile ascuţite ale sloiurilor 
îngrămădite unele peste altele, când vâslind zeci de kilometri ; 
când răsturnaţi de foce, făcând -baie într'o apă mai rece 
decât a Prutului în vremea Bobotezei, când apiărându-se cum 
puteau contra urșilor albi, curioși de apariţiunea unor ase- 
menea fiinţe prin meleagurile lor. Vieaţa plină de chinuri și 
lipsuri a martirilor creștini, eră blândă față de cele îndurate 
de cei doi apostoli ai științei. Cu asemenea lupte, ajung în 
sfârșit la cea mai sudică insulă din arhipelagul Franz-Josephs- 
Land. Inaintea lor largul oceanului, fără nici o zare de con- 
tinent ! Işi luară orice nădejde de scăpare; vroiau să încerce 
o ultimă sforțare și să străbată distanța ce desparte insula 
pe care se găseau de Spitzberg, numai cu luntrișoara ca o 
coajă de nucă. 

Dar... norocul le-a surâs poate pentru întâia oară. Pe 
când Nansen se urcase pe o movilă de omăt pentru ca să se 
orienteze, auzi un lătrat de câne. Deodată nu vroiă să crează, 
închipuindu-și că e o halucinație, un efect al gândurilor de 
scăpare ce-l stăpâneau. Lătratul se repetă, iar în depărtare 
se zărește silueta unui om. Erau mântuiți! 

Intâmplarea făcuse ca insula pe care se găseă Nansen, 
să fi servit în acel an drept staţiune științifică expediției lui 
Jackson. Poate să fie redată prin cuvinte bucuria ce o sim- 
ţiră cei ce se credeau pierduţi, când se văzură în colibele 
înzestrate cu toate înlesnirile de- trai? 

«De o parte, scrie Nansen despre întâlnirea lui cu Jack- 
son, europeanul civilizat, îmbrăcat într'un rând de haine de 

lână, după modă tăiate, încălțat cu ciubote cu turetcele înalte, 
ras, frizat, răspândind în jurul său mirosul plăcut de săpun 
parfumat, de altă parte sălbatecul cu sdrențe soioase, negre 
de funingine și grăsime, cu părul mare, nepeptănat, cu barba 
încălcită, cu o faţă pe care eră greu să se deosibească cu- 
loarea blondă din cauza fumului și a grăsimei, ce n'au putut 
fi înlăturate, măcar că au fost frecate cu mușchi, cârpe și 
chiar roase cu cutitul», 

Și aşă după trei ani de pribegie, Nansen fu primit cu 
mari serbări bine meritate pe pământul ţării sale, căci perdut 
a fost și a venit. 


Prof. Dr. I. Simionescu. 


—— ze 


CANALE ARTIFICIALE. ECLUZE. 


Din cele mai vechi timpuri și până astăzi navigaţiunea a 
oferit comerțului cele mai mari înlesniri și foloase. Acum 
ca și în trecut, cu toată desăvârșirea comunicaţiilor pe uscat 
prin construcţia de șosele și căi ferate, navigaţiunea își păs- 
trează întreagă întâetatea ei printre toate mijloacele de co- 
municaţie descoperite de om. 

In aurora lui, comerţul s'a săvârșit nu între vecini, ci între 
popoare îndepărtate, căci numai pentru acestea există tre- 
buinţa de schimb, născută din diversitatea de producte și 
moravuri. Transportul constituind un element esenţial al co- 
merțului, acesta nu s'a putut desvoltă decât de-a lungul ma- 
rilor căi de comunicaţie, așă încât istoria comerțului se con- 
fundă în mare parte cu istoria desvoltărei comunicaţiunilor 
pe apă și pe uscat. 

Pe câtă vreme drumurile pe uscat, în special căile ferate, 
cer mari cheltueli de instalaţie și întreţinere, cheltueli ce 
grevează sub formă de amortismente și dobânzi mărfurile 
transportate ; căile pe apă, vecinic neschimbătoare, sunt oferite 
gratuit de natură. Dar afară de aceasta și rezistenţa la trac- 
ţiune este mult mai mică pe apă decât pe uscat: așă, pe când 
pe o şosea, un cal de putere mijlocie nu poate trage decât 
1000 kgr., iar pe calea ferată, care este un drum perfect 
10.000 kgr., pe apă poate trage până la 80.000 kgr.! Așă se 
explică de ce transporiul tonei kilometrice costă 30 bani pe 
șosele, 4—5 bani pe calea ferată și 2—1/, bani pe apă. De 
aceia vreme îndelungată comerțul a fost exclusiv internaţional 
și maritim, numai mult mai târziu devenind și naţional și 
terestru. 

Inainte de invențiunea căilor ferate, transporturile se 
făceau mai numai pe apă: corăbiile străbăteau oceanele și 
mările, înconjurau coastele și intrau pe gurile fluviilor, pe 
cari le urcau pentru a puteă pătrunde cât mai adânc în con- 
tinent. 

Incetul cu încetul producţiunea se măr! în interiorul, ce 
fu atras în marea mișcare comercială. Cum orce îmbunătă- 
tire a mijloacelor de transport este o ușurare a comerțului, 
statele începură a se gând! la modalitatea acestor îmbu- 
nătățiri. 

Tradiția milenară lucră și calea pe apă fu aleasă. Anglia, 
Franţa, Italia de sus, Belgia, Olanda, Statele-Unite, etc., înce- 
pură a construi canale de navigațiune, cărora în mare parte le 
datorează ele desvoltarea lor comercială și industrială. Cel 
mai vechiu canal artificial este Canal du Midi (Franţa), care 
leagă Garonne cu alte rîuri. El are o lungime de 240 km. 
99 ecluze și a fost construit între anii 1664—1684. Al doilea 

este Brigevet-Canal (Anglia), construit între anii 1759—1776, 
leagă Manchester cu rîul Mercey, ete. Construcția canalelor 
luase un avânt uriaș, ce fù dintr'o dată nimicit de apariţia 
căilor ferate. Tracţiunea pe aceste canale se făceă de mari- 
nari sau de vite de povară ce mergeau pe drumurile de alături, 
trăgând vasele la edec (halage). 

Astăzi căile ferate au luat mai tot traficul de interior, 
de aceea nu se mai construesc canale artificiale de naviga- 
țiune decât în cazuri speciale : când este să se pună în legă- 
tură două mări, 2 basine mari, sau porturile maritime sau 
fluviale cu însemnate centre comerciale din interior. De aceea 
s'a construit canalul de Suez, de Corinth, de Kiel și în curând 
cel de Panama, pentru a nu cită decât pe cele mai celebre. 
Mai departe, Marea Nordului prin bazinul Rhinului și al Du- 
nărei comunică cu Marea Neagră, pe care Rusia proectează 
a o pune în legătură cu Marea Baltică, prin constructia unui 
mare canal, ce va străbate întinsele câmpii ale statului mos- 
covit. Și la noi sa agitat chestiunea de a se construi un 
canal de navigaţiune între București și Brăila, al cărui traseu 
ar merge prin inima Bărăganului. 

Alegerea traseului unui canal este câte odată foarte ane- 
voioasă și conduce la mari lucrări de artă, ca tuneluri pentru 
trecerea munţilor înalţi și lipsiţi de isvoare de apă și poduri- 
apeducte pentru trecerea văilor ce nu pot fi închise, lucrări 
ce sunt foarte costisitoare. De aceea se caută, ca pe cât este 
cu putinţă să se folosească rîurile a căror greutăţi de cana- 
lizare sunt mici. Deseori se întâmplă însă, că această cana- 
lizare nu se poate face, fie din pricina pantelor prea repezi, 
fie că riurile au regim torențial, sau că sunt prea late, sau 
că au fundurile și țărmurile constituite din terenuri puţin 
rezistente și mișcătoare. 

Atunci este nevoie a se recurge la un traseu independent, 
cu care ne putem urcă la înălțimi mari, a pătrunde în ţinu- 
turi altminteri inaccesibile navigaţiunei și chiar de a trece 
peste crestele de dealuri și chiar de munți despărțitori între 
două văi, apartinând la două mari basine. 

Un canal artificial este împărţit în mai multe bucăţi, nu- 
mite biefuri, cu atât mai dese, cu cât înclinația terenului 
este mai repede. Faţa apei unui bief este mai jos cu câţiva 
metri decât fața apei biefului dela deal și mai sus cu câțiva 
metri decât aceea a biefului dela vale, așă încât un canal 
artificial are forma generală a unei scări. 

Fundul unui bief este aproape orizontal, așă că apa are 
un curent nesimţit și navigațiunea și întrun sens și în celalt 
se face într'o apă stătătoare. 

De aceea vasele trebuesc mișcate fie printrun motor, 
fie trase la edec de oamenii sau vitele, cari circulă pe dru- 
murile de halaj ce mărginesc canalul. 

Din această pricină navigația pe canale este câteodată. 
întreruptă: iarna din pricina gheţurilor, ce nu se pot scurge 
cu aceeaș ușurință ca într'o apă curgătoare, vara din pricina 
lipsei de apă sau din cauză de reparaţiuni, inevitabile la 
ecluze. 

Partea cea mai însemnată a unui canal este ecluza. Cu 
ajutorul ecluzei, un vas poate trece dintr'un bief oarecare în 
altul imediat superior sau imediat inferior. 

Acest dispozitiv foarte ingenios se zice că a fost pentru 
întâia dată realizat în anul 1300 la Spandau (Olanda) și apoi 
la 1480 pe riul Benta lângă Padua (Italia). 

Ecluza (vezi figura I) este un basin de zidărie, de dimen- 
siuni reglementate, așă ca să poată conţine cele mai mari 
vase, ce plutesc pe canal. Acest basin A BC D desparte bieful 

superior I de bieful inferior Il. Ecluza este despărțită atât 
de bieful superior cât și de cel inferior prin două porţi re- 
zistente P și P’, ce se pot deschide sau închide după trebuință. 

Pragul A B (fig. II) are o înălţime de câţiva metri. 

Să ne închipuim că un bastiment vine dela vale și că 
se găsește în bieful II. Ecluzorul deschide poarta P’ și vasul 
intră în ecluză, unde nivelul apei este acelaș ca în bieful II. 
După ce vasul a intrat, închide la loc poarta P’ și prin niște 
guri laterale dă drumul apei în ecluză. Când nivelul apei din 


Fig. 2. Secţie în lung. 


ecluză a ajuns la aceiaș înălțime ca a apei din bieful I (ni- 
velul arătat punctat pe figură), se deschide poarta P și vasul 
trece în bieful I. 

Dacă în acel moment se află un alt vas în bieful I, 
atunci ecluzorul îi permite imediat intrarea în ecluză. Se 
închide poarta P și se dă drumul apei din ecluză în bieful I 
Când apa are acelaș nivel în ecluză și în biefnl II se des- 
chide poarta P’ și vasul își urmează drumul. 

Timpul trebuincios pentru ecluzare este de câteva minute. 

Niculae I. Petculescu 
Inginer la C. F. R. 
i 

JUSTUS von LIEBIG 
(1803—1873) 


(Urmare !) 


Mai târziu, Liebig a trecut dela studiul substanțelor ve- 
getale, la studiul chiar al organismelor, la procesul de vie- 
tuire al plantelor și animalelor ; în anul 1840 apare: „Chimia 
în aplicarea ei la agricultură și fiziologie» ; iar la 1842 : 
„Chimia organică în aplicarea ei la fiziologie şi patologie“. 
Cu aceste cărţi Liebig lărgește drumul chimiei şi tae drumuri 
noui, pe care de acolo înainte avea să pășească agricultura 
și fiziologia. Nimeni până la el n'a recunoscut atât de clar 
circuitul materiei prin vieaţa vegetală și animală și nici odată 
înaintea lui dependenţa vietței animale de cea vegetală na 
fost demonstrată și formulată cu atâta hotărire. Plecând dela 
aceste cugetări alese, Liebig ajunge la teoria îngrășămintelor 
pe care o justifică știinţificește. 

Increcările practice întreprinse de dânsul cu îngrășăminte 
artificiale, n'au dat însă la început nici un rezultat. Călăuzit 
de ideia, că substanțele solubile ar putea, fi duse de apa de 
ploaie, Liebig întrebuinţă, îngrășăminte, pe care cu intenţie le 
transformase în combinaţiuni insolubile. In timpul acestor ex- 
perienţe, agronomul Galvert împreună cu chimistul Guilbert 
obțin în Anglia rezultate frumoase cu așă zișii suprafosfați 
și atunci cheia problemei fu găsită în proprietatea ce o are 
terenul arabil de a reține anumite substanţe nutritoare. Acest 
nesucces trecător al teoriei sale, la amărit foarte mult pe 
Liebig şi la făcut să scrie între altele: «și în orbirea mea 


1) Vezi „Natura“, anul III, No. 7. 

credeam, că în lanțul minunat al legilor, ce fixează vieața la 
suprafața pământului și o întrețin vie, ar lipsi un inel, pe care 
eu, vierme sărman și neputincios, aș fi fost chemat să-l îm- 
plinesc». La 1862 Liebig sfârșește geniala sa activitate refor- 
mătoare cu opul său: „Procesul chimic al nutrițiunei ve- 
getalelor şi legile culturei câmpului“. 

Lucrările de fiziologie făcute de Liebig își au originea 
lor în lucrarea citată făcută împreună cu Wohler: „Despre 
acidul uric și derivații săi“. Aici și în lucrările mari, pe 
care le-a făcut asupra sângelui, fierei și asupra compușilor 
licizi din carne, Liebig aplică metoda exactă a cercetărei ști- 
inţifice introducând vederi noui atât în fiziologie cât și în 
medicină și dând vieață nouă acestor științe. 

Cu prilejul cercetărilor“sale asupra substanței mușchiulare, 
Liebig ajunge la prepararea extractului de carne, cunoscut 
și astăzi sub numele său. Se știe că extractul de carne ser- 
vește ca adaus la alimente vegetale azotoase (linte, mazăre, 
fasole, etc.), care astfel obţin valoarea nutritivă a cărnei, im- 
portanța extractului pentru nutriţiune și pentru funcțiunile 
nervoase este nediscutată, astfel că a devenit indispensabil 
pentru exploratori, turiști și bolnavi. Cum însă fabricaţia ex- 
tractului ar fi fost prea costisitoare în Europa, Liebig sa 
gândit numai decât la stepele Americei de sud, unde carnea 
nare aproape nici o valoare. In acest chip luă naștere ves- 
tita societate din Fraz-Bentos, care în zilele noastre preface 
anual carnea a sute de mii de vite în extract Liebig. 

De altfel Liebig a fost totdeauna preocupat să facă re- 
zultatele cercetărilor sale aplicabile la industrie. Observațiile 
sale asupra formărei oţetului făcute în lucrarea: „Despre 
produsele de oxidare ale alcoolului“, au folosit foarte mult 
industriei oţetului ; fabricarea săpunului, a substanțelor ex- 

plozibile, a grăsimilor, a oglinzilor cu argint și a întrebuin- 
țărei cianurei de potassiu în galvanoplastie, toate acestea îi 
datoresc îmbunătățiri însemnate, fie prin el însuși, fie prin 
alții, care au aplicat observaţiile lui. 


Ei 
* * 


După ce și-a îndeplinit misiunea sa la Giessen, Liebig, 
care din pricina sănătăţii sale slăbite nu mai puteă să des- 
volte activitatea puternică. de care era nevoie acolo, trecu 
la universitatea din München, unde nu eră trebuință să se 
ocupe de instrucția practicanţilor, ci puteà să trăiască numai 
pentru lucrările sale. 

Cei 28 de ani de activitate în Giessen, au fost pentru 
Liebig ani de luptă, de muncă, de supărări câte o dată, dar 
și de mari satisfacțiuni; el însuș spune în memoriile sale, că-și 
amintește totdeauna cu bucurie de zilele petrecute în Giessen. 
Chiar faptul, că eră profesor la o universitate mică îl con- 
sideră ca bună hărăzire a soartei, căci acolo forele nu se 
despică ca în orașele mari de reședință. In timpurile din urmă 
sa îndulcit mult și situaţia sa materială, care la urmă deveni 
strălucită prin despăgubirea și onorariul primit dela Compania 
de extract pentru cedarea dreptului de fabricaţie și pentru 
controlul produsului fabricat. 

Aceea ce-l distingeă pe Liebig ca cercetător eră spiritul 
său de observaţiune, putinţa de a concepe fenomenele fără 
prejudiţii și de a nu așteptă explicarea lor decât dela ex- 
perienţă. Cu toate acestea, în tinerețea sa, o idee preconcepută 
Fa făcut să peardă meritul descoperirei bromului. Se ştie, 
că Liebig obținuse, prin tratarea cu clor a apelor mume dela 
Kreuznach, un licid care aveă aspectul clorurei de iod, de 
care se deosebea însă prin câtevă reacţiuni. Nepotrivirile 

acestea, Liebig ajunse totuși să și le explice în chip mulțu- 
milor printr'o teorie, pe care și-o făcuse în acest scop. Câtevă 
luni mai târziu, Liebig primește vestea descoperirii bromului 
de către Ballard. Această greșală a sa, Liebig n'a putut-o 
uită niciodată și necazul său eră atât de mare, încât odată 
nu sa putut oprì să spună cuvintele cam nedrepte, ce au 
rămas până astăzi: „Nu Ballard a descoperit bromul ci 
Vromul pe Ballar“. 


* 
x * 


Liebig eră un maestru al prozei. „Scrisorile chimice“ au 
rămas model neîntrecut de popularizarea științei. Pe lângă 
marile opere pe care le-a scris îi mai datorim una din cele 
mai importante reviste de chimie : „Analele de chimie și de 
farmacie“, cunoscute astăzi de toţi chiiniștii sub numele de 
„Analele lui Liebiy“. După moartea lui Berzelius, Liebig ià 
împreună cu Kopp redacţia „Dărilor de seamă anuale despre 
înaintarea chimiei“. Enciclopedia chimiei pure şi aplicate 
(1842—1364) scoasă de Liebig împreună cu Wöhler și Poggen- 
dorf a rămas pildă pentru publicaţii enciclopedice. 

In relaţiile sale personale, Liebig eră atât de cordial și 
de fermecător, încât de multeori și-a cucerit prin aceste în- 
sușiri chiar simpatiile adversarilor, ce-și crease prin atacurile 
sale personale. 

Caracterul său nobil, iubirea sa pentru adevăr, simţul său 
neînduplecat pentru dreptate, apar deslușit în scrisorile sale 
{600—700 la număr) adresate lui Wohler, de care eră legat 
printr'o prietenie mai frumoasă și mai nobilă, de cum ar 
puteă fi închipuită. 

In luptele numeroase, pe care Liebig le-a dus pentru 
adevăr și știință, eră natural ca unii, ce-l cunoșteau puțin, 

să-l bănuească de mândru, netolerant și cârcotaș; pe când 
toată patima cu care apăreă câteodată, eră pricinuită numai 
de ura sa adâncă contra minciunei și înșelăciunei în știință. 

Drept răsplată meritată pentru munca și geniul său, 
Liebig a fost părtașul celor mai mari onoruri; toate socie- 
tăţile științifice din Germania și din străinătate îl numărau 
cu mândrie între membrii lor; principi și domnitori îl distin- 
seră prin acordări de titluri și decoraţii și marele Duce Ludwig 
II de Hessen îi acordă, la 1845, nobleţa cu titlu ereditar. Pe 
lângă aceste onoruri, Liebig s'a bucurat și de cea mai senină 
vieață familiară. 

Din cauza activităței sale foarte încordate, sănătatea lui 
Liebig n'a fost totdeauna îmbucurătoare; la 1870 cade greu 
bolnav și crezând, că sfârșitul său se apropie, cu seninătate 
și liniște sublimă, ià toate dispoziţiunile până în cele mai mici 
amănunte; totuși se restabilește și atunci scrie cu mult umor 
bunului său prieten Wöhler : «ţi lăsasem cu testament toate 
țigările mele mai bune și sper, că nu te vei supără, că ti 
le-am fumat pe toate». 

Trei ani mai târziu la 18 Aprilie 1873, în urma unei 
scurte suferinți, Liebig își dădu sufletul său nobil, lăsând o 
moștenire, pe care n'a întrecut-o nici un învăţat în trecerea 
sa prin veacurile omenirei. 

Prietenii și admiratorii lui, au ţinut să eternizeze pentru 
posteritate amintirea scumpului maestru, prin ridicarea a două, 
mărețe statui în orașele universitare Giessen și München. 


(După Dr. Walter Roth), 
Teodor Saidel 


Chimist expert în Institutul de Chimie. 

Urmare !) 


A doua impulsiune i-a venit astronomiei din partea Na- 
vigaţiei, căci așezarea stelelor pe cer dă mijlocul să ne 
orientăm în spațiu. Cât timp năvile nu sau depărtat mult 
de țărm, nu eră nevoie de altă orientare. Când însă oamenii 
au simţit în ei o oarecare îndrăzneală de a se aventură pe 
valurile mărilor atunci au simţit și nevoia de a se putea 
îndreptă în mijlocul apelor după cevă statornic. lată cum 
povestește Omer în Odisea plecarea lui Ulise din insula 
zeiței Calypso: 

Vesel şi-ntinde pânza Ulise şi se aşează la cârmă 
îndreptându-și plutirea. Şi nu şi-a închis un moment 
ochii, şi țintă-i-e privirea la Orion şi la Ursa, numită și 
car, care de loc nu se scaldă în apele lui Okeanos, căci 
așă i-a spus Calypso, cât timp va pluti spre Itaca, Ursa 
să-i fie la stânga. 

Adevărata impulsiune a venit însă dintr'un șir de între- 
bări pe care omenirea și le-a pus în urma observării ste- 
lelor și la care a răspuns pe rând în tot felul de chipuri. 
Intâi, ce se fac stelele după ce apun? Na fost greu să se 
închipuiască încă o jumătate de boltă la fel cu cea care 
stă deasupra noastră, încât să avem o sferă întreagă. Al 
doilea, cum e așezat pământul faţă cu această sferă? La 
început s'a spus că pământul e întins, mai târziu, s'a ajuns la 
ideia că pământul e ca un glob, e sferic și înconjurat de 
holta cerului. In ce chip Pitagora a ajuns cel di'intâiu la 


1) Vezi „Natura“ No. 7, Anul III. 

această idee, e greu de spus. Unii cred că motive geome- 
trice lau dus la forma sferică a pământului. Aristotel a 
găsit în urmă dovezile pe care le dăm și noi astăzi și care 
se găsesc în toate cărţile elementare. 

In școala lui Pitagora eră convingerea că mai sunt 
multe părţi ale pământului locuite cu oameni și în particular 
că fiecare localitate își are un antipod. Din ideia că pă- 
mântul e sferic sa născut dorința de a găsi dimensiunile 
pământului și rezultatele pe care le-au căpătat geometrii 
greci, ţinând seama de mijloacele primitive pe care le aveau 
ei pentru măsurătoare, nu se depărtează prea mult de cele 
actuale. Dar să lăsăm aceste amănunte și să trecem la o 
altă idee a grecilor. Pitagora a dat cel dintâiu o imagine 
geometrică a mișcării stelelor și planetelor, cu ajutorul a 8 
sfere și anume: câte o sferă pentru cele 7 planete, miș- 
cându-se fiecare deosebit împrejurul unei aceleiași osii, și o 
a 8-a sferă pentru stele și tărând în mișcarea ei pe toate 
celelalte 7. Sfera 8-a dă naștere zilelor și noplilur, iar miş- 
carea celorlalte sfere explicau rătăcirile planetelor. Imagi- 
nalia grecilor împodobeă acest sistem perfect cu însușiri 
extraordinare. Sferele erau transparente și făcute din cel 
mai curat cristal, osiile erau închipuite că sunt de diamant, 
în fine se credeă că din mișcarea sferelor întocmai ca din 
mișcarea unei săgeți în aer, rezultă o muzică, armonia sfe- 
relor, care nu-i îngăduit nici unei urechi omenești să o 
audă, afară de Pitagora. Intervalele dintre sfere corespundeau 
intervalelor muzicale. 

Cu toată această idee bizară, care arată ocolul pe care-l 
face mintea omenească pentru ca să explice un fenomen 
natural, e în această ciudăţenie un miez bun, anume încer- 
carea de u dă o explicare geometrică unui fenomen. Dar 

dacă această explicare ar fi fost bună, ar fi trebuit ca în 
virtutea ei să se spună de astăzi unde va fi cutare planetă 
mâine. Și n'a trecut multă vreme și sa văzul că sferele 
divine ale lui Pitagora nu pot să dea această prevestire, 
căci ar fi urmat ca primăvara să fie egală în durată cu 
vara, cu toamna și cu iarna, ceiace nu eră. Atunci sau in- 
trodus alte sfere care să explice deosebirile și sau găsit 
apoi deosebiri noi. La sfârșit erau așă de multe sfere încât 
nu se mai puteă pricepe nimic. Și cu toate acestea sa con- 
tinuat să se privească pământul ca așezat în centrul uni- 
versului și nu s'a putut înlătură figura perfectă a sferei la 
care ţineau mult grecii din motive estetice .și religioase. Și 
ceiace e curios, aceste idei au căpătat nu numai aprobarea, 
ci autoritatea. bisericei creștine până în timpurile din urmă. 
La 24 Februar 1616 sa dat de către Inchiziţie părerea ur- 
mătoare: A pretinde că soarele stă nemișcat în centrul uni- 
versului e absurd, fals și eretic, deoarece e în contrazicere 
cu sfânta scriptură. 

A pretinde că pământul nu se găsește în centrul uni- 
versului, că nu stă acolo nemișcat, e absurd, fals și cel 
puţin o credință greșită. 

In virtutea acestei hotăriri cartea lui Copernic, cu toate 
că fusese dedicată Papei Paul III a fost pusă la Index și 
trecută în lista cărților interzise. Tot așă sa întâmplat cu 
cărțile lui Kepler și Galileu. Și au rămas interzise până la 
anul 1835, cu toate că sau poate tocmai pentru că aceste 
cărți deschideau o eră nouă în Astronomie. Copernic a arătat 
că mișcările neînţelese ale plantelor devin limpezi dacă ne 
dăm seama eă ele sunt aparente și că ele se văd așă fiindcă, 
și noi ne găsim pe o planetă care se învârtește și ea ca și 
celelalte împrejurul soarelui. lar ziua și noaptea vin din 

faptul că pământul în afară de plimbarea lui împrejurul 
soarelui se învârtește și împrejurul unei osii care prelungită 
trece prin steaua polară. Copernic în această explicare geo- 
metrică a mișcării planetelor n'a mers mai departe, el a 
păstrat ideia celor vechi că drumul deschis trebue să fie o 
curbă perfectă și anume un cerc. Kepler a arătat că aceste 
drumuri sunt elipse. 

Legile lui Kepler mai arătau în ce chip anum2 se mișcă 
planetele pe elipsele lor. Toate acestea erau scoase din ob- 
servații. Newlon cel dintâi încearcă o explicare mecanică, 
adică încearcă să arate că mișcările planetelor se produc din 
cauza unor puteri care lucrează asupra fiecăreia din ele. 
Printr'o sclipire de geniu el găsește o lege simplă care se 
aplică întregii materii din univers, legea atracţiunii sau gra- 
vitaţiunii universale, care transformă orice problemă. de astro- 
nomie într'o problemă de Mecanică. E adevărat că peniru 
digestia și somnul oamenilor e indiferent dacă mișcările cor- 
purilor cerești sunt conduse de Jupiter din Olimp sau sunt 
guvernate de legea gravitaţiunii universale a lui Newton. Dar 
dacă în numele lui Jupiter oracolul spune că cutare individ 
trebue pus pe rug pentru ca cutare întreprindere a Regelui 
să meargă bine, atunci lucrul nu mai e indiferent și în loc 
de a răsturnă pe rege, e nevoie să se răstoarne zeul în nu- 
mele căruia se face arderea absurdă. 

__ Când oamenii au găsit că mișcările stelelor nu sunt supuse 
bunului plac al unui zeu capriţios, nau mai voit să știenici de 
bunul plac al regilor absoluţi și au cerut ca și faptele lor să fie 
supuse la legi ca și fenomenele cerești. Din acest punct de vedere 
se poate spune că matematicele au avut și o înrfurire socială. 

Și acum să recapitulăm povestirea noastră despre feno- 
menele cerești. 

La început oamenii au observat mișcările stelelor. După 
un timp îndelungat de observări cei cu mintea mai isteață 
au reușit să constate legături între fenomene. Legătura de 
exemplu dintre fiecare fază a lunei și așezarea ei faţă de 
soare. După câtăva vreme s'a căutat ca toate aceste legături 
parţiale să se lege de o explicare mai generală. La început 
această explicare a fost pur geometrică, mai târziu preci- 
ziunea observărilor nu s'a mai mulțumit cu atât și a impus 
oarecum o explicare mai desăvârşită. 

Această lege desăvârșită a fost legea lui Newton, care nu 
explică numai fenomenele pe care le vedem acum sau le-am 
văzut înainte, ci dă mijlocul de a prevedeă fenomenele în viitor. 

De aci încolo se poate spune că începe adevărata știință. 
Inţelegeţi bine că atât timp cât știința se mărginește să po- 
vestească cum s'a petrecut cutare fenomen, importanţa ei e 
redusă. Când însă știința poate spune de acum că în anu- 
mite condițiuni un fenomen are să se petreacă în anume 
chip, atunci știința e perfectă. 

Dar să lămuresc și mai bine această ideie. Inchipuiţi-vă, 
o ceată de meșteri vrând să facă fără ajutorul matematicelor 
tunelul St. Gotthard sau Simplon! Dacă lucrul ar fi fost en 
putință, Romanii, care au făcut lucrări uriașe, ar fi făcut și 
tuneluri. Cu preciziunea dată de matematici însă tunelul se 
poate începe deoparte și de alta a muntelui, iar la sfârşitul 
lucrărilor cele două jumătăți se potrivesc întocmai. Tot așă 
ecuaţiunile Mecanicei cerești scoase din legea gravitaţiei uni- 
versale spun dinainte drumul pe care-l fac planetele și timpul 
când sosesc la fiecare punct al acestui drum. Dar legea lui 
Newton mai explică și o mulțime de alte fenomene și cerești 
și pământești. Imi veţi dă voie să vă vorbesc de două din 
aceste fenomene, foarte interesante și unul și altul. 

In rândul întâi vreau să, vă vorbesc despre inelul lui 
Saturn, nu numai pentrucă fenomenul acesta e curios şi a 
dat loc la studii adânci, dar mai ales fiindcă printre aceste 
studii e unul făcut de o celebră matematiciană, Sofia Ko- 
walewski. 

Sofia Kowalewski a fost una din cele dintâi tinere ru- 
soaice, care acum vreo 40 de ani au plecat pline de entu- 
siasm spre universitățile din apusul Europei, ca să facă știință. 
La anul 1874 Sofia Kowalewski şi-a trecut doctoratul în 
Matematici, iar cu 10 ani mai târziu după ce publicase câtevă 
lucrări importante, a fost chemată Ja Stockholm să facă un 
curs de matematici superioare. La anul 1888 a primit premiul 
Academiei de Științe din Paris pentru un memoriu de Meca- 
nică în care a obţinut rezultate care au devenit azi clasice 
în știință. 

Să revenim acum la inelul lui Saturn. Până în secolul 
XVIII Saturn a fost socotil ca cea mai depărtată planetă. In 
secolul XVIII s'a descoperii Uran şi în al XIX Neptun și mai 
depărtate ca Saturn. Dar, aceste două din urmă n'au micșorat 
întru nimic importanţa lui Saturn. 

Mai întâi el are un întreg cortegiu de 8 sateliți, 1) încât el 
și cu sateliții care se învârtesc împrejurul lui, par'c'ar fi soa- 
rele cu planetele care-l ocolesc de jur împrejur. Insă în afară, 
de cei 8 sateliți Saturn mai are un însoțitor unic în felul său 
în toată lumea înstelată, anume e înconjurat de un inel mai 
mult turtit, un fel de coroană și care nu se vede decât când 
stă pieziș și e luminat de soare și bineînțeles numai cu aju- 


1) D. profesor Coculescu, Directorul observatorului astronomic 
din Bucureşti, a avut bunătatea să-mi comunice că în timpul din urmă 
s'au mai descoperit încă doi sateliți ai lui Saturn. 

torul telescopului. Cel dintâi care La văzut a fost Galileu, 
care și-a alcătuit cel dintâi un fel de lunetă ca să vadă obiec- 
tele depărtate. [n Iulie 1610, adică acum 300 de ani începu 
Galileu să studieze pe Saturn. In loc să vadă inelul, i s'a 
părut că Saturn are deoparte și de alta doi sateliți lipiti de 
el. E adevărat că așă pare în lunetă inelul lui Saturn, de 
oarece nu se vede din el decât ceeace trece deoparte și de 
alta a discului lui Saturn. Cu toate acestea Galileu și-ar fi 
putut dă seama că-i inel, dacă și-ar fi putut un singur mo- 
ment închipui o astfel de particularitate neașteptată. In 1612 
Galileu observă din nou pe Saturn, dar acum văzu numai 
discul lui Saturn fără nimic altceva. 

«E cu putinţă să mă fi înșelat vreun demon»? scrie el. 
In realitate se petrecuse altceva. Inelul se întorsese de a cur- 
mezișul și în loc să i se lumineze partea întinsă, îi eră lu- 
minată de soare numai dunga subțire care nu se poate vedeă 
decât cu telescoape'e cele mai bune, de care n'aveă Galileu. 

Mai târziu Galileu a fost și mai turburat, căci planeta 
i-a apărut ca un fel de amforă sferică cu 2 braţe. Inelul 
eră acum așă așezat încât se vedeau de o parte și de alta 
a lui Saturn, goluriie dintre planetă și inel. In fine dela 1626 
înainte Galileu n'a mai putut face observări de oarece orbise 

Cu vreo 30 ani după aceia, un astronom olandez, renu- 
mitul Huyghens își dete seama de adevăratul caracter al ine- 
lului și cu chipul acesta se explicară toate anomaliile pe care 
nu le înțelegea Galilcu. 

In afară de înfățișarea pitorească a inelului, curiozitatea. 
noastră mai pune în discuție și putinţa de a există un așă 
inel. Mintea noastră nu se poate mulțumi numai să înregis- 
treze că acel inel există. Ea caută să găsească că un așă 
inel nesprijinit pe planetă și care se învârtește împrejurul ei 

poate există în virtutea legilor mecanicei și a legii cunoscute 
a gravitațiunei universale. lar dacă cu ajutorul acestor legi 
nu poate găsi o explicaţie raţională atunci -mintea noastră 
cere sau modificarea legilor cunoscute sau introducerea unei 
legi noi. 

Cel dintâi care a început să se ocupe de inelul lui Saturn 
a fost celebrul Laplace, care a plecat dela ipoteza că inelul 
e solid și a căutat să vadă dacă e posibilă numai în virtutea 
legii lui Newton. Celebrul fizician Maxwell a reușit acum 50 
de ani însă cel dintâi să descurce o problemă așă de com- 
plicată. El a arătat că din punct de vedere matematic soli- 
ditutea inelului cere ca pe periferia lui să fie distribuită o 
materie solidă de 41/, ori mai grea ca a întregului inel. 

Această coneluziune o dovedește el că e absurdă. Așă 
dar ipoteza că inelul e solid, cade. Atunci Maxwell face o 
altă ipoteză, că inelul sar compune din mai mulţi sateliți 
foarte mici, și ajunge la rezultatul că această ipoteză explică 
fenomenele observate. In timpul din urmă, pe altă cale anume 
cu ajutorul spectrului luminos căpătat, observând inelul lui 
Saturn, s'a arătat că inelul s'ar compune din părți care se 
mișcă, fiecare deosebit ca un satelit. 

Vă închipuiţi poate că matematicianii s'au oprit aci. ki 
au mers mai departe și au cercetat să afle în ce condițiuni 
mecanice sa putut formă acest inel: o întrebare îndrăsneaţă 
ca toate întrebările care au dus la cele mai însemnate des- 
coperiri și în știința abstractă şi în diferitele ei aplicaţiuni. 
Dar, pentru ca să pot desluși răspunsul la această întrebare 
am nevoe de câteva amănunte referitoare la celalt fenomen 
pe care am promis mai nainte să-l descriu. 

E vorba de mișcarea regulată a mărilor, de acel fenomen 
curios al venirei şi retragerei de două ori pe zi a apelor din 

oceane. În fiecare port și din timpurile cele mai vechi sa 
observat acest fenomen. Și iarăși din timpurile cele mai de- 
părtate sau dat tot felul de explicări fluxului și refluxului. 
Chinezii spuneau că apele mărilor formează sângele pămân- 
tului iar fluxul și refluxul sunt ca pulsaţiunile ce se simt din 
trecerea, regulată a sângelui prin corp. Mahomet profetul arab 
amestecă în explicarea lui divinitatea: Dumnezeu a pus un 
înger să privegheze deasupra apelor. Când îngerul își pune 
piciorul în mare, apele se umflă și avem flux, când și-l scoate 
apele se retrag și avem reflux. 

Grecii și Romanii n'au observat acest fenomen din cauză 
că în marea Mediterană, închisă de toate părţile fluxul e așă 
- de redus, încât nu se poate observă. Numai călătorii care au 
ajuns la țărmul oceanului Atlantic, au făcut povestiri și au 
dat și explicări. 

Așă povestește Strabon călătoria lui Posidonius la Cadiæ 
unde se văd mișcări zilnice, lunare și anuale ale apelor, ve- 
nind toate din cauza lunei. Căci spune Posidonius când luna 
se înalță deasupra orizontului apele încep să se ridice până 
ce luna ajunge la meridian, iar când luna începe să se scc- 
boare se retrag și apele. Oceanul stă câtva nemișcat până 
când luna su scoborit sub orizont și apoi începe din nou 
fluxul până când luna a atins meridianul sub pământ, după 
aceea, vine rejluxul până ce luna răsare iarăș. Acestea sunt 
schimbările zilnice. Posidonius povestește din călătoria lui, că 
apele oceanului au și schimbări lunare. Când e lună nouă 
ridicarea apelor e foarte mare, la primul pătrar fluxul e ceł 
mai mic, la lună plină ridicarea e iarăș foarte mare, și așă 
mai departe. În fine, Posidonius a mai istorisit și de o schim- 
bare anuală. Un lucru trebue reţinut din toată această po- 
vestire, anume că oamenii de pe acele vremuri au găsit le- 

gătura dintre un fenomen pământesc și un altul ceresc. Dar 
această legătură eră de natură calitativă. Mai târziu când 
navigația a luat. avânt, iar coastele oceanelor sau presărat 
cu porturi, sa simţit nevoia să se ştie în fiecare port precis 
ora când apa e mare, pentru ca corabia să intre în port 
fără primejdie, și înălțimea. la care vine apa cea mare, pentru 
ca la nevoie să se ocolească locuri!e periculoase. Cu toate 
că fiecare port își făcuse de pe vremuri îndepărtate și după 
zeci de ani de observări, table de prevestirea fluxului și re- 
fluxului, valoarea științifică a acestor table eră nulă, căci 
pentru orice port nou trebuiau alţi zeci de ani de observări 
ca să i se facă și lui table. Legea lui Newton, care arată 
atracţia pe care o exercită luna și soarele asupra apelor de 
pe pământ, precum și legile mecanicei cu care se pot studia miș- 
cările apelor, dau astăzi mijlocul ca să se facă după obser- 
vări mult mai puţine, table pentru orice port. Dar pentru ca 
matematecianii să ajungă la acest rezultat practic, au fost 
nevoiți să studieze câteva probleme teoretice mai uşor de 
tratat. Așă au studiat ei fluxul și refluxul când împrejurul 
unei planete lichide se învârtește un satelit foarte mic tot 
lichid, și au arătat că pe satelit se produce un flux așă de 
mare, încât, satelitul se lungește și se apropie de planetă. lar 
dacă satelitul trece de o limită determinată e rupt în bucăți. 
Această teorie nu se aplică lunei și pământului, care nu mai 
sunt fluide, dar arată felul cum a putut luă naștere inelul 
lui Saturn. Un satelit mai apropiat a intrat în cercul morții 
și sa îmbucătățit și bucăţile circulă ca un inel în jurul pla- 
netei nefaste. 

Mă, simt nevoit să încheiu, nu doar că am terminat ce 
aveam de spus, Căci problemele naturei, la a căror deslegare 
au luat parte matematicele, sunt nesfârșit de multe și de 

variate, ci din pricină că socotesc de ajuns exemplele pe care 
le-am dat. Cred că am putut pune în lumină nu numai faptul 
că în unele părţi ale științei preciziunea matematică e indis- 
pensabilă, ci și un alt fapt de o natură mai deosebită. Anume, 
singură matematica poate fi o călăuză sigură în rezolvarea 
problemelor mari despre trecutul și viitorul universului în 
care trăim și din acest punct de vedere matematicele capătă 
pe lângă altele și o valoare filozofică. 
G. Ţiţeica 


Conferinţă făcută la Societatea femeilor română, 
Februarie 1908 


e a 


CONCURSUL „NATUREI“ 


Rezultatul concursului a întrecut aștoptările noastre, am primii 
atâtea lucrări şi multe din ele aşă de interesante, încât neputându-le 
clasifică, amânăm pentru numărul viitor darea premiului. O parte din 
traduceri deşi foarte bine făcute şi, luate în mod absolut, pline de in- 
teres, nu se potrivesc însă cu caracterul revistei. In orice caz adresăm 
aici cele mai călduroase mulţumiri tutulor celor cari au luat parie la 
acest concurs şi au dorit să contribuească astfel cu cevă la popula- 
rizarea ştiinţei în ţara noastră. 

Pentru ca de acum să se vadă bogăţia şi varielatea de subiecte 
ce s'au ales de către concurenţi, dăm lista lucrărilor trimese, lăsând, 
din motive losne do înţeles, numele traducătorilor la o parte, punând 
însă în parenteză numele autorului original după care sa făcut tra- 
ducerea. 

1. Consideraţii asupra diferilelor grade de plăcere ce ne oferă 
aspeciul nalurei (Humboldt); 2. Ce poate să faca ştiinţa în contra 
boalelor (Metchnikoff); 3. Variabilitatea corpurilor simple (Dr. G. Le 
Bon); 4: Știință şi poezie (Janssen); 5. Electricitatea. Importunţa ei 
ca agent transformator şi transmiţitor al energiei (G. Dary şi H. de 
Parvile); 6. Omul sburător (M. de Nansouty) ; 7. Foametea universala 
(Dr. L. Caze); 8. Locomotiva (M. de Nansouty); 9. Indoita conditio- 
nare & fenomenelor de viaţă. Iritabilitatea (A. Dastre); 10. Bărbaţi 
şi femei în planete (C. Flammarion); 11. Origina simieana a omului 
(Metehnikofi) , 12. Cercetările moderne şi problema atomică (Kothner) ; 
13. Formarea petrolurilor (N. L. Pervinguitre); 14. Principiul lui 
Cuvier în determinarea oaselor fosile ale patrupedelor (Cuvier); 

15. Traectoriile ce taie meridianele unei suprafeţe de revoluţie sub 
un unghiu constant (Abbe Aoust); 16. Vieaţa de noapte a animalelor 
în pădurile din America de sud (Humboldt); 17. Cloroformul (Dr. 
L. Büchner); 18. Evoluţia lumei (Dr. G. Le Bon); 19. Doamna Evelyn 
(M. Pemberton). 

Mai putem spune că avem promisiunea unui profesor pentru un 
alt premiu de traduceri, pe care-l vom acordă în toamnă, Vom pu- 
blică amănunte în această privinţă în unul din cele două numere 


viitoare, Redacţia. 


NOTIŢȚE 


SPRE ȘTIINȚA. Repraducerea acestor notițe este îngăduilă numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deavieplul din revistele aiătnte, ci sunt prefaceri după articale cu mult mai întinse. 

O turbină hidraulică de 1000 cai, cea mai puternică până azi a 
fost instalată în uzina electrică dela Snoqualime- Full. Ea are o singură 
roată de 1m. 981 diametru şi 0 m. 241 lărgime. Cântăreşte 86 tone şi 
face 800 învârtituri pe minut. Produce curenţi electrici trimesi la 72 
km. (Rev. de Chim. In. Aprilie 1908). 


- 
+ E] 


Rezerva de huilă mneexploatată încă se urcă la 700 miliarde 
de tone pentru Europa şi 661 miliarde pentru America şi Canada. 
Pentru Asia nu se poate da nici măcar aproximativ cifra cuvenită. E 
sigur că zăcămintele din Asia sunt mai mari decât acelea ale Europei 
şi America luate împreună. Minele din Sbensi singure au 1 trilion 
300.000 tone de huilă. ° 

Cu asemenea rezerve şi ca consumaţia din ziua de azi suntem 
asiguraţi vreo mie de ani. (Revue de Chimie industrielle, April 1908). 


E] 
= + 


Cât costă diferitele moduri de luminat. — Pentru a aveà o lu- 
mină de 10 lumânări pe oră costă: Petrol sub presiune 0,12 bani, 
urc electric 0,20, Auer 0,31, lampă osram 0,62, petrol în lămpi obiş- 
nuite, 0,87, incandescenţă cu alcool 1.00, acetilenă 1.50, lămpi elec- 
trice cu fir de cărbune 2.00, lumânarea 3.70. 

Această comparație e făcută socotindu-se 0,25 lei kgr. petrol, 
0.62 Kilowatt-oră, acetilenă 1 lei 50 metru cub, gazul 0 lei 20 m. c. 
şi lumânarea 1 lei 85 kgr. (Rev. Chim. Ind. April 1908). 


-Ei 


naana 


Tip. GUTENBERG, Joseph Göbl, Bucuresci. 

Apa și focul sunt cele două mari elemente ale naturei, 
cărora omul le datorește vieaţa și desvoltarea, fără de care el 
nu ar fi putut ajunge stăpânitorul lumei. Mulţi socot desco- 
perirea. focului, drept cea mai mare din câte s'au făcut până 
acum; importanţa lui se vede și la cei vechi prin pedeapsa 
groaznică dată lui Prometheus. Dar apa ! Sunt triburi care se 
războiesc dela un izvor, după cum ţări civilizate își omoară 
mii din copiii lor pentru un colţ de mare, drumul lesnicios al 
răspândirei produselor lor economice. 

Asemenea a doui oameni conștienți de puterea și însem- 
nătatea lor, cele două elemente despre care e vorba, se ur- 
măresc mereu, se,luptă între ele, trăesc într'o veșnică vrajbă. 
Când focul e în toiul său, când, scăpând din lanţurile în care-l 
leagă câteodată omul, mistuie toată munca de ani, numai 
apa îi poate veni de hac, numai ea îl oprește din mersu-i 
devastator. E drept, că focul deseori își răsbună. Căldura 
dela soare, preface apa mărilor în vapori, ușori ca fulgii, ce 
se răspândesc peste toată fața pământului, împrăștiindu-i din 
culcușul lor, silindu-i să ducă o vieaţă de rătăcire continuă 
prin scoarţa pământului, până să ajungă îndărăt la mare. 
Omul deseori întețește această vrajbă, folosindu-se de rezul- 
tatele ei. Numai așă poate el să transporte case întregi pe 
luciul nemărginit al oceanelor, ori să lunece pe șine mii de 
tone dela un capăt al lumei la celalt. 

Puţini vor fi știind că apa și focul, care să învrăjmășesc 
atâta la fața pământului, trăesc, în adâncul planetei, în bună 
înțelegere aparentă sau mai drept, trăesc la un loc, căci tot 
apa e prizonierul focului. S'a ajuns la această constatare, 

numai după ce sa născut întrebarea dacă apa mărilor se îm- 
puţinează mereu sau rămâne aceeaș de când e pământul ? și 
dacă toţi vaporii de apă ridicați dintro mare vin îndărăt or 
mai sunt opriţi în drum ? La această din urmă întrebare nu 
e greu de răspuns. Apa de ploaie ce cade pe faţa unui loc, 
străbate în drumul ei fel de fel de minerale. Sunt unele dintre 
aceste care, când vin în contact cu apa, iau cevă din ea, 
schimbându-se în alt mineral. Așă e între altele anhidrita (un 
inineral alcătuit din vitriol și calciu) care se schimbă în ghips. 
Deci o parte — o mare parte — din apa venită dela mări 
se oprește în pământ, rezultatul ar trebui să fie o scădere 
a oceanelor. E dreptul, sunt lacuri care, pe zi ce merge, seacă. 
Din ele nu rămân decât sărurile dizolvite în apă. Dar nu e 
mai puţin adevărat că în vieaţa lungă a pământului, sunt 
semne că oceanele au avut în unele vremuri mai multă apă 
decât au azi, revărsându-se și ocupând suprafeţe întinse de 
uscat. S'a căutat să se vadă, care este izvorul izvoarelor ; de 
unde se hrănesc actualele mări. 

Inceputul răspunsului lau dat unele izvoare ferbinţi, cum 
sunt multe pe fața pământului. Izvoarele dela Carlsbad bună 
oară aduc o cantitate enormă de săruri alcaline, în care însă 
cele de sodiu precumpănesc. Dacă aceste izvoare nu ar fi 
decât apele de ploaie, ce sau vârit la îndeajuns de mari 
adâncimi spre a se încălzi, ele ar trebui să conţie mai multe 
săruri de potasiu, care se găsesc din belșug în rocile ce străbat. 
Acest exemplu ca și altele la fel, au făcut pe marele geolog 
vienez Suess să emită părerea că apa multor izvoare termale 
vine din adâncul pământului, de acolo, de unde sunt materii 
topite. Părerea emisă a prins rădăcini, mai ales din observa- 
țiunile erupţiunilor vulcanice. La fiecare mânie, Vezuvul ori 
Etna, aruncă din ei vapori de apă din belșug, care ameste- 

caţi cu cenușele vulcanice produc acel sul de «fum», ce poate 
să se ridice din gura vulcanului, la zeci de kilometri înălțime. 
Tot odată când iese lava, ea e învăluită multă vreme întrun 
nor subțire alburiu ce conţine ba vapori de sare, ba arse- 
niuri, vapori de apă ori anhidrită carbonică. E vădit lucru, 
că aceste gazuri vin împreună cu lava din vatra vulcanului, 
ajutându-i să se urce până la craterul, înalt uneori de peste 
6 km. dela nivelul mărei. 

Noianul acesta de apă, eșită din vulcani este cu mult 
mai mare decât se închipuiă. Astfel, după socotelile făcute, 
numai Etna a dat din el în anul 1865, în 200 de zile cât a ţinut 
erupţiunea, peste 2 milioane de tone de apă, aruncând în fie 
ce zi peste 11000 de tone. Toată apa eșilă din vulcan se 
duce la mare, fie deadreptul, fie după ce a străbătut prin 
pământ ; cu ea se duc și sărurile eșite, din care sarea obiș- 
nuită domină. 

Se înţelege că fără de voie urmează întrebarea: dar de 
unde apă în lavă? Răspunsul de data aceasta e mai greu de 
dat, pentrucă omul de știință nu are privirea lui Ochilă din 
poveste. Ceeace poate să facă el, e să deducă din analogii 
cu faptele cunoscute. Se știe bună oară că argintul topit are 
particularitatea să absoarbă în el gazuri, pe care le reţine 
atâta cât e încălzit la o anumită temperatură. De se răcește, 
gazurile scapă din închisoarea lor, eșind din nou în atmosferă. 

Odată, tot pământul nu eră decât un corp format din 
materii topite, așă cum e azi numai partea lui centrală — 
sfera de foc sau pyrosfera. În jurul lui se găsea o atmos- 
feră mai deasă decât cea de azi și mai bogată în gazuri di- 
ferite. Nici ape, nici coaja solidă nu există. Pământul se află 
deci în condițiunile bombiței incandescente de argint. Materiile 
topite din care eră alcătuit, absorbeă tot soiul de gazuri cu 

care veneă în atingere. Și astfel au rămas și în sâmburele 
de azi. Cu cât acesta se răcește, cu atât gazurile devin 
libere, eșind la suprafața pământului ori unde rezistența e mai 
mică decât puterea lor de întindere. 

Dar, eșirea apei din adâncul pământului, deci fără aju- 
torul apei de ploaie, poate să se întâmple și pe alte căi. E. 
un fapt obișnuit pentru acei ce observă rocele eruptive, bu- 
năoară granitul, în plăci subțiri la microscop, ca să vadă unele 
minerale, cum e cvarțul, turbure din cauza unor bășicuţi in- 
finit de mici — zise incluziuni — pline cu apă. Sunt alte mi- 
nerale care conţin apă ca element de constituție. Un chimist 
francez, încălzind bucăţi de granit până ce au devenit albe, a 
căpătat pe lângă gazuri diferite și o cantitate însemnată de 
apă. Astfel un km.? de granit, ar dă peste 27 milioane de 
tone de apă. Deci și rocele care se găsesc la mari adâncimi 
„în scoarța pământului, putând fi încălzite la o temperatură. 
ridicată, sunt în stare să dea din ele apă. Aceasta venind în 
dreptul unor crăpături, se ridică spre suprafața coajei pămân- 
teşti, putând dă naștere la izvoare ferbinţi. 

lată cum apa poate eși din foc, din stâncă, îmbogăţind 
izvoarele, făcând să crească mările. Legenda cuprinsă în Ve- 
chiul Testament, după care Moise a scos apă din stâncă, 
apare e dreptul ca o minune, dar nu e departe de ceiace 
știința ne spune. Origina internă a apei pământești mai explică, 
și lipsa lichidului dătător de vieaţă, pe satelitul pământului. 

După toate amănunţitele observaţiuni se consideră luna 
ca un corp mort. Afară de slabe excepţiuni, nici telescoapele 
nici fotografiele, nu arată că ar există apă pe lună. 

Basinurile, odată poate pline, au secat, expuse la căldura, 
soarelui, iar din lăuntrul lunei altă apă nu mai iese, pentrucă 
sâmburele ei s'a răcit în o ultimă sbuciumare vulcanică ce a 

dat naștere înfățișărei așă de caracteristică pentru tovarășa 
pământului. Semnele aceste negative ar puteă fi aduse în spri- 
jinul părerei — întărită prin experienţe — că mare parte din 
apa de pe pământ vine din sfera de foc sau din pietrele din 
adâncime încălzite până ce devin albe. Mările și Oceanele nu 
sunt decât niște rezervoare, în care se scurge apa încărcată 
cu săruri diferite, asvârlită din marile răsuflători pământești 
și scăpată din cuptorul cu materii topite ce se află sub scoarța 
pământului și unde a stat prizonieră de atâta amar de vreme. 
Cât timp focul lăuntric nu se va stinge, apa dela faţă va 
există, dând vieaţă planetei și podoabă îmbrăcămintei ei. 
Iaşi. Prof. Dr. I. Simionescu. 


-a 


CLOROFORMUL 


In a 403-a noapte a minunatelor poveşti din 1001 de nopti, 
sultanul făgăduiește mâna frumoasei prințese Nurunnihar 
aceluia dintre cei trei fii ai săi Hussain, Aly și Achmed, 
care va aduce din călătoriile sale minunea cea mai fără de 
pereche. 

Cei trei prinți pleacă și după ce străbat lumea în lung 
și în lat, se întorc, aducând fiecare câte o minune căpătată 
pentru mult bănet și după multe rugăminţi. 

Hussain aduse un covor care aveă miiastra. însușire că 
de te așezai pe el, numai într'o clipă te duceă peste orce 
piedică și în orce loc orcât de îndepărtat ar fi fost, — care 
aveă deci cam aceiași putere ca și mantia vrăjită din Faust, 
a cărei concepție poate că sa desprins din această poveste. 

La rândul lui, prințul Aly aduse o ţeavă de fildeș ter- 
mecată, lungă de vr'un picior și de grosimea degetului celui 

mare. Ţeava aceasta aveă la fiecare capăt câte un geam, prin 
care dacă te uitai, vedeai pe dată orce ai fi dorit. 

In sfârșit, prințul Achmed aduse un măr făcut de o mână 
omenească, și care aveă nemai pomenite daruri vindecătoare. 
Şi de boalele cele mai cumplite te puteai tămădui numai 
mirosind mărul acesta. El eră fructul cercetărilor și vegherilor 
unui filozof, a cărui faimă se răspândise în toată lumea și 
care toată vieața sa muncise să cunoască, puterile ierburilor 
şi ale pietrelor. Așă că la adânci bătrâneţe ajunsese să alcă- 
tuiască din ele un amestec din care eră făcut mărul cel așă 
de minunat. 

Inainte ca cei trei prinți să se înfățișeze la curtea tatălui 
lor, ei se întâlniră întrun loc dinainte hotărît, şi unde le-a 
fost dat să facă cea mai binefăcătoare întrebuințare a minu- 
nilor cu cari se întorceau. 

Și anume : ei văzură prin ţeava cea fermecată pe prințesa 
Nurunnihar zăcând pe moarte; se așezară pe covor și într'o 
clipă se găsiră la căpătâiul prințesii pe care o și puseră pe 
picioare dându-i numai să miroasă mărul cel vrăjit. 

Minunile din această poveste au devenit fapte. Ceeace 
părea cu putință numai închipuirii, poetului, sa îndeplinit. 

Mulțumită oamenilor săi mari și străduințelor lor neobo- 
site, veacul al XIX-lea a ajuns să stăpânească comori care 
d'abiă se lasă mai pre jos, ca preț și minunăţie, decât închi- 
puirile poetice din lumea cugetătoare orientală. 

Ca prin ajutorul unor covoare fermecate suntem duși de 
puterea aburului cu o iuţeală de necrezut dela un loc la 
altul; ca prin nişte fevi vrăjile privim prin telescoape şi 
microscoape, precum şi prin ajutorul așă numitei analize spec- 
trale, în spaţiile cele mai îndepărtate ale universului ca și în 
colţurile cele mai ascunse ale sumedeniei de corpuri ce ne 

înconjoară, — luăm cunoștință prin sârmele electrice de ceiace 
se întâmplă în locurile cele mai îndepărtate de pe suprafața 
pământului și de care nu ne-am puteă da seama în alt chip. 

In sfârșit de mărul fermecat ne amintește descoperirea 
unuia dintre corpurile cele mai binefăcătoare care au slujit 
vr'odată artei medicale, cloroformul, cu al cărui ajutor se 
alină atâtea dureri, se scapă atâția bolnavi de rele așă de 
înfricoșătoare. 

Cloroformul, descoperit în anul 1831 de Liebig și Soubeyran 
în acelaș timp, se capătă prin distilarea alcoolului ordinar 
cu hipoclorit de calciu. In timpurile mai noi se prepară cu 
ajutorul cloralului, un corp care se capătă trecând clor 
gazos prin alcool lipsit de apă. Cloroformul este un lichid 
limpede, mai greu ca apa, cu care nu se amestecă; din potrivă 
amestecându-se foarte ușor cu ether, spirt și uleiuri grase. 
Fierbe la 61%, e un lichid mobil, cu un gust și miros putin 
înțepător. Se evaporează repede și vaporii venind în atingere 
cu organele de respiraţie trece repede în sângele oamenilor 
și animalelor. Sângele astfel schimbat lucrează asupra creerului 
și sistemului nervos și produce în timp de câteva minute 
pierderea. cunoștinței, somn și nesimţire. 

Unei stări de enervare, care de obicei trece foarte repede, 
şi în care cloroformizatul încearcă să se scoale, voibește, 
loveşte cu braţele în jurul său, luptându-se cu chipuri plăzmuite 
în vis, îi urmează o stare de toropeală, în care membrele 
cad în jos fiind scoase de sub puterea voinței, după perderea 
cunoștinței venind și nesimtirea. Une ori prin mintea. celui 
ameţit trec în această din urmă stare visuri de tot felul, când 
plăcute când neplăcute ; alte ori însă îi rămâne și cunoștința, 
cloroformizatul auzind tot ce se întâmplă în jurul său și putând 
să-și amintească 'n urmă de vorbele rostite de cei de pe lângă 

dânsul. Nu simte însă nimic și nu-i este cu putinţă să-și miște 
membrele și deci să se împotrivească. 

Cloroformul poate produce uneori și moartea. Această 
împrejurare a făcut cloroformului dușmani hotăriți nu numai 
printre profani, ci chiar și printre medici. De fapt, dacă ne 
gândim că întrebuinţarea unui leac care ar trebui să aducă 
numai binefaceri și ușurări și care e trebuincios în orice 
clipă, ascunde în sine astfel de primejdii, atunci am putea 
fi ispitiţi ca să-l osândim în total sau în parte. La drept 
vorbind o asemenea osândire e o mare greșeală. Căci nu 
există nici o descoperire sau invenţie așă de folositoare, care 
să nu poarte întrinsa și câtevă primejdii, uneori adevărate 
alte ori închipuite. 

Dar numai întrebuinţarea îndelungată a unei invenţii noi 
face cu putință cunoașterea amănunțită a acestor primejdii, 
așă încât să poată fi înlăturate sau să li se poată găsi o îm- 
potrivire. Așă este și cu cloroformul ! 

Cu toată întrebuinţarea crescândă, putem spune că nu- 
mărul jertfelor sale nu s'a mărit în anii din urmă, ci din po- 
trivă sa micșorat. 

Astfel în primul rând, mulțumită atenţiunii din ce în 
ce mai mari și a priceperii lucrului din partea medicilor, și 
în al doilea rând preparării cât mai îngrijite a cloroformului, 
întrebuințarea lui a devenit cu mult mai puţin primejdioasă. 
Pe de altă parte cloroformul nu trebue osândit dacă se are 
în vedere că numărul jertfelor e nemăsurat de mic pe lângă 
numărul celor cari se lecuesc prin ajutorul lui. Doctorul 
Potler din Londra spune că el a avut la 4000 de clorofor- 
mizaţi numai un mort, și că acest unul eră bolnav de inimă, 
adică, purtă în sine înclinarea spre un sfârșit nenorocit. In 
de obște însă putem socoti că la 10.000—20.000 de cloro- 

formnizări se întâmplă un singur caz nenorocit, care poate 
fi lăsat la o parte faţă de numărul acelora cărora li s'a 
scăpat vieața prin cloroform. 

Cloroformul este azi în mâinele medicilor un ajutor de 
neprețuit care nu mai poate fi înlăturat din nici o operaţie 
mai dureroasă sau mai mare făcută asupra corpului 
omenesc. 

Prin întrebuinţarea cloroformului nu se înlătură bolna- 
vului numai simţirea durerilor groaznice pe cari în cel mai 
rău caz le-ar puteă suferi printr'o voință puternică, dar se 
înlătură înainte de toate urmările grozav de rele, pe cari le 
au aceste dureri asupra întregului sistem nervos. 

Afară de aceasta se ușurează foarte mult, mai ales su- 
fletește, problema medicului și deci reușita operaţiei, apoi 
se fac cu putință operaţii cari altfel n'ar puteă fi făcute din 
pricina greutăţii, durerilor și duratei lor mari. 

O altă întrebuințare a cloroformului este și alinarea 
durerilor mari chiar la bolnavii cari n'au nevoe de operaţie. 
Apoi insomnia, tusea puternică, crizele nervoase, etc.... pot 
fi de asemenea înlăturate sau micșorate prin întrebuințarea 
cloroformului. 

Ce mare liniște sufletească pentru fiecare sănătos sau 
bolnav, stă în singur gândul că pentru orce rău care lar 
puteă atinge se găsește un leac care poate să-l ridice pentru 
câtăvă vreme deasupra cunoștinței stărei și durerilor sale și 
care alcătuește în toate împrejurările un nepreţuit mijloc de 
alinare pentru cele mai chinuitoare dureri trupești ! 


(Traducere din „Physiologische Bilder“ de Dr. L. Büchner). 


N. Satinover și M. Voinescu 


Studenţi în anul al II-lea la Facultatea do Științe, 
Universitatea din Bucureşti. 

SOLURILE VECINE 


Am văzut 1) că pământul negru al României are ca vecin 
podzolul de sub pădurile conifere din Carpaţi, iar mai sus, 
pe vârfurile Carpaţilor este solul tundrelor. Dar între pod- 
zolul şi ciornoziomul românesc mai este un sol, care în timpuri 
preistorice a fost ciornoziom, dar sub influenţa umezelei a 
perdut proprietăţile tipice de ciornoziom și sa apropiat de 
tipul podzolului. Acesta e un sol cenuşiu, deci n'are nici 
culoarea albă a podzolului, nici cea neagră a ciornoziomului. 
Pretutindeni în România, unde azi se întind pădurile de stejar 
și fag erau cândva stepe de ciornoziom ; clima însă devenind 
umedă, apele, ce cădeau din atmosferă și se infiltrau în sol, 
dizolvau puţin câte puţin sărurile solubile din sol lipsindu- 
astfel de ele; atunci au putut să crească și pădurile, cari 
acumulând și mai multă umiditate, au contribuit la o spălare 
și mai energică a fostului ciornoziom. 

Când săpăm solul acesta cenușiu, supranumit și sol de 
pădure sau sol de antestepă, deasupra găsim un strat cenușiu 
de 20—30 cm. grosime, iar dedesubt un strat cenușiu-albicios 
de 30—40 cm. grosime și de o structură nuciformă, adică 
parcă ar fi compus din grăunțe de mărimea unei alune, fie- 
care alună e presărată cu un praf fin de nisip silicios. Sub- 
solul e format din argile diluviale (câteodată morenice) sau 
din löss. Ca proprietăţi chimice solul cenușiu este intermediar 
între ciornoziom și podzol, având săruri solubile și humus mai 


mult ca podzolul, dar mai puţin ca ciornoziomul. La analiza 


1) Natura, Anul III, No. 8. 

mecanică dă 25—50°/, părticele cu diametru mai mic ca 
0,01 mm. 


x 
* * 


Antestepa se găseşte pretutindeni între zona ciornozio- 
mului și zona podzolului: în România, Ungaria, Galiţia, 
Rusia europeană, Siberia, Statele Unite, etc. In Europa 
antestepa e acoperită cu păduri de stejar și de fag, la poalele 
Uralilor de Sud cu păduri, în Siberia apusană cu păduri de 
mesteacăn. Antestepa cu mesteacăn e foarte plană și din orce 
punct ai priv), ţi se pare că te afli în poiana unei păduri 
nesfârşite de mesteacăn; dacă însă te deplasezi, vezi că nu 
mai e o singură pădure, ci sute și mii de pădurici de câte 
1—2 pogoane, despărțite între ele prin pâlcuri de stepă. Dacă, 
se tae o pădurice de acestea se vede că ea crește într'o 
depresiune slabă în cari se adună apele de ploi și de zăpadă 
spălând solul atât de energic, încât la 20 cm. adâncime găsim 
un adevărat podzol. Acest strat de podzol se subţiază, dispare 
spre marginea păduricei. Granița de Nord a antestepei mestea- 
cănului merge dela orașul Irbit la Kaiuse și de acolo se 
coboară la poalele munţilor Altai paralel cu râul Irtâş. 

La sud de ciornoziom sunt solurile eoliane, apoi lateritul, 
care se găsește desvoltat numai acolo, unde precipitaţiunile 
atmosferice sunt abundente, iar căldurile în tot cursul anului 
sunt mari. Acest sol e roşu și foarte poros, din care cauză, 
apa pluilor pătrunde ușor prin el, alimentând în abundență 
izvoarele. Lateritul se poate formă pe orce rocă ; astfel: pe 
insula Ceilon, în India, în Brazilia el s'a format din gneis, 
lângă Goa din bazalt, lângă Pungo-Androngo dintr'o gresie 
argiloasă ; în alte locuri sa format pe granite, diabaze, 
serpentine, diorite, aluviuni, löss, etc.; e destul numai să fie 
în prezenţă silicați și mai ales bisilicaţi aluminoși. 

Lateritul e foarte răspândit pe pământ; caracteristic 
pentru el este sărăcia în humus, care nu se poate acumula 
din cauză că căldurile mari descompun repede și complect 
resturile organice. Lateritul e compact, dar se poate tăiă cu 
cuțitul; el are pete brune, galbene, roșii, albe; cele albe și 
galbene sunt mai moi și mai sărace în fer, iar cele roșii și 
cele brune sunt foarte bogate în fer, căruia se datorește și 
culoarea roșie. Oxizii de fer în laterit se află în cantităţi până 
la 510/0, iar cantitatea de fer pur se evaluează la 25 —36%/,, 
și din această pricină în Africa din laterit se și extrage fer. 
Grosimea solului lateritic ajunge câteodată până la 200 m., 
și variază după vârsta geologică a solului. Mai spre suprafaţă 
colvarea roșie e mai închisă, dar cu adâncimea trece spre 
galben din pricină că în adâncimi predomină mai mult oxizis: 
hidrataţi ai ferului. Oxizii de fer se găsesc nu numai în 
masa lateritului, ci și ca concreţiuni rotunde. In laterit mai 
sunt și pungi negre de compuși ai manganului, precum și 
concreţiuni mari de hidrargilit. Alte elemente afară de 
quar se găsesc în cantităţi foarte mici. Oxizii de fer sunt 
sub formă de limonită, hematită, rantosiderită, dar mai mult 
ca turită. 

* i * 

Formaţiunea lateritului se explică astfel: Apele atmos- 
ferice fiind întotdeauna acidulate cu CO, pătrunzând în sol, 
atacă roca mumă, descompun silicaţii și le iau metalele (afară 
de Fe, Mn și Al), pe cari apoi le duc sub formă de carbonaţi 
în adâncime și le scot în văi prin izvoare. Împreună cu me- 
talele este scos și Si0,, care este luat nu de CO, ci de un 
acid huminic special, rezultat din putrezirea substanţelor 
organice; acest acid cu SiO, dă o combinaţiune solubilă 

în apă, ce se înfiltrează în sol și este scoasă din sol prin 
izvoare. 
a * * 

Pe măsură ce ne depărtăm de ecuator, lateritul trece în 
terra rosa, care nu mai e așă de groasă ca lateritul și n'are 
concreţiuni de fer, de mangan or de argililă. In Europa 
terra rosa se găsește pretutindeni, unde căldurile sunt mari, 
iar precipitaţiunile atmosferice sunt abundente: în /stria, Dal- 
matia, Italia, Spania. Se mai găsește prin Caucazia (lângă: 
Batum şi Lencoran), prin America de Nord, China, Japonia, 
etc. Compoziţia chimică ne amintește mai mult bozita. 

Dincoace de zona lateritului e zona eoliană cu sol galben 
și cu o climă foarte uscată, cu călduri ce vara trec chiar 
de 500, cu un aer veșnic plin de praf foarte fin și uscat. 
Solul galben este format anume prin depunerea continuă al 
acestui praf fin ; prin vâi torentele depun cantităţi mari de 
nisip și pietriș. Pădurile nu cresc decât pe vârfurile munţilor, 
iar pe restul terenului nu cresc decât ierburi, dar și acestea 
numai pe un timp scurt, când cad câteva ploi. Subsolul e 
lös. Partea. principală a solului o formează nisipul (65%/9), 
apoi argila (10°/,), calcarul ţ7—150]0), fosfaţii, sărurile 
de potasiu, sodiu, fer etc.; deci compoziţia chimică e favo- 
rabilă agriculturei, dar lipsește apa; unde însă se aplică 
sistemul irigațiunilor, acolo se obţin recolte foarte frumoase 
(în China, Turchestan, NE Indiei, Persia, Arabia, Cali- 
fornia etc.). Oazele din pustietăţi nu sunt alt ceva, decât 
peteci de sol eolian irigat, fie natural fie artificial. 

Solul fiind foarte bogat în săruri solubile, ca sulfați, 
cloruri, — lacurile sunt sărate, căci fiecare an riulețele, ce se 
varsă în lac, aduc cantități mari de săruri, cari rămân în 

apa lacului, sporind salinitatea lui. Așă e marea Moartă din 
Palestina, lacurile din Tibet,- Mongolia etc. 

Intre zona eoliană (aerală) și zona ciornoziomului e o 
zonă de trecere cu un sol brun la sud, castaniu mai la nord, 
care pe măsură ce ne apropiem de ciornoziom devine tot 
mai închis la culoare, trecând prin nuanţa culorei pastilelor 
de ciocolată. In Eurazia această zonă se începe dela munții 
Altai şi merge spre apus prin regiunile semipalatinscului, 
Acmolinscului, Turgaiului, învălue marea. Caspică dinspre 
nord și răsărit până la Caucaz şi Manici, drece în Crimea, 
Dugeac, Dobrogea, în Spania. In America reapare în Mezica- 
Nouă, California, Colorado. Aceasta e zona slepelor-pus- 
tietăți cu o climă mai puţin uscată ca în zona eoliană, cu 
vânturi puternice, cu ierne friguroase, bântuite de viscole. 
Solul în general e argilos, cu pâlcuri mari de nisipuri zbu- 
rătoare ; fiind udat și apoi uscat, se întărește ca piatra. Pă- 
trunderea umidităței în sol se face anevoe, din care pricină 
atât spălarea solului, cât și dezagregările hidrochimice ale 
părticelelor lui se fac încet. Vegetaţiunea e compusă numai 
din ierburi spinoase, capabile să suporte călduri mari și us- 
căcioase ; dar și aceste ierburi în timpul căldurilor arzătoare 
de vară se usucă cu totul. Așă sunt așă numitele pustietăţi 
din jurul mărei Caspice, cari în Aprilie și Mai prezintă o 
imensă grădină, plină de verdeață; dar pe timpul verei sunt 
adevărate pustietăți. Mici arbuști cresc pe ici pe colo, dar 
ei sunt pitici și parcă se lipesc de pământ. Prin America 
crește cactusul. 

Subsolul acestor stepe-pustietăţi e compus în general 
din argile cuaternare brune, grii, verzui sau roșietice com- 
pacte sau mărnoase cu gips și cu săruri solubile. In partea 
dinspre zona ciornoziomului locurile mai înalte sunt acope: 

rite chiar cu ciornoziom, iar restul câmpiei cu sol castaniu. In 
partea dinspre zona aerală solul e castaniu pe înălțimi și brun- 
deschis pe restul câmpiei. 

Solul brun e de vreo 30 cm. grosime, are 20%, humus, 
care se dizolvă în apă abià 1:200 și care e foarte bogat 
în azot (12 °/,) ; materii zeolitice sunt 8—12 °/,. Solul castaniu 
are 45 cm. grosime, conţine până la 50%, humus și până la 
15 9/9 materii zeolitice. 

Nisipurile și sărăturile (prin depresiuni) sunt în abun- 
dență. Agricultura din lipsa apei se face anevve și cu risc. 
Unde însă se aphcă irigațiunile, acolo se obțin recolte foarte 
frumoase. Creșterea vitelor însă prezintă multe avantaje şi 
de aceia locuitorii acestei zone până și în ziua de azi sunt 
nomazi ; așă sunt calmucii, chirghijii, turcmenii, mongolii, 
başchirii. 

Din această zonă e interesantă partea numită stepa 
chirghijilor, situată între riurile Volga şi Ural. Ea este 
identică cu slepa Calnucilor, adică cu partea dela sud de 
Volga, doar că nisipurile zburătoare sunt mult mai întinse. 
Marginea nordică a acestei regiuni e foarte pestriță din cauză 
că crâmpeele de pustietate se alternează mereu cu petele de 
stepă adevărată ; afară de aceasta stepa-pustietate se înfige 
adânc în stepa adevărată dealungul apelor curgătoare. Tot 
în această parte sunt numeroase niște depresiuni slabe, ro- 
tunde, în cari apa adunându-se spală solul, transformându-l 
în ciornoziom. Spre sud caracterul pustietăţei devine tot mai 
pronunţat, solul devine horizontal, argilos, plin de săruri so- 
lubile și presărat cu nimeroase lacuri sărate, din cari Bas- 
cunciac și Elton sunt renumite. Spre răsărit, adică spre 
riul Ural, nisipurile predomină, formând regiunea cunoscută 
sub numele de Rîni-Peski. Sărăturile devin foarte nume- 

roase, recunoscându-se ușor după eflorescența puternică de 
So, Naz, So, Mg, NaCl, CO,Ca. In multe sunt numeroase dâm- 
buri de gips de înălțimi până la 150 m. 

Așă dar în România avem: deoparte a ciornoziomului 
pământul cenușiu al antestepei, apoi podzolul și tundra, iar 
de altă parte stepa pustietate în Dobrogea și în unele locuri 
de pe lângă Dunăre. Restul e stepă adevărată cu ciornoziom. 
Ca suprafaţă, pământul cenușiu e mai răspândit în România 
ca celelalte soluri. 


T. Porucie. 
Licenţiat în Chimie. 
IE 
CONSIDERAŢII 
ASUPRA 


DIFERITELOR GRADE DE PLĂCERE CE NE OFERĂ 
ASPECTUL NATUREI 


Dacă nu se consideră studiul fenomenelor fizice în rapor- 
turile sale cu condiţiile materiale ale vieței, ci pentru influ- 
ența sa generală asupra progresului intelectual al omenirei, 
se găsește, că rezultatul cel mai general și mai important 
al acestei cercetări este cunoștința îmbinărei forțelor naturei 
și sentimentul intim al dependenţei lor mutuale. Întuiţia acestor 
raporturi lărgește vederile și inobilează plăcerile noastre. 
Această lărgime de vedere este opera observaţiei, a meditației 
și a spiritului timpului în care se încheagă toate păile gân- 
direi. Istoria descopere orcui poate iscod prin păturile vea- 
curilor trecute până la rădăcinele adânci ale cunoștințelor 
noastre, cum că de mii de ani, firea omenească a muncit ca 
să prindă în schimbări veșnic reînăscătoare, invariabilitatea 
legilor naturei, și să cucerească treptat o mare parte a lumei 

fizice prin puterea gândirei. A întrebă analele istoriei, este 
a urmări această urmă tainică pe care chipul Lumei, care 
s'a arătat mai întâiu simțului intern ca o presimţire vagă 
a armoniei și ordinei din univers, se prezintă astăzi spiritului 
ca fructul a lungi și serioase observaţii. 

La două epoci a contemplaţiunei lumei externe, la cea 
dintâiu deșteptare a reflecţiei și în epoca unei civilizaţii în- 
naintate, corespund două feluri de plăceri. Una, proprie naivi- 
tăței primitive a timpurilor vechi, e născută din ghicirea ordinei 
ce se prezintă în mişcarea liniștită a corpurilor cerești și din 
desvoltarea treptată a organizaţiei. O altă plăcere reiese din 
cunoștința precisă a fenomenelor. Îndată ce omul cercetând 
natura, nu se mulțumește de a observă, dar face să se pro- 
ducă fenomene sub condiţii determinate ; îndată ce strânge 
și înregistrează faptele pentru a. întinde cercetarea dincolo 
de scurta durată a existenței, filozofia naturei se desbracă 
de formele vagi şi poetice cari aparţineau la obârşie ; ea 
prezinlă un caracter mai sever şi atârnă de valoarea obser- 
vaţiilor, nu mai ghicește, ci împreunează și judecă. Atunci con- 
sideraţiile dogmatice a secolelor anterioare nu se mai păs- 
trează decât în prejudecățile poporului și a claselor ce se apropie 
de dânsul prin lipsa de lumină; ele se perpetuiază mai cu 
seamă în unele doctrine cari pentru a-și ascunde slăbiciunea 
le plac a se acoperi de un văl tainic. Limbile susra încărcate 
cu expresii figurate poartă mult timp urmele acestor intuiţii 
începătoare. Un mic număr de semne, produs al unei inspi- 
raţii fericite a timpurilor primitive, ia încetul cu încetul forme 
mai puţin vagi și interpretate cu îngrijire, se păstrează chiar 
în limbajul științific. 

Natura considerată raţional, adică supusă în toată întin- 
derea sa la controlul judecăţei, este singura unitate în noia- 

nul fenomenelor, o armonie între lucrurile create, care diferă 
prin forma lor, prin constituția lor proprie, prin puterile ce 
le însuflețesc; acesta e Totul (© zãv), pătruns de o suflare 
de vieaţă. Rezultatul cel mai important al unei cercetări ra- 
tionale a naturei e de a prinde unitatea și armonia în această 
grozavă îngrămădire de lucruri și puteri, de a îmbrăţișă cu 
acelaș dor ceea ce datorim descoperirilor secolelor trecute 
sau timpurilor în cari trăim, de a analiza detaliul fenome- 
nelor fără a fi copleșiți de masa lor. Astfel i-a fost dat omu- 
lui de a se arătă demn de menirea sa, pătrunzând firea na- 
turei, aflându-i tainele, și stăpânind cu puterea gândului 
materialurile strânse prin observaţie. 

Dacă judecăm mai întâi asupra diferitelor grade de plăcere 
ce le oferă contempiaţia naturei, găsim că în primul loc tre- 
bue să fie așezată o impresie cu desăvârșire independentă de 
cunoștința intimă a fenomenelor fizice, independentă de ase- 
menea și de caracterul propriu al peisajului, de fizionomia re- 
giunei ce ne înconjoară. Orunde, în câmpia monotonă și făcând 
una cu cerul, plantele de aceeaș specie, iarba sau gramineele 
acoper pământul; orunde valurile mărei scaldă țărmul și lasă 
drept urme fășii verzui de varech plutitor, sentimentul naturei 
mari și libere coprinde sufletul nostru și ne descopere, ca prin 
o tainică inspiraţie, că forţele universului sunt supuse la legi. 
Simpla atingere a omului cu natura, această influenţă de 
aer liber, exercită o putere liniștitoare: ea îndulcește dure- 
rea şi domolește pasiunile, atunci când sufletul e turburat în 
adâncurile sale. Omul primește aceste binefaceri de pretu- 
tindeni orcare ar fi zona pe care o locuește, orcare ar fi gra- 
dul său de cultură intelectuală la care sa ridicat. Partea 
severă și solemnă a acestor impresiuni pe cari le descriem 
aici, se leagă de presimţirea ordinei și legilor naturale, care 

se naște fără voia noastră prin simpla atingere cu natura; 
și aceasta provine din contrastul ce prezintă nimicnicia ființei 
noastre, față de această icoană a infinitului care se desco- 
pere orunde, în bolta înstelală a cerului, pe câmpia ce se 
pierde în zare, sau în orizontul neguros al oceanului. 

O altă plăcere e aceea care ne-o dă caracterul indivi- 
dual al peisajului, configuraţia suprafeţei globului în o regiune 
anumită. Impresiunile de acest fel sunt mai vii, mai bine 
definite, mai potrivite cu anumite stări sufletești. Emoţiunile 
noastre sunt excitate or de mărimea maselor, de lupta ele- 
mentelor deslănțţuite sau de trista goliciune a stepelor, ca în 
nordul Asiei, sau altădată sub impresia unui sentiment mai 
duios, la privirea câmpurilor acoperite de holde bogate, a 
locuinței omului de pe marginea prăpastiei, a sălbaticei fecun- 
dităţi a țarinei învinsă de plug. Însistăm mai puţin aci asupra 
diferitelor grade de putere ce deosebesc emoţiunile ca și 
deosebirele între sensaţii care înviorează caracterul peisajului, 
și la cari acest caracter dă farmec şi durată. 

Dacă-mi va fi ertat să mă las coprins de amintirea călă- 
toriilor îndepărtate, ași însemnă, printre plăcerile ce le prezintă 
marile scene ale naturei, liniștea și majestatea nopţilor iro- 
picale, când stelele lipsite de strălucirea lor scânteetoare, 
revarsă o lumină blândă de planete pe suprafaţa ușor agitată 
a oceanului; ași amintì văile cele adânci ale Cordslierilor, unde 
trunchiurile îmbrăţișate de paimieri, își mișcă, frunţile stufoase, 
pătrund prin bolțile de verdeață, și formează în lungi coloane, 
<o pădure peste pădure»; ași descrie vârful piscului Zenerif, 
când o grămadă orizontală de nouri, de o albeaţă străluci- 
toare, desparte conul de foc de câmpia inferioară, și când 
deodată, din cauza unui curent ascendent, chiar de pe gura 
«craterului, ochiul poate să se desfăteze cu vederea, viilor din 

Orotava, cu grădinile de portocale și grupurile tufoase de 
bananieri de pe țărm. În aceste scene, o repet, ne mișcă nu 
vraja liniștită răspândită peste toată natura, ci înfățișarea 
pământului, poziţia sa proprie, amestecul norilor, a insulelor 
vecine și a orizontului mărei, care-și amestecă formele lor 
nehotărite în bruma dimineţei. Orce simţurile pot abiă să 
perceapă, ceeace locurile romantice prezintă mai înspăimân- 
tător, poate să devie un isvor de plăcere pentru om; imagi- 
nația, sa găsește cu ce să-și exercite liber o putere creatoare. 
In nehutărîrea sensaţiilor, impresiile se schimbă cu mișcarea 
sufletului și prin o decepţie plăcută și ușoară, credem că 
primim din lumea, externă ceace noi înșine am dat fără voia 
noastră. 

Când, după o lungă navigaţie depărtaţi de patrie, am de- 
barcat pentru prima oară pe țărmurile tropicelor, am fost 
surprinși în mod plăcut când am recunoscut în rocile ce ne 
înconjurau aceleași șisturi înclinate, acelaș bazalt în coloane, 
acoperit de amigdalide celulare, cum erau acelea de pe pă- 
mântul european pe care îl părăsisem, și a căror identitate, 
în zone atât de deosebite, ne-au adus aminte că scoarța pă- 
mântului, răcindu-se, a rămas neatârnată de influenţa climei. 
Insă aceste mase stâncoase de şist și de bazalt se găseau 
acoperite de vegetale de o formă care ne surprindea, de o 
înfățișare necunoscută. Aci înconjurați de formele colosale 
şi maestoase ale unei flori exotice simţeam cum prin o minu- 
nată mlădioșie a firei noastre sufletul se deschide ușor împre- 
siunilor cari prezintă între dânsele o legătură şi o asemănare 
tainică. Noi ne închipuim așă de umil tot ce aparţine vieței 
organice, că, dacă la prima vedere ne încântă o vegetaţie 
care seamănă cu una din ţara noastră de baștină, în toc- 
mai după cum auzul este desfătat de blânda familiaritate 

a limbei strămoșești, ne simțim cu încetul familiarizați în 
climaturi noi. Cetăţean al lumei, omul, trebue si se familia- 
rizeze în orce loc care-l înconjoară. Și colonistul dă plantelor 
acestor regiuni nouă, nume pe cari le importă din patria mumă 
ca o amintire a cărei perdere lar îndurera. Prin niște legături 
tainice cari există între diferitele tipuri de organizaţie, formele 
vegetale exotice se prezintă gândului său înfrumusețate de 
imaginea acelora cari au înconjurat leagănul prunciei. Astfel 
afinitatea senzaţiilor conduce către acelaș scop la care ajunge 
mai târziu comparaţia adâncită a faptelor, la convingerea 
intimă că un singur și indistructibil nod, încătușează întreaga 
natură. 

Incumetarea de a descoperi în elementele sale deosebitele 
minuni ale lumei fizice este plină de îndrăsneală ; căci carac- 
terul de măreție al unui peisagiu și toată scena impozantă 
a naturei depinde de simultaneitatea ideilor și a sentimentelor 
care au fost înăscute în observator. Puterea naturei se desco- 
pere, ca să zicem așă, în înlănțuirea impresiunilor, în această 
unitate de emoţiuni și de efecte care se produc în acelaș 
timp. Dacă am voi să ridicăm isvoarele parţiale, trebue să 
ne coborîm cu analiza până la individualitatea formelor și 
la diversitatea puterilor. Elementele cele mai variate și mai 
bogate ale acestui fel de analiză se oferă ochilor călătorului 
prin țărmurile Asiei australe, în marele Arghipelag al Indiei, 
și mai cu samă în noul continent, acolo unde creștetele înalte 
ale Cordilierilor formează adâncăturile oceanului aerian, și 
unde aceleași puteri subterane care altădată au ridicat șiruri 
de munţi, le mai cutremură încă și le amenință să le năruiască. 


A. von Huwmbold. Kosmos, Vol. I. 


A. Simionov 
Student, Iaşi. 


282 NATURA 


PRINCIPIUL LUI CUVIER 
DETERMINAREA OASELOR FOSILE ALE PATRUPEDELOR 


Una din marile întrebări în studiul geologiei, încă dela. 
început eră aceasta; 

«Care sunt legile, în virtutea cărora, oasele fosile ale 
patrupedelor să se poată cunoaște ca fiind ale cutărui neam 
de vietăţi și să se poată încheia între ele în așă fel, încât să 
fie cu putință alcătuirea fiecărui tip în parte?» 

La aceasta însă, ca și la foarte multe alte întrebări, geo- 
logia primitivă a rămas fără răspuns, căci greutatea constă 
în aceea că animalele cu patru picioare au scheletul mai 
puţin strâns legat decât celelalte, prezentând deci foarte rare 
ori la un loc oasele lor fosile și pe de altă parte, chiar în 
acest caz, din cauza puţinei legături ce există între schelet 
și massa cărnoasă la aceste animale, în ceeace privește asemdă- 
narea nu se puteă deduce nimic sigur. Scoicile fosile se 
înfățișează de obiceiu în întreg și cu toate însușirile ce le-ar 
puteă, apropiă de asemănătoarele lor din colecțiile sau lucră- 
rile naturaliștilor. Peștii chiar, se găsesc cu scheletul mai mult 
sau mai puţin întreg. După acesta ghicim mai totdeauna forma 
generală a trupului și de cele mai deseori caracterele generice 
și specifice ce se trag din părțile lor solide. Patrupedele 
însă, chiar de li s'ar găsi întreg scheletul cu greu li sar putea 
însuși caracterele massei cărnoase, din cauza spusă mai sus. 

De aceea, cea mai mare parte a învățaţilor geologi, 
speriaţi de greutatea cercetărilor, au trecut cu uşurinţă oasele 
fosile ale patrupedelor, le-au orânduit foarte nelămurit, după 
asemănări puţin temeinice, sau nici mau îndrăsnit chiar să 
le numească. 

Răspunsul la această întrebare științifică capitală, l-a dat 
între anii 1880—1831 francezul (Lcopold-Chretien- Frédéric- 
Georges, baron de) Cuvier, părintele științelor naturale. Cu 
ajutorul Anatomiei comparate, din care iă drept normă prin- 
cipiul corelațiunei formelor la fiinţele organizate, mulțumită. 
căruia fiecare fel de fiinţe ar puteă fi recunoscut la nevoe 
prin fiecare părticică a vreuneia din părţile sale, Cuvier des- 
lușește astfel chestiunea: 

«Orce fiinţă organizată alcătuește o impreunare, un sistem 
unic și strâns, ale cărui părţi își corespund una alteia și lu- 
crează împreună la aceiaș acţiune definitivă printr'o reacțiune 
reciprocă. Nici una din părţile acestea nu se poate schimbă, 
fără ca celelalte să se schimbe și prin urmare, fiecare luată 
deosebit, arată, și dă pe toate celelalte. Astfel, dacă intestinele 
unui animal sunt făcute să mistue carne și anume carne 
proaspălă, trebue ca fălcile sale să fie făcute în stare de 
sfâșia o pradă; ghiarele să o poată înșfăcă, și rupe; dinţii să 
o poată tăiă și ciopârţi; sistemul întreg al organelor sale de 
mișcare să fie propriu urmăritului și încolţitului; simţurile să 
poată. simţi și adulmecă; natura însăș trebue să fi hărăzit 
creerului său instinctul trebuitor care să-l facă a se ascunde 
și a întinde cursă victimelor sale... 

«Cam astea. sunt condiţiunile generale ale regimulai car- 
nivor ; toate ființele acestui regim le vor întruni neapărat, 
căci neamurile lor în parte mar fi putut trăi fără ele. 

«Dar în aceste condițiuni generale, sunt cuprinse altele 
particulare în ceea ce privește mărimea, felul sau locul prăzii 
pentru care animalul e făptuit; și din fiecare aceste condiţii 
particulare se făptuesce schimbări în parte la formele cari se 
trag din condiţiile generale ; astfel, nu numai clasa, dar chiar 
ordinul, genul, până chiar și specia, se găsesc cuprinse în 
forma fiecărei părți. 

«In adevăr, pentruca falca să poată apucă, îi trebue o 
anumită formă a condylului, un anume raport între așezarea 
resistenței și aceea a puterei de sprijin, un anume volum al 
mușchiului crotaphit, care cere o anume întindere a scobiturei 
care îl închide, și o anume convexitate la arcul zygomatic 
peste care trece. Arcul acesta zygomatic trebue să mai aibă 
anume putere de sprijin pentru mușchiul masseter. 

«Pentruca animalul să-și poată duce prada, îi trebue o 
anume vigoare în mușchii celei, de unde reese o formă ho- 
tărită la vertebrele de cari sunt legaţi acești mușchi și la 
occiput unde se strâng. 

«Dinţii, ca să poată sfâșiă carnea, trebue să fie tăioși, 
mai mult sau mai puțin, după cum vor aveăsau nu de tăiat 


numai carne. Rădăcina lor va trebui să fie cu atât mai trai- 
nică, cu cât vor aveă de fărâmat oase mai mari și mai 


multe. 

«Toate aceste împrejurări vor înrturì și în creșterea tu- 
tulor părţilor ce slujesc la mișcarea fălcii. Pentruca ghiarele 
să poată apncă prada, va trebui ca degetele să aibă o anume 
ușurință în mișcare, o anumită putere în unghii, de unde vor 
decurge forme hotărite în toate phalangele și împărțiri nece- 
sare de mușchi și de tendoane; ante-braţul va trebui să se 
întoarcă lesne, de unde forme determinate în oasele cari îl 
alcătuesc, 

«E ușor de înţeles că tot asemenea urmări se pot trage 
pentru părțile din napoi, cari înlesnesc iuţeala mișcărilor ge- 
nerale ; pentru alcătuirea trunchiului și vertebrelor ; pentru 
formele oaselor nasului, orbitei, urechei, în legăturile lor 
cu simţurile mirosului, văzului, auzului ; întrun cuvânt for- 
mele derivă una din alta, precum de ecuaţia unei curbe se 
ţin lanţ toate proprietăţile ei; precum sar găsi și ecuaţia 

ordinară și toate celelalte proprietăţi, dacă am luă ca bază, 
fiecare proprietate a unei ecuaţii particulare ; tot astfel, un- 
ghia, omoplatul (spata), condylul, fluerul piciorului și toate 
oasele celelalte, luate fiecare în parte, ne dau dintele și re- 
zultă unul din altul; iar, începând prin fiecare dintre ele, 
acel ce ar fi stăpân în mod raţional pe legile economiei or- 
ganice, ar putea alcătui din nou tot animalul. 

«Acest principiu, după cum vedem, e destul de evident 
în teorie. In practică însă prezintă oare-cari dificultăţi. E 
știut, de pildă, că animalele cu copite trebue să fie toate 
ierbivore, fiindcă n'au nici un mijloc de a apuca o pradă; 
că n'au nevoie de un umăr așă de vânjos pentru a-și ţine 
trupul pe picioarele din nainte. 

«Așă dar, nu avem prezența claviculei și a osului acro- 
nison. Neavând nevoie de a-și mișcă antebraţul, radiusul va 
fi altfel plăsmuit. Pentru spartul grăunţelor, vor aveă dinţii 
cu coroană lată, neegală, cu ridicături; acest fel de coroană 
necesitând mișcări orizontale pentru măcinat, condylul fălcii 
va trebui să fie puţin lățit; scobitura tâmplei, care nu va 
aveă decât un mușchiu mic de închis, va trebui în cazul 
acesta să fie strâmtă și puţin adâncită, ș. c. 1. 

«Coborând la subimpărţirile clasei animalelor cu copite 
și cercetând condiţiile particulare ce se adaugă la condiţiile 
generale în legătură cu caracterul propriu fiecărui ordin, ju- 
decăţile se încurcă. 

«Ne dăm încă seama, în trăsături mari, de trebuinţa 
unui sistem digestiv mai complicat, la speciile la cari sistemul 
dinţilor e mai nedesăvârșit ; am puteă deduce o anume struc- 
tură a esofagului și a vertebrelor cervicale, după felurile din- 
ţilor, la un anume animal.... 

«Dar mă îndoesc că sar fi ghicit, fără observaţie, că ru- 

megătoarele au toate copita despicată și că numai ele le-ar 
aveă astfel; că numai la rasa aceasta fruntea e înzestrată, 
cu coarne; că acelea dintre ele cari ar aveă caninii ascuţiţi 
ar fi lipsite de obiceiu de coarne, ș.a. m. d. 

«In aceste împrejurări, observaţia ţine locul cauzelor; ea 
slujește la stabilirea. legilor empirice, tot atât de sigure ca și 
cele raționale, când sunt sprijinite pe observaţii numeroase. 
Așă încât azi, cine ar vedeă urma unui picior cu copita des- 
picată, poate conchide că vietatea aceea a fost rumegătoare. 
Singură urma neînsemnată, dă celui ce o zărește, forma din- 
ţilor, forma fălcilor, pe aceea a vertebrelor și a oaselor pos- 
terioare, a pulpelor,- a umerilor și a basinului ființei ce a 
trecut pe acolo. 

«Așă dar, rezumând legăturile dintre organe, întrezărim 
nu numai 0 asemănare specifică a acestora, dar chiar o gra- 
dație corespunzătoare în desvoltarea lor, probă că se in- 
fluențează mutual. 

«Astfel cămilele, rumegătoare cari au doi sau patru incisivi 
la falca superioară, au prin asemănarea lor cu rumegătoarele 
ce n'au copita despicată, un os mai mult la tars și unghii 
foarte mici cu falange corespunzătoare. 

«Primind așă dar metoda observaţiei ca un mijloc supli- 
mentar când ne-ar lipsi teoria, ajungem la amănunte uimitoare. 

«Cea mai neînsemnată faţetă de os, apofisa cea mai mică, 
au un caracter hotărit, în legătură cu clasa, ordinul, genul și 
specia cărora aparțin, așă încât oridecâteori avem un colțișor 
de os numai, bine păstrat, putem cu sârguință și cu cevă 
dibăcie, cunoștinţi de analogie și de comparaţie efectivă, să, 
stabilim toate lucrurile tot așă de sigur ca şi când am aveă 
animalul întreg. 

«Foarte deseori am făcut experienţa acestei metode pe 

părticele de animale cunoscute, înainte de a mă încredință 
de datele obţinute la fosile; dar ea a avut în totdeauna suc- 
cese așă de sigure, încât azi sunt pe deplin încredinţat de 
rezultatele ce mi le-a dat. 

«De pe acum o spun, că numai după această metodă 
m'am călăuzit în cercetările mele asupra osemintelor fosile, 
și că mi-a fost de ajuns totdeauna, ca să aduc fiecare os 
speciei sale, când eră al unei specii actuale; ordinului său, 
când eră de un gen nou; clasei sale, în fine, când aparţinea, 
unui ordin nestabilit încă; şi, spre a-i însuși în aceste trei 
din urmă cazuri caracterele proprii ce-l deosibesc de ordinele, 
de genurile sau de speciile cele mai asemănătoare. 

«Naturaliștii dinaintea noastră făceau acelaș lucru pentru 
vietățile întregi. Astfel am hotărât noi și am rânduit rămă- 
şițele a mai mult de o sută cinci zeci de mamifere sau 
patrupede ovipare». 

Cu aceste descoperiri și cu ajutorul cunoștințelor ante- 
rioare Cuvier, care transformase metoda zoologică de simp'ă. 
nomenclatură, într'un instrument de generalizare, a știut să 
dispună astfel faptele, încât, prin simpla lor apropiere, toate 
aceste legi admirabile, de pildă, că fiecare fel de organ are 
schimbările sale fixe și hotărite ; că un raport constant leagă 
între ele toate schimbările organismului, că anume organe au 
întregul economic o înriurire mai vădită și mai hotăritoare, 
că anume părţi din organizaţie se înlănţuie de nevoie unele 
cu altele ; și că din contră sunt altele incompatibile cari se 
înlătură și atâtea alte legi, atâtea alte raporturi generale, au 
creat și au desvoltat partea filosofică a anatomiei comparate. 


René Brasey 


Elev în clasa VIII liceală. 


ZI 

REZULTATUL 
CONCURSULUI DE TRADUCERI 


Prima noastră încercare, de a îndrumă pe studenţi către 
traduceri din opere însemnate de știință, se poate socoti 
ca multumitoare. Cei care au citit șirul lung de traduceri 
publicat în nemărul precedent al Naturii și-au putut dă 
seama de câtă stăruinţă s'a pus de către concurenţi ca să 
aleagă chestiuni interesante și de actualitate. Și tocmai din 
acest punct de vedere socotim folositor să dăm aici câteva 
observări scoase din citirea celor 19 lucrări prezintate la 
concurs. 

Cea mai mare parte din traduceri sunt bine făcute și 
inf” ţișează o muncă pe care ne pare rău că nu o putem 
răsplăti. Căci, ne dăm foarte bine seama că nu e ușor să 
găscască cinevă pagini în același timp bogate în cunoștinţi 
folositoare, atrăgătoare ca expunere și ușoare la înţeles, și 
apoi să le traducă într'o limbă frumoasă. Numai cine stă de 
oparte și nu sa pus niciodată la așă muncă, mare ideie și 
nu știe să prețuiască astfel de încercări. Prin urmare, din 
acest punct de vedere suntem recunoscători tutulor acelora, 
care și-au dat osteneala să citească și apoi să traducă pen- 
tru Natura paginile pe cari le-au prezintat la concurs. 

Dar, din lipsă de obișnuințţă, autorii-traducători, în do- 
rinţa lor de originalitate, au ales subiecte care nu se potri- 
vesc, nici cu scopul pe care lam urmărit noi cu concursul 
Naturii, nici cu spiritul unei reviste de popularizare. 

Chestiunile prea înalte și subtile sau lucrările traduse 
după autori nespecialiști în materie ci profesioniști de vul- 

garizare pe la reviste streine, au fost—cu cea mai mare 
părere de rău — lăsase la o parte. 

Și au rămas atunci în față două lucrări, care răspund 
în bună parte dorințelor noastre, și anume: 

1. Cloroformul din Physiologische Bilder de Dr. L. 
Büchner, traducere făcută de D-nii N. Satinover și M. Voi- 
nescu, studenţi în anul al doilea la Facultatea de Științe din 
București. 

2. Ce poate să facă ştiinţa în contra boalelor din 
Etudes sur la nature humaine de E. Metchnikoff, tradu- 
cere făcută de D-l V. Strajan, student în anul al treilea la 
Facultatea de Medicină din București. 

Pe lângă aceste lucrări și din punctul de vedere al unei 
literaturi științifice cu un caracter estetic special, sau luat 
în considerare următoarele două traduceri: . 

1. Consideraţii asupra diferitelor grade de plăcere 
ce ne oferă aspectul naturii din Kosmos de A. von Hum- 
boldi, traducere făcută de D-l A. Simionov, student la Fa- 
cultatea de Științe din Iași. 

2. Vieaţa. de noapte a animalelor în pădurile din 
America. de sud din Ansichten der Natur de A. von Hum- 
boldi, traducere făcută de D-ra Elvira Pârvan, studentă în 
anul al doilea la Facultatea de litere din București. 

In fine, ţinem să menţionăm încă o lucrare care nu intră 
în condiţiunile concursului, deoarece traducătorul — D-l René 
Braseg — este elev în clasa VIII de Liceu. Lucrarea are ca 
titlu Principiul lui Cuvier în determinarea oaselor fosile 
ale patrupedelor și cuprinde, pe lângă o scurtă întroducere, 
deslușirea principiului lui Cuvier făcută de însuși Cuvier. 
Chestiunea e așă de importantă și traducerea așă de bine 
făcută că o și publicăm în numărul de faţă al Naturei. 

In definitiv, acordăm pentru primele două lucrări, a 
D-lor N. Satinover și M. Voinescu și a D-lui V. Strajan, 
câte un premiu de 30 lei; iar pentru celelalte două lucrări, 
a D-lui A. Simionov și a D-rei E. Pârvan, câte un premiu 
de 20 lei. 

Aceste patru lucrări vor fi publicate în numerile 9 și 10 
din Natura. Redacţia. 


Piz 


SOCIETATEA NATURALIŞTILOR DIN ROMÂNIA 


PREMIU 

Pontru anul 1908 se va dă un premiu de 50 lei celei mai bune 
colecţiuni de animale ori plante dintr'o anumită regiune a ţării. — Fie- 
care animal sau plantă va trebui să poarte o etichetă, în care să se 
indice exact localitatea, data recoltărei şi pe cât se poate natura geologică 
a terenului şi expunerea geografică a regiunei. — Colecţiunea va 
putea cuprinde animale ori plante din toate grupele, ori dintr'o anumită 
grupă (de exemplu, insecte, reptile, muşchi, cryptogame vasculare, 
etc.) şi va trebui să fie astfel preparată, în cât să poată fi utilizată 
pentru cercetări de faună şi floră. — Colecţiunile concurenţilor vor 
trebui depuse la Laboratorul de Morfologie cel mai târziu la Ianuarie 
1909, iar rezultatul concursului se va anunţă în urmă. 

La acest concurs nu pot luă parte de cât studenţii şi absolvenţii 
în St. Naturale. Pentru orce informaţiuri a se adresa D-lui Zotlu 
la Laboratorul de Morfologie, sau D-lui Radian la Institutul Botanic. 


1908 Iunie Comitetul 
—— a 


NOTIȚE 


SPRE ŞTIINŢA. Reproducerea acestor notițe esta îngăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Exploatare sub-marină a petrolului în California. — De vreo 
douăzeci de ani California a căştigat un loc de frunte printre ţările 
producătoare de petrol, deşi de altfel rămâne cu mult în urmă de 
regiunile vestite din Pensilvania, Ohio, Indiana şi Statul New-York. 
Los Angelos pare a fi ţinutul cel mai bogat din Caliiornia. Câmpuri 
petrolifere de valoare au mai fost găsite de asemenea în comitatul 

- Santa Barbara, chiar pe coastele Pacificului. Un puț de 900 m. din 
Santa Maria a dat la început 10.000 barile pe zi şi a ţâşnit cu atâta 
putere încât a zmuls vreo 30 m. de tuburi şi o mare cantitate de ps- 
trol s'a pierdut. 

La Summerland, localitate așezată la vreo sută de mile la nord 
de Los Angelos, tot ţărmul e acoperit cu puțuri. Dela o vreme, pro- 
ducţia începu să se micşoreze. De oarece se ştia că zăcământul petro- 
lifer se întindea sub mare, petroliştii se hotărîră să-l caute şi acolo. 
S'au aşezat pentru aceasta o serie de pontoane, perpendiculare pe 
mal, şi cu mijloacele obişnuite s'au săpat puțuri. La început se înţepe- 
nește în nisip un tub de beton armat până ce apa de mare numai poate 
străbate în el. In urmă se lucrează în acest tub cum se lucrează la 
o sondă obișnuită. 

In general, aceste puțuri nu sunt prea adânci; în mijlociu au 
cam vreo sută de metri şi nici nu costă prea scump. Ele străbat 
două nivele productive, iar cele dela 180 de mal chiar trei. S'au găsit 
alternanţe de nisip şi de resturi neogene, care formează lentile nere- 
gulate. Până acum rezultatele sunt mulţumitoare ; din zi in zi pon- 
toanele înaintează tot mai mult în largul mărei ; unul poartă vreo 25 
de schele. (Rev. Scient. 18 April 1908). 


* 
* * 


Cum se fabrică discurile de fonograf. — Toată lumea cunoaşte dis- 
curile de fonograf şi grafofon, cara reproduce minunat cutare cântoc 
al cutărui cântăreț renumit. Puțin ştiu însă cum se fabrică aceste 
discuri care sunt așă de răspândite, şi oarecum destul de eftine, dacă 
ne gândim la sumele mari pe care artiştii le cer pentru a cânta în 
pâlnia fonogratului. — Discul original pe care se scrie cântecul arti- 
stului e făcută din ceară, fiindcă numai ceara e îndestul de moale 
ca să se poate scrie pe ea şi cele mai slabe vibraţiuui. După acest 
dise se fabrică discurile din comerţ, care sunt prin urmare numai 
nişte copii. — Iată cum se face copiarea. Discul de ceară se unge cu 
grafit foarte fin; el se face astfel bun conducător de electricitate. Pe 
faţa astfel unsă a discului se depune apoi, prin galvanoplastie, un strat 
de cupru. Pe acest disc de cupru se reproduce întocmai toate săpă- 
turile de pe discul de czară. Am făcut astfel un adevărat clișeu de 
cupru care e dur şi cu care se poate lucră întoemai cum se lucrează 
cu un clișeu de tipografie. 

Acest clișeu e pus în urmă într'o presă hidraulică și deasupra lui 
se așează discul care va fi dat în comerţ. Prin apăsare, se va însorie 
în acest din urmă disc săpăturile clişeului. Discul fiind făcut dintr'o 
materie tare e încălzit, într'un mijloc oarecare, în timpul cât e supus 
la presă. Se înţelege lesne, că un asemenea dise poate fi presat de 

odată între două clișee diferite. In acest caz se înscriu pe cele două 
feţe două arii diferite. 

Acesta e mijlocul simplu, dar ingenios, cu care se fabrică miile 
și zecile de mii de discuri pentru fonografele din comerț. 

(La Nature, 30 Mai 1908). 


* 
* * 


Cât carbon are pământul. — In cursul său dela Sorbona, d-l Le 
Chatelier care a ocupat locul lui Moissan, face următorul tablou de 
cantitățile de carbon care se găsesc în atmosferă şi în scoarța pă- 


mântului. 
miliarde de tone 
Carbon din bioxidul de carbon din aer >... 800 
3 » bicarbonaţii mărei ......-. asia 48.000 
3 » Calearuri. e.s... e . e -160.000.000 
3 » vegetale. . MEET E 6 
» Combustibili BET EEEE E 100 


» 

Aceste cifre au fost socotite astfel. 

Aerul cuprinde, după cum se știe 0,0003 din volumul său bioxid 
de carbon, aceasta face 0gr.6 pe metru cub în bioxid de carbon sau 
0 gr.16 carbon. Presupunând înălţimea atmosferică de 8000 m. la 
presiunea atmostorică ordinară se ajunge la 1 kgr. 3 pe metru patrat 
şi la 800 miliarde de tone de carbon din CO, din atmosferă. 

Să presupunem că apa mărei cuprinde 0 gr.2 de bicarbonaţi la 
litru sau 25 gr. carbon pe metru cub. Luând adâncimea mijlocie a 
mărilor drept 3000 m. ajungem la 75 kgr. carbon pe metru patrat, 
ceeace face o cantitate de 60 ori mai mare decât aceia cuprinsă în 
coloana corespunzătoare de aer din atmosferă. 

Scoarța pământului cuprinde roci calcare a căror grosime mijlocie 
trece de o mie de metri. Dacă luam ca greutate a unui metru cub 
de calcar 2500 kgr., care cuprinde 300 kgr. carbon, ajungem la o 
greutate de 200000 ori mai mare decât aceia a carbonului din bioxidul 
de carbon din aer. 

Pentru carbonul din vegetale s'a luat 10 gr. pe metrul patrat, ceeace 
face o cantitate de 130 ori mai mică decât aceia din atmosferă. 

In ce priveşte zăcămintele də cărbune, care nu se cunosc bine de 
tot, s'a luat 100 miliarde, ceeace face de 8 ori mai puţin decât are 
aerul atmosferic. Nu s'a ţinut seamă în această socoteală de carburele 
metalice cuprinse în sânul pământului. 

(Revue Scientifique, 30 Mai 1808). 


IE 


PA 


PR 


. Tip. GUTENBERG, Joseph Göbl, Bucuresci. 


a 


www.dacoromanica.ro 


FOTOGRAFIA DESĂVÂRȘITĂ _______293 


FOTOGRAFIA DESĂVÂRȘITĂ 


Un pictor pe patul de moarte eră cam astfel mângâiat 
de duhovnicul său : 

— Fiule nu dăsnădăjdui. In schimbul deșărtăciunilor pă- 
mântești întreaga veșnicie te vei bucura privind în faţă pe 
a tot puternicul Dumnezeu. 

-— Vai !... totdeauna:în față... niciodată de profil..., mai 
putu murmura muribundul și-și dădu duhul. 

Tot așă o fotografie, fie ea cât de artistic executată, pri- 
vită îndelungat, devine monotonă — ca și un fel de mâncare 
repetat în fiecare zi -— căci ori și cum, ori și de unde ne-am 
uită, aspectul ei veșnice rămâne neschimbat. 

Pe lângă această complectă lipsă de varietate, cea mai 
reușită fotografie nereprezentând decât o imagină fixată pe 
un plan, îutoemai ca un desemu, nu ne poate dă decât în 
chip foarte nedeslușit noţiunea de distanţe sau de adâncimi, 
numai prin mărimea relativă a obiectelor și intensitatea um- 
brelor, și de loc impresia de relief. 

Pentru a căpătă impresia de relief trebue ca ambii ochi 
să privească subiectul din două puncte de vedere apropiate, 
așă încât acelaș obiect să poată fi îmbrățișat sub două înfă- 
ţișări prea puţin deosebite. 

Noţiunea de distanţe o căpătăm în chip inconștient prin 
sforțările pe care le fac globurile ochilor și cristalinul spre 
a se acomoda, adică spre a se potrivi la distanța la care 
privește. Unui aparat fotografic, pentru a se așeză la punct, 
cu alte cuvinte spre a dobândi pe geamul mat dinapoi o ima- 
gină limpede a vederei, i se umflă sau se strânge burduful; 
ochiul însă, care printr'o comparaţie clasică se aseamănă unui 

aparat fotografic a cărui cameră este de mărime fixă, pentru 
a se acomoda, adică potrivi la punct, își modifică curbura 
cristalinului. Afară de aceasta, cu cât un obiect este mai 
apropiat, cu atât privirea ochilor se încrucișează mai mult 
înainte, așă că zicătoarea: «nu-și vede decât vârful nasului» 
înseamnă 0 privire — mai adesea însă intelectuală — grozav 
de șașie. Este ușor de înțeles acum pentru ce o imagină 
fixată pe o hârtie este incapabilă să ne redea toate aceste 
impresii ce ne procură vederea directă a obiectelor. 

Priveliștea naturei ne produce o sensație cu totul deo- 
sebită, din cauză că vederea directă a realităţii este cu totul 
alta și mai cu seamă ne prezintă cu mult mai multă felurime. 
Afară că obiectele se văd în spaţiu, în adevărată mărime și 
în relief, dar încă odată, cu deplasarea' observatorului înfă- 
țișarea lor se schimbă, perspectiva se modifică, pe când păr- 
tile ascunse nu rămân totdeauna aceleași. 

După cum se vede, fotografiei obișnuite îi lipseşte mult, 
foarte mult spre a fi desăvârşită. Deosebirea între realitate 
şi imagina ei fotografică este foarte mare, cu mult mai mare 
decât ni sar fi părut. 

Trebue dat însă Cezarului ce e al Cezarului... Perfec- 
ţiunea la care ajunsese arta fotografică ne mulțumea pe de- 
plin, cu prisosință. In ultimul timp, fotografia colorilor, prin 
care se poate înregistră nesfârșita varietate de tonuri în care 
se scaldă natura, prin care se poate fixă gingășia tuturor 
nvanțelor — afară de cele politice — încoronă culmea perfec- 
țiunei aceste arte științifice la succesul căreia a contribuit 
cu deosebire renumitul fizician francez d-l Lippmann. Aceste 
perfecţiuni dacă ne împăcau însă pe noi profani, nu puteă sa- 
tislace succeptibilităţile savantului pe care-l muncea dorința 
ca fotografia să fie expresiunea însăș a realităţii. 

Visul omului de știință eră ca printrun mijloc oarecare 
să poată schimbă aspectul monoton ce-l înfățișau fotografiile 
obișnuite, așă încât privirea lor să ne redeă toată varietatea 
pe care o prezintă vederea directă a obiectelor; visul fizi- 
cianului eră să poată alcătul o fotografie ce să ne reprezinte 
lumea exterioară, în aparență încadrată de marginele foto- 
grafiei, ca și când aceste margini ar fi pervazul unei ferestre 
deschise asupra realităţii. Geniul născocitor al d-lui Lippmann 
a putut concretiză în chip cât se poate de ingenios acest vis, 
făcându-l să treacă din lumea închipuirii în lumea realității. 
In acest scopa construit niște plăci fotografice foarte ciudate 
compuse dintr'o sumedenie de globule de colodiu alăturate, 
foarte mici, microscopice. Fiecare din aceste globule infini- 
tesimale este formată din două părţi de sfere: una cu raza 
mai mică care joacă rol de obiectiv și alta înapoi, de o rază, 
mai mare, care este sensibilizată și constitue o minusculă 
placă fotografică concavă. Cu alte cuvinte, fiecare din aceste 
globule microscopice alcătuește un ochiu sau un minuscul 
aparat fotografic, iar placa întreagă este formată dintr'o su- 
medenie de ochi, ca și un ochiu compus de insectă, sau dintr'o 
sumedenie de asemenea minuscule aparate fotografice alăturate 
și complect izolate de lumină unele de altele printr'un strat 
negru ce umple golurile dintre ele (fig. 1). 


PSP VEL A 
LC” 05 05 CP 0 UD 
Fig. 1. Secţiune foarte mărită prin placa Lippmann. 

O proprietate curioasă și de mare importanţă a unei 
plăci astfel constituită este că pentru întrebuințarea ei numai 
e nevoe de nici un fel de aparat fotografic. Este destul ca 
placa să fie expusă o clipă în faţa vederei ce voim a foto- 

grafia și apoi închisă iar în șasiu pentru ca operaţiunea să 
fie terminată ... să putem spune «merci». Developând placa 
vom obţine însă în loc de o singură imagine de o mărime 
oarecare, o infinitate de fotografii minuscule cari tot prin 
mijloacele cunoscute, pot fi transformate tot pe sticlă, din 
negative sau pozitive. Privind prin transparenţă un asemenea 
clișeu, din sumedenia de fotografii microscopice nu va pătrunde 
din fiecare și în fiecare ochiu decât câte un colțișor, un punct din 
vederea întreagă. Prin acomodarea ochilor, totalitatea acestor 
fragmente colectate de retine ne va da sensaţia că privim chiar 
realitatea. Observatorul mișcându-se pe dinaintea unei asemenea 
fotografii va aveă absolut aceiaș impresie ca și când sar uita, de 
pildă, la un peisaj printr'o fereastră prin napoia căre ia se plimbă 

Pentru a ne da seamă mai bine de felul cum o asemenea 
placă fotografică privită prin transparență ne dă impresia 
exactă a realităței, să presupunem că înaintea vederii avem 
înşirat un rând de observatori cari privesc numai cu un singur 
ochiu, pe celalt ținându-l închis. Fiecare din acești spectatori 
privind aceiaș panoramă, însă dintr'un punct de vedere deo- 
sebit, o vor vedeă sub alt aspect, părțile ascunse nefiind deo- 
potrivă aceleași pentru toți. Un copac de pildă, care este 
văzut înainte de Stan din dreapta, nu va fi văzut de Bran 
din stânga care are cam în dreapta și înaintea lui o casă. 
Să mai presupunem că prin puterea supranaturală a unei 
măiastre zâne ochii observatorilor se transformă în tot atâtea 
aparate fotografice la care cristalinul ar ţine loc de obiectiv 
şi retina de placă fotografică. Cu alte cuvinte să escamotăm 
persoanele și în locul lor să rămână niște aparate fotografice 
alăturate de formă globulară. Asemenea boscării cred că nu 
mai surprind pe nimeni mai cu seamă de când sa popularizat 
atât de mult cinematograful... pe lângă multe altele ce se 

văd în lumea de toate zilele. Cine n'a văzut de pildă, fără 
să se mai mire, cum un crocodil se “transformă în cea mai 
fermecătoare făptură și viceversa ?... Destul însă cu ase- 
menea ... disertaţiuni: «sarea "i bună în fiertură, nu însă peste 
măsură». Să revenim la chestiune. Fiecare din aceste aparate 
ne va da, după cum am mai arătat, câte o fotografie a ace- 
leași panorame luată însă dintr'un punct de vedere deosebit. 

Cum sau format aceste imagini, sau mai simplu, cum 
se formează o imagină depărtată într'o lentilă sferică? Iată 
o întrebare de căpetenie al cărui răspuns ne va lămuri pe 
deplin asupra a ceeace dorim să știm. 

Fie LL’ suprafaţa cristalinului ce joacă rol de obiectiv 
sau de lentilă sferică (fig. 2), C centrul său și AB un obiect 
iti; Din toate punetele obiectului ca și din punctul A 


Fig. 2. — Felul cum se formează o imagine depărtată într'o lentilă sferică. 


isvorăse o infinitate de raze luminoase dintre cari numai un 
mănuchiu foarte mic isbeşte lentila. Această mică părticică 
de raze venită dintro direcţiune bine determinată, putând fi 
considerate ca paralele dacă avem în vedere că distanța ce 
desparte punctul A de lentilă este foarte mare în raport cu 
diametrul ei, după ce vor intră în lentilă vor converge, se 
vor adună într'un punct a, numit focarul acestei direcţiuni, 
care ne va dă o imagină clară a punctului A. Toată lumea 
știe ce este un focar. Cine nu s'a jucat cu vreo lupă cu care 
se încearcă să deă foc dela soare la tot ce intră prin mână? 
Punctul de unde eșeă fum și foc când lupa eră bine potri- 

vită, nu eră altcevă decât un focar. Ceeace s'a spus pentru 
punctul A se poate repetă pentru toate punctele obiectului 
cu deosebire că focarele diferitelor direcţiuni se vor formă în 
alte puncte, toate însă situate pe o aceeași sferă SS", numilă 
sferă focală, al cărui centru este tot în C. In definitiv ima- 
gina obiectului AB se va formă limpede de tot în ab, pe 
sfera focală 1). Dacă admitem că această suprafaţă își are 
fiinţă şi este sensibilizată, întocmai ca o placă fotografică, 
imagina obiectului AB se poate fixă. Inlăturând obiectul și 
luminând pe dinapoi un asemenea clișeu tot mănuchiul de 
raze luminoase ce pornesc din a și isbesc pe dinăuntru lentila 
NP vor eși afară și se vor adună în A, cu alte cuvinte prin 
această operaţiune vom obţine un mers invers al razelor lumi- 
noase: AB care la început eră obiect acum va deveni! imagine 
şi viceversa cu ab. Un observator deci al cărui ochiu se va găsi 
în drumul acestui mănuchiu de raze, care va privi prin transpa- 
rentă imagina ab, va aveă impresia că vede obiectul A B în de- 
părtare, în spaţiu și în adevărată mărime, ca și în realitate. 
Uf!... Acest hop trecut putem reveni la boscăria noastră 
spre a face... o jonglerie. Peste rândul de aparate globulare 
de care eră vorba să mai ridicăm încă o mulţime de caturi 
de alte rânduri de aparate. Reducând din ce în ce dimen- 
siunile lor așă încât să intre 25 într'un milimetru pătrat vom 
dă tocmai peste placa d-lui Lippmann care va prezentă absolut 
aceleași proprietăţi ca și când globulele ar fi aparate de di- 
mensiuni mari. m văzut că prin expunere o asemenea placă 


1) Este de observat că imagina obţinută este răsturnată. Tot astfel 
se vor dobândi şi fotografiile microscopice despre care am vorbit dar 
care, printr'o refotografiare după primul clișeu, se pot transformă aşă 
după cum se prezentă şi realitatea ce a slujit de model. In cele ce 
vor urmă vom presupune că clișeul a suferit această transformare. 

ne va dă o sumedenie de fotografii microscopice ale aceleiași 
vederi luate însă din câte un punct deosebit. Luminând pe 
dinapoi un astfel de clișeu, din fiecare din aceste imagini vor 
porni o nemărginită sumă de raze care odată eșite din glo- 
bule, prin refracţiune vor căpătă direcțiuni bine determinate, 
fixe, ce ar coincide cu direcţiunile în care s'ar află în rea- 
litate diferitele puncte ale vederei de unde au isvorit când 
sa înregistrat clișeul. Din această învălmășeală de raze, ochiul 
aflat într'o poziţiune oarecare nu va prinde însă decât razele 
relractate ce trec prin poziţiunea în care se găsește el. Toate 
globulele au înregistrat imagina a a punctului A (fig. 3), bine 
înţeles afară de 
acelea cari ar fi 
avut un obstacol 
între ele și punc- 
tul A. Acest punct, 
fiind văzut însă 
din alte poziţiuni 
de fiecare din glo- 


bule, directțiunea 

Fig. 3. mănuchiului de 
raze reflectate pornite din el va fi deosebită : Aa, pentru glo- 
hula 7, Aa, pentru globula 2, etc. 

Din cele arătate este invederat că ochiul fiind în O nu 
va puteă vedeă decât o singură imagine a punctului A, și 
anume pe aceia care se află în direcţiunea OA, cu toate că 
în realitate multe din globule conţin aceeași imagine. 

Posedând toate elementele necesare, acum putem pipăi 
de ce o asemenea placă ne arată obiectele în adevărată mă- 
rime și în relief; de ce aspectul lor se schimbă odată cu 


deplasarea spectatorului. 

Presupunând ochiul situat în O (fig. 3), dela una din glo- 
bule va primi impresia unui punct 4 ce reprezintă imagina 
unui punct a vederei fotografiate, care după cele spuse i se 
va păreă că se află în depărtare ca și în realitate, în direc- 
țiunea OA. Dela altă globulă, ochiul va primi, în aceleași 
condițiuni, imaginea unui alt punct b, care-i va păreă situat 
în depărtare, în direcţiunea OB. Imaginele reale, astfel for- 
mate, ocupă deci un spaţiu faţă de glubule și faţă unele de 
altele aceleași poziţiuni ca și punctele materiale care le-au 
slujit de model, așă încât totalitatea lor alăturate pe retină 
va reproduce în adevărată mărime vederea fotografiată. 

Cei doi ochi ai unui observator, ocupând poziţiuni deo- 
sehite față de sumedenia de globule, fiecare va primi câte un 
mănuchiu de raze deosebit ca și când ar privi realitatea, așă, 
încât vederea binoculară fiind satisfăcută panorama va fi văzută 
în relief întocmai ca în natură. 

In sfârșit, aspectul imaginei se schimbă odată cu pozițiunea 
observatorului, căci la fiecare deplasare va pătrunde în ochii 
săi tot alte mănuchiuri din razele refractate ale căror direc- 
țiuni sunt fixe. 

Uf!... Acum chiar de-a binele putem ofta satisfăcuți. 
Incă câteva cuvinte și vom termină cu această convorbire. 

Forma plăcilor poate fi oricum, fără ca rezultatul să se 
schimbe. Din potrivă, utilizând plăci concave sau cilindrice 
se pot obţine rezultate uimitoare. 

Dacă. cu o asemenea placă cilindrică A (fig. 4), având 
globulele în afară se iă o probă negativă a unei vederi care să 
îmbrăţișeze de jur împrejur întreg oiizontul, după care în urmă 
se scoate o fotografie pozitivă prin ajutorul unei alte plăci 
circulare concentrice B, cu globulele însă înăuntru, această 
ultimă imagine va aveă pentru spectatorul ce privește din 

interiorul ei absolut aceiaș înfățișare ca și panorama ade- 
vărată. 

Tot asemenea, însă priniro operaţiune inversă, adică 
luându-se mai întâi o vedere negativă cu cilindrul B și apoi 
o vedere pozitivă cu cilindrul A (fig. 4), se poate obţine foto- 
grafia în relief a unei statui 
care privită din toate părțile, 
va fi văzută sub toate aspec- 
tele, întocmai ca și realitatea. 

Prin acelaş procedeu, luân- B B 
du-se fotografia unei persoane 
pe o placă concavă, se va do- 
bândi un portret în relief care 
va puteå fi privit nu numai în Bica 
fată dar încă și de profil. 

Mă rog, cine nu va profita de această admirabilă inven- 
țiune spre ași ridica statue ? De sigur toată lumea... afară 
de sculptori, ca semn de protestare. De altfel eră și timpul ca 
să se nască un asemenea procedeu de înălțat repede monu- 
mente, căci dela o vreme încoace numărul marilor bărbaţi... 
și chiar femei, a început să se înmulțească ca ciupercile. 

Mai aveţi însă puţină răbdare, oameni mari, până ce țara 
recunoscătoare vă va puteă satisface... fără a cheltui multe 
parale. 

Deocamdată această minunată născocire se găsește încă 
tot în laboratorul d-lui Lippmann, până ce se vor găsi mijloace 
industriale prin care să se poată fabrică în chip desăvârșit 
plăci acoperite cu globule, ale căror suprafețe să fie absolut 


sferice și toate deopotrivă. 
Căpitan Gr. Grigoratu 


Fost elev al şcoalei Politechnice din Paris. 

CE POATE SÅ FACA ŞTIINŢA 
IN CONTRA BOALELOR 


Neștiința cauzelor din cari vin boalele, și a mijloacelor 
de a le vindecă a dat naștere multor închipuiri greșite atât 
asupra vieţei în general cât și în special asupra boalelor. Mai 
mult de două mii de ani înainte de nașterea științei pozitive, 
Budha consider ăboalele ca unul din cele 4 rele de căpetenie 
ale lumei, cari iau vieţei toată valoarea ei și o fac mai puțin 
de dorit decât nefiinta. 

Din acele vremi, cauzele boalelor se credeau, și în popo- 
rul necult se cred până astăzi, a fi influența spiritelor rele 
şi mâniei zeilor. Pentru vindecarea și prevenirea, boalelor eră 
la popoarele primitive, şi la multe a rămas până astăzi, o 
importantă chiemare a religiunei și a preoţilor. Ca leacuri în 
contra boalelor sunt privite jertfele, rugăciunile, și tot ce 
poate îmblânzi mânia zeilor. Intre povetele religioase medici- 
nale ale popoarelor sunt, în adevăr, unele folositoare, înte- 
meiate pe observaţiune și experiență. Afară de acestea po- 
porul întrebuințează felurite mijloace de vindecare, cea mai 
mare parte mai mult stricăcioase sau chiar primejdioase, unele 
însă foarte bune. Medicina populară are deci meritele sale 
incontestabile, dar e departe de a se puteă compară cu ştiinţa 
medicală, întemeiată pe observaţiune și riguroase experimente. 

Nu numai în religiune, dar și în sistemele filosofice, frica 
de boale a contribuit mult la concepţiunea, pesimistă a lumei. 
In favoarea tezei sale, că «lumea aceasta e cea mai reà între 
toate lumile posibile», Schopenhauer aduce ca dovadă <întin- 
derea boalelor epidemice>. «O schimbare a atmosferei atât de 
slabă, încât e cu neputinţă de a o descoperi! prin analiza chimică, 

aduce colera, frigurile galbene, moartea neagră (ciuma) ș. a., 
boale cari răpesc milioane de oameni. Un grad de stricăciune 
a aerului cevă mai mare ar fi în stare să stingă toată vieaţa» 1!. 

Asemenea Hartmann (cel mai cunoscut urmaș și elev al 
lui Schopenhauer) are idei foarte negre despre boale și me- 
dicină. El e convins că, cu toate progresele ce le va face ome- 
nirea, nici odată ea nu va ajunge să se scape de boale sau 
măcar să micșoreze numărul lor 2). 

Dacă întemeietorii filosofiei pesimiste sar înșelă în toate 
punctele învăţăturei lor, cum s'au înșelat asupra boalelor și 
medicinei, omenirea sar puleă consideră foarte fericită. 
Ajunge să alăturăm părerea lui Schopenhauer despre marile 
epidemii cu starea de astăzi a științei medicale, ca să ne dăm 
seama despre uriașa propășire făcută de medicină. Afirmând 
că boalele epidemice vin din o ușoară schimbare în compo- 
zițiunea chimică a aerului, Schopenhauer reproduceă fără în- 
doială părerea medicilor timpului său. Știința experimentală 
le-a dat azi o deplină desminţire. S'a stabilit întrun mod ce 
nu mai lasă nici o îndoială, că cele două molipsiri mari, ci- 
tate de filosoful pesimist, colera și ciuma, mau nimic a face 
cu chimia aerului, ci sunt datorite la doui microbi, a căror 
natură și caractere sunt cunoscute cu preciziune ca și mi- 
crobii unei plante oarecare. Colera e pricinuită de vibrionul 
(microbi cu corpul alungit și incurbat și înzestrați cu mișcări 
foarte repezi), descoperit de Koch, vibrion care trăește în apă 
și care trece în tubul digestiv al omului împreună cu alimen- 
tele și cu băutura. Nu s'a descoperit până acum leacul în 
contra colerei, dar se cunosc mijloace sigure pentru a îm- 
piedică, desvoltarea ei. Cel mai simplu este de a fierbe tot 


1) Die Welt als Wille und Vorstellung II, p. 687. 
2) Philosophie des Unbewussten, p. 615. 

ce se beà și se mănâncă, și de a se ferl de molipsirea prin ma- 
teriile fecale, prin apă sau alte lucruri, în care se poate aflà 
vibrionul coleric al lui Koch. In anume cazuri particulare se 
pot întrebuinţă serumuri (licide care introduse în organism 
au proprietatea de a ne feri sau de a ne vindecă de oarecare 
maladii, iar acest mijloc de vindecare se numește serolerapie). 

Ciuma, nu mai e considerată azi ca răsbunarea cutărei 
divinităţi, ci ca o boală ucigătoare, datorită unui microb des- 
coperit în acelaș timp de Kitasato și Yersin în 1894. Acest 
microb sa studiat cu deamănuntul și s'a stabilit că el pro- 
duce mai întâiu boala între șoarecii și șobolanii, cari trăesc 
pe lângă casă; și dela aceștia trece la oameni. Prin urmare 
astăzi, în loc de a se ceti leturghii și a-și biciui corpul, cum 
se făceă altădată în cazuri de ciumă, se stârpesc cu îngrijire 
toți șoarecii de pe lângă casă, și se vaccinează cu serum anti- 
ciumos atât bolnavii pentru a se vindecă, cât şi cei sănătoși 
pentru a nu se molipsi. Numai prin aceste măsuri științifice 
ciuma care altă dată eră boala cea mai de temut, azi e în 
rând cu boalele în contra cărora lupta e sigură și ușoară. 
Dacă în India ciuma nu dispare și răpește de multe ori o 
mulţime de oameni, cauza e ignoranța poporului, care, în loc 
de mijloace științifice, întrebuinţează în contra ei regulele 
recomandate de brahmanism (religiune indiană). ki înţeieg cu- 
rătenia, nu din punct de vedere medical și bacteriologic, ci 
din punct de vedere religios. 

* să * 

Un mare avânt sa arătat în medicină și chirurgie în 
urma cunoștințelor, câştigate de Pasteur asupra fermenta- 
ţiunilor. Acest vestit învățat a arătat că fermentaţiunile sau 
stricarea materiilor organice sunt pricinuite de niște organisme 
microscopice răspândite în aer. 

Această. descoperire a fost aplicată mai întâiu în chi- 
rurgie. Chirurgul scoţian Lister a arătat că putrezirea rănilor 
are aceiaşi cauză ca și fermentaţiunile. Călăuzit de acest adevăr 
a isbutit cu ajutorul pansamentelor să ferească rănile de orce 
murdărie și de odată a văzut scăzând foarte mult numărul 
boalelor ivite în urma operaţiunilor chirurgicale. 

De când sa descoperit anestezia (metoda care are de 
scop înlăturarea durerilor) în timpul operaţiunilor și pansa- 
mentele care feresc rănile de microbi, chirurgia sa desvoltat 
întrun chip uimitor 1). 

Pentru a judecă progresul făcut de chirurgia de azi în 
vindecarea rănilor făcute cu arme de foc, este destul a dă 
câtevă cifre. Printre trupele franceze în timpul răsboiului din 
1859—1860 mortalitatea a fost de 17,36%/, pe când în timpul 
răsboiului hispano-american din 1898 ea a fost numai de 6.640%/.. 

Na rămas organ în corpul omenesc, pe care chirurgia 
să nu fi încercat a-l ajută în caz de boală; azi îndrăsnește 
cu succes a se atinge chiar de inimă și de creer. 

Nouile învățături medicale întemeiate pe descoperirea, 
naturei fermenților și a semințelor boalelor, a schimbat știința 
şi practica moșitului în așă chip, că febra puerperală (boală 
a lehuzelor, produsă de năvălirea în sângele lor a unor mi 
crobi producători de puroiu), care eră altădată o pacoste din 
cele mai mari ale omenirei, a devenit cu totul neînsemnată. 

Orbirea nouilor născuţi, care făceă toată vieața atât de 
nenorocită a dispărut cu totul, mulțumită măsurilor prevă- 


1) Razele Röntgen, prin care se constată cu uşurinţă corpii străini 
în organism, frângerile şi scrântirile oaselor, puroiul și găurile cari 
s'ar află în anumite organs, anevrismele (lărgiri ale vaselor sanguine) 
ş. a., aduc zilnic un imens ajutor omenirei, și au contribuit mult la 
înflorirea medicinei şi chirurgiei. (Nota traducătorului). 

zătoare cari opresc molipsirea copilului dela mamă în timpul 
nașterei. Aceasta e metoda unui medic german Crede, care 
a recomandat să se pice în ochii noului născut o picătură 
de nitrat de argint (care e omoritor de microbi 1). 
Apendicita, această boală așă de răspândită, se vindecă 


azi cu siguranţă, fie prin operaţiune fie prin leacuri. 


* 
* *% 


Mult timp oamenii mai neîncrezători spuneau că numai 
în boalele, ce se pot vindecă prin operaţiuni chirurgicale, 
sunt de folos descoperirile lui Pasteur. Insă, împreună cu 
Chamberland și Roux, Pasteur descopere că e posibil de a 
ne feri de molipsirea mai multor boale produse de microbi 
chiar prin acești microbi, însă slăbiţi în puterea lor; astfel 
isbuti el să ferească de turbare pe oamenii mușcaţi de câini 
turbaţi, boală ucigătoare și una din cele mai grozave. 

Pe acest nou drum știința medicală s'a desvoltat cu o 
iuţeală ne mai pomenită și a făcut mai mulle descoperiri 
din cele mai însemnate. Printre acestea trebue să amintim 
descoperirea proprietăţei vindecătoare a serumului din sån- 
gele animalelor supuse acţiunei unor microbi sau a otrăvurilor 
lor. Von Behring împreună cu învățatul japonez Kitasato, au 
arătat că un asemenea ser preparat cu otrava microbului, carc, 
produce difteria (otravă descoperită de Roux și Yersin), are 
darul de a opri molipsirea omenilor sănătoși de difterie și de a 
vindecă. pe cei bolnavi. Numai în cazul, când se întrebuințează 
prea târziu, acest serum nu mai are putere vindecătoare. 

Serumul antidifterie intrat în întrebuințare încă de acum 
unsprezece ani, a încercat toate probele și a arătat în în- 
tregime puterea sa de a preveni și de a vindecă difteria. 


1) V. Widmark, Mittheilungen a. d. Augenklinik d. Carol. Med, 
Chir. Instit. zu Stockholm. 1902, p. 126. 

Intrebuinţarea serumului antidifteric a scăzut mortalitatea 
dela 600/, la 12—149%/,. Dacă sar socoti copiii scăpaţi prin 
această metodă, numărul lor ar fi în adevăr uimitor. 

Descoperirea seroterapiei, așă de binefăcătoare, a fost 
întrebuințată și în alte boale, în care a dat rezultatele cele 
mai încurajatoare. 

In fine e de ajuns a spune că medicina, a intrat de un 
sfert de veac într'o fază nouă și că ea sa ușezat în acelaș 
rang cu alte știinle exacte, întemeiate pe metoda experi- 
mentală. Nu e de mirare că întrun timp așă scurt, ea na 
putut deslegă toate prob!emele, pe care i le-a pus omenirea 
suferindă. Această stare nedesăvârşită, a dat naștere la cri- 
tice prea aspre şi nedrepte. 

S'a imputat medicinei, neputinţa ei de a vindecă oftica. 
cea mai însemnată dintre boalele molipsitoare, care ucide 
singură a șeasea parte din omenire. Este adevărat că încă 


de acum 42 de ani, Villemin a arătat, că oftica trebue să 
aibă un microb ; mai mult de 22 de ani au trecut, de când 


Koch a descoperit acest microb, și cu toate acestea nici un 
leac n'a fost în stare să vindece această boală. Se caută în 
toate așezămintele și laboratoriile de microbiologie vreun 
vaccin, serum sau leac, care ar vindecă oftica, boală pe care 
natura neștiutoare o vindecă însăși de multe ori; dar re- 
zultatele se reduc la puţin lucru. 

Insă nu știința e de vină, dacă oftica, în loc să dispară, se 
întinde mereu, ci mai mult reaua voință și ignoranța popoarelor. 
Cu toate cele ce s'au spus și se spun zilnic despre răspândirea 
ofticei prin scuipatul bolnavilor de oftică, vedem zilnic oameni 
scuipând pe jos în localurile publice, în tramwaiuri, etc. 

Apoi chiar în căutarea leacului în contra tuberculozei, 
sa făcut oarecare progres. Din cercetările lui Behring, în- 

tărite în urmă de acelea ale lui Neufeld, reiese că anima- 
lele de specia bovidă sunt ferite de tuberculoză, dacă li se 
fac altoiri antituberculoase. 

x s x 

Insă dacă știința este destul de bine înarmată în contra 
boalelor infecțioase, nu tot astfel este faţă cu alte boale, în 
primul rând, faţă cu un grup de boale din cele mai grozave 
cele mii descurajatoare pentru medicină și chirurgie, cu tu- 
morile de rea natură sau cancerii, mai ales că astăzi se în- 
mulţese din ce în ce mai mult. 

In anii din urmă, ştiinţa a descoperit câteva arme și 
împotriva cancerilor. Din cercetările lui Hanau, Moran, 
Jensen ş. a. reiese că și aceste boale ar aveă o cauză în 
afară de organism, și deci sar putea și ele înlătură prin 
aceleași măsuri, cu cwi se luptă în contra boalelor infecţi- 
oase. Apoi, după cum arată dr. 'Boas, aproape 80%, din 
canceroși nu se arată la medici decât când boala sa întins 
așă de mult, încât nu mai pot aveă nici o scăpare. Și cum 
unele din aceste boale se vindecă, dacă se operează de tim- 
puriu, poate că ar scădea mult numărul canceroșilor, dacă 
sar atrage atenţia publicului asupra primelor simptome ale 
boalei. Sa întrebuințat cu folos în multe cazuri de cancer 
și acţiunea razelor radiumului și a razelor Röntgen. 

Prevenirea și vindecarea boalelor, cari de multă vreme 
țineau de domeniul religiunei, astăzi sunt trecute din zi în zi 
mai mult în mâinile oamenilor, cari fac medicină științifică. 
Nu rămân decât câtevă boale nervoase, posibile de a se vin- 
decà prin sugestiune, în al căror tratament credința și reli- 
giunea pot aveă încă un rol mai mult sau mai puţin important. 


Traducore din: „Etudes sur la nature humaine“ de M. Metehni- 


koff. Cap. IX, p. 267. Vasile Strajan 
Student al Facultăţei de Medicină 


— 

BEŞICI DE SAPUN 


Cine n'a suflat în copilărie beșici de săpun? 

Ce puţin costă și ce frumoase sunt! Dar și atât de 
gingașe încât sunt luate drept icoană a lucrurilor trecătoare. 

Şi totuși din vieaţa lor de o clipă se poate culege atâta 
învățătură cât nici nar bănui cinevă. 

Este atât de puţin lichid într'o beșică de săpun încât 
dacă o spargem abiă se cunoaşte că a rămas cevă în urma, 
ei și cu toate aceste cine poate descrie frumusețea culorilor 
schimbătoare sau perfecțiunea formei sale? 

lată o beșică de săpun! Cu băgare de seamă o ţiu la 
vârful paiului cu care am suflat-o și după voe o fac mai 
mare sau 0 las să se strângă. Cu câtă ușurință se întinde 
și se strânge, pare că ar fi un balon de gumă. 

Nu e aceasta un lucru minunat? Cine ar fi crezut că 
un lichid poate face o pieliţă care se întinde și se strânge? 

Dar nu mai rămâne îndoială ; o beșică de săpun se în- 
tinde ca o peliță de gumă. 

De aici urmează un lucru foarte însemnat. Acela că 
părticelele lichidelor se țin unele de altele, ba încă destul 
de bine. Se zice că aceste părticele se atrag. 

Deoarece toate cunoștințele noastre ne fac să credem 
că lichidele ca și toate celelalte substanțe sunt formate din 
niște părticele foarte mici numite molecule, atracţiunea păr- 
ticelelor lichidelor se numește atracțiune moleculară. 

Se demonstrează că din existența acestei atracţiuni mo- 
leculare se pot deduce numai prin raţionament toate feno- 
menele arătate de beșicile de săpun. Cu alte vorbe însușirea 
pelițelor lichide de a se întinde ca guma este o urmare 
neapărată a atracţiunei moleculare. 


„Natura“, An. HI, No. 10. 21 

lată încă alte experienţe în cari se vede cum un lichid 
poate formă o peliță elastică (fig. 1). Dacă iau un inel de 
sârmă subțire și-l moi în far- 
furioara cu apă de săpun ca- 
păt înăuntrul inelului o peliţă 
foarte subțire și plană. Dacă 
acum pun pe această peliță un 
fir de aţă înodat, pe care lam 
udat tot în farfurioară și sparg 
cu un ac peliţa înăuntrul firu- 
lui de aţă văd că firul ia forma 


unui cerc perfect. 
4 Se demonstrează că aceasta nu s'ar puteă dacă lichi- 
dul nu ar trage în toate punctele firului cu aceeași putere. 
Se mai arată, fie prin teorie, fie prin experienţă că fie- 
care părticică din fir e trasă perpendicular pe lungimea sa. 
Puterea cu care trage o pieliţă de un fir drept, a cărui lungime 
e egală cu unitatea de lungime se numește tensiunea pieliţei. 
Dacă un fir nu e drept trebue să ni-l închipuim îm- 
părţit într'o mulţime de segmente mici cari se pot consideră 
ca drepte, trase fiecare de o putere perpendiculară pe lungi- 
mea lor și de atâtea ori mai mică decât tensiunea pieliţei de 
câte ori lungimea lor e mai mică decât unitatea de lungime. 
Pieliţa din inel ne mai învaţă cevă. Am văzut că ea 
este elastică și caută să se strângă. Când am spart partea 
dinăuntrul firului de aţă, partea din afară sa strâns cât a 
putut şi deci a căutat să facă golul cât mai mare; și am 
văzut că firul a format un cerc. 
Se poate verificare mai frumoasă a teoremei de geo- 
metrie care zice: dintre toate figurile plane cu acelaș peri- 
metru circumferința închide suprafața cea mai mare ? 

Aşà se leagă toate cunoștințele noastre unele cu altele 
într'un lanţ cu neputinţă de desfăcut; dar nici nu e de dorit 
să se desfacă; cu cât mai strâns e lanţul cu atât mai mare 
e folosul pentru noi. 

” Şi încă mai putem învăţă cevă dela pielita din inel. 

Ea este plană și caută să se strângă; însă tot în planul 
său. Dacă ţinem inelul vertical pielita nu apasă nici la 
dreapta nici la stânga. Să o formăm acum la capătul unui 
tub și să suflăm în tub. 

lată că pielita se curbează. Așă dar când presiunea pe 
fața unei pieliţe devine mai mare decât presiunea pe a doua 
față pielita se curbează și se face concavă către partea unde 
presiunea e mai mare. În cazul nostru vedem imediat că 
pielița are forma unei calote sferice. Cu cât suflăm mai mult 
cu atât sfera capătă o rază mai mică și cu băgare de seamă 
am puteă constată că cu cât raza scade cu atât presiunea 
din năuntru trebue să fie mai mare. 

Dela o vreme raza sferei noastre începe să crească şi 
atunci presiunea scade. 

| Ca să urmărim mai bine acest fapt să punem tubul 
nostru în comunicare cu un manometru (fig. 2). Să dăm 
beșicei diferite mărimi și să 
închidem la fiecare dată robi- 
netul ca să măsurăm presiunea. 
„Diferența de nivel în ramu- 
rile manomeirului care mă- 
soară diferența dintre presiu- 
nea aerului din beșică și acea 
a aerului de afară ne dă pre- 
siunea datorită apăsărei beşicei 


care caută să se strângă. Mă- 

surătoarea ne arată că între apăsarea beșicei şi raza sa 
este o legătură foarte simplă. Dacă R}, Rə R, sunt razele 
la trei momente și P}, Pa, P} presiunile măsurate la mano- 


metru, experiența ne dă: 
P R. P R 
1 ze a ; 2 = 3 etc. 
Pa R? Pa O Ra 


sau PR, = PR; = PSR, = const. 


Și măsurătoarea ne mai arată că valoarea numerică a 
acestui produs constant este egală cu acea a tensiunei pie- 
liței adică cu valoarea numerică a forței cu care pielița 
trage pe unitatea de lungime. Dacă însemnăm această forță 
cu F vom aveà: 


F F F 


P= B 


Dacă prin urmare R devine infinit P ajunge zero. Dar 
când R e infinit o parte mică din suprafața sferei este plană 
și iată cum regăsim ceeace am aflat dejà, că o pieliță plană 
nu exercită nici o presiune laterală. 

In sfârșit să observăm că beșica de săpun verifică și ea 
o teoremă analoagă cu cea de mai sus. 

Prin tubul sau paiul nostru noi suflăm în beșică un 
volum anumit de aer; dar beșica de săpun caută să se 
strângă cât mai mult. Pe de altă parte am văzut că forma, 
sa este perfect sferică. 

Aşa se verifică teorema de geometrie care spune: dintre 
toate figurile în spaţiu cari pot închide acelaș volum, acea 
care are suprafața cea mai mică este sfera. 

Iată câtevă lucruri pline de interes în legătură cu be- 
șicile de săpun. Toate se datoresc elasticităței pielițelor li- 
chide și aceasta la rândul său atracţiunei moleculare. 

Multe alte fenomene se datoresc atracţiunei dintre mo- 
leculele lichidelor sau atracţiunei dintre aceste molecule și 
moleculele substanțelor solide ori gazoase cu cari se ating. 
Toate aceste fenomene se numesc fenomene capilare și au. 
o mare însemnătate atât în natura neinsuflețită cât și în 
funcţionarea organismelor. 


N. N. Botez 


Licenţiat în fisică. 


Li 


VIEAŢA DE NOAPTE A ANIMALELOR 
IN PĂDURILE DIN AMERICA DE SUD 


Dacă vioiciunea sentimentului pentru natură — așă de 
deosebită după neamuri — dacă constituirea ținuturilor lo- 
cuite de diferite popoare în timpul de faţă sau străbătute de 
ele în rătăcirile lor mai de mult, îmbogăţesc limbile mai 
mult or mai puţin cu vorbe precise pentru formaţia munţilor, 
starea vegetatiei, înfățișarea atmosferei, conturul și gruparea 
norilor, multe din aceste denumiri sunt pe de altă parte în- 
toarse dela înțelesul lor dintâiu, prin întrebuințarea mai în- 
delungată și prin capriciul literar. Incet-încet se ià ca având 
drept acelaș înțeles, ceeace ar fi trebuit să rămâe deosebit. 
și limbile pierd din frumuseţea și puterea, cu care în des- 
crierea naturei sunt în stare să redeă caracterul fisionomic 
al peisagiului. Pentru a dovedi bogăția linguistică, pe care 
un contact intim cu natura și nevoile vieței nomade, pline 
de necazuri au putut-o desvoltă, amintesc nenumăratele de- 
numiri caracteristice prin cari se deosebesc stepele și pus- 
tiile din câmpiile arabice și persice : după cum sunt cu totul 
goale, or acoperite cu nisip, sau sunt întrerupte de stânci. 

îmbrățișează și locuri de pășune, or prezintă lungi șiruri de 
plante ce cresc împreună. Aproape tot așă de caracteristice 
sunt multele expresii din idiomele vechi castiliane, pentru 
înfățișarea maselor muntoase, pentru acelea dintre formele lor 
cari revin în toate climele și dejă dela mare depărtare arată 
natura rocelor. Întrucât triburi de origină spaniolă locuese 
coastele lanțului Anzilor, partea muntoasă a insulelor Canare, 
a Antilelor și Philippinelor, și alcătuirea solului condiționează 
acolo într'o măsură mai mare ca orunde pe pământ — lăsând 
la oparte Himalaia și podișul tibetan, — felul de vieaţă al 
locuitorilor, denumirea formelor munţilor în regiunea trachi- 
tului, bazaltului și porfirului, precum și în muntii șistoși, cal- 
caroși și nisipoși, s'a păstrat din norocire în întrebuințarea 
zilnică. Mai apoi trec și formele noui, în tezaurul comun al 
limbei. Vorba omului se înviorează prin tot ce arată un ade- 
văr al Naturei : fie în descrierea impresiilor sensibile, primite 
dela lumea din afară, fie în acea a gândirei adânc mișcate 
și a simţirilor lăuntrice. 

Prin neîncetata străduință spre acest adevăr, ținta orcărei 
descrieri a Naturei devine înțelegerea înfăţișărilor ei și ale- 
gerea, expresiei potrivite. Acest scop se atinge în cel mai 
ușor chip, prin simplitatea povestirei asupra celor văzute și 
trăite de noi înșine, prin individualizarea locului de care se 
leagă povestirea. 

Generalizarea vederilor fizice, înșirarea rezultatelor, fac 
parte din doctrina asupra Cosmosului, care ce-i dreptul până 
acum e pentru noi tot o știință inductivă. Dar descrierea vie 
a organizaţiei (animalelor și plantelor), în ce privește legă- 
turile de ţinut și de loc ale ei, cu așă de feluritele forme ale 
feței pământului (cu o mică parte a întregei vieţi pământești), 
dă materialul pentru doctrina pomenită. Acolo unde descrierea 

e în stare să înfăţișeze estetic marile priveliști ale naturei, 
ea înrîurește înviorător asupra sufletului. 

Din astfel de priveliști face parte mai ales nesfârșita re- 
giune păduroasă, care acopere în zona caldă a Americei de 
Sud ţinuturile unite între ele ale fluviilor Orinoco și Amazon, 
Regiunea aceasta merită în cel mai strict înţeles al cuvân- 
tului numele de pădure virgină, nume de care în timpul 
din urmă se abuzează așă de mult. Pădure virgină, timpuri 
primitive şi popor primitiv, sunt concepte cam nehotărite 
de cele mai multe ori numai cu un conţinut relativ. Dacă 
trebue ca orce codru, plin de copaci deși și de care omul 
nu și-a apropiat încă mâna sa distrugătoare, să se numească 
pădure virgină, atunci multe părti din zona temperată și 
cea rece, au această înfățișare. Dacă însă, caracterul ei constă 
în nestrăbatere, în neputința de a-ţi face un drum cu securea 
pe distanțe lungi, printre copacii groși dela 8 până la 12 pi- 
cioare, atunci pădurea, virgină aparţine numai regiunei Tro- 
picelor. Și nu-s de fel plantele acățătoare (Lianele), cari ur- 
cându-se, prinzându-se în chip de funii, pricina neputinței 
de a pătrunde, așă cum se născocește în Europa. Lianele 
alcătuesc adesea numai o foarte mică parte a. stufișului. Pie- 
dica de frunte sunt plantele, cari ca un tufăriș, umplu toate 
locurile libere : într'o zonă, unde tot ce acopere pământul se 
face lemnos. Dacă unii călători, de abiă ajunși într'o regiune 
tropicală şi, mai mult, încă de pe insulele din aproprierea 
coastei, dejă cred c'au ajuns în păduri virgine, înșelarea vine 
numai din dorul după împlinirea unei dorinți de mult avute. 
Nu orce pădure tropicală e o pădure virgină. Eu nu m'am 
servit de vorba aceasta aproape nici odată, în cartea mea 
de călătorie. Şi totuș cred că din toţi naturaliștii cari trăesc 
azi, ca Bonplaud, Martius, Păppig, Robert şi Richard Schom- 

burgk, eu am viețuit mai îndelungat în păduri virgine, în 
partea cea mai lăuntrică a unui mare continent. Cu toată 
bogăția de mirat a limbei spaniole, în ce privește denumirile 
cari descriu natura și despre cari am amintit mai sus, se 
întrebuinţează acelaș cuvânt monte, atât pentru munte cât 
și pentru pădure, pentru cerro (montano) și selva. Intro lu- 
crare asupra adevăratei și a celei mai mari întinderi spre 
Răsărit a lanţului Anzilor, am arătat cum acea indoită în- 
semnare a cuvântului monte a fost pricina că o frumoasă 
și foarte răspândită hartă engleză a Americei de Sud a aco- 
perit câmpiile cu înalte șiruri de munţi. Acolo unde harta 
spaniolă a lui La Oruz Olmedilla, care a slujit ca bază la 
așă de multe altele, arătase o pădure de cacao, montes de 
Cacao, au răsărit Cordilieri, cu toate că arborelui de cacao 
îi priesc numai ţinuturile joase cele mai calde. 

Dacă îmbrățișăm cu o privire ţinutul păduros care aco- 
pere întreagă America de Sud dela stepele ierboase ale Ve- 
nezuelei (Los Llanos de Caracas) și până la pampele (Los 
Pampas) dela Buenos Aires, între 80 latitudine nordică și 19 
de latitudine sudică, vedem că nici o altă regiune păduroasă 
de pe pământ nu ajunge în întindere această Hylaea nein- 
treruptă a zonei tropicale. Ea are o suprafață cam de 12 ori 
mai mare ca a Germaniei. Străbătută în toate direcţiile de 
râuri, ai căor afluenţi de mâna întâi și a doua câte odată, 
întrec în bogăţia apelor Dunărea și Rinel nostru, ea datorește 
minunata desvoltare a copăcișului ei, înriurirei de două ori 
binefăcătoare a marei umezeli și a căldurei. In zona tem- 
perată, mai ales în Europa și Asia de miază-noapte, pădurile 
se pot denum} după neamul copacilor, cari crese împreună 
ca plante sociale (plantae sociales) şi alcătuesc diferitele 
păduri. In codrii de stejari, de brazi și de mesteacăn din 

Nord, în cei de teiu din răsărit predomnește de obiceiu numai 
o species a armontaceelor, a coniferelor ori a tiliacelor ; câte 
odată e un neam al brădetului amestecat cu tufiș. O astfel de 
uniformitate în convieţuire e necunoscută în pădurile tropicale. 

Prea marea varietate a îmbelșugat-înfloritoarei flore sil- 
vestre înlătură întrebarea : din ce constau pădurile virgine ? 
Nenumărate familii se îndeasă ac! la un loc. Chiar pe locuri 
mici mai că nu se întovărășese neamuri asemănătoare. În 
fiecare zi, cu fiece schimbare a popasului, se înfățișează că- 
lătorului noui formaţiuni; adesea eflorescenţe pe cari el nu 
le poate ajunge, deși forma frunzelor și ramficaţia îi atrag 
luarea aminte. 

Râurile cu nenumăratele lor braţe laterale sunt singurile 
drumuri ale țării. Observatii astronomice, ori, acolo unde a- 
cestea lipsesc, fixări cu ajutorul busoiei a cotiturei râului, au 
arătat de multe ori între Orinoco, Cassiquiare și Rio Negro, 
cum stau două sate singuratice ale misionarilor, în apropriere 
numai de câteva mile, iar călugării lor au nevoe de o zi și 
jumătate ca să se viziteze unii pe alţii, urmând cu luntrile 
lor cioplite dintr'un trunchiu de copac, cotiturile râulețelor. 
Cea mai caracteristică pildă despre nestrăbătutul unor părţi 
ale pădurei, ne-o dă însă o trăsătură din felul de vieață a 
marelui tigru american sau jaguarului, asemănător panterei. 
În vreme ce prin introducerea boilor europeni, a cailor și a 
catârilor, fiarele răpitoare din Llanos și Pampas, din întinsele 
câmpii ierboase lipsite de copaci din Parimas, Meta și Buenos- 
Aires găsesc hrană din belșug și sau înmulţit simţitor acolo, 
dela descoperirea Americei, în lupta neegală cu turmele de 
vite, alţi indivizi ai aceleiaș specii duc o vieaţă necăjită în 
desișul pădurilor de lângă isvoarele Orinocului. Pierderea su- 
părătoare a unui câine mare, dog de rasă (a celui mai cre- 

dincios şi mai prietenos tovarăș de călătorie), întrun bivuac 
aproape de vărsarea Cassiquiarului în Orinoco, ne hotărise 
— de oarece nu eram siguri dacă a fost sfâșiat de tigru — ca 
întorcându-ne înapoi din roiul de insecte al Misiunei Esme- 
ralda, să petrecem încă o noapte într'acelaș loc, unde cău- 
tasem zadarnic câinele atâta timp. Auzirăm iarăș foarte a- 
proape strigătul jaguarului, probabil al acelorași cărora le pu- 
team atribul paguba. De oarece cerul acoperit opreă orce obser- 
vaţii ale stelelor, puserăm pe tâlmaciu (lengnaraz) să ne repete 
ce povesteau indigenii, lopătarii noștri, despre tigrii din ţinut. 

Printre aceştia se găsește nu rar așă numitul jaguar 
negru, cea mai mare și cea mai sângeroasă specie, cu pete 
negre de abià vizibile pe blana cafenie foarte închisă. El 
trăeşte la picioarele munţilor Maraguaca și Unturan. <Jaguarii», 
povesteă un indian din neamul Durimunzilor, «se rătăcese 
din pricina poftei de alergare și a setei de pradă în părţi 
«aşă de dese ale pădurei, încât nu pot vână pe pământ 
«și trăesec multă vreme pe copaci ca o groază a familiei 
«maimuţești și a Viverrelor cu coada învârtită (Cercoleptes)». 

Ziarul meu nemţesc, din care iau acestea, n'a fost deplin 
întrebuințat în descrierea de călătorie ce am publicat-o pe 
franțuzeşte. El cuprinde o povestire amănunţită a vieţii de 
noapte a animalelor, aș puteă spune, a glasurilor de noapte 
ale animalelor în pădurea țărilor tropicale. Socot această 
descriere ca deosebit de potrivită spre a face parte dintr'o 
carte care poartă titlul: Privelişti ale naturei. Ceeace ai 
scris în prezenţa fenomenului sau curând după ce ai primit 
impresia, poate cel puţin să aibă pretenţia de a fi mai viciu 
și proaspăt decât răsunetul unei amintiri târzii. 

Pe Rio Apure, despre ale cărui revărsări am pomenit 
în articolul asupra pustiilor și stepelor, am ajuns, plutind 

dela apus la răsărit în albia Orinocului. Eră vremea apei 
scăznte. Apure-le aveă de abiă 1200 de picioare lărgime mij- 
locie, în vreme ce pe aceea a Orinccului la întâlnirea lui cu 
Apurele (nu departe de stânca de granit Curiquima unde 
putui să măsor o linie de nivel) o găsii încă peste 11.430 
de picioare. Totuş acest punct, stânca Curiquima e încă în 
linie dreaptă cu o sută de mile departe de mare și de delta 
Orinocului. O parte din câmpiile ce udă Apurele și Payara e 
locuită de triburile Yaruros și Achaguas. In satele misiunei 
călugărilor ele sunt numite sălbatice pentrucă vor să trăească 
neatârnat. Ca treaptă a necioplirei lor morale ele stau însă 
foarte alăturea de aceia cari botezați, trăesc «sub clopot» 
(baxo la campana) și totuș rămân lipsiţi de orce instructie, 
de orce învățătură. 

Dela insula Diamantului, pe care Zambos-ii cari vorbesc 
spaniolește, cultivă trestia de zahăr, ajungi într'o natură mă- 
reață și sălbatecă. Aerul eră plin de nenumărați flamingos 
(Phoenicopterus) și alte păsări de apă, cari se deosebeau pe 
bolta cerească ca un nour întunecat ce'şi schimbă mereu 
conturul. Albia râului se strâmtă până la o lărgime de 100 
de picioare și alcătuia în direcţie cu totul dreaptă un canal, 
înconjurat de ambele părţi de pădure deasă. Marginea pădurei 
înfățișează o vedere neobișnuită. Inaintea păretelui aproape 
de nepătruns al trunchiurilor uriașe de Caesalpinia, Cedrela, 
și Desmanthus se ridică chiar pe malul nisipos al râului cu 
o mare regularitate un scund gard de tufiș de Sanso. El are 
o înălțime numai de patru picioare și constă dintr'un arbust 
mic Hermesia castaneifolia care alcătuește un nou gen al 
familiei Euphorbiaceelor. Câţivă Palmi subțiri, ţepoși numiţi 
de spanioli Piritu și Corozo (poate speţe de Martinesia ori 
Bactris) se află chiar lângă tufiș. Totul se aseamănă cu un 

gard de grădină tăiat, care are numai la mari depărtări câte o 
deschidere în chip. de poartă. Patrupedele cele mari ale pă- 
durii au făcut fără îndoială, chiar ele, aceste deschizături, 
pentruca să ajungă ușor la râu. Prin ele poţi vedeă mai ales 
dis de dimineaţă și la apusul soarelui eşind ca să'și adape 
puii, tigrul american, tapirul și așă numitul Nabelschwein 
(Pecari, Dicotyles). Dacă sunt turburate de vreo luntre a In- 
dienilor și vor să se întoarcă în pădure, atunci nu cată să 
pătrundă cu furie prin gardul de sanso, ci ai bucuria să vezi 
fiarele mergând încet printre tufiș și râu, patru cinci sute de 
pași și apoi dispărând în cea mai apropiată deschizătură. 
Coe 74 de zile cât am stat închiși într'o luntre strâmtă în 
călătoria noastră pe apă, puţin întreruptă, de 380 de mile 
geografice pe Orinoco până aproape de isvoarele lui, pe Cas- 
siquiare și pe Rio Negro, ni sa repetat în multe locuri aceiași 
priveliște—pot adaugă—totdeauna cu un nou farmec. Apar. 
ca să se adape, să se scalde, ori să pescuiască în grupe 
făpturi din cele mai felurite clase de animale; împreună cu 
marile mamifere, cocori colorați în tot chipul, palamedee și 
găinile cari se plimbă așă de mândru încoace și încolo, nu- 
mite Hokko (Craw Alector, C. Pauxi). Cârmaciul nostru un 
indian bătrân, care fusese crescut în casa unui preot, ziceă 
cu o căutătură curioasă: «aci e ca în raiu—es como en el 
paraiso». Dar dulcea pace a vremilor de aur dintru început 
nu domnește în raiul lumii americane a dobituacelor. Făptu- 
rile se despart, se observă și fug una de alta. Capybara, 
porcul de apă lung dela 3-4 picioare, o colosală copie a 
obicinuitului purcel de mare brazilian, e mâncat în râu de 
crocodi!, iar pe uscat de tigru. Ba încă fuge așă de prost, că 
de mai multe ori am putut să ajungem "pe unii din turma 
numeroasă și să-i prindem. Mai jos de misiunea Santa Bar- 

bara de Arichuna petrecurăm noaptea ca de obiceiu sub cerul 
liber pe o posadă de nisip la malul \pure-lui. Posada erà 
mărginită de pădurea apropiată cu neputinţă de pătruns. Ne-a 
fost greu să găsim lemn uscat ca să aprindem focurile, cu 
cari după obiceiul țărei fiecare bivuac e înconjurat din pricina 
atacurilor jaguarului. Noaptea eră căldicică, umedă și cu lună. 
Mai mulţi crocodili se apropiară de mal. Cred să fi observat, 
că vederea focului îi atrage și pe ei tot așă ca pe racii noștri 
și multe alte animale de apă. l.opeţile luntrilor noastre fură 
împlântate cu grijă în pământ ca să ne legăm de ele hama- 
curile. Domnea liniște adâncă ; numai din când în când se 
auziă sforăitul delfinilor de apă dulce, cari sunt particulari 
reţelei fluviale a Orinocului și Gangelui până la Benares și 
se urmau în șiruri lungi unii pe alţii. 

După 11 ceasuri se iscă un așă sgomot în pădurea de 
alăturea că pentru tot restul nopţii trebui să ne lăsăm cu 
totul de somn. Strigăte sălbatece de fiară vuiau prin codru. 
Din multele glasuri cari răsunau în acelaș timp nu putură 
Indienii să recunoască decât pe acele ce se auziau singure 
după o clipă de liniște. Fră urletul mereu în acelaș fel plân- 
gător al Aluaţilor (maimuțe strigătoare), glasul ţiuitor, ca 
dintr'un flaut ascuţit, al micilor Sapajon, mormăitul sforăitor 
al maimulei de noapte tărcate (Nyctipithecus trivirgatus 
pe care eu l'am descris mai întâi), strigătul gros al tigrului 
mare, al caguarului sau leului american fără coamă, al Pe- 
cari-ului, al leneșului, și a unei mulţimi de Papagali, Parraqua 
(Ortalizi) și alte pisări asemănătoare cu fasanii. Când se 
apropiau tigrii de marginea pădurii, cânele nostru, care mai 
înainte lătrase neintrerupt, urlând își căută adăpost sub ha- 
macuri. Câteodată urletul tigrului veneă de sus din vreun 
copac. Atunci eră totdeauna întovărășit de glasurile șuerător 

plângătoare ale maimutelor, cari căutau să scape de neobi- 
cinuita așezare de noapte. 

Dacă întrebi pe Indieni, de ce se naște în anume nopți 
un sgomot care ține așă de mult, ei răspund zâmbind: «do- 
«hitoacele se bucură de frumoasa lumină de lună, ele ser- 
«bează luna plină>. Mie mi sa părut scena aceasta o luptă 
între animale, iscată din întâmplare, multă vreme prelungită 
şi care se desvăluiă crescând. Jaguarul urmărește așă zișii 
Nabelschweine și pe tapiri, cari strâns îngrămădiţi la o laltă 
rup tufișul de copaci, ce le împiedică fuga. Spăimântate 
de asta, maimuţele de sus, din vârful copacilor își amestecă 
strigătul cu al animalelor mai mari. Ele deşteaptă nea- 
murile de păsări cari se cuibăresc la un loc și astfel treptat 
treptat se neliniștește toată lumea dobitoacelor. O încercare 
mai îndelungată ne-a învăţat, că nu-i nici de cum <sărbă- 
torita lumină de lună» care turbură totdeauna liniștea pă- 
durilor. Glasurile erau mai ascuțite când ploua tare, ori când 
odată cu bubuitul tunetului, fulgeru! lumină lăuntrul pădurii. 
Blajinul călugăr franciscan dejà de multe luni bulnav de 
friguri, care ne-a întovărășit prin cataractele dela tures și 
Maypures la San-Carlos pe Rio-Negro, până la granița bra- 
ziliană, aveă obiceiul să zică, dacă la apropierea nopţii se 
temea de vreo furtună: «dee cerul, precum nouă înșine, așă 
și fiarelor sălbatice ale pădurii o noapte liniștită» ! 

Cu scenele naturii pe care eu le descriu aci și cari pen- 
tru noi s'au repetat adesea, contrastează minunat pacea care 
domnește la amiazi la tropice în zilele deosebit de calde. 
lau din acelaș ziar o amintire dela strâmtoarea Baraguan. 
Aici Orinocul își face drum prin partea de apus a munţilor 
Parime. Ceace se numește ciudat la pasul acesta, o strâm- 
toare de râu (ingostura del Baruguan), e o albie largă de 

mai mult de 890 'Toises (5340 picioare). In afară de un vechi 
trunchiu uscat de Aubletia (Apeiba Tipurbu) şi o nouă apo- 
cinee Allamanda salicifolia, abiă de se mai aflau pe stânca 
goală câtevă mlădiţe de croton strălucind ca argintul. Un 
termometru privit la umbră dar apropiat până la câţiva țoli de 
masa de granit a stâncilor ca nişte turnuri, se ridică peste 
40° R. Toate lucrurile depărtate aveau contururi cari adiau 
în formă de valuri, o urmare a oglindirei sau iluziei optice 
(mirage). Nici un vânticel nu mișcă nisipul fin ca praful de 
pe fața pământului. Soarele eră la Zenit și masa de lumină 
pe care o vărsă asupra râului și care se răsfrângeă înapoi 
de pe acesta scânteind de ușoara mișcare a valurilor, făcea 
și mai vizibilă roșeața nouroasă care împresură depărtarea 
Toate blocurile de stâncă şi bucăţile goale de piatră erau 
acoperite cu nenumărați Ignani mari cu solzi groși, cu șo- 
pârle Gecko și salamandri pestriţi. Nemișcate, cu capul sus, 
cu gura deschisă tare, par a răsuflă fericite "aerul fierbinte, 
Animalele mai mari se ascund acum în desișul pădurilor, 
păsările sub frunzișul copacilor sau în crăpăturile stâncilor. 
Dar dacă în această aparentă liniște a firei, iai seama de cele 
mai slabe sunete cari ajung până la noi, atunci prinzi un 
fâșâit potolit, un ţiuit și un băzâit al gângăniilor, aproape 
de pământ şi în straturile mai joase ale atmosferei.: Totul 
veste;te o lume de puteri active, organice. In fiecare mlădiţă. 
în coaja despicată a copacului, în pământul fărâmiţat, locuit 
de hymenoptere se ridică vieața așă c'o auzi. E ca unul din 
multele glasuri ale naturei, pe cari le aude sufletul pios, 
primitor al omului. 


Traducere după „Ansichten der Natur mit wissenschaltlichen 
Erläuterungen von Alexandar von Humboldt I, Bd. Stuttgart. 1849. 


G Elvira Pârvan 
Studentă, în anul al II-lea la Filologia modernă. 

PREMIU 


Pentru anul 1908 se va dà un premiu do 50 lei celei mai bune 
colecţiuni de animale ori plante dintr'o anumită regiune a ţării. — Fie- 
care animal sau plantă va trebui să poarte o etichetă, în care să se 
indice exact localitatea, data recoltărei și pe cât se poate natura geologică 
a terenului și expunerea geografică a regiunei. — Colecţiunea va 
puteă cuprinde animale ori plante din toate grupele, ori dintr'o anumită 
grupă (de exemplu, insecte, reptile, muşchi, eryptogame vasculare, 
ctc.) şi va trebui să fie astfel preparată, în cât să poată fi utilizată 
pentru cercetări de faună și floră. — Colecţiunile concurenţilor vor 
trebui depuse la Laboratorul de Morfologie cel mai târziu la Ianuarie 
1909, iar rezultatul concursului se va anunţă în urmă. 

La acest concurs nu pot luă parte de cât studenţii şi absolvenţii 
în St. Naturale. Pentru orce informaţiuri a se adresa D-lui Zottu 
la Laboratorul de Morfologie, sau D-lui Radian la Institutul Botanic. 


1908 Iunie Comitetul 


NOTITE 


SPRE ȘTIINȚA. Reproducerea acastor notițe este îngăduită numai cu arătarea nu- 
mărului din „Nafura“ din care sa vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Geamuri de aur. — Profesorul Thomas Turner a făcut de curând 
la Royal Society din Londra, o comunicare interesantă cu privire la 
transparenţa foilor de aur, argint şi cupru. Incălzind o foae de ar- 
gint la 250%, aceasta se face translucidă, iar când temperatura ajunge 
la 400% se face perfect transparentă. 

O foae de cupru, încălzită la fel, lasă să treacă prin ea o lumină 
verde strălucitoare. Printr'o foae de aur încălzită la 550° se poate 
vedea de asemenea. E probabil, după d. Turner, ca în curând să se 
fabrice geamuri de aur şi de argint pentru locuinţele luxoase ale 
miliardarilor din Lumea Nouă. (Za Nature, 20 Iunie 1908). 


* 
kal * 


O întrebuințare nouă a apei desti/ate. — Un fabricant de auto- 
mobile din Anglia, a avut ideia să înlocuiască apa ordinară prin apă 
distilată la stropitul răcitorului dela automobile și la udarea mași- 

nelor de pilire, şlefuire, etc. El a constatat că instrumentele şi ma- 
şinele au, astfel, o durată de 5 ori, şi uneori de zece ori chiar, mai 
lungă decât în cazul apei obişnuite. Tot aşă do bună ar fi apa de 
condensare din maşinele cu aburi, dacă nu a fost murdărită prin alte 
materii. (La Nature, 20 Iunie 1908). 


E] 
+ * 


Motori cu parafină. — Motorii cu explozie întrebuinţaţi în in- 
dustrie și la automobile funcționează, după cum se ştie, cu un amestec 
de aer şi gaz, sau aer şi vapori de un lichid volatil (ca esența pentru 
automobile). Casa engleză bine cunoscută Tornycroft şi C-nie a avut 
ideia surprinzătoare de a întrebuinţă parafina pentru două submarine 
de 350 cai ale marinei italiene. La inceput, motorul e pus în mișcare 
cu esenţă obișnuită. Gazele calde produse prin explozie sunt trimise 
în jurul unui tub în U pe care îl încălzesc şi în care se vaporizează 
parafina. Când acest vaporizator a fost încălzit în deajuns, se închide 
robinetul pe unde intră în motor benzina și se deschide acela dela 
parafină. Aceasta, prefăcându-se în vapori, mişcă motorul mai departe. 
Intrebuinţarea parafinei are folosul, că se poate umblă mai sigur cu 
un corp solid decât cu unul lichid şi inflamabil. 

Incercările au arătat, că motorul consumă pentru un cal-oră 
0,328 kg. parafină, cu densitatea 0,820 ; 0,190 kg. apă şi 50 gr. esenţă 
uleiu (La Nature, 20 Iunie 1908). 


= 
+ a 


Producţiunea metalică a Statelor-Unite, în 1906, a fost urmă- 
toarea : nichel 178,000 lei; platin 225,945 ; aluminiu 21,311,430: an- 
timoniu 3,014,430; mercur 4,793,170 ; zinc 121,813,340 ; argint 191 de 
milioane, 282,000; plumb 199,587,210; aur 471,869,000 ; cupru 887 de 
milioane, 999,400 ; fer 2,528,500,000. 

(Revue de chimie industrielle, Maiu 1908). 


x 
* > 


Biserică de hârtie. — E vorba să se construiască în Paris, car- 
tierul Roquette, o biserică pentru 1,000 persoane făcută numai din 
hârtie. Pentru ca hârtia să nu poată luă foc, va fi unsă cu o văpsea 
tăcută din brânză, albuş de ou şi var. A 

(Revue de chimie industrielle, Iunie 1908). 


„Natura“, An. III, No. 10. 22 

Munca omului față de a maşinelor. — Inginerul Borlich face în 
Scientific American următoarele comparații cu ocaziunea lucrărilor 
dola Canalul Panuma. Maşinile de scobit au scos într'o lună 623700 
m.c. de pamânt. Pentru căratul lor şi conducorea trenurilor cuvenite 
a fost nevoe de 298 oameni. Presupunând că un muncitor harnic, 
muncind 8 ore pe zi, scobește 4,6 m. c., ar fi trebuit pentru volumul 
de mai sus 5160 lucrători. Intrebuinţarea maşinilor cu aburi înseamnă. 
prin urmare, o economie de peste 5000 lucrători. 

Când se lucrează in stâncă, mașinile sunt iarăș mai practice. Daca 
lucrătorii pot încărcă stânci de 100 kgr., o mașină poate apuca blocuri 
de 10000 kgr. şi le poate şi aşeză în vagoanele care sunt gata pentru 
a le căru. La spargerea stâncilor cu explozibile tot maşinile sunt mai 
economicoase. Când se lucrează cu mâna, sfărămăturile trebue să fie 
mai mici şi prin urmare numărul găurilor şi cantitatea de explozibil 
trebue să fie mai mare. Intr'o lună e nevoe de 120000 kgr. explozibil 
când se lucrează cu maşinile, şi 360000 kgr. cel puţin când se lucreaza 
cu braţele. Totodată e nevoe, în cazul întâi numai de 700—800 lucră- 
tori, pe când în cazul al doilea trebuese 2100—2400 muncitori. 

Şinele pe care se face căratul pământului şi pietrişului scobit 
trebuesc mutate din loc în loc. Pentru aceasta se întrebuinţează în 
America o maşina anumită care are nevoe de 3 maşinişii şi 6 lucră- 
tori. Munca cu braţele cere 500 600 lucrători pentru mutatul acestor 
şini. Descărcatul vagoanelor se face cu 7 mașini, care au nevoe de 
28 lucrători albi şi 42 negri. Aceste maşini descarcă zilnic 24500 m. c., 
o muncă pentru care ar trebui 100 păzitori şi 2600 lucrători negri. 
Pentru curăţitul şi nivelatul pământului ar trebui 3000 muncitori, po 
câta vreme sunt deajuns 8 mașini cu 16 albi şi 24 negri. 

O comparaţie între lucrările de azi şi acelea ale companiei fran- 
ceze de acum 25 ani arată desvoliarea mare pe care a luat-o tecnica 
maşinilor. In vreme ce în 1907, într'o lună a fost scobit 623700 m. c. 
cu 7000 ingineri, supraveghetori şi muncitori, în vremea francezilor 
S'a ridicat în acelaş timp numai 216000 m. e. cu 16000—18000 oameni. 
Trenul de azi are 20 vagoane de câte 9 m.c., pe când cel francez 
avea numai 12 vagoane de câte 3 m.c. Cei 24500 m.c de pământ ce 
se scot zilnic cer 133 vagoane, faţă cu 666 vagoane franceze. 

(Promelheus, 24 Iunie 1909). 


Dai dai 


www.dacoromanica.ro 


TABLA DE MATFRII 327 


TABLA DE MATERII 


Pag 
1. G. Tijeica Programul nostru ...... cc... 3 
2. G. G. Longinescu Surprizele radiului ............, T 
8. Enache lonescu Din analogiile Psihologiei. ,......, 1i 
4. Victor Anastasiu Băuturi... intelectuale... ........ 19 
5. Ion Enescu Ingrăzemintele chimice. .......... 22 
6. G. G. Longinescu Al treilea Congres internaţional de Petrol 27 
7. a a NOII: eac eee inot a a e a aaea 33 
9. Enache Ionescu Puterea analogiei .............. 31 
9. Căp. G. Grigoralu Telegrafia imaginelor. ........... 46 
. T. Porucie Tundra, Taiga, Stepa ete. ......... 52 
„ N. I. Petculescu Igrasia .. cc cec. ... 61 
Pe Notiţe: oare e eee cei e i cautai dle a ara 65 
„N. I. Petculescu Din aplicaţiunile aerului comprimat .. 69 
. I. Corbu Dispariţia inelului lui Saturn ...... 80 
„ Victor Anastasiu Ce fac animalele iarna? .......... 83 
16. G. (. Longinescu Lupta corpului omenesc cu boalele ... 92 
eTa Notto ce ae pre e e ae art iaaa 99 
„G. Țiţeica Cuadratura cercului. ......... 101 
. Dr. I. Popovici Vieaţa în univers .............. 104 
. N. I. Petculescu Din binefacerile ştiinţei .......... 109 
. T. Porucic Solurile vecine. ............. 116 
2. Al. Grădinescu Mimetism .... cc cc... .. 122 
. G. Țiţeica O excursiune pe suprafața lunei. .... 125 
s*a Notițe auauua aao auaue anenun 129 
. G. G. Longinescu Lupta corpului omenesc cu boalele .. . 133 
. T. St. Murat Baloanele-sondă și zmeurile în Meteo- 
rologie ...... cc... „142 
„ Dr. I. Popovici Vieaţa în univers... ...... 147 
„N. I. Petculescu Fotografia culorilor. ............ 153 
. Redacţia Concursul Naturii... ... cc... 161 
s*a Ñotitë cesso srsti pid iysaas 162 


www.dacoromanica.ro 


~, 


328 NATURA 
Pag 
31. G. Ţiţeica Lord Kelvin .......c cc... 165 
32. I. St. Murat Baloanele-sondă şi zmeurile în Meteo- 
TOLDI en ha e ap te ate ra sea 174 
33. N. I. Petculescu Construcțiuni neincendiabile ...... . 179 
34. G. G. Longinescu Pittsburg ......... cc... 185 
35. Redacţia Concursul Naturii. .... cc... 193 
36. kta Notie- sin n eea esia e ca o i i a 194 
87. Dr. C. I. Istrati Note de călătorie ........,...... 197 
38. T. Saidel Justus von Liebig .,........... 204 
39. I. St. Murat Baloanele-sondă și zmeurile în Meteo- 
POLOSI ic și acacia e arde 8 i-a 213 
40. G. Titeica Matematicele şi Natura .......... 217 
41. Redacţia Concursul Naturii . ,.. cc... 226 
42, kta Notite sesto gira maaana ea 226 
43. G. G. Longinescu D. Negreanu ........ ep aa i 229 
44. Dr. I. Simionescu Fr. Nansen ...........c cc... 232 
45. N. I. Petculescu Canale artificiale. Ecluze. ..,...... 239 
46. T. Saidel Justus von Liebig .............- 24 
47. G. Titeica Matematicele şi Natura .......... 249 
48. Redacţia Concursul Naturii. ...... eaaa ese 259 
49, ta Notiţă sesser esata nespis 260 
50. Dr. I. Simionescu Apă din foc. ........ cc... 261 
51. Satinover & Voinescu Clorolormul. ......... cc... 265 
52. T. Porucic Solurile vecine .......,....c. sen 270 
53. A. Simionov Consideraţii asupra diferitelor grade de 
pläcere ce ne oferă aspectul naturei 276 
54. R. Brasey Principiul lui Cuvier............ 282 
-55. Redacjiu Rezultatul concursului de traduceri .. 283 
56. tra Societatea naturaliștilor (premiu) .. . . 290 
57. Etg Notto si segres ea eee ala npn 290 
58. Căp. G. Grigoraiu Fotografia desăvârşită ........... 293 
59. V. Strajan Ce poate să facă știința în contra boa- 
Telor? srani dm n RI e S 301 
60. N. N. Botez Beşici de săpun ..,............ 309 
61. Elvira Pârvan Vieaţa de noapte a animalelor în pădu- 
rile din America de Sud ....... 313 
62. caii Societatea naturaliştilor (premiu) . . . . 821 
63. Ti Noite ce arie ca ea naa E Da 321 
61. E Tabla de materii ..... n... snnnh 325 
PSLRA 


AAA 


Tip. GUTENBERG, Joseph Göbl, Bucuresci. 


www.dacoromanica.ro 


